
versiunea în limba română 


UNCRIS 


Nava părea să respire, carena de oțel gemând la fiecare respirație, puntea de 
sub picioarele caporalului Gary Bronson opintindu-se la fiecare mișcare de tangaj și 
ruliu. Stomacul său nu prea era în mare formă, dar era mult mai bine decât în faza 
inițială de vomă continuă îndurată în primele trei zile pe ocean. Până acum, aerul 
proaspăt adus de briza marină de iunie i-a făcut bine. Și-a scos bricheta Zippo din 
buzunar; cu degetul mare a lustruit inscripţia: 77 Infanterie — Guam — Iulie 1944 

Asta a fost acum un an. Şi-a lins buzele uscate. Ciudat, dar de câte ori se uita la 
inscripția gravată, simţea gust de sânge. 

Bronson aprindea și stingea bricheta Zippo prins într-o meditaţie tăcută. El era 
din Army, nu Marine, şi sigur ca dracu nu din Navy, așa că tot nu pricepea cum s-a 
ales cu misiunea asta de a păzi cala cargo de pe un cruiser care se îndrepta spre 
Okinawa. Ce dracu, nici măcar nu știa ce se află înăuntru. Şi — încă ceva - USS 
Portland traversa Pacificul fără escortă. Ceea ce era imprudent, sau un indiciu că 
nava voia să se strecoare nevăzută. Sigur, japonezii erau ca şi terminați, dar mai 
aveau destule submarine rătăcind după pradă. La acest gând, Bronson a dat din cap, 
și-a pus bricheta la loc în buzunar şi a privit peste valurile oceanului, fixându-și 
ochii pe orizont. Avea un pachet nedeschis de Lucky Strike în buzunar, dar stomacul 
său era încă prea sensibil pentru a fuma. 

O trapă din spatele său s-a deschis scârțâind de rugină, şi Private First Class 
Gill Jefferies a ieșit afară. Bronson îl ştia că Jefferies din campania de pe Insula 
Mariana, un alt grunt! de provincie care încerca să se adapteze la viața pe ocean. 

— Hei, ai un fum, Corp? 

Bronson i-a dat pachetul său. 


1 Grunt — una dintre poreclele pușcașilor marini americani (US Marines). 

— Păstrează-l. 

Jefferies la deschis, a aprins o ţigară, şi s-a aplecat peste balustrada de lângă el. 

— Mulţam, spuse, strecurând pachetul în buzunarul de la piept. 

— E rândul tău, Corp. 

Făceau schimburi de câte patru ore în cabina lipsită de hublouri aflată sub linia 
de plutire. 

— Deja? 

— Timpul zboară când ai cu ce să te distrezi. 

Bronson a zâmbit, şi-a trecut peste umăr cureaua carabinei şi s-a îndreptat spre 
trapă. 

— Ai idee ce păzim acolo jos? 

Jefferies a aruncat o privire în ambele direcţii ale coridorului înainte de a vorbi. 

— Cred că da, Corp. 

— Oh? s-a oprit Bronson în pragul trapei. 

— Păi, șopti Jefferies, tocmai am auzit un zvon de la bucătar, cum că Unchiul 
Sam a inventat o bombă care poate rade un oraş întreg. Pariez că asta ducem la baza 
aeriană din Okinawa. Chestie foarte secretă. 

Bronson a zâmbit. 

— Şi Unchiul Sam a stabilit că noi doi suntem cei mai buni paznici care să 
păzească acest secret cu care se poate câştiga războiul? 

— Gândeşte-te, Corp. De aia ne strecurăm pe aici, singuri, fără escortă. Cât 
despre noi doi... Fără supărare, Corp, dar noi suntem cei mai mici din această 
armată. Dacă japii ar afla că un cruiser secret plin cu Rangeri se strecoară pe lângă 
insulele lor, noi am fi deja morţi în apă. 

Zâmbetul lui Bronson s-a șters gândindu-se la toţi acei deştepţi în halate albe 
care bântuiau prin cala-cargo 3. Şi mai era și Major Stanley, singurul militar care 
avea permis de intrare acolo. Nimeni din echipajul navei — nici măcar căpitanul lui 
Portland — nu avea aprobare. 

— O singură bombă? a ridicat Bronson din umeri. 


Lui Bronson nu-i prea plăcea acolo jos. Era înăbușitor. Era originar din statul 
Iowa, obişnuit cu orizonturile largi ale câmpurilor de porumb. Acolo jos, sub linia 
de plutire, marea lovea uneori în bordurile navei. Sunetul nu era deloc unul obișnuit 
pentru un militar terestru, şi cu cât se va întoarce mai repede pe punte, cu atât mai 
bine. Stătea în poziție de at ease (repaus) la trapa calei cargo, cu patul carabinei 

sprijinit pe gheată, gata să ia poziție attention (drepţi), dacă ar fi apărut Major Stanley 
sau vreunul dintre halatele albe. Ascultă dacă se apropie vreun zgomot de paşi în 
ghete, și, aplecându-se spre înainte, a încercat mânerul trapei, dar aceasta era 
încuiată. 

— Ai o misiune de rahat, Corporal, trebuie să te asiguri că uşa aceasta este tot 
timpul încuiată! l-a instruit Stanley. 

Dar... ce ar face dacă ar găsi-o descuiată? Ar arunca o privire înăuntru? Ar 
intra? Ori ar rămâne la post şi ar încuia-o aşa cum i s-a ordonat? O misiune de rahat! 
S-a gândit la super-bomba lui Jefferies, încercând să-şi imagineze ceva ce putea 
distruge dintr-o singură explozie un oraş întreg. Aiurea! Nu e posibil! Probabil că 
înăuntru nu era ceva de genul acesta, dar... ce anume? A încercat ușa din nou, apoi 
a auzit apropiindu-se paşi grei şi a luat poziţie de drepți. 

Era maiorul Stanley, cu ochii îngustaţi, fără să clipească, cu un permanent 
zâmbet sarcastic imprimat pe chipul bronzat, brăzdat de vârstă, vizibil sub caschetă. 
Bronson a salutat. 

— Maior Stanley, spuse cu o voce fermă. 

— Îmi cunosc afurisitul de nume, Corporal, a izbucnit cu o voce dură, abia 
aruncându-i o privire. 

Apăsă butonul de intercom de pe ușa-trapă. 

— Doctor Klein? Sunt Stanley, lasă-mă să intru. 

Ușa s-a deschis larg, şi un halat alb cu fața rotundă, cu ochelari cu rama 
neagră, l-a lăsat să intre pe maior. Nu era nimic plăcut în înfăţişare lui Klein. Înalt și 
slab, umblase toată viaţa aplecat ca să-şi mascheze înălțimea, avea un păr negru 
unsuros ce-i înconjura chelia din creştet. Umbla vorba că, după căderea Berlinului, a 
fost racolat din rândurile oamenilor de știință naziști. Poate că era unul dintre 
fabricanții bombelor lui Hitler. 

Klein l-a privit o clipă pe Bronson, cu ochii negri ca de cărbune holbațţi, lipsiți 
de emoție și sentimente. Oare ce a văzut de-a lungul vieţi încât să nu mai aibă emoții 
— se întrebă Bronson. Ușa s-a închis, iar Bronson a auzit murmurul vocilor lor 
dispărând de cealaltă parte. Atunci... un click slab de la mecanismul e închidere. 
Coborî privirea ca să vadă că uşa se deschise cu vreo doi centimetri. Închizătorul nu 
se activase. 

„Ai o misiune de rahat, caporale!” 

Bronson a pus mâna pe mâner și era gata să închidă uşa, ştiind că zăvorul se 
va închide, fiind apoi accesibil doar de pe partea cealaltă sau cu cheia de securitate 
de pe partea aceasta. Dar... a remarcat cât de rece era oţelul. Portland naviga în 
Pacific. Aici era întotdeauna cald. Prin urmare, de ce era cala rece? 

„Mai ducă-se dracului”, şopti, şi a împins ușa descuiată. 

Şi-a pus cureaua carabinei pe umăr şi s-a aplecat spre interior, aerul rece 
lovindu-l în faţă. 

Stanley şi Kraut nu mai erau. Bronson îşi roti privirea primprejur. Nu semăna 
cu nici o altă parte a navei. A păşit în interior, a închis uşa în urma sa, și a ascultat 
dacă se aude vreun semn din partea maiorului Stanley sau a lui Klein. Părea să fie 
un coridor adiacent pe partea cealaltă. Se auzeau uși voci înăbușite, dar îndepărtate; 
înăuntru era semiîntuneric, doar o lumină verde, pală, venea dinspre o fereastră din 
stânga sa. Deasupra sa era o pasarelă fagure. Bronson a pășit cu grijă până la 
fereastră. Dincolo de sticla groasă se afla apă. Era un fel de tanc acvatic. Imens. Un 
termometru aflat dincolo de sticlă marca 360 Fahrenheit (+20C). 

A tras cu ochiul înăuntru și a văzut ceva mic, un fel de „peştişori” — în vremile 
sale de pescar le-ar fi numit larve. Înotau în bancuri ezitante în adâncul tancului. 

Pasarela a început să vibreze deasupra sa — veneau două halate albe care cărau 
ceva greu. Nu putea risca să fugă înapoi către ieșire; ar fi ajuns chiar sub ei. 

Fir-ar...! a şuierat, privind în jur după o cale de scăpare. Acolo! O altă ușă, 
dincolo de tanc. A fugit, a deschis-o și a intrat. După ce s-a închis cu o bufnitură 
ușoară, întunericul şi frigul l-au învăluit ca niște degete de gheaţă. Înaintă precaut 
până ce a ajuns la peretele opus ușii... şi s-a oprit în așteptare. Mirosul era familiar, 
și i-a trebuit un moment ca să-l recunoască. Și-a adus aminte de slujba sa de după 
orele de școală când făcea curăţenie în măcelăria bătrânului Beattie. Bătăile inimii i s- 
au rărit odată cu respiraţia, și când i-a fost clar că nimeni nu-l urmărește, și-a scos 
din buzunar bricheta Zippo. Aerul rece îi afecta gâtul la fiecare inspirație. A acționat 
bricheta; piatra a dat scânteie, dar nu şi flacără. A încercat din nou. La fel. A scuturat 
lichidul din interior şi de data aceasta a funcţionat... dar şi-ar fi dorit să nu. 

Ochi, înghețaţi, rămaşi holbaţi ca în marmură, păreau fixați în timp, în 
momentul morţii lor. Bronson împărțea camera frigorifică şiruri de morți goi agățaţi 
de cârlige peste tot în jurul său. Bronson s-a lipit tare de peretele rece din oţel, cu 
răsuflarea-i îngheţată aproape stingând flacăra brichetei. A apropiat-o pe rând de 
fețele morţilor — toți erau japonezi, luaţi fără îndoială de pe câmpurile de luptă, 
după găurile de gloanţe și carnea sfâșiată care marcau cadavrele lor. 

Cristoase! Nu pot rămâne aici! 

S-a împleticit către ușă, lovindu-se de trupurile ce atârnau. Aerul din plămânii 
acestora ieşea lovindu-l drept în faţă. Îi venea să vomite. Mirosea precum rănile 
abdominale de pe câmpul de luptă... un miros pe care nu-l puteai uita întreaga 
viaţă. Se trânti cu tot trupul în ușă şi o clipă crezu că a rămas încuiat înăuntru. Nu! 


2 Kraut — una dintre poreclele „oficiale” ale nemților. 

Nu! Nu! A scăpat jos bricheta Zippo... un clang şi flacăra s-a stins. Acum că ştia ce se 
află înăuntru, întunericul părea de zece ori mai adânc. Încă o lovitură pe nevăzute şi 
zăvorul uşii s-a deschis cu un crack. Bronson a ieșit la aer curat, s-a sprijinit cu 
spatele de peretele metalic ca să-şi revină, și a urmărit ușa congelatorului care se 
închidea singură, din nou. 

De sus, de pe pasarelă se auzeau ciocănituri repetate. Indiferent ce or fi făcut 
acolo halatele albe, mascau sunetele respirației sale șuierătoare. Și-a strâns carabina 
la piept şi a trecut pe sub pasarelă, lipit de perete. Ciocănitul a continuat, iar când a 
trecut pe lângă fereastra tancului i se păru că larvele erau atrase de sunet. Privi 
bancul cum înota ca niște nori cenușii, către el. O larvă solitară a înotat mai aproape 
de sticlă; nu era mai mare decât grosimea degetului său mare. Era un fel de crab, dar 
deosebit de tot crabii văzuți vreodată de el. Pentru mărimea sa, cleștii erau uriași, iar 
carapacea, înserată în lungul coloanei vertebrale, era de un negru oțelos ciudat. 
Bronson şi-a înclinat capul. Asta se uită la mine? Şi-atunci a auzit un splash puternic 
de deasupra... 

„„.Şi ochii îngheţaţi ai unuia dintre soldaţii japo morţi se uitau iarăşi la el, 
corpul scufundându-se de partea cealaltă a sticlei. Bronson şi-a ținut respiraţia, 
surprins, în timp ce apa se revărsa pe partea sa de fereastră, distorsionând imaginea. 

— E timpul pentru papa, spuse unul dintre halatele albe de deasupra. Celălalt 
a chicotit, apoi au plecat pe pasarelă. 

Bronson a dat drumul unui suspin neauzit. S-a uitat la cadavre, a întâlnit iar 
„privirea” mortului, şi pentru o clipă a crezut că... dansează. 

Crabii voraci au înotat în jurul lui — prin el — sfâşiindu-l în nori de carne 
fibroasă şi oase sparte. 

Să fiu al naibii! a mormăit. 

Apoi, din norul de carne, un crab s-a izbit de fereastră, parcă încercând să 
spargă sticla cu cleşștii supradimensionați. Bronson s-a dat înapoi; putea jura că larva 
se uita la el. S-a întors către ieşire, a văzut că halatele albe plecaseră, așa că a putut 
ieşi şi el. Ușa s-a deschis cu ușurință. A păşit afară, înapoi la postul său, apoi a închis 
ușa, încercând mecanismul de închidere pentru a se asigura că este încuiat. 

Gata! a șoptit, apoi a mai verificat încă o dată, ca să fie sigur. 


După o oră, a ieșit şi maiorul Stanley. 
— Maior Stanley! a luat Bronson poziţie de „drepţi”, așteptând obișnuitul său 
mormăit morocănos... care n-a venit. 

În schimb, Stanley s-a oprit în faţa lui, cu ochi mai puţin aspri decât de obicei, 
aproape umani. 

— Ai servit în Guam cu Regimentul 77, nu-i așa, caporal? 

Bronson a strâns din fălci. Poate datorită mândriei; poate datorită terenului 
acoperit de trupurile GI’ morţi în acea bătălie. 

— Da, Sir. 

— Ai văzut destule la viaţa ta, nu-i așa, soldat? 

Tocmai voia să răspundă când maiorul a scos la iveală bricheta Zippo scăpată 
de Bronson de cealaltă parte a uşii pe care o păzea, în congelator. Inscripţia: 77 
Infanterie — Guam — Iulie 1944, se afla la doar 20 cm de ochii săi. 

— Trebuie să stăm de vorbă, Bronson. 


Nu a fost rostit nici un cuvânt până ce uşa de la cabina maiorului Stanley s-a 
închis în spatele lor. Stanley s-a întors, iar Bronson a luat poziție de „drepţi”. 

Maiorul şi-a scos cascheta, a pus-o pe birou, apoi s-a aşezat pe marginea 
acestuia. 

— Repaus, caporal, spuse, cu un gest de indiferenţă. 

Era descurajant. Stanley se uită mult timp la Bronson fără să scoată o vorbă. 
Nu mai era nici o urmă a privirii de oţel sau a vocii tăioase. I-a aruncat bricheta lui 
Bronson, care a prins-o din zbor. 

— Vrei să-mi spui ce ai văzut acolo? 

Când Bronson a luat poziţia de „repaus”, s-a gândit să-l mintă pe maior, dar 
greutatea adevărului dovedit de bricheta sa făcea ca o minciună să fie futilă. 

— Nu prea ştiu ce am văzut, sir. 

Stanley a oftat, a luat o ţigară din cutia de pe birou şi a aprins-o. 

— M-ai pus într-o situaţie dificilă, caporal. Una în care probabil ar trebui să te 
împușc. 

— Să mă împușcați? 

Bronson simţi că se îneacă. 

— Şezi blând. 

Stanley s-a ridicat de pe birou şi s-a apropiat de un aparat de proiecție aşezat 
în faţa unui rând de scaune din centrul încăperii. 

— Oricum, peste 24 de ore căpitanului și echipajului de pe Portland li se vor 
aduce la cunoştinţă misiunea. 


3 GI — porecla „oficială” a soldatului american. 

Apoi se întoarse spre proiector. 

— Cartierul General a pregătit un film pentru informarea mea. 

Porni proiectorul. 

— Ca să menţin situaţia sub control, trebuie să te fac să-ţi ţii gura până atunci. 

Arătă spre ecranul de pe perete pe care au apărut imagini neclare, trecute prin 
fumul ţigării lui Stanley, ale unor oameni de ştiinţă în halate albe. Cu excepţia click- 
urilor mecanismului de rulare a peliculei de 8 mm, filmul era fără sonor. 

— Pot face asta, sir, spuse Bronson. 

Maiorul Stanley vorbi odată cu imaginile corespunzătoare ce se derulau pe 
ecran. 

Noi îi numim Shintos, după zeul japonez al apei. Sunt un hibrid creat de 
prietenii noștri naziști, ceva ce ei lucrau pentru Adolf înainte ca el să-şi tragă un 
glonţ în cap. Practic e vorba de crabul-păianjen japonez injectat cu celule fetale ale 
crabului carnivor de cocos. Au experimentat cu o mare varietate de specii, dar 
crustaceele păreau să fie cele mai responsive. Naziștii le-au iradiat sângele pentru a 
le întări celulele sanguine dominante și le-au hrănit cu ce ai văzut jos în cală. 
Radiația se pare că a fost declanșatorul, mutaţia creată fiind mult dincolo de 
așteptările noastre. Shinto sunt extrem de mortale și straniu de inteligente în 
interacțiunea dintre ele. Mai ales în modul cum își vânează prada. 

Stanley a rânjit; erau prădători. 

— Creaturile sunt organizate și calculate. Au o motivaţie copleşitoare... să se 
hrănească. 

L-a privit intens pe Bronson pentru a-i surprinde reacţia în timp ce imaginile 
se desfășurau pe ecran. 

— La ce te gândeşti, caporal? 

— Ce vreţi să faceţi cu ele? 

Uită de protocol şi se apropie de ecran. 

— Vreau să spun, sunt atât de mici. 

Lumina pâlpâitoare se reflecta în ochii lor în timp ce urmăreau pe ecran o 
demonstraţie de hrănire. 

— Le condiţionăm obiceiurile de hrănire cu cadavre de japonezi — asigurate de 
campania de înaintare de-a latul Pacificului, din insulă în insulă — spuse Stanley. Şi 
au dobândit o adevărată poftă pentru așa ceva. Acest transport de Shinto este 
destinat pentru Okinawa unde vor fi ambalaţi într-un sistem de livrare aerian și 
lansați în largul coastei Tokyo dintr-un bombardier B29. 

— Pare a fi o grămadă de efort doar pentru a ucide niște băieți de plajă, sir. 

— Fii atent la film, caporale. 

Imaginile progresive erau un adevărat coșmar. lar vocea lui Stanley care 
comenta le făceau să fie și mai greu de suportat. 

— O, Doamne, a murmurat Bronson când le-a recunoscut potenţialul. 

— Cea mai afurisită porţie de crabi pe care această armată de bărbaţi o va 
vedea vreodată. Vezi tu, temperatura joasă de 4,5°C din tanc le menţin în stadiul de 
pigmei. La această temperatură le poți ţine în palmă. Cea de mărimea unei palme pe 
care o vezi pe ecran, tocmai a fost transferată într-un tanc cu apă mai cald cu doar 
IPC. 

Filmul arăta o Shinto care stătea pe cele patru picioare din spate, cu cleștii 
ridicați în timp ce tăia un cadavru de japo, încă în uniformă, țintuit pe un cadru 
metalic. Cânt creatura neagră, blindată, a lovit, atât carnea, cât și oţelul s-au rupt 
precum untul. 

— Cec-uumm... s-a bâlbâit Bronson. Cât de mari cresc? 

Stanley s-a apropiat de proiector şi l-a stins, iar Bronson a simţit imediat un 
sentiment de ușurare. 

— Ei, asta-i întrebarea. Nu știm. Acest specimen din tancul cu apă la 10°C a 
ajuns la această mărime în câteva minute. Apele Japoniei au în prezent 22°C. 
Considerăm că vor creşte foarte mari. Îi vor lovi pe acei japo chiar unde-i doare. 

— Să-i lovească? Îi vor şterge de pe hartă. 

— Şi mai bine, zâmbi Stanley. 

Puntea a alunecat sub ei cu o mişcare violentă. Un zgomot tunător de metal 
rupt a pătruns în urechile lui Bronson când a fost izbit de peretele cabinei... şi i s-a 
rupt filmul. 


Valul de sunete era o cacofonie monotonă ce răzbătea prin zbârnâitul din 
urechile lui Bronson, în timp ce luminile roşii ale alarmei generale fâlfâiau, iar sirena 
îşi suna chemarea la posturile de luptă. Bronson şi-a găsit carabina și a ridicat-o; 
simţea ușoara canarisire spre babord. Maiorul Stanley se afla trântit într-un colț, iar 
după unghiul gâtului, Bronson a ştiut că aceste e mort. 

Datorită peretelui metalic deformat, a trebuit să depună un efort serios pentru 
a deschide ușa de la babord. Afară a fost întâmpinat ce o perdea de fum cenuşiu și 
de marinarii care alergau în toate părțile. Unul dintre aceştia l-a îmbrâncit din mers. 
Prin fum, Bronson se uita dincolo de balustrada navei. Un submarin era ieșit la 
suprafaţă la depărtare de o jumătate de milă, destul de aproape pentru a-i putea 
vedea semnul soarelui-răsare pictat pe turn. 

— La dracu, a scuipat Bronson. 

A strâns balustrada până ce i s-au albit articulațiile degetelor. Portland își 
continua cu încetineală mișcarea de canarisire. 

Echipajul sub-ului ieşise pe puntea exterioară şi manevra tunul, aducând încet 
teava la travers, către Portland. Bronson era dezorientat; comandantul său fiind mort, 
misiunea sa era irelevantă acum, în noile circumstanţe. Îşi aţinti carabina asupra sub- 
ului, deși a priceput cât de futil era gestul, atunci când tunul de 6 inch de la prova 
lui Portland a detunat și o coloană de apă s-a ridicat din mare la 5 m de submarin. A 
detunat din nou -— iarăşi prea scurt — iar Bronson a înţeles că înclinarea mare a navei 
nu permitea tunurilor principale suficientă elevaţie pentru distanţa scurtă. Şi-a lăsat 
jos carabina, și şi-a pierdut speranţa. Gălbejiții vor trage în ei ca la rațe; țintă fixă. 

Tunul de pe puntea submarinului a fulgerat și, după o clipită, puntea de 
comandă a lui Portland a fost spulberată, împroșcând în toate părțile fragmente de 
metal și sticlă. O schijă i-a sfâşiat adânc obrazul și a simţit miros de carne arsă. 
Catargul cu antena radar s-a înclinat puternic către Bronson metalul scârțâind în 
timp ce se rupea. S-a strecurat prin ușa deschisă, în timp ce coloana metalică îi 
zdrobea pe marinarii surprinşi pe punte. Sub el puntea navei vibra cu violenţă. El s- 
a întors pe spate, și-a pipăit obrazul și s-a holbat la sângele de pe degete. În lumina 
roşie părea negru, ceea ce-l făcu să se gândească la sângele închegat de pe cadavrele 
japonezilor din camera frigorifică; se gândi și la acei Shinto care așteptau să fie 
hrăniţi. Dacă nava se scufunda, la fel o vor păţi şi creaturile din cala 3. 

Bronson a simţit căldura degajată de incendiile de dincolo de pereţii metalici şi 
imediat și-a imaginat termometrul din tanc indicând creșterea temperaturii şi 
incubarea creaturilor. Cât de mari pot creşte acestea? S-a ridicat în picioare, în timp ce 
nava se mai înclina cu câteva grade. Asta-i şmecheria... pur şi simplu nu ştim. Bronson 
și-a scuturat capul pentru a scăpa de zbârnâitul din urechi. Câmpurile din lowa cu 
porumb n-au părut nici când mai îndepărtate, iar dacă creaturile scăpau în ape 
calde, nici el, nici echipajul de pe Portland, nici japonezii ăia nu vor mai ajunge 
vreodată acasă. Ai o slujbă de căcat, caporale, a bombănit. Chestiile alea trebuie blocate 
acolo jos — trebuie să se scufunde odată cu nava — înainte de a scăpa în largul Pacificului. 

Tunurile de 6 inch ale navei au încetat focul, dar mitralierele de calibrul .50 
trăgeau continuu, zgâlțâind pereţii metalici din jurul său. Valul de oameni ce veneau 
alergând din interiorul navei s-a subțiat. Bronson cobora pe scară când un alt obuz a 
lovit în mijlocul lui Portland şi l-a trântit pe jos. În timp ce cobora a numărat punţile, 
până ce și-a recunoscut vechiul post de pază aflat mult sub linia de plutire. Acum 
nava era canarisită rău, şi îşi imagina oceanul presând asupra carenei. 

„„„Slujbă de căcat... 

Puse mâna pe mânerul ușii. De-ar fi încuiată... Aproape imediat se auzi vocea 
lui dr. Klein rugându-se prin intercom. 

— Lăsaţi-ne să ieşim!. 

Bronson s-a încruntat şi încercă mânerul ușii. 

— E cineva acolo? striga Klein, cu accentul său greoi. Pentru numele lui 
Dumnezeu, trebuie să ne lăsaţi să ieşim! 

Bronson a apăsat pe butonul instalaţiei intercom, gata să răspundă... ce? Klein 
bătea în ușă. Aceasta putea fi deschisă doar de pe partea lui sau de dincoace doar cu 
cheia de securitate, deci ceva nu era în regulă. Bronson a luat degetul de pe buton şi 
a făcut un pas înapoi. Probabil că uşa era blocată — o chestie bună în aceste 
circumstanţe. Klein striga cu o voce tot mai puternică, engleza sa stricată fiind 
înlocuită de o germană guturală, apoi... bătăile și strigătele au încetat. Bronson s-a 
dat mai aproape de ușă și a ascultat. Se auzeau niște lovituri metalice, ritmice, apoi 
un clang ca o lovitură de topor, care l-a făcut pe Bronson să sară înapoi, cu carabina 
gata de tragere. S-a mișcat ușa? S-a uitat la spaţiul dintre canat și uşă devenit niţel 
mai larg, după care a revenit la normal. 

Ușa a rezistat. 

E bine, şi-a spus Bronson şi a rupt-o la fugă către cea mai apropiată ieșire — 
acum realiza că mergea în sus, către puntea exterioară. 

Când a năvălit afară, la lumina zilei, ceea ce i-a asaltat simţurile a fost liniştea. 
Nu tunuri, nu sirene, nu motoare, doar o navă ce gemea profund, cu prova 
scufundată în marea înspumată. Două bărci şi numeroase plute rigide răspândite se 
îndepărtau de navă, iar câţiva marinari săreau de pe balustrade și înotau spre ele. 

Bronson privi puntea care aluneca sub apă. S-a dat de o parte, apoi s-a căţărat 
pe suprastructură, căutând disperat vreo vestă de salvare uitată. S-a folosit de 
balustradă pentru a-şi ușura cățărarea. O mică platformă marcată VESTE era goală. 
Asta e, trebuia să sară în apă fără vreuna. Putea lăsa carabina, bocancii, chingile, și 
să încerce, dar acum norocul lui depindea de ochitorii de la tunul japonez. 

Detunătura a reverberat peste suprafața apei. Obuzul a lovit chiar pe linia de 
plutire, a explodat într-o minge de foc, şi l-a trântit din picioare. Unda de șoc i-a 
afectat urechile, iar fragmentele din punte i-au sfâşiat uniforma în timp ce aluneca 
spre suprafaţa apei pe care era răspândit ulei arzând. Cureaua carabinei i-a căzut de 
pe umăr când trupul i-a ajuns dincolo de marginea punţii. S-a prins cu o mână de 
balustradă, zbierând de durere când a simţit că-i este aproape smulsă din umăr. 
Simţea căldura focului, fumul negru îl sufoca... iar vaietul oţelului rupt a vibrat prin 
toată nava. 

Portland se rupea în două sub propria sa greutate. 

Bronson și-a închis ochii și şi-a ţinut respirația în timp ce secțiunea pupa se 
ducea în adâncuri, apa năvălind în calele expuse. Era stropit cu apă, incendiile se 
stingeau şuierând, pentru că nava se răsucea pe chilă. Clipea des din cauza apei 
sărate. Vedea neclar prova scufundându-se în marea lacomă. Bronson a expirat și și- 
a relaxat mușchii. 

Apoi a auzit sunetul. Destul de familiar pentru a-i strânge stomacul. Un duruit 
metalic, precum o grămadă de picioare de oțel ce loveau metalul navei. 

Nuse 

Era același sunet pe care îl auzise în cală. 

Şi-a folosit carabina ca să se poată ridica în picioare şi să se apropie de 
marginea carenei sfâșiate. Dedesubt, o legiune de Shinto se agita, evadând din epavă 
prin rupturile carenei. Aveau cam 2,5 m înălțime şi-şi croiau drum afară cu cleştii 
tăind prin metal. Apoi s-au răspândit în apa caldă a Mării Japoniei. Bronson s-a 
ridicat, și-a armat carabina și a ochit. Arma a detunat — el a clipit — reculul 
vătămându-i umărul deja rănit. Glontele a ricoșat de plăcile blindate de pe spatele 
unui Shinto. Creatura s-a oprit, s-a prins cu cleștii de o conductă de aburi şi s-a uitat 
în sus, la el. Avea ochii ca nişte perle negre strălucitoare și s-a uitat atât de adânc în 
ai lui Bronson încât a simţit că-i recunoaște acolo frica, cu siguranţă. 

S-a dat înapoi; putea auzi ciocănitul picioarelor ca de păianjen urcând pe 
metalul îndoit; a văzut cleştii apărând de după marginea bordului ca nişte topoare 
gata să despice lemnul punţii, apoi s-a ridicat şi el peste margine. Bronson a clipit 
speriat, s-a împiedicat și a căzut pe spate. Shinto crescuse și mai mare sub arșița 
soarelui, având acum 3 m când s-a ridicat pe cele patru picioare din spate. Bronson a 
ridicat carabina, a tras încă un foc în placa de pe abdomenul expus şi a auzit pingul 
ricoșeului cu o clipită înainte ca același glonț să așchieze lemnul punţii chiar lângă 
capul său. Creatura şi-a ridicat cleştii şi a fost gata să-i împlânte în el. Rândurile de 
plăci de pe botul său s-au îndepărtat lăsând la iveală o gaură umedă mărginită de 
plăci zimţate și un fel de țipăt ascuțit a reverberat asupra sa. 

Bronson a țipat și el. 

Oricât de inutil se dovedea a fi, a manevrat frenetic închizătorul carabinei şi a 
tras foc după foc până ce a golit încărcătorul, sperând să găsească un punct slab între 
plăcile armurii. S-a oprit, epuizat, ultima apăsare pe trăgaci făcând doar un click sec. 
Era sunetul morţii. Bronson și-a întors capul spre mare - s-a terminat. Îşi imagină 
orizontul nesfârșit al unui câmp de porumb din Iowa şi s-a rugat ca sfârşitul să-i 
vină repede... 

...dar, pe câmpurile de porumb din Iowa nu erau submarine. 

În clipa în care Shinto își arcuia cleştii în jos, către el, Bronson a văzut flash-ul 
tunului de punte însoţit de un boom. Mai aveau doar câțiva centimetri până la trupul 
său.... şi creatura a explodat împroşcându-l cu bucăţi din trup și ceva ca saramura. 

Un val de adrenalină l-a ajutat să se târască deoparte, după care s-a ridicat cu 
picioarele tremurânde atât de rău, încât abia reușea să stea pe ele. Ceva a alunecat în 
interiorul navei scoțând un geamăt metalic și pupa s-a înclinat cu un metru sau mai 
mult spre babord, înainte de a se stabiliza din nou. Şi-a aruncat carabina care a 
alunecat peste marginea punţii în apa mării. Voiau să o scufunde pe Portland și pe el 
odată cu nava. Să v-o trag! a şoptit în timp ce-şi ştergea de pe față reziduuri din 
creatură. Și-a ridicat chipul către căldura soarelui, a închis ochii şi a aşteptat. 

Putea auzi oceanul clocotind, și a așteptat... 

...putea simţi nava mișcându-se sub el, și a așteptat... 

...putea simți umbra ridicându-se rece deasupra sa... și a deschis ochii. 

Înălţându-se ca o insulă dincolo de submarin era una dintre creaturi. Domina 
scena, cu apa mării curgând râuri de pe trupul blindat. Stătea cu picioarele pe fundul 
mării, cu jumătate din trup expus, iar ochii negri supravegheau submarinul din fața 
sa. Dacă deştepţii aceia în halate albe s-au întrebat cât de mult pot să le crească 
bebeluşii, răspunsul se afla în fața ochilor săi. Era un colos. 

Bronson putea auzi echipajul japonez strigând ordine, întorcând tunul de pe 
punte către monstrul ce eclipsa soarele. Dar era prea târziu. Cu unul dintre clești, 
Shinto a ridicat submarinul ca pe o jucărie, iar cu celălalt a tăiat secțiunea prova. 
Nava a explodat într-un flash de explozibil și combustibil; fără îndoială că au 
explodat torpilele depozitate acolo, căldura extremă ajungând peste suprafaţa apei 
până la fața expusă a lui Bronson. Metal și trupuri arzânde au căzut ca o ploaie în 
Pacific şi o coloană de fum negru a acoperit zona. Bronson a sperat că forța exploziei 
a fost suficientă ca să ucidă bestia, dar pe când briza a dispersat fumul, Shinto era tot 
acolo, nevătămat. 

Şi-a ridicat cleştii într-un gest de triumf. Gura de coşmar s-a deschis, strigătul 
ascuțit vibrând prin aer. Bronson a trebuit să-și acopere urechile cu mâinile. 

Apoi, a urmat o adâncă și teribilă liniște. 

Supraviețuitorii de pe Portland care pluteau în apă au rămas tăcuțţi; oceanul 
însuși a rămas tăcut după ce Bronson şi-a luat mâinile de la urechi. Şi-atunci, a auzit. 
O replică din adâncuri. Un strigăt similar, înăbușit, care vibra prin tonele de apă. 
Privind peste marginea punţii a putut desluși mai multe forme uriașe ce înotau pe 
sub chila lui Portland. Se îndreptau spre est, spre Japonia. 

Bronson se holba la leviatanul din fața sa, fix în ochii lipsiți de suflet — o 
întunecime stranie care, la rândul ei, se uita la el. Creatura a înaintat și Portland s-a 

răsucit pe valul ridicat în faţa sa. Bronson a închis ochii. Moartea era întâmpinată 
mai ușor în întuneric. 

În această clipă de final, i-a trecut un gând prin minte. 

Japonezii își vor fi dorit ca mai bine să fi fost doar o superbombă în calele 
acestei nave. 


SFÂRȘIT 

O povestire din seria Jack Reacher 
Titlul original: The Picture of the Lonely Diner, 2015 
Traducerea: Ştefi Todo 


Jack Reacher a coborât din metroul R pe strada 23 şi a găsit cea mai 
apropiată scară blocată cu bandă de poliție din plastic. Era cu dungi albastre 
şi albe, legată între cele două balustrade, se mişca în curentul din staţia de 
metrou şi pe ea scria: Poliția — Trecerea oprită. Ceea ce, din punct de vedere 
tehnic, Reacher oricum nu voia să facă. El voia să iasă. Deşi, pentru a ieşi, ar 
fi trebuit să intre pe scări. lar asta era o încurcătură lingvistică. În acest 
context simpatiza cu poliţiştii. Nu aveau diferite tipuri de benzi pentru diferite 
tipuri de situaţii. Poliţia — Trecerea oprită pentru a ieşi nu făcea parte din 
inventarul lor. 

Aşa că Reacher s-a întors şi a mers pe jos jumătate din lungimea 
platformei până la următoarele scări. Şi pe acestea era pusă bandă. Poliția — 
Trecerea oprită. Albastru şi alb, fluturând uşor în curentul făcut de ultimul 
tren care plecase. Ceea ce era ciudat. Era pregătit să creadă că prima scară ar 
fi putut fi locul unui risc singular, poate o bucată de beton căzut sau vreo 
proeminenţă ieşită pe vreo treaptă critică, sau vreun alt pericol pentru viaţă şi 
integritatea fizică. Dar nu ambele scări. Nu ambele în acelaşi timp. Care erau 
şansele? Deci poate că trotuarul de deasupra era problema. Pe lungimea 
întregului bloc. Poate că era epava unei maşini. Sau epava unui autobuz. Sau 
o sinucidere de la o fereastră de la un etaj de sus. Sau o împuşcare dintr-o 
maşină în mers. Sau o bombă. Poate că trotuarul era alunecos din cauza 
sângelui şi murdar cu părți ale corpului. Sau ale automobilului. Sau ambele. 

Reacher s-a întors pe jumătate şi a privit de-a lungul liniei. Şi la ieşirea 
din partea opusă era pusă bandă. Şi la următoarea, şi la următoarea. La toate 
ieşirile era pusă bandă. Albastru şi alb, Poliţia - Trecerea oprită. Nici o ieşire. 
Ceea ce era o problemă. Linia Broadway Local era una bună şi staţia de pe 
strada 23 era un exemplu excelent de acest fel, iar Reacher dormise de multe 
ori în locuri mult mai rele, dar el avea treabă de făcut şi nu prea avea timp 
pentru asta. 

S-a întors la primele scări pe la care încercase şi s-a aplecat pe sub 
bandă. 

A urcat treptele cu prudenţă, lungindu-şi gâtul, privind în față, dar mai 
ales privind în sus, dar nevăzând nimic periculos. Nicio bară de oţel, nici 
beton căzut, nici trepte deteriorate, nici vreun pârâiaş subțire de sânge, nici 
bucăţi de carne împrăştiate pe dale. 

Nimic. 

S-a oprit pe scări cu nasul la nivelul trotuarului străzii 23 şi s-a uitat în 
stânga şi în dreapta. 

Nimic. 

A urcat o treaptă, s-a întors şi s-a uitat de-a lungul umbrei pe asfalt de pe 
Broadway către clădirea Flatiron. Destinația lui. S-a uitat în dreapta şi-n 
stânga. N-a văzut nimic. 

A văzut mai puţin decât nimic. 

Nicio maşină. Niciun taxi. Niciun autobuz, niciun camion, nicio 
învălmăşeală de furgonete, cu numele afacerii lor scrisă de mână pe uşi. Nicio 
motocicletă, niciun scuter Vespa în culori pastelate. Niciun furnizor pe 
bicicletă de la restaurante sau servicii de mesagerie. Nicio persoană pe 
skateboard sau pe role. 

Niciun pieton. 

Era vară, aproape 11 noaptea şi încă era cald. Fifth Avenue traversa 
Broadway exact în fața lui. Drept în față era Chelsea, în spatele lui era 
Gramercy, la stânga era Union Square, iar la dreapta Empire State Building 
se întrevedea peste toate, ca monolitul implacabil care era. Ar trebui să vadă o 
sută de oameni. Sau o mie. Sau zece mii. Băieți în pantofi de pânză şi tricouri, 
fete în rochii scurte de vară, unii plimbându-se, alții grăbindu-se la cluburi 
care erau gata să-şi deschidă uşile, sau la baruri pentru ultima vodcă, sau la 
filmele de la miezul nopții. 

Ar fi trebuit să fie o întreagă mulțime de oameni. Ar fi trebuit să fie râsete 
şi conversații şi zgomotul picioarelor în mişcare, şi genul de zgomote şi sunete 
pe care o mulțime fericită le face la ora 11 într-o seară caldă de vară, şi 
sirenele şi claxoanele maşinilor şi şoapta cauciucurilor şi vuietul motoarelor. 

Nu era nimic. 

Reacher s-a întors şi a coborât scările şi a trecut din nou pe sub bandă. A 
mers prin stația de metrou spre nord, către locul celei de-a doua încercări şi 
de data asta a trecut peste bandă pentru că era prinsă mai jos. A urcat scările 
la fel de precaut, dar mai repede, acum direct la colțul străzii, cu Madison 
Square Park în fața lui, împrejmuit cu fier negru şi înțesat de copaci 
întunecați. Dar porţile erau încă deschise. Nu că cineva ar fi intrat sau ar fi 
ieşit. Nu era nimeni prin preajmă. Niciun suflet. 

A păşit sus pe trotuar şi a rămas aproape de balustrada din jurul staţiei 
de metrou. La capătul străzii spre vest a văzut lumini intermitente. Albastre şi 
roşii. O maşină de poliție era parcată lateral de-a lungul străzii. Un blocaj 
rutier. Trecerea oprită. Reacher s-a întors şi s-a uitat spre est. Aceeaşi 

situație. Lumini albastre şi roşii erau peste tot pe Park Avenue. Trecerea 
oprită. Strada 23 era închisă. La fel ca şi alte străzi cu care se intersectau, 
fără îndoială, şi Broadway şi Fifth Avenue şi Madison, la fel probabil până pe 
la Strada 30. 

Nu era nimeni în jur. 

Reacher s-a uitat la clădirea Flatiron. Un triunghi îngust, ascutit în față. 
Ca o pană subțire sau ca o felie modestă de tort. Dar lui îi părea că seamănă 
mai mult cu prova unei corăbii. Ca un imens vas de linie pe ocean, 
îndreptându-se încet către el. Nu era un gând original. Cunoştea mulți 
oameni care simțeau la fel. Chiar şi cu parterul din fier şi sticlă, despre care 
unii spuneau că ruina efectul, dar despre care el credea că adaugă la acesta, 
pentru că arăta ca o protuberanţă din fața unei nave, vizibilă numai atunci 
când nava avea o încărcătură uşoară. 

Acum a văzut o persoană. Între două panouri ale unei ferestre. O femeie. 
Stătea pe trotuarul de pe Fifth Avenue, uitându-se spre nord. Purta pantaloni 
închişi la culoare şi o cămaşă cu mâneci scurte închisă la culoare. Avea ceva 
în mâna dreaptă. Poate că un telefon. Poate un Glock 19. 

Reacher a împins balustrada de la metrou şi a traversat strada. Tehnic, 
fără să ţină seama de semafor, dar nu era trafic deloc. Era ca şi cum mergea 
printr-un oraş fantomă. Ca şi cum era ultima ființă umană de pe pământ. Cu 
excepţia femeii de pe Fifth Avenue. Pe care o urmărea. Se îndrepta spre vârful 
triunghiului. Tocurile făceau zgomot în linişte. În vârf era un cadru 
triunghiular de fier, o versiune miniaturală a formei pe care o imita, ca o 
barcă mică cu pânze încercând să depăşească vasul care o urmărea. Rama 
era colorată în verde, ca muşchiul şi avea ici şi colo bucle ca de turtă dulce, 
iar ce nu era metal era sticlă, panouri întregi, lungi cât maşinile şi mai înalte 
decât o persoană care stă în genunchi. 

Femeia l-a văzut venind. 

S-a întors spre el, dar mergând înapoi, ca şi cum voia să-l atragă spre ea. 
Reacher a înțeles. Voia să-l atragă înspre sud, în umbră. A ocolit vârful 
triunghiului. 

Avea un telefon în mână, nu o armă. 

— Cine eşti? a întrebat ea. 

— Cine întreabă? a spus el. 

I-a întors spatele şi apoi s-a întors din nou, o mişcare fluidă rapidă, ca un 
dribling pe terenul de baschet, dar destul pentru el cât să vadă FBI cu litere 
galbene pe spatele tricoului. 

— Acum răspunde-mi la întrebare, a spus ea. 

— Sunt doar un tip. 

— Făcând ce? 

— Privind la clădirea asta. 

— Flatiron? 

— Nu, partea asta din față. Partea de sticlă. 

— De ce? 

— Am fost adormit mult timp? a spus Reacher. 

— Ce înseamnă asta? a spus femeia. 

— Vreun colonel nebun şi bătrân a dat vreo lovitură de stat? Trăim într- 
un stat polițienesc acum? Probabil că am clipit şi am ratat ceva. 

— Sunt agent federal. Am dreptul să-ţi cer numele şi actul de identitate. 

— Numele meu e Jack Reacher. Nicio inițială la mijloc. Am un paşaport în 
buzunar. Vrei să-l scot? 

— Foarte încet. 

Aşa a făcut, foarte încet. A folosit degetul mare şi arătătorul, ca un hoț de 
buzunare şi a scos cărticica subțire albastră şi a tinut-o departe de corp, 
destul de mult ca ea să observe ce este şi apoi i l-a dat, iar ea l-a deschis. 

— De ce eşti născut în Berlin? a spus ea. 

— Nu am avut niciun control asupra mişcărilor mamei mele. Eram doar 
un fetus pe atunci, a spus el. 

— Şi ea de ce era în Berlin? 

— Pentru că acolo era tatăl meu. Suntem o familie din Marină. Ea mi-a 
spus că aproape m-am născut în avion. 

— Şi tu eşti în Marină? 

— Sunt şomer în acest moment. 

— După ce ai fost ce? 

— Şomer în multe momente anterioare. 

— După ce ai fost ce? 

— Militar. 

— La ce armă? 

— Poliția militară. 

Ea i-a înapoiat paşaportul. 

— Gradul? a întrebat ea. 

— Contează? a spus el. 

— Am dreptul să întreb. 

A privit peste umărul lui. 

— Am fost trecut în rezervă ca maior, a spus el. 

— Şi asta-i bine sau rău? 

— Rău, în principal. Dacă aş fi fost bun ca maior m-ar fi făcut să rămân. 

Ea nu a răspuns. 

— Şi tu? a spus el. 

— Ce-i cu mine? 

— Gradul? 

— Agent special în misiune. 

— Eşti în misiune în seara asta? 

— Da, sunt. 

— Remarcabil. 

— De unde vii? a întrebat ea. 

— Din metrou, a răspuns el. 

— Şi era acolo bandă de poliție? 

— N-am observat. 

— Ai trecut prin ea. 

— Verifică Primul Amendament. Sunt destul de sigur că am voie să 
umblu pe unde vreau. Nu ăsta e unul din lucrurile care fac din America o ţară 
măreaţă? 

— Eşti pe drumul cel bun. 

— Spre ce? 

Încă se uita peste umărul lui. 

— Nu pot să-ți spun, a spus ea. 

— Atunci ar fi trebuit să spuneţi să nu oprească trenul. Banda nu-i de 
ajuns. 

— Nu am avut timp. 

— Din ce cauză? 

— Nu pot să-ţi spun. 

Reacher n-a spus nimic. 

— Ce te interesează din partea de sticlă a clădirii? a întrebat femeia. 

— Mă gândesc să mă ofer să spăl geamurile, a spus Reacher. Poate că mă 
pune înapoi pe picioare. 

— Să minţi un agent federal e o infracţiune. 

— Un milion de oameni pe zi se uită la ferestrele astea. I-ai întrebat şi pe 
ei? 

— Te întreb pe tine. 

— Cred că Edward Hopper a pictat aici Păsări de noapte. 

— Care înseamnă ce? 

— O pictură. Destul de renumită. Privind înăuntru printr-o fereastră a 
restaurantului, noaptea târziu, la nişte oameni singuri. 

— N-am auzit niciodată despre un restaurant numit Păsări de noapte. Nu 
aici. 

— Păsările de noapte erau oamenii. Restaurantul se numea Phillies. 

— Nu am auzit de un restaurant aici, cu niciun nume. 

— Nici nu cred că era vreunul. 

— Tocmai ai spus că era. 

— Cred că Hopper a văzut locul ăsta şi şi-a imaginat un restaurant în 
capul lui. Sau cel puţin un bar. Forma e exact la fel. Privită din dreapta, de 
unde stăm noi acum. 

— Cred că ştiu pictura aia. Trei oameni, nu? 

— Şi chelnerul. El e aplecat, făcând ceva sub tejghea. Sunt două cafetiere 
mari în spatele lui. 

— În primul rând e un cuplu, care stau aproape unul de altul dar nu se 
ating şi apoi un tip singur. Cu spatele la noi. Cu pălărie. 

— Toţi bărbaţii poartă pălărie. 

— Femeia e roşcată. Pare tristă. E cea mai însingurată pictură pe care am 
văzut-o vreodată. 

Reacher a privit prin geamul din viața reală. Era uşor să-şi imagineze 
luminile strălucitoare fluorescente, fixând oamenii cu fascicule luminoase, 
expunându-i fără milă din întunericul de pe străzile întunecate din jur, cu 
excepţia faptului că străzile din jur erau goale, aşa că nu era nimeni să vadă. 

În pictură şi în viaţa reală. 

— În ce m-am băgat? a întrebat el. 

— Trebuie să stai liniştit, exact unde eşti şi să nu te mişti până nu-ţi 
spun eu. 

— Şi dacă nu? 

— Şi dacă nu, vei merge la închisoare pentru că te-ai amestecat într-o 
operațiune de securitate națională. 

— Sau tu vei fi concediată pentru că ai continuat o operaţiune de 
securitate naţională după ce a apărut dintr-o dată un civil. 

— Operaţiunea nu e aici. E în parc. 

S-a uitat pe diagonală dincolo de intersecţia largă, unde se intersectau 
trei artere majore, la mulțimea copacilor de acolo. 

— În ce m-am băgat? a întrebat el. 

— Nu pot să-ți spun, a spus ea. 

— Sunt sigur că am auzit şi mai rele. 

— Poliția militară, nu? 

— Ca FBI, dar cu un buget mult mai mic. 

— Avem o ţintă în parc. Stând pe o bancă, singură. Aşteptând un contact 
care nu mai soseşte. 

— Cine e? 

— Un măr stricat. 

— Din livada voastră? 

Ea a aprobat din cap. 

— E unul dintre noi. 

— E înarmat? 

— Nu e niciodată înarmat. 

— De ce nu a venit persoana de contact? 

— A murit cu o oră în urmă într-un accident rutier. Şoferul n-a oprit. 
Nimeni nu a văzut numărul de înmatriculare. 

— Ce surpriză! 

— S-a dovedit a fi rus. Departamentul de Stat trebuie să informeze 
consulatul lor. Ceea ce s-a dovedit a fi locul unde lucra tipul. Pură 
coincidență. 

— Tipul vostru a vorbit cu ruşii? Oamenii mai fac asta? 

— Din ce în ce mai mult. Şi devine din ce în ce mai important tot timpul. 
Oamenii spun că ne-am întors în anii '80. Dar greşesc. Ne-am întors în anii 
'30. 

— Deci tipul vostru nu va primi titlul de angajatul lunii. 

Ea n-a răspuns. 

— Unde îl veți duce? a întrebat el. 

Ea a tăcut o secundă. 

— Toate sunt secrete. 

— Toate? Care toate? Nu poate fi dus în mai multe destinații. 

Ea n-a răspuns. 

Acum a făcut el pauză o secundă. 

— Se îndreaptă spre destinaţia pe care o vrei? a întrebat el. 

Ea n-a răspuns. 

— Da? 

— Nu, a spus ea. 

— Din cauza celor cu grade superioare? 

— Ca întotdeauna. 

— Eşti măritată? 

— Ce legătură are asta? 

— Eşti? 

— E o perioadă dificilă. 

— Deci tu eşti roşcata. 

— Şi? 

— Eu sunt tipul cu pălărie, cu spatele la noi, singur singurel. 

— Asta ce-nseamnă? 

— Înseamnă că voi face o plimbare. Ca un drept dat de Primul 
Amendament. Înseamnă că tu vei sta aici. Ca un lucru tactic inteligent. 

Şi el s-a întors şi a plecat, înainte ca ea să poată obiecta. A ocolit vârful 
clădirii şi s-a îndreptat în diagonală spre inima intersecţiei, mişcându-se 
repede, tăind curbele, ignorând semnele „Trecerea oprită”, fără a încetini 
deloc, şi ajungând în cele din urmă direct în parc, prin poarta de sud-vest. În 
față era o fântână fără apă şi un chioşc de burgeri închis. După o curbă la 
stânga era calea principală centrală, urmând în mod clar un fel de schemă de 
proiectare care conținea ovale mari, ca pistele de alergare. 

Becurile de pe stâlpi luminau slab, iar strălucirea din Times Square 
străpungea norii ca o flacără de magneziu. Reacher vedea destul de bine, dar 
tot ce vedea erau bănci goale, cel puţin la începutul curbei. Mai multe bănci 
au apărut în timp ce mergea, dar şi acestea erau goale, tot drumul până la 
vârful îndepărtat al ovalului, unde era altă fântână fără apă, şi un loc de joacă 
pentru copii, şi în cele din urmă continuarea drumului, curbată pe cealaltă 
parte a ovalului, înapoi spre vârful apropiat. Şi avea şi bănci. 

lar una dintre ele era ocupată. 

De un tip mare, rozaliu şi cărnos, având cam cincizeci de ani, într-un 
costum închis la culoare. O față pufoasă şi un păr subțiat. Un tip care arăta 
ca şi cum viaţa ar fi trecut pe lângă el. 

Reacher s-a apropiat şi tipul a ridicat privirea, apoi a privit într-o parte, 
dar Reacher s-a aşezat oricum lângă el. 

— Boris sau Vladimir, sau cum l-o chema, nu vine, a spus el. Eşti prins 
în capcană. Ei ştiu că nu eşti înarmat, dar au mers înainte şi au blocat vreo 
douăzeci de străzi, ceea ce înseamnă că vor să te împuşte. Eşti pe cale să fi 
executat. Dar nu în timp ce sunt aici. Nu cu martori. Şi se întâmplă că nici 
agenta care se ocupă nu e prea fericită cu asta. Dar este presată de mai sus. 

— Deci? a spus tipul. 

— Deci fac şi eu o faptă bună pe ziua de azi. Dacă vrei să mergi la ea, voi 
merge cu tine. Tot drumul. Poţi să-i spui ei tot ce ştii, şi poți obţine trei metri 
pătrați pe zi în închisoare pentru tot restul vieţii. 

Tipul n-a răspuns. 

— Dar poate nu vrei să mergi la închisoare pentru tot restul vieţii, a spus 
Reacher. Poate îți e ruşine. Poate că să te ucidă poliţiştii făcând să pară 
sinucidere e mai bine. Cine sunt eu să judec? Şi fapta mea cea mai bună pe 
ziua de azi este să dispar de aici dacă îmi spui să o fac. E alegerea ta. 

— Atunci dispari, a spus tipul. 

— Eşti sigur? 

— Nu fac față. 

— De ce ai făcut-o? 

— Ca să fiu cineva. 

— Ce fel de lucruri i-ai putea spune agentei? 

— Nimic important. Evaluarea daunelor e principala lor prioritate. Dar ei 
ştiu deja la ce am avut eu acces, aşa că ştiu deja ce le-am spus. 

— Şi nu ai nimic important de adăugat? 

— Nimic. Nu ştiu nimic. Contactele mele nu sunt proaste. Ştiau că asta se 
poate întâmpla. 

— Bine, a spus Reacher. O să dispar. 

Şi a făcut-o, ieşind din parc prin colțul din nord-est, unde a auzit în 
umbră o discuţie slabă prin staţia radio anunțând plecarea lui, şi pe o stradă 
pustie care intersecta Madison Avenue, unde a aşteptat sprijinit de pereții de 
calcar ai unei clădiri mari. Patru minute mai târziu a auzit zgomotul înăbuşit 
al armelor, unsprezece sau douăsprezece runde, zgomotul surd al unei salve 
de lovituri ca nişte cărți de telefon trântite pe masă. 

Apoi nu a mai auzit nimic. S-a dezlipit de zid şi a luat-o spre nord pe 
Madison, imaginându-se la bar, cu pălăria pe cap, cu coatele pe tejghea, 
îngrijind un nou secret într-o viață deja plină de secrete vechi. 

versiunea în limba română 
UNCRIS 


EPISODUL I 


Second-Lieutenant! Bigglesworth din Squadronul Nr. 266, RFC?, staționat la 
Maranique, Franţa, s-a aşezat într-un șezlong și şi-a pus picioarele pe balustrada 
verandei din faţa popotei ofițerilor, căscând leneş în soarele verii, apoi şi-a ridicat 
privirea spre grupul de piloți care se adunaseră acolo în așteptarea gongului ce 
anunța masa de prânz. 

— Ce zici de asta, Biggles? a întrebat Mahoney, flight-commander“ul său, 
pescuind un sâmbure din paharul cu limonadă. 

— Despre ce? 

— Eu spun că cel care se înrolează în acest război voluntar, are la fel de multe 
șanse să supraviețuiască cât are un bulgăre de zăpadă într-o zi de vară, în Sahara. 
Mai devreme sau mai târziu tot şi-o ia. De exemplu, Leslie Binton... 

— N-am mai auzit pe nimeni debitând atâtea tâmpenii ca tine, l-a întrerupt 
Biggles obosit. Stai aici teoretizând în fiecare zi cum să eviţi să dai colțul de pe 
lumea asta, dar oare pui în aplicare ceea ce predici? Nici pomeneală! Dacă 
Bătrânul“ ar veni acum, aici, și ar spune că are nevoie de unu’ sărac cu duhu’ care 
să zboare la 15 m deasupra tranşeelor boshe-lor, tu ai fi primul care ţi-ai pune 
echipamentul de zbor. 


1 Second-Lieutenant — grad militar în RFC; echivalent sublocotenent. 

2 Royal Flying Corps 1914-1918. Corp militar responsabil pentru aeronautica militară, redenumit 
Royal Air Force (RAF) când a fost unit cu Royal Naval Air Service la data de 1 aprilie 1918. 

3 Flight-commander - comandantul unui flight, cea mai mică unitate organizatorică, formată din 
câteva avioane; avea gradul de căpitan. 

+ Bătrânul (old man) — CO - ofiţerul comandant. 

5 Boche — poreclă peiorativă dată germanilor. 

— Nu spun că te înșeli la chestia asta cu voluntariatul. Personal, cred că ai 
dreptate, pentru că se potriveşte cu principiul ulciorului care dacă merge de prea 
multe ori la fântână are mai multe șanse să fie spart decât cel care stă pe raft. 

— Nu neapărat, a contrazis Wells, un pilot canadian cu multă experienţă care 
se alăturase de curând squadronului. La fel de bine poate fi răsturnat de pe raft şi se 
sparge pe podea. Nu e cu nimic mai adevărat decât zicerea că ghiveciul gol care se 
sparge face zgomotul cel mai mare. 

— Adică vrei să spui că eu sunt un ghiveci gol? a întrebat Biggles cu răceală. 

— Stai niţel — lasă-mă să termin. Ceea ce voiam să spun, era că eşti la fel de 
„rău” precum Mahoney. Zici că voluntariatul nu se plătește... 

— Aşa este. 

— Atunci de ce faci un pas înainte de fiecare dată când vine vorba de o 
misiune periculoasă? 

— Ca să-i salvez pe amărâții ca tine, să nu se aleagă cu pantalonii arşi în dos. 

— Aiurea! Bine, dă-i-nainte, dar oricine are mintea întreagă poate să aibă 
parte de toate belelele posibile aici în Franţa, fără să le caute neapărat. Oricum, 
scopul meu este să vă supraviețuiesc vouă tuturor cu cel puțin trei săptămâni mai 
mult. 

S-a stârnit un freamăt mare, urmat de o linişte adâncă atunci când maiorul 
Mullen, CO al lor, și colonelul Raymond, de la Wing Headquarters* au coborât cele 
câteva trepte de la Squadron Office. 

Biggles s-a uitat scurt la fața maiorului, apoi la Mahoney căruia i-a făcut cu 
ochiul. CO era prea tânăr pentru a-și putea păstra chipul impenetrabil şi-şi arăta 
din plin anxietatea pentru că sguadronul fusese selectat pentru o anumită misiune 
periculoasă. 

Acesta își roti privirea asupra ofițerilor adunați. 

— Foarte bine, gentlemen, luaţi loc, spuse încet. Sunt toţi aici, Mahoney? l-a 
întrebat pe seniorul fligt-commander. 

— Da, aşa cred, sir. 

— Bine. Atunci, n-am să pierd timpul umblând prin bălării. Vreau un ofițer 


Biggles și Mahoney s-au ridicat simultan. Wells a făcut un pas înainte, iar 
câțiva alți ofițeri s-au dat mai aproape de CO. Şi maiorul Mullen a zâmbit. 

— Nu, nu te vreau pe tine, Bigglesworth, sau pe tine, Mahoney. Wells, tu ai 
destulă experienţă în activitatea de recunoaștere, nu-i așa? 

— Da, sir, a confirmat Wells nerăbdător, întorcându-se ca să se încrunte la 


6 Wing Headquarters -— cartierul general al unui wing. Fiecare wing cuprindea câteva squadron. Era 
comandat de un Lieutenant-Colonel. 

Biggles, care a chicotit destul de tare. 

— Bine. Colonelul Raymond îţi va explica ce dorește. 

— Dar, sir... începu Biggles. 

Însă CO l-a făcut să tacă cu o încruntare. 

— Nu sunt deloc nerăbdător să-mi pierd cei mai buni piloţi, spuse încet, 
după ce Wells și colonelul au dispărut în ante-cameră, iar ceilalți ofițeri au intrat în 
sala de mese, chemaţi de sunetul gongului. 

— Doamne! Trebuie să fie vorba de ceva cu adevărat primejdios, a mormăit 
Biggles către Mahoney. Ar fi fost ceva mult prea sensibil să dai misiunea cuiva... 

— N-am mai auzit pe nimeni debitând atâtea tâmpenii ca tine, l-a imitat Mahoney, 
și s-a dat repede deoparte ca să evite lovitura lui Biggles. 

— Du-te și execută-ți O.P/, i-a spus Biggles acru. 

— Tu nu zbori în după-amiaza asta? 

— Nu, zmeul meu zboară niţel aplecat pe aripa stângă, Dar am să-l testez, 
dacă e gata la timp. 

După masa de prânz, Biggles a mers încet către hangare unde i-a găsit pe 
mecanici făcând ultimile ajustări la avionul său. 

— Totul e-n regulă, Flight? la întrebat pe flight-sergeant. 

— Acum, este OK, sir... așa cred, spuse subofițerul pe un ton vioi. 

— Foarte bine! Porneşte-l; am să-l testez. 

După zece minute, la 600 m deasupra aerodromului, a încheiat testarea cu 
două lupinguri, şi, satisfăcut că acum avionul se mișca cum îi plăcea lui, a privit 
meditativ către cerul estic. 

— Jos n-am nimic de făcut, aşa că mai bine dau o tură după pradă, a hotărât, 
și a virat în direcţia liniilor frontului. 

Mahoney, care se afla cu avioanele din flightul său, în fața hangarelor, cu 
motoarele pornite, pregătite pentru patrula de amiază, s-a uitat după el cu o 
expresie curioasă pe chip, jumătate încruntătură, jumătate zâmbet. 

— Iată-l că se duce, a murmurat. Nu se poate ţine departe. Într-o zi, cred că... 

Nu a mai așteptat să-și completeze remarca; a împins maneta de gaze și a 
traversat terenul cu gazon scurt. 

Timp de o oră, sau mai mult, Biggles a plutit pe cerul albastru, căutând 
avioane dușmane, sau orice altceva care să-i distragă atenţia de la iritantul archie 
(focul anti-aerian), dar degeaba. Cerul părea absolut deșertic, iar el era gata să 
vireze către linii când i-a atras privirea o mișcare mult mai jos decât el şi la mulți 
kilometri în interiorul teritoriului inamic. 


7 O.P. — Offensive patrol: căutarea activă a avioanelor inamice şi atacarea acestora. 
3 Flight-sergeant — subofiţerul (non-commissioned officer - Corporal sau Sergeant) mecanic-şef. 

A fost doar o mică sclipire, care ar fi trecut neobservată de oricine, cu 
excepția unui pilot experimentat. Dar el ştia că era reflexia razelor soarelui pe 
aripile unui avion ce se legăna prin aer. Instinctiv a virat spre el, uitându-se în jos 
prin arcul descris de elice, după ce și-a ridicat ochelarii de protecţie pentru a vedea 
mai clar. 

Imediat a descoperit un grup de avioane foarte colorate ce se învârtejeau, şi 
buzele i s-au strâns într-o linie dreaptă când a constatat motivul acrobațţiilor lor. 
Un avion britanic solitar, un Camel?, cu aceeași cocardă ca şi a lui, ducea de unul 
singur bătălia împotriva unui staffel? de avioane de vânătoare Albatros!! care se 
roteau în jurul său ca albinele în jurul borcanului cu miere. Pilotul ducea o luptă 
strălucită, răsucindu-se în tonouri în timp ce-și croia drum metru cu metru către 
liniile frontului, dar pierdea rapid din altitudine. 

Biggles şi-a închis ochii pe jumătate, iar buza superioară i-a dezgolit dinții 
când a pus avionul în picaj şi s-a năpustit ca un fulger din senin, cu cablurile şi 
hobanele șuierând crescendo. 

Viteza sa a depășit posibilităţile altimetrului!?, care a rămas fixat la semnul de 
1.200 m pe când el coborâse sub 600 m, iar tragedia se desfășura direct sub ochii 
săi. Era Wells, forțat să zboare la tot mai joasă înălțime de vreo 10-12 huni”. 

Un pilot cu mai puţin curaj ar fi putut lua în considerare aterizarea, ţinând 
cont de șansele absolut minimale şi ca să scape de soarta care, dacă insista să 
zboare, mai devreme sau mai târziu îl va copleși; dar, se pare că aparent, asemenea 
gând nu-i trecuse încă prin cap lui Wells. 

Biggles se mai afla încă la 300 m depărtare când a venit sfârşitul. O jerbă de 
flăcări a ieșit dintr-un bord a Camelului și un nor de fum negru s-a întins ca o trenă 
în urma lui. Pilotul, în loc să gliseze către sol, a țâșnit ca un fazan spre înalt, într-un 
ultim efort sălbatic de a-l lua cu el pe cel ce l-a distrus, dar vicleanul pilot hun l-a 
văzut venind şi a virat într-o clipită. O limbă de foc a trecut peste cockpitul 
Camelului avariat când acesta a ajuns nemișcat la vârful cabrajului său. Pilot, 
apărându-și fața cu un braţ, a ieșit din fuselaj, a stat o clipă în echilibru, apoi a 
sărit!t. Pilotul hun, fascinat de silueta în jachetă de piele care se rostogolea prin aer, 
a ridicat mâna în salut, dar chiar în acel moment gloanţele trasoare!? au făcut un 
grup de găuri precise în spatele vestonului cenușiu al hunului. Acesta, fără a ști 


9 Camel — avion biplan, monoloc, dotat cu două mitraliere sincronizate ce trăgeau prin câmpul 
elicei. 

10 Staffel — echivalentul german al unui squadron. 

11 Albatros -— avion de vânătoare german biplan, monoloc, dotat cu două mitraliere. 

12 Altimetru — instrument de zbor care indică altitudinea avionului. 

13 Hun — una dintre poreclele date germanilor. 

1 În WW I doar puţini piloți erau dotați cu parașute așa că saltul din avion însemna moarte sigură. 

15 Trasoare — gloanţe încărcate cu fosfor a căror traiectorie era vizibilă şi ziua şi noaptea. 

măcar ce l-a lovit, a căzut spre înainte, peste manșă, şi Albatrosul s-a îngropat 
singur adânc în pământ, la nici 100 m de rămășițele fumegânde ale victimei sale. 

Biggles, palid ca un mort, şi luptând ca un nebun, a virat chiar când liderul 
staffelului l-a luat în colimator, mult de dincolo de raza efectivă de tragere, şi a 
lansat o rafală scurtă. Avea o şansă de una la mie... dar a avut-o. Un singur glonţ a 
lovit avionul lui Biggles, chiar într-unul dintre punctele vulnerabile — elicea. 

Motorul a scos un muget vibrant, acum dezechilibrat şi autoaccelerat, şi 
aproape că s-a smuls din suporţi. Pe moment, Biggles nu şi-a dat seama ce s-a 
întâmplat — și fiind aproape azvârlit afară din cockpit de către vibrații — a tras 
maneta de gaze spre înapoi şi a văzut rămăşiţele rupte ale elicei. A mârâit sălbatic 
și s-a uitat în jos. Nimic nu-l putea ajuta; un avion nu se putea menţine în aer fără 
elice, deci trebuia să aterizeze. A știut că o prăbușire este inevitabilă, pentru că era 
la o altitudine de 150 m, iar lupta îl dusese deasupra unei păduri întinse. A oprit 
alimentarea cu combustibil, pentru a preveni riscul de a lua foc, şi a redresat la 
orizontală la câțiva metri deasupra copacilor pentru o aterizare „plăcintă”!6. 

În ultima clipă, când avionul se legăna instabil gata să cadă în copaci, şi-a 
ridicat genunchii la bărbie și şi-a acoperit fața cu mâinile. A fost un zgomot teribil 
de lemn rupt, așchiat, țesătură sfâșiată, un șoc care i-a făcut dinţii să-i clănțăne, 
urmat de o linişte spartă doar de sunetul îndepărtat al motoarelor Mercedes. 

Şi-a îndreptat spatele încet şi a privit în jur. Avionul, aşa cum a presupus, era 
prins în ramurile superioare ale unui copac mare, şi se legăna instabil la fiecare 
mişcare a pilotului. 


A 


Şi-a adus aminte că vreo doi piloți care au „aterizat” în circumstanţe 
asemănătoare şi au murit căzând din copac şi rupându-și gâtul. Biggles şi-a 
desfăcut centura de siguranţă și s-a strecurat într-o furcă de crengi, de unde şi-a 
continuat centimetru cu centimetru efortul de a cobori în josul trunchiului. Dar a 
trebuit să sară pe pământ de la 3 m înălțime. În liniștea unui drumeag din pădure 
s-a oprit să asculte, pentru că ştia că piloţii boche vor alerta repede o unitate de 
căutare din zonă; dar nu putea auzi nimic. O ploaie de benzină picura din copac, 
așa că s-a pregătit pentru ultima datorie. Şi-a scos combinezonul de zbor, care 
acum nu făcea decât să-l incomodeze. După ce a scos hărțile din buzunar, l-a 
înghesuit sub un tufiș. Apoi a ţinut hărţile sub picăturile de benzină, după care le-a 
aprins cu un chibrit. 

S-a auzit un woosh puternic când ploaia de benzină s-a aprins. O limbă de 
flăcări s-a ridicat către Camelul suspendat care a devenit instantaneu un glob de foc 
infernal. A oftat cu regret, apoi a pornit printre copaci, în direcţia liniilor frontului. 


16 [n loc ca avionul să planeze către sol către aterizare, face un „salt” de câţiva metri, apoi pierde viteza şi 
aterizează pe toate cele trei roți. 

După câteva minute sunetul de voci din fața sa l-a luat prin surprindere, şi 
abia a avut timp să se arunce sub desișul unor arbuști când o linie de soldați în 
uniforme cenușii și căşti metalice, conduşi de un ofițer, au trecut pe lângă el, 
alergând în direcţia sursei fumului care plutea pe deasupra pădurii. 

Satisfăcut că nu-i mai aude, şi-a reluat drumul, dar cu mai multă precauţie. S- 
a oprit din nou când a ajuns lângă o poiană și a auzit un murmur scăzut de 
conversație. A început să facă un ocol în jurul locului, dar curiozitatea sa a fost mai 
puternică, și, riscând o căutătură prin desiș spre marginea poienii, a văzut ceva 
curios. 

O suprafață de aproape un hectar fusese curățată, iar în mijlocul ei au fost 
construite patru enorme blocuri de beton așezate oarecum în linie. Trei păreau a fi 
gata, iar un grup de oameni șlefuiau suprafața celui de-al patrulea. 

Nu s-a oprit ca să se întrebe despre scopul acestora, însă i-au reamintit vag 
de nişte amplasamente de tunuri mari pe care le văzuse cândva mult în spatele 
liniilor britanice. 

S-a strecurat de la copac la copac, uneori lăsându-se în patru labe pentru a 
traversa un spaţiu deschis, nerăbdător să ajungă cât mai aproape posibil de liniile 
frontului înainte de căderea nopţii. Habar nu avea ce va face când va ajunge acolo, 
dar nu era felul lui să se gândească la capturare atât timp cât îi mai rămânea o 
șansă de scăpare. Se va gândi la cum va trece liniile atunci când va ajunge în zonă. 

Soarele era deja foarte jos, când i-au apărut baloanele liniei de observatori!”; 
Mult dincolo de ele putea vedea baloanele britanice atârnând nemișcate în cerul 
luminos din vest. Ştia că în curând vor fi coborâte, odată cu căderea nopții; de fapt, 
cel mai apropiat balon german era deja tras în jos de un vinci puternic. 

S-a întrebat de ce era retras atât de curând, până ce i-a ajuns la urechi vuietul de bas 
al unui motor Bentley. Apoi l-a văzut, un Camel solitar, care venea în direcţia lui. 
Zbura la joasă înălțime, pilotul britanic schimbându-și din când în când cursul, de 
parcă-şi căuta drumul printre norişorii de fum negru care înfloreau peste tot în 
jurul său pentru că tunarii archie germani făceau tot ce puteau ca să termine cariera 
imprudentului englez. 

Biggles, privindu-l când a trecut pe deasupra sa, a recunoscut panglicile!* lui 
Mahoney, şi imediat şi-a dat seama care este scopul misiunii sale. Îl căuta pe el, sau 
locul prăbușirii care i-ar fi spus povestea în locul său (ce s-a întâmplat). A rânjit 
larg când Camelul s-a rotit pe deasupra scenei ce, în aparenţă, spunea clar ce s-a 


17 În WW I ambele părți au folosit baloane de observație ancorate de sol. Erau dotate cu un coș-nacelă în care 
se aflau observatorii. Aceştia — spre deosebire de piloții avioanelor — erau dotați cu parașute. 

18 Avionul liderului de Squadron sau Flight aveau nişte panglici colorate legate la hobanele aripilor (pentru a fi 
mai uşor identificați de camarazi în aer). 

întâmplat. Apoi s-a întors din nou către linia frontului şi curând s-a pierdut în 
depărtare. 

Vor bea o ultimă cupă în amintirea sărmanului Wells şi a mea! s-a gândit, pe când 
ezita la marginea unei poteci înguste ce-i intersecta calea. 

A traversat-o rapid, după ce a aruncat priviri atente în stânga şi dreapta, apoi 
s-a pitit în umbrele unui gard viu ce-i însoțea drumul. 


* kk 


A dat brusc peste echipa balonului boche, şi s-a pitit în arboretul care 
mărginea terenul unde se afla monstrul de mătase, ca să arunce o privire mai 
îndeaproape. Baloanele erau ceva destul de obişnuit — în aer, dar numai câțiva 
piloți au avut oportunitatea de a examina unul la sol. 

Mai plutea încă la doar câțiva metri deasupra câmpului, cu coşul atingând 
iarba, și era ținut jos de oamenii din grupa de deservire, care se uitau cam 
nerăbdători la cei doi observatori, uşor de recunoscut în echipamentul lor de greoi 
pentru zbor, şi care acum discutau cu ofițerul comandant aflat la mică distanță 
depărtare. 

Era uşor de priceput ce s-a întâmplat. Balonul a fost tras jos când a fost 
observat Camelul lui Mahoney, iar acum avea loc o consultare dacă merita sau nu 
să fie ridicat din nou. Evident, observatorii doreau să rămână la sol, și arătau în 
mod repetat în direcţia în care dispăruse Camelul, apoi către balon. Acesta fusese 
deconectat de la cablul principal de ancorare fiind reţinut doar de cele ale 
oamenilor de sprijin și se legăna ușor în briza uşoară care, printr-o șansă 
nemaipomenită, bătea către tranșeele britanice. 

Când Biggles a observat faptul, germenele unei idei s-a înfiripat, dar era atât 
de fantastică încât s-a străduit să o alunge din minte. Totuşi, în ciuda eforturilor, 
gândul a persistat. Dacă balonul era liber — așa cum s-ar fi întâmplat dacă echipajul 
ar fi dat drumul la funii — inevitabil ar fi fost dus de vânt peste liniile britanice, şi, 
evident, oricine s-ar fi aflat în coșul-nacelă ar fi zburat cu el. 

Nu a stat să analizeze ce se putea întâmpla când va survola tranşeele; pentru 
el era suficient să știe că dacă găsea o cale de a se urca în nacelă și să convingă 
echipajul să dea drumul la funii, el se va afla în curând deasupra teritoriului amic, 
în loc să stea în Germania cu perspectiva de a rămâne pe toată perioada războiului. 

Fără nici o tragere de inimă a trebuit să renunţe la idee, pentru că atacul de 
unul singur şi neînarmat asupra unei întregi grupe de mentenanţă a balonului nu 
putea fi considerat ceva serios. 

Așa că, din locul unde era ascuns, a urmărit deznădăjduit scena timp de 

câteva minute şi a fost gata să plece, când a apărut un nou factor care l-a făcut să-și 
țină respiraţia. 

Prima indicație a fost un vuiet îndepărtat, dar care se apropia cu repeziciune, 
al unui motor de avion. Echipajul balonului l-a auzit de asemenea, și au presupus, 
la fel ca și Biggles, că e un semn de pericol, pentru că a urmat o hărmălaie generală 
când oamenii au început să-și rotească capetele ca să vadă avionul ce venea, 
încercând în același timp să tragă aerostatul la adăpostul coronamentului 
copacilor. 

Agitaţia a devenit și mai pronunţată când Camelul lui Mahoney s-a făcut 
văzut pe deasupra copacilor și a intrat în picaj asupra bârlogului balonului. 

Este scos din sărite pentru că crede că am dat coltu’ — aşa că e gata să tragă în oricine 
și orice — l-a fulgerat gândul pe Biggles. 

Clănţănitul celor două mitraliere Vikers i-a atras atenţia, și a urmărit ca vrăjit 
ce se întâmpla, pentru că agitația de mai înainte devenise panică oarbă. Doi sau 
trei soldați din echipaj fuseseră doborâți de ploaia de plumb, lăsând reținerea 
balonului în mâinile a doar câțiva curajoși care strigau după ajutor în timp ce se 
luptau să menţină la sol enorma pungă cu gaz. 

Biggles putea vedea ce urma să se întâmple, și a fost în picioare înainte ca să- 
și formuleze în minte un plan; a sprintat ca o căprioară peste terenul deschis către 
singura sa cale de scăpare. Cu coada ochiului, a văzut Camelul lui Mahoney 
răsucindu-se şi virând violent în timp ce se strecura către linia frontului printr-o 
demenţă de archie. 

A auzit un strigăt în spatele său, dar nu s-a oprit. Așa cum un om care se 
îneacă se agaţă disperat și de un pai, la fel a sprintat și el spre coșul-nacelă al 
balonului. Ca într-un vis, a auzit mai multe strigăte şi zgomote de paşi în alergare. 

Din fericire, cel mai apropiat om se afla cu spatele spre el, iar Biggles l-a 
placat în forţă, ca la rugby. S-a agăţat de marginea nacelei, și, cu picioarele, l-a lovit 
și pe al doilea om. 

Nu a putut descrie niciodată ce s-a întâmplat apoi; totul a fost foarte confuz. 
l-a văzut pe cei doi membri rămași din echipă dându-se înapoi, uitând, în uimirea 
lor, de balon. În clipa următoare a fost smuls în sus cu o asemenea forță încât mâna 
dreaptă i s-a desprins din strânsoare și a fost sigur că şi stânga îi va fi smulsă din 
umăr. 

Dar teama de moarte l-a făcut să rămână agăţat cu forța disperării. 

Cine ştie cum, a reușit să se prindă iarăși cu dreapta de marginea nacelei, iar 
vârfurile picioarelor au încercat cu mișcări sălbatice să găsească un punct de sprijin 
pe lateralele nacelei făcută din nuiele împletite și piele, pentru a-şi uşura tensiunea 
din braţe și să poată urca în ea, la un oarecare adăpost. Mușchii îi amorțeau și chiar 

când simţea că e gata să cedeze, genunchiul drept a dat de ceva moale. Într-o 
clipită şi-a pus piciorul în jurul obiectului, şi a făcut un ultim suprem efort. 
Centimetru cu centimetru şi-a ridicat trupul, care acum părea să cântărească o 
tonă, până ce bărbia a ajuns la același nivel cu marginea nacelei; şi-a aruncat 
piciorul peste margine. 

Două secunde a rămas în echilibru, apoi a căzut în interior, trăgând avid aer 
în piept, cu inima gata să-i explodeze. 

Cam un minut a rămas stând în fund, în timp ce transpiraţia îi curgea pe faţă, 
pentru că efortul fusese teribil, iar acum tremura violent când încerca să se ridice. 
Apoi puterea i-a revenit și s-a tras singur până sus, la marginea nacelei. Privi peste 
margine... doar ca să primească încă un șoc care l-a înlemnit. 

Se așteptase el să fie la o altitudine rezonabilă față de sol, dar... că balonul, 
scăpat din ancoraj, se putea urca la 6-900 m, era în afara cunoștințelor sale de 
aeronautică. Şi tocmai acesta era cazul. 

Deja, nu numai că nu putea vedea locul de unde părăsise pământul, dar 
acesta se vedea ca o vastă întindere indigo care se termina cu umbrele albastre- 
purpurii către orizontul îndepărtat. 

Golly!” a suspinat și sunetul vocii sale în liniştea stranie l-a făcut să tresară. 

Bubuitul adânc al armelor de-a lungul liniilor frontului, precum ecoul 
îndepărtat al tunetului, era singurul sunet care îi ajungea la urechi. Era cuprins de 
un curios sentiment de singurătate, pentru că nu putea face nimic, decât să 
urmărească lenta sa înaintare către zona spulberată de exploziile obuzelor din No 
Man's Land — aflată între liniile tranșeelor celor doi inamici, acum vizibilă ca o 
cicatrice lungă și urâtă în peisajul vestic, așa că s-a apucat să-și examineze 
neobişnuita navă zburătoare. 

Deasupra se ridica enorma pungă cu gaz înconjurată de o plasă de funii și 
corzi. Pe o latură a coşului era fixată înclinat o mică planșă pe care era fixată o 
hartă, iar alături, atârnând peste margine, era harnaşamentul complicat al unei 
parașute, așa cum l-a lăsat ultimul ofițer neamţ ce o purtase. Cercetându-l a văzut 
că era ataşat la o husă umflată, aceeaşi pe care își sprijinise piciorul la urcarea în 
nacelă. 

Parașuta l-a interesat, pentru că reprezenta mijlocul de a reveni pe pământ 
dacă nu avea altă cale. Dar se uita la acest dispozitiv cu o suspiciune severă. Mai 
văzuse, desigur, asemenea dispozitive în funcțiune de multe ori, atât britanice cât 
și germane, dar numai de la distanţă, și doar ca un spectator prietenos. Niciodată 
nu-l preocupase ideea că într-o zi va avea nevoie de una. 

Şi-a trecut hamul peste umeri și a ajustat cu oarece dificultate chingile. Apoi 


19 Golly — o expresie de surpriză. 

s-a uitat din nou peste marginea nacelei, şi, pentru întâia dată în viaţă a apreciat cu 
adevărat efortul necesar pentru a sări în spațiu de la o înălțime atât de 
înspăimântătoare. 

O explozie cumplită undeva în apropiere a făcut să-i sară inima din piept şi 
s-a uitat în sus având impresia că balonul a luat foc. 

Spre infinita sa ușurare a văzut că era încă intact, dar o pată de fum negru 
trecea încet pe lângă el. Și-a recunoscut vechiul inamic, archie, şi s-a întrebat de ce 
explozia a făcut un zgomot atât de puternic — până ce şi-a amintit că era obişnuit să 
audă peste zgomotul făcut de motorul avionului; în tăcerea mormântală sunetul 
era infinit mai deranjant. 

Alt obuz, urmat imediat de un altul, a venit spre înălțimi, şi explozia a făcut 
nacela să se cutremure. Fumul fiind negru, dezvăluia faptul că a fost tras de 
artileriștii germani, aşa că a presupus că au fost preveniți despre ce se-ntâmplă și 
încercau să-l împiedice să ajungă în liniile britanice. 

În acest moment un archie alb s-a alăturat celor negre, şi a înțeles cu tristeţe că 
artileriștii britanici au descoperit balonul și l-au identificat ca fiind german, iar 
acum exersau tragerea asupra sa! Să fii luat la ochi de archie aparținând ambelor 
părți era ceva ce n-ar fi crezut niciodată că ar fi posibil! 

Încet, dar cu o oribilă siguranță, obuzele se spărgeau tot mai aproape pe 
măsură ce artileriștii îşi corectau tirul, şi de câteva ori stridentul whe-e-e-e al 
șrapnelelor zburătoare l-a făcut să se pitească. 

Chiar nu mai e de glumă, a murmurat sec. Trebuie să fac imediat ceva. Dar ce? 

Şi-a amintit confuz că baloanele aveau un fel de dispozitiv care le permitea să 
elibereze gazul, și ca urmare, pierdeau din altitudine. Dar, deşi disperat date fiind 
circumstanţele, nu a îndrăznit să tragă de vreuna dintre corzile ce atârnau, pentru 
că știa că mai era una care sfâşia un panou de pânză din partea superioară sau de 
pa lateral, şi care prin eliberarea brutală și masivă a gazului, provoca prăbușirea ca 
o piatră a întregii structuri. 

Se uită sumbru la balonul întunecat de deasupra. Într-un fel sau altul, trebuia 
să elibereze gaz pentru a pierde din altitudine, și un moment s-a gândit să se cațere 
pe una dintre frânghii ca să înţepe și să taie o gaură cu briceagul în anvelopa de 
pânză etanșată a balonului. Dar a renunţat să încerce. 

O altă explozie foarte apropiată l-a făcut să ezite, şi cuprins de ceva 
asemănător panicii, a apucat una dintre corzi și a tras precaut. Nu s-a întâmplat 
nimic. A tras mai tare... nimic. 

De ce dracu nu pun manşe pe zmeele astea? a putnit şi a fost gata să tragă cu 
toată puterea când a auzit un vuiet de motor de avion însoţit de staccato făcut de 
mitraliere. 


VP MAGAZIN 


Captain W.E. JOHNS Pe cerul Franţei 


Parcă aş fi eu singur împotriva restului lumii, se gândi cu amărăciune, când 
un Camel a apărut la vedere. Pica abrupt, o evoluţie perfectă care în alte 
circumstanțe ar fi fost o privită cu plăcere; apoi a virat înapoi spre el, cu 
mitralierele împroșcând flăcări portocalii care străluceau sinistru în lumina slabă a 
apusului. A dispărut dincolo de balon, dar cu un gol în inimă a ştiut că sfârşitul 
călătoriei sale este aproape. 

Clănţănitul mitralierelor l-a făcut să clipească, și, aplecându-se în afara 
nacelei, a văzut mici limbi de foc pe laterala balonului. Există momente de pericol 
iminent când frica dispare și omul acționează hotărât cu curajul dat de disperare. 
Pentru Biggles acum era un asemenea moment. Totul era pierdut, deci nimic nu 
mai conta. 

Ei bine, asta e; n-am să mă las prăjit de viu! a spus cu curaj şi a încălecat 
marginea nacelei, lăsându-se să cadă în gol. 

În timp ce se rostogolea prin spaţiu, evenimentele din jurul său păreau a se 
desfășura cu încetinitorul. A văzut balonul mult deasupra, învăluit în flăcări; 
Camelul era încă în cabraj, dar atât de încet, încât părea — așa i-a trecut prin minte — 
că va intra în pierdere de viteză şi se va prăbuși în flăcări. 

Apoi, globul de flăcări de deasupra a fost acoperit de un nor curios, cenușiu, 
care păru să crească deasupra sa precum o ciupercă, apoi a urmat o smucitură 
teribilă; senzaţia de cădere a încetat, şi a simţit că pluteşte în spaţiu pe o pernă 
invizibilă, incredibil de moale. 

Paraşuta! a suspinat cu bruscă înţelegere. S-a deschis! 

Şi-atunci Camelul a apărut iar la vedere din spatele parașutei și a intrat în 
picaj către el, pilotul făcând semne de salut cu mâna. 

Biggles s-a holbat la însemnele de pe fuselaj cu o uimire comică; nu era nici o 
greșeală. Era avionul lui Mahoney. A început să râdă dat fiind umorul situației, și 
i-a răspuns la salut cu o tiflă. 

Mahoney, care tocmai degaja prin viraj, şi-a schimbat gândul şi a zburat mai 
aproape, ca să-și confirme incredibilul fapt. Dar silueta ce cădea ușor și-a continuat 
traiectoria spre pământ înainte de a o putea intercepta din nou. 

Cu un șoc, Biggles a văzut cât de aproape de sol se afla, şi chiar când se 
gândea la cea mai bună metodă de aterizare... a ajuns pe pământ. Vântul l-a trântit 
pe jos, dar nu era dispus să bage în seamă asemenea fleacuri. Se ridică repede în 
picioare, şi, cu uşurare, a văzut cupola de mătase a parașutei agățată în nişte 
arbuşti; astfel a scăpat de perspectiva de a fi târât pe pământ de parașuta umflată și 
dusă de vânt. 

Aproape că se întunecase, şi era o tăcere stranie, încât a presupus că a 
aterizat la oarece distanță de linia frontului, situaţie pe care a i-a confirmat-o 

curând un trecător pe care l-a acostat pe drumul la care a ajuns după ce a traversat 
2-3 câmpuri. 

O oră mai târziu, mașina închiriată în cel mai apropiat sat l-a adus la 
Maranique, și, după ce a plătit șoferul, Biggles s-a dus repede către popotă. 
Observând o lumină în Biroul Squadronului, a privit din mers prin fereastră şi l-a 
văzut pe colonelul Raymond prins într-o consultaţie animată cu CO. A bătut la 
uşă, şi a zâmbit fără veselie când a văzut expresia de uimire de pe chipurile celor 
doi ofițeri superiori. 

— Slavă Domnului, Bigglesworth! s-a bâlbâit maiorul Mullen. Noi 
credeam... Mahoney a spus... 

— Da, ştiu, sir, l-a întrerupt Biggles. Am fost doborât de partea cealaltă a 
frontului, dar am reușit să mă întorc. Îmi pare rău că trebuie să confirm moartea 
lui Wells. 

— Ce s-a întâmplat? a întrebat CO. 

Biggles a prezentat un raport scurt al aventurilor sale. Când a menţionat, în 
trecere, despre amplasamentele din beton pe care le-a văzut în pădure, colonelul 
Raymond a sărit în picioare. 

— Le-ai văzut? a izbucnit. 

— Ăă, da, sir, a confirmat Biggles. E ceva remarcabil în legătură cu ele? 

— Remarcabil? Este cea mai uimitoare coincidență de care am auzit în viața 
mea! 

Apoi, văzând expresiile dezorientate de pe chipurile celorlalți, a explicat: 

— Noi am auzit că boche-ii aduc în zonă câteva dintre noile lor tunuri cu rază 
lungă de tragere, iar localizarea lor a fost misiunea din această după-amiază a 
sărmanului Wells! Iar tu le-ai găsit absolut din întâmplare! Dacă le marchezi locul 
pe hartă, plec imediat la Cartierul general! 


Va urma... 

Titlul original: The Bodyguard, 2010 
Traducerea: Ştefi Todo 


Ca orice altceva, lumea gărzilor de corp e împărțită între cei reali şi cei 
falşi. Gărzile de corp false sunt doar şoferi glorificați, accesorii la modă, 
bărbaţi mari în costume alese după mărime şi formă şi aspect, de obicei 
plătiți destul de puţin, de obicei nu foarte pricepuţi. Gărzile de corp reale sunt 
tehnicieni, gânditori, bărbaţi antrenați, cu experienţă. Pot fi scunzi, atâta 
vreme cât gândesc şi îndură. Atâta timp cât sunt folositori, atunci când e 
momentul. 

Eu sunt o gardă de corp reală. 

Sau, cel puţin, am fost. 

Am fost antrenat în una din acele unități secrete ale armatei unde 
protecția personală e parte din programă. Am făcut această muncă printre 
mulți alții un lung timp în toată lumea. Sunt de înălțime medie, subţire, 
rapid, plin de vigoare. Nu chiar un alergător la maraton, dar nici un sedentar. 
Am părăsit armata după cincisprezece ani de serviciu şi am luat contracte 
printr-o agenţie condusă de un prieten. Cea mai mare parte din muncă a fost 
în America de Sud. Cele mai multe angajamente au fost scurte. 

M-am băgat în asta exact când lucrurile au început să o ia razna. 

Răpirile pentru răscumpărare au devenit un sport național în cea mai 
mare parte din America de Sud. Dacă erai bogat sau aveai legături cu politica, 
erai în mod automat o ţintă. Am lucrat pentru firme din America. Aveau 
preşedinţi şi directori în locuri ca Panama, Brazilia şi Columbia. Acei oameni 
erau consideraţi infinit de bogaţi şi cu legături infinite. Bogaţi, pentru că era 
probabil ca angajaţii lor să-i răscumpere, iar acele firme aveau capitaluri de 
sute de miliarde. Cu legături, pentru că, în ultimă instanță, guvernul s-ar fi 
implicat. Nu era legătură mai importantă decât un tip rău care ştie că ar 
putea vorbi de undeva dintr-un luminiş din junglă şi ar fi auzit la Casa Albă. 

Dar n-am pierdut niciun client. Am fost un tehnician şi am avut clienţi 
buni. Toţi cunoşteau miza. Au lucrat cu mine. Au fost docili şi ascultători. Au 
vrut să-şi petreacă cei doi ani în căldură şi să se întoarcă în viaţă la birourile 
lor de la sediile centrale şi la promovările lor. Şi-au ţinut capetele jos, nu au 
ieşit noaptea, nu au mers nicăieri decât la birourile de la locul de muncă. 
Transportul s-a făcut numai cu automobile protejate, cu mare viteză, pe rute 

lucrau, au avut tendinţa să accepte ceva similar cu disciplina militară dură. O 
vreme a fost relativ uşor. 

Apoi am părăsit agenţia prietenului meu şi am început o afacere pe cont 
propriu. 

Banii erau mai buni. Munca era mai rea. În primul an am călătorit prin 
lume, învățând. Am învăţat să mă ţin departe de oamenii care voiau o gardă 
de corp doar ca un simbol al statutului social. Erau o mulțime din ăştia. M-au 
făcut să mă simt mizerabil pentru că, în cele din urmă, nu aveam multe de 
făcut. De prea multe ori am ajuns să execut comisioane, în timp ce abilitățile 
mele s-au erodat. Am învăţat să stau departe şi de oameni care nu aveau o 
nevoie reală. Londra e un oraş periculos, New York e mai rău, dar nimeni nu 
are nevoie cu adevărat de o gardă de corp în niciunul dintre ele. Din nou, nu 
era mare lucru de făcut. Plictisitor şi coroziv. Trebuie să fiu de acord că 
dependența mea de risc mi-a influențat deciziile. 

Inclusiv decizia să lucrez pentru Anna. 

Încă nu mi se permite să-i menţionez numele de familie. A fost trecut în 
contract şi contractele mele mă leagă până la moarte. Am auzit despre afacere 
de la un prieten al unui prieten. Am zburat la Paris pentru interviu. Anna s-a 
dovedit a fi o tânără de douăzeci şi doi de ani, incredibil de drăguță, cu pielea 
închisă la culoare, subțire, misterioasă. Prima surpriză, a condus ea însăşi 
interviul. În cele mai multe situaţii de felul ăsta se ocupă tatăl. Ca şi cum 
angajarea unui gărzi de corp este acelaşi fel de angajament ca şi cumpărarea 
unui Mercedes decapotabil drept cadou de aniversare. Sau organizarea unor 
lecţii de echitație. 

Dar Anna era diferită. 

Ea însăşi era bogată. Avusese o moştenire dintr-o ramură separată a 
familiei. Cred că de fapt era mai bogată decât bătrânul ei, care era el însuşi 
destul de bogat. Şi mama era bogată. Din nou, bani separați. Erau brazilieni. 
Tatăl era afacerist şi politician. Mama era star de televiziune. Era o triplă 
nenorocire. Oceane de bani, relații, Brazilia. 

Ar fi trebuit să plec. 

Dar n-am făcut-o. Presupun că mi-am dorit provocarea. lar Anna era 
captivantă. Nu că o relație personală ar fi fost potrivită. Ea era o clientă şi eu 
aveam de două ori vârsta ei. Dar din primul moment am ştiut că va fi 
distractiv să fiu în preajma ei. Interviul a mers bine. A luat de bune calificările 
mele oficiale. Am cicatrici şi medalii şi recomandări. N-am pierdut niciodată 
un client. Bineînţeles că n-ar fi vorbit cu mine despre altceva. A întrebat 
despre viziunea mea despre lume, opiniile mele, gusturile mele, preferințele 
mele. Era interesată de problemele de compatibilitate. În mod clar mai 
angajase gărzi de corp. 

A întrebat câtă libertate i-aş da. 

Mi-a spus că făcea opere de caritate în Brazilia. Drepturile omului, 
reducerea sărăciei, chestii obişnuite. Zile şi ore de călătorii prin mahalale şi 

jungla îndepărtată. l-am spus despre foştii mei clienți din America de Sud. 
Corporatişti, petrolişti, proprietari de mine. l-am spus că cu cât făceau mai 
puţine, cu atât erau mai în siguranță. l-am descris o zi normală. Casă, 
maşină, birou, maşină, casă. 

A spus nu la asta. 

— Trebuie să găsim un echilibru, a spus ea. 

Limba maternă era portugheza, iar engleza era bună, dar cu un uşor 
accent. Vocea era şi mai bună decât înfăţişarea, ceea ce era spectaculos. Nu 
era una din acele fete bogate care se îmbracă prost. Nu avea blugi rupti. 
Pentru interviu a purtat o pereche de pantaloni negri eleganți şi o cămaşă 
albă. Ambele păreau noi şi eram sigur că veneau dintr-un magazin exclusivist 
din Paris. 

— Alege un număr, am spus. Pot să te ţin sută la sută în siguranţă stând 
tot timpul în apartament, sau poți fi sută la sută în pericol umblând singură 
prin Rio toată ziua. 

— Şaptezeci şi cinci la sută siguranţă, a spus ea. Apoi a scuturat din 
mână. Nu, optzeci. 

Ştiam ce vrea să spună. Era speriată, dar îşi dorea o viață. Era nerealistă. 

— Optzeci la sută înseamnă că trăieşti de luni până joi şi mori vineri. 

A devenit tăcută. 

— Eşti o ţintă importantă, am spus. Eşti bogată, mama ta e bogată, tatăl 
tău e bogat şi e politician. Vei fi cea mai bună ţintă din Brazilia. Şi răpirea 
este o afacere murdară. De obicei eşuează. De obicei e acelaşi lucru ca şi 
crima, doar cu o mică amânare. Câteodată amânarea e foarte mică. 

Ea nu a spus nimic. 

— Şi câteodată e foarte neplăcut, am spus. Panică, stres, disperare. Nu 
vei fi ținută într-o cuşcă aurită. Ai fi într-o baracă din junglă cu o grămadă de 
ucigaşi. 

— Nu vreau o cuşcă aurită, a spus. Şi tu vei fi acolo. 

Ştiam ce spunea. Avea douăzeci şi doi de ani. 

— Vom face tot ce putem, am spus. 

M-a angajat acolo şi atunci. Mi-a plătit în avans un salariu generos şi mi- 
a cerut să fac o listă cu ce aveam nevoie. Arme, haine, maşini. N-am cerut 
nimic. Credeam că am ce am nevoie. 

Credeam că ştiu ce fac. 

O săptămână mai târziu eram în Brazilia. Am zburat la clasa întâi tot 
drumul, de la Paris la Londra, de la Londra la Miami, de la Miami la Rio. Eu 
am ales ruta. Indirect şi neprevăzut. Treisprezece ore în aer, cinci în sălile de 
aşteptare din aeroporturi. Ea era un companion plăcut şi un client cooperant. 
Un prieten ne-a aşteptat în Rio. Anna avea bani de cheltuit, aşa că am hotărât 
să folosesc şoferi tot timpul. În felul ăsta, aş fi avut mai multe şanse să mă 
concentrez. Am folosit un rus pe care îl întâlnisem în Mexic. Era cel mai bun 
şofer defensiv pe care îl văzusem vreodată. Ruşii se poartă grozav cu maşinile. 

Trebuie să fie aşa. Moscova era singurul loc mai rău decât Rio în privința 
violenței. 

Anna avea propriul apartament. Mă aşteptasem la un loc împrejmuit cu 
garduri în suburbii, dar locuia chiar în oraş. Un lucru bun, într-un fel. O 
singură intrare din stradă, un portar, un administrator, o mulțime de ochi pe 
vizitatori chiar înainte de intrarea în lift. Uşa apartamentului era din oțel, 
avea trei încuietori şi un interfon video. Îmi plac interfoanele video mai mult 
decât vizoarele. Vizoarele sunt o idee foarte proastă. Un tip poate aştepta pe 
coridor şi de îndată ce lentila se întunecă poate să tragă cu o armă de calibru 
mare exact prin ea, în ochiul tău, în creierul tău, afară din craniu în clientul 
tău dacă se întâmplă să stea în spatele tău, 

Deci, o situaţie bună. Prietenul meu rus a parcat în garajul de la subsolul 
clădirii şi am luat direct liftul, am intrat, am încuiat toate cel trei încuietori şi 
ne-am instalat. Aveam o cameră între cea a Annei şi uşă. Am un somn uşor. 
Totul era bine. 

Totul a fost bine pentru mai puţin de douăzeci şi patru de ore. 

Diferenţa de fus orar te trezeşte devreme atunci când mergi spre vest. 
Amândoi eram treji la şapte. Anna voia să luăm micul dejun în oraş. Apoi 
plănuia să meargă la cumpărături. Am ezitat. Prima decizie stabilea toată 
relația. Dar eram garda ei de corp, nu gardianul ei. Aşa că am fost de acord. 
Micul dejun şi cumpărături. 

La micul dejun a fost bine. Am mers la un hotel pentru o masă lungă şi 
relaxată în restaurant. Locul era plin de gărzi de corp. Unii erau reali, unii 
erau falşi. Unii erau la alte mese, unii mâncau cu clienţii lor. Eu am mâncat 
cu Anna. Fructe, cafea, cornuri. Ea a mâncat mai mult decât mine. Era plină 
de energie şi dornică să mergem. 

Totul a mers prost la cumpărături. 

Mai târziu mi-am dat seama că prietenul meu rus m-a vândut. Pentru că 
de obicei prima zi e cea mai uşoară. Cine ştie că eşti în oraş? Dar tipul meu se 
pare că a dat un telefon bine sincronizat. Anna şi cu mine am ieşit din 
magazin şi maşina noastră nu era pe trotuar. Anna îşi căra bagajele. Am 
stabilit asta clar de la început. Sunt gardă de corp, nu hamal, şi trebuia să 
am mâinile libere. M-am uitat la stânga şi nu am văzut nimic. M-am uitat la 
dreapta şi am văzut patru tipi cu arme. 

Tipii erau aproape de noi, iar armele erau automate mici, negre, noi, încă 
unse cu ulei. Tipii erau mici, rapizi, violenți. Strada era aglomerată. Mulțimi 
în spatele meu, mulțimi în spatele celor patru tipi. Trafic în stânga mea, uşa 
magazinului în dreapta. În mod cert ar fi apărut pagube colaterale dacă aş fi 
scos propria mea armă şi aş fi început să trag. Atacurile prelungite cu pistoale 
produc întotdeauna multe gloanţe rătăcite. Ar fi fost multe victime nevinovate. 

Şi, oricum, aş fi pierdut. Câştigarea unei lupte armate patru la unu se 
întâmplă numai în filme. Treaba mea era s-o țin pe Anna în viață, chiar dacă 
doar pentru încă o zi. Sau încă o oră. Tipii s-au mişcat şi mi-au luat arma, au 

smuls pachetele de la Anna şi au prins-o de brațe. O maşină albă a apărut la 
tanc şi am fost împinşi înăuntru. Anna prima, apoi eu. Am fost prinşi pe 
bancheta din spate între doi tipi care şi-au înfipt armele în coastele noastre. 
Un alt tip de pe locul din față s-a întors şi a îndreptat spre noi un alt pistol. 
Şoferul a plecat repede. Într-un minut am fost cufundaţi în încâlceala de 
străzi laterale. 

Am greşit cu privire la coliba din junglă. Am fost duşi într-o clădire de 
birouri abandonată din oraş. Era construită din cărămizi şi zugrăvită în alb 
prăfuit. Am avut dreptate cu privire la ucigaşi. Clădirea era plină de ei. Era o 
bandă întreagă. Cel puţin patruzeci. Erau murdari şi neciopliți, iar cei mai 
mulți se uitau chiorâş la Anna. Speram că nu ne vor separa. 

Ne-au separat imediat. Eu am fost aruncat într-o celulă care fusese odată 
un birou. Avea grilaj de fier la fereastră şi un lacăt mare la uşă. Un pat şi o 
găleată. Asta era tot. Patul era unul de spital, făcut din tuburi de metal. 
Găleata era goală, dar nu fusese golită de mult. Mirosea. Mi s-au pus cătuşe, 
cu mâinile la spate. Gleznele mi-au fost legate şi am fost aruncat pe podea. 
Am fost lăsat singur trei ore. 

Apoi a început coşmarul. 

Încuietoarea a zăngănit, uşa s-a deschis şi a intrat un tip. Părea că ele 
şeful. Înalt, întunecat, cu o gură largă fără zâmbet plină cu dinţi de aur. Mi-a 
tras două în coaste şi mi-a explicat că era o răpire politică. Câştigul financiar 
era văzut ca un bonus, dar scopul real era de a o folosi pe Anna ca o pârghie 
împotriva tatălui său politician pentru a opri o anchetă guvernamentală. Ea 
era asul din mâneca lor. De mine se lipseau. Voi fi ucis în câteva ore. Nimic 
personal, a spus tipul. Apoi a spus că voi fi ucis într-o manieră pe care 
oamenii lui o găseau distractivă. Erau plictisiți şi le datora o diversiune. 
Plănuia să-i lase pe ei să decidă felul exact al decesului meu. 

Apoi am fost lăsat singur din nou. 

Mult mai târziu am aflat că Anna era închisă într-o cameră similară, la 
distanță de două etaje. Nu era încătuşată sau cu gleznele legate. Era liberă să 
se mişte, aşa cum era potrivit statutului ei înalt. Avea un pat de spital din 
fier, ca şi al meu, dar nicio găleată. Avea o baie adecvată. Şi o masă, şi un 
scaun. Urma să fie hrănită. Era valoroasă pentru ei. 

Şi era curajoasă. 

Imediat ce s-a încuiat uşa a început să caute o armă. Scaunul era o 
posibilitate. Sau putea să spargă chiuveta din baie şi să folosească un ciob 
ascuţit de porțelan ca pe un cuţit. Dar voia ceva mai bun. S-a uitat la pat. 
Tuburile de fier erau prinse unul de altul cu bolțuri aplatizate şi cu flanşă la 
capete. Salteaua era o chestie subțire acoperită cu pânză dungată. A tras-o şi 
a aruncat-o pe podea. Patul avea o bază de plasă metalică suspendată între 
două tuburi lungi. Tuburile lungi aveau un singur bolt la fiecare capăt. Dacă 
ar putea scoate un tub ar avea o suliță lungă de doi metri. Dar rama patului 
era vopsită şi bolțurile erau fixate bine. A încercat să le scoată cu degetele, 

dar nu era nicio speranţă. Era foarte cald în cameră, iar ea avea o peliculă de 
transpirație pe piele şi degetele alunecau. A pus salteaua la loc şi şi-a 
îndreptat atenţia către masă. 

Masa avea patru picioare şi o placă furniruită de aproximativ un metru 
pătrat. În jurul său ramă mică. Întoarsă invers ar fi arătat ca o cutie foarte 
mică. Picioarele erau înşurubate pe nişte brațe metalice mici, fixate pe ramă. 
Şuruburile erau din oțel ieftin, puţin arămii. Piuliţele erau piulițe-fluture. 
Puteau fi desfăcute uşor cu mâna. A desfăcut un picior şi a ascuns piulița şi 
şurubul. A lăsat piciorul unde era, sprijinit şi vertical. 

Apoi s-a aşezat pe pat şi a aşteptat. 

După o oră a auzit paşi pe coridor. A auzit cum se deschide încuietoarea. 
Un bărbat a intrat în cameră, ducând o tavă cu mâncare. Era tânăr. Probabil 
aflat jos pe scara ierarhică, ocupându-se cu bucătăria. Avea o armă la şold. 
Un pistol automat negru, mare, nou-nouţ. 

Anna s-a ridicat şi a spus: 

— Pune tava pe pat. Cred că e o problemă cu masa. 

Băiatul a pus tava pe saltea. 

— Unde e prietenul meu? a întrebat Anna. 

— Care prieten? 

— Garda mea de corp. 

— La parter, a spus băiatul. 

Anna n-a spus nimic. 

— Ce problemă e cu masa? 

— Un picior nu stă. 

— Care? 

— Ăsta, a spus Anna şi a tras piciorul. 

L-a rotit ca pe o bâtă de baseball şi i-a tras una în față tipului. Marginea 
i-a lovit în baza nasului şi a împins oasele în creier. Era mort înainte să 
atingă podeaua. Anna i-a luat arma de la şold, a păşit peste corpul lui şi a 
ieşit pe uşă. 

Pe o parte a pistolului scria Glock. Nu avea niciun mecanism de 
siguranță. Anna şi-a fixat degetul pe trăgaci şi a păşit pe coridor. „La parter”, 
a spus băiatul. A găsit o scară şi a coborât pe ea. 

În acel moment ei mă târâseră într-o cameră mare de la parter. O sală de 
conferință, probabil, odată. În ea erau treizeci şi nouă de oameni. Acolo era 
ridicată o scenă mică cu două scaune pe ea. Şeful stătea pe unul dintre ele. 
M-au pus pe mine pe celălalt. Apoi au început toți să discute în portugheză. 
Cum să mă omoare, presupun. Cum să-şi maximizeze distracţia. Eram la 
jumătatea distanței spre o uşă deschisă din spatele camerei. Anna a păşit 
înăuntru, mişcând o armă mare dintr-o parte în alta în fața ei. Reacţia a fost 
imediată. Treizeci şi opt de bărbați şi-au scos propriile arme şi le-au îndreptat 
spre ea. 


Lee Child GARDA DE CORP 


Dar şeful n-a făcut-o. În loc de asta a tipat un avertisment. Nu vorbeam 
limba lor, dar ştiam ce spune. Spunea, Nu trageţi în ea! Avem nevoie de ea vie! 
E valoroasă pentru noi! Cei treizeci şi opt de tipi au lăsat armele jos şi s-au 
uitat cum Anna trece printre ei. A ajuns la scenă. Şeful zâmbea. 

— Ai şaptesprezece gloanţe în arma aia, a spus el. Suntem treizeci şi nouă 
aici. Nu poţi să ne împuşti pe toți. 

Anna a aprobat din cap. 

— Ştiu, a spus ea. 

Apoi a întors arma către ea şi a lipit-o de piept. 

— Dar pot să mă împuşc pe mine. 

După asta, a fost uşor. l-a făcut să-mi descuie cătuşele şi lanțurile. Am 
luat o armă de la cel mai apropiat tip şi am plecat din cameră. Şi am scăpat. 
Nu amenințând că-i împuşcăm pe urmăritori, ci cu Anna amenințând că se 
împuşcă singură. Cinci minute mai târziu eram într-un taxi. Treizeci de 
minute mai târziu eram acasă. 

O zi mai târziu am renunțat să lucrez ca gardă de corp. Pentru că am 
luat-o ca pe un semn. Un tip care are nevoie să fie salvat de clientul lui n-are 
niciun viitor, decât ca fiind un fals. 

versiunea în limba română 


UNCRIS 


— Ce i-a ucis pe englezii aceştia? 

Oberleutnant Hartmann şi-a pus mâinile în șolduri și a pus întrebarea în timp 
ce se uita cu ochii mijiţi de strălucirea soarelui la cele patru schelete întinse lângă un 
camion greu încărcat. 

— Ce vrei să spui? a întrebat Oberleutnant Dietrich, un tip rigid, mic de statură. 

Hartaman a detaliat. 

— Nu văd nici gloanţe, nici fragmente de obuze în oasele lor. Nici găuri de 
proiectile. lar vehiculele lor nu au nici o avarie. 

Arătă spre un camion, un Chevrolet canadian de 1,5 t pictat în culori de 
camuflaj — albastru-pal și galben-maroniu. Era ruginit și acoperit de praf. Adaptat 
pentru deşert, i se scosese parbrizul, portierele, capota și era dotat cu cauciucuri late. 
Era armat cu două mitraliere Vickers, una montată pe platforma din spate și cealaltă 
în față, sus în cabina deschisă. 

Hartmann a aruncat o privire în interior. 

— O grămadă de alimente și apă. 

Inspectă şi camionul propriu-zis. 

— Rezervorul este pe jumătate plin. 

Dietrich alungă muștele. 

— Nu prea îmi pasă de ce au murit. Trebuie să continuăm înaintarea dacă 
vrem să ajungem la marginea platoului pietros până se lasă noaptea. 

O strălucire metalică a atras atenția lui Hartmann. În praful din jur erau 
răspândite tuburi de cartușe din alamă. A inspectat armele morţilor — carabine Lee- 
Enfield, revolvere Webley, pistoale automate Thompson. 

— Au tras cu armele, dar nu prea multe focuri. Au fost luaţi prin surprindere. 

Dietrich și-a verificat ceasul. 

Hartmann a ignorat nerăbdarea colegului său, scărpinându-se în bărbia 
țepoasă. 

— Aceştia nu au fost soldaţi încorporaţi. Uite cum sunt îmbrăcaţi: perdeluțe 
arabe, şorturi, sandale. Şi echipamentul - busolă solară, teodolit, air almanac!. Fac 
parte din Long Range Desert Group. Am auzit că uneori adulmecă pe aici. 

— O unitate de recunoaștere de elită. Dar, de obicei operează în patrule de 
câteva vehicule, nu doar unul. Mă întreb ce caută aici. 

Hartmann a cercetat camionul şi a găsit coduri, carnete și alte documente. 
Fiind fluent în engleză le-a răsfoit pe loc. 

— Deci? a întrebat Dietrich. 

— Pare-se că la fel ca noi. O unitate de supraveghere. 

A suflat praful de pe mapa cu hărți şi i-a studiat conținutul. 

— Asta e harta pe care și-au marcat cursul. Se pare că această trecere chiar 
străbate întreaga depresiune. 

— lar englezii o cunosc. 

Hartmann se gândi câteva clipe. 

— Cartierul lor General s-ar putea să nu ştie. Radioul este stricat. Băieţii 
aceştia sunt morți de mult timp, dar încă poartă ambele discuri de identificare. Când 
un englez este ucis, camarazii săi iau discul roșu. Se vede că nici ai lor nu ştiu ce li s- 
a întâmplat. 

Dietrich a mormăit sceptic. 

— Oricum, a continuat Hartmann după ce a închis mapa cu hărţi, hai să luăm 
tot de putem folosi şi mergem mai departe. Mapa aceasta arată un drum către 
platoul pietros și se pare că nu este minat și nici păzit. 

— Atunci misiunea noastră este îndeplinită. Trebuie să anunțăm Cartierul 
General. 

— Mai întâi trebuie să-l verificăm. După ce ne convingem că drumul poate fi 
folosit de Panzerele noastre, raportăm prin radio. 

— Cartierul General are nevoie de informaţii noi pentru a putea face planurile 
din timp. 

— Nu putem risca. Inamicul ne-ar putea goniometra poziţia. Trebuie să 
menţinem tăcerea radio cât mai mult timp posibil. 

Buzele subțiri ale lui Dietrich s-au strâns într-o încruntare suprimată, dar n-a 
spus nimic. 

Aveau acelaşi grad, dar Hartmann era la comandă. Dietrich a fost atașat doar 
ca un fel de consilier datorită pregătirii sale de inginer de front, un aranjament de 

care ambițiosul ofițer nu era deloc mulțumit. Un membru al partidului nazist — 
după cum şi-a reamintit Hartmann cu acreală - cu niște rude sus-puse în 
Reichsministerium für Volksaufklărung und Propaganda sau Propagandaministerium. 

Hartmann era îmbrăcat într-o uniformă tropicală adecvată climatului brutal — 
bluză cu mânecile suflecate, pantaloni, pălărie, culoarea oliv originală a ţesăturii 
fiind demult decolorată în kaki. Bocancii erau din piele maro. Nu purta decoraţii sau 
alte însemne pe bluză, doar baretele de la umăr ce indicau gradul și Arma. Ochelari 
de protecție, eșarfă albă și binoclu atârnat la gât. O centură textilă susținea portul 
închis cu pistolul Walther P38, iar de umăr atârna legat cu o cureluşă un bidon cu 
apă. Expunerea îndelungată la soare i-a bronzat puternic pielea și i-a decolorat părul 
blond făcându-l aproape alb. 

În ciuda căldurii, Dietrich insista să poarte o tunică peste bluză. Hartmann 
suspecta că o făcea ca să-și poată arăta Eisernes Kreuz fixată la buzunarul din stânga 
pieptului. Hartmann avea şi el această medalie, dar nu simțea nevoia să o expună. 

Sub supravegherea sa, a fost luat de la morți şi din camion tot ce era utilizabil. 
Aceasta era procedura standard de când proviziile şi echipamentul erau 
neîndestulătoare cronic. 

— Herr Oberleutnant, cred că a fost cineva aici înaintea noastră, a spus un 
soldat îndesat pe nume Steiner. 

A arătat către diverse lucruri dezlegate de la locul lor şi împrăștiate pe 
pământ. Unele au fost deschise și apoi aruncate aiurea. 

Hartmann a dat din cap. 

— Oricine a fost, nu pare să fi luat prea multe. 

— Arabi? 

— Probabil. Ei n-au ce să facă cu majoritatea chestiilor astea. 

— Poate că ei i-au ucis pe Tommies?. 

— Nu cred. N-am auzit niciodată ca arabii să-i atace pe englezi sau pe noi. Se 
pare că au sosit mai târziu, i-au găsit pe morți, şi au luat ce au vrut. 

Din păcate, rațiile celor morţi erau acum necomestibile, o dezamăgire pentru 
că LRDG primeau alimente mai bune decât soldatul obișnuit englez. S-au spulberat 
visele cu fulgi de ovăz, şuncă, biscuiţi cu margarină și gem, care ar fi semănat cu 
nectarul zeilor după săptămânile în care au trăit cu pâine neagră veche, uscată şi 
conserve de carne de vită. 

Steiner a lăsat să-i scape un strigăt triumfător când a descoperit o adevărată 
comoară — un recipient ceramic, un ulcior plin cu rom, care făcea parte din dotarea 

standard a unităţilor speciale britanice pentru a-i ajuta în nopţile reci din deșert. l-a 
scos dopul, a tras un gât zdravăn și a declarat fericit că este băubil. 

Hartmann a izbucnit în râs, apoi a descoperit şi el o altă foarte prețuită pradă 
de război: nişte țigări. Erau din foarte criticata marcă ‘V’ făcute în India, dar niște 
fumători înrăiți, lipsiţi de nicotină, nu puteau fi pretenţioşi. A păstrat un pachet 
pentru sine, iar restul l-a împărţit celorlalți pentru a se bucura de luxul unui fum în 
timp ce descărcau camionul. 

Apoi s-a întors la vehiculul său, o mică semişenilată 250/3 (Sonderkraftfahrzeug 
250 sau Sd.Kfz. 250) cu aparatură de comunicaţii. S-a urcat precaut prin portiera din 
spate, atent să nu atingă caroseria exterioară. Era atât de fierbinte sub soarele 
arzător, încât realmente putea să prăjească un ou pe ea. Temperatura era de peste 
40 C. O prelată textilă întinsă peste cadrul superior, încerca să asigure un fel de 
umbră. 

Hartmann s-a ghemuit între o bancă și echipamentul radio. În faţă, în scaunul 
şoferului se afla Steiner care se uita prin vizorul deschis. În dreapta sa se afla 
operatorul radio, un Obergefreiter mai în vârstă, arătos, pe nume Lippert. 

Hartmann s-a ridicat în picioare pentru a putea supraveghea drumul în timpul 
mersului. 

Dietrich s-a întors la automobilul Volkswagen Type 82 Kiibelwagen, o versiune 
tropicală cu cauciucuri late pentru nisip, condus de un soldat pe nume Fuchs. 

Cu toții şi-au pus ochelarii de protecție şi şi-au tras eșarfele peste gură şi nas 
pentru a se apăra de praf. Apoi patrula s-a pus în mișcare, cu Volkswagenul în frunte, 
250/3 huruind şi trăncănind din șenile pe urmele sale în timp ce fumul albăstriu de 
eșapament era eliminat prin laterale. 

Ambele vehicule erau pictate în galben-maroniu, dar petice din originalul gri- 
închis apăruseră în jurul marcajelor. Fiecare era inscripționat cu Crucea Germană 
alb-cu-negru şi simboluri tactice albe care indicau că aparțineau Batalionului 3 
Recunoaştere din 21 Panzer Divizion. Purtau și emblema albă palmier cu zwastikă a 
Afrika Korps, contingentul german din Deutsches Afrika Korps. Cea mai mare parte a 
unităților armatei erau italiene, dar comanda operaţională era deținută de un 
german - Generalfeldmarschall Erwin Rommel, Vulpea Deşertului. 


Când Benito Mussolini a invadat în 1940 Egiptul controlat de britanici, din 
dorinţa de a-şi extinde imperiul „de dincolo de mări” şi a-şi stabili o cale directă 
către coloniile africane, trupele britanice copleşite ca număr şi aflate în stare confuză 
au fost trimise înapoi în Libia. Ca răspuns, Adolf Hitler a trimis trei divizioane 
pentru a-și ajuta aliatul aflat în dificultate. 

Acum era la începutul verii din 1942. Ofensiva reluată de Rommel la sfârșitul 
lunii mai a forțat British Eighth Army să se retragă în Egipt, unde a făcut o pauză în 
mica oază de la El Alamein. Dacă Rommel străpungea liniile, cucerea Canalul Suez. 
Egiptenii supăraţi de ocupaţia britanică s-ar fi putut să-l întâmpine bucuroși. lar 
dincolo de Suez se afla o pradă şi mai prețioasă — bogatele câmpuri petrolifere din 
Orientul Mijlociu. 

Dar El Alamein era o poziţie defensivă excelentă. La nord se întindea Marea 
Mediterană. La sud Deșertul Sahara ce se continua direct cu Depresiunea Qattara, o 
zonă vastă cu nisipuri mişcătoare fără fund, mlaștini sărate și nisip prăfos, de 
dimensiunile Lacului Ontario. Era considerată de netrecut pentru tancuri. 

Aici, distanţa dintre coastă şi depresiune se micșora la mai puţin de 70 km, o 
strâmtoare care permitea britanicilor să-şi scurteze liniile și să-și fixeze bine 
flancurile. De asemenea se aflau la doar 100 km de baza lor de aprovizionare de la 
Alexandria - iar proviziile și întăririle curgeau din întreg Imperiul Britanic și din 
America. 

Liniile de aprovizionare ale Panzerarmee Afrika se întindeau pe sute de 
kilometri înapoi până la porturile din Libia. Aviația inamică și submarinele luau un 
tribut teribil din convoaiele de aprovizionare din Italia, iar ce ajungea în Africa era 
tocat de bombardiere pe tot drumul dintre coastă și front. Unităţile lui Rommel erau 
prea extinse, epuizate și prea puţin puternice. 

Cu toate acestea, Rommel știa că nu trebuie să se oprească. Trebuia să mențină 
ofensiva şi să lovească înainte ca britanicii să se regrupeze. Dar Depresiunea Qattara 
a împiedicat Vulpea Deşertului să depăşească flancul sudic al Eighth Army, strategia 
pe care anterior o pusese în practică cu un asemenea succes. 

Tocmai atunci, un raport ciudat de la Informaţii a sosit la cartierul său general 
avansat. Rezuma o legendă spusă la focurile din taberele beduinilor, arabii nomazi 
care trăiau de milenii pe aceste meleaguri aspre şi o ştiau infinit mai bine decât 
infidelii europeni care acum luptau acolo cu maşinăriile lor mari şi zgomotoase. Dar 
chiar şi aceşti oameni duri evitau Depresiunea Qattara, pe care o numeau Valea 
Morții. 

Deci, era de presupus că beduinii cunosc o trecere secretă, o rută de caravane, 
demult uitată care părea că poate fi folosită de tancuri. Când a fost trasată pe hartă, 
a ieşit în spatele liniilor britanice. Dacă era ceva adevărat, o mișcare surprinzătoare 
ar fi totuși posibilă. 

Şeful de stat major al lui Rommel era sceptic, dar perspectiva era atât de 
tentantă încât trebuia verificată. Recunoașterea aeriană a fotografiat un traseu vag 

care părea promițător, dar o cercetare la sol era necesară pentru a determina 
condiţiile concrete. De aceea, a fost trimisă o patrulă care să investigheze. 


Hartmann şi oamenii săi rulau de-a lungul unui drumeag îngust, foarte 
accidentat, care şerpuia prin întinderea goală, alb-maronie, a mlaştinii sărate. 
Suprafaţa plată, crăpată, a mlaştinii, ici acolo punctată de verdele unor mici tufe de 
iarbă sau tufișuri uscate, era înfricoșător de înșelătoare. Crusta ascundea zone 
perfide care puteau înghiți cu totul un vehicul întreg. 

Foşnea un vânticel, dar nu putea îndepărta arșița. Doar spulbera praful care 
pătrundea peste tot — în motoare, mâncare, ochi, plămâni. 

Soarele lovea ca un baros. Era atâta uscăciune, încât transpirația se evapora 
imediat, dar Hartmann îşi simţea ochii gata să fiarbă. 

Şi mai erau muștele, blestematele de muște, detestabile, nenumărate și 
neobosite. Nu erau doar o pacoste iritantă, dar mai răspândeau şi boli la fel precum 
climatul tropical și condiţiile de viaţă insalubre. Dizenteria, icterul şi difteria au 
betegit la fel de mulți soldați ca și luptele. 

Hartmann se afla în Africa de Nord de un an şi tot nu se putea obişnui cu 
întinderea nesfârșită și stearpă a deșertului. Kilometru după kilometru de nimic. Un 
tărâm aspru parcă anume făcut pentru război. Fără peisaje delicate unde soldaţii să 
provoace distrugeri şi să prade; câțiva civili aflați în calea luptelor sângeroase. 
Câmpul de luptă perfect. 

Îl ura, deşi era de acord că existau moduri mai rele în care puteai să mori. De 
la fratele său auzise zvonurile oribile, spuse pe șoptite, despre războiul din Rusia. 
Prizonieri înfometați până mureau sau erau împușcați, evrei masacrați. O nebunie 
incredibilă. Măcar, în Africa de Nord ambele părți respectau legile războiului. 

Deocamdată, misiunea sa putea fi considerată un succes. Până aici, calea care 
traversa depresiunea se dovedea a fi destul de solidă încât să suporte și cel mai greu 
tanc german. 

Deodată, patrula a încetinit. În față, ceva bloca traseul. Când au ajuns mai 
aproape, Hartmann a văzut două trupuri putrezite sub căldura soarelui. 

Unul era al unui beduin îmbrăcat într-un thawb negru şi un keffiyeh ce flutura 
în bătaia vântului. Alături de el erau o carabină și un pumnal. În jurul pieptului 
avea o bandulieră cu muniţie. Dincolo de el era carcasa cămilei sale. Amândouă 
cadavrele erau acoperite de roiuri de muște negre, bâzâitoare; soldaţii s-au strâmbat 
Și și-au acoperit nasurile când au simţit mirosul puternic și neplăcut. 

Dietrich i-a ordonat lui Fuchs să se dea jos și să mute cadavrele. Fuchs, 
acoperindu-și bine gura și nasul, și-a pus mănușile şi l-a tras pe beduin într-o parte, 

dar cămila era prea grea pentru a putea fi mutată de un singur om. Un cablu de 
remorcaj a fost legat de carcasă şi semişenilata a tras-o suficient de departe ca să aibă 
loc să treacă cu vehiculele pe lângă ea. 

Hartmann s-a apropiat ca să vadă mai bine, înfruntând roiurile de muște și 
mirosul oribil. Carabina beduinului era o Lee-Finfield şi era descărcată, cartuşele 
trase fiind răspândite prin jur. Lama curbată a pumnalului era acoperită cu ceva ce 
semăna a fi sânge galben uscat. La centură avea şi un pumnal de luptă Sykes- 
Fairbairn, o armă cu care erau dotate unităţile britanice de commando. 

Ambele cadavre aveau numeroase răni penetrante ca niște înțepături mari, 
profunde. 

— Cred că acesta este cel ce i-a prăduit pe englezi înaintea noastră, spuse 
Hartmann. 

— Aste nu par a fi răni făcute de gloanţe sau șrapnele, adăugă şi Fuchs. 

— Nu, nu sunt. Par mai mult răni făcute prin înjunghiere... cu o lance. 

— Poate a fost omorât de un alt arab. 

— Un arab ar fi furat cămila, nu ar fi ucis-o, Ar fi furat și armele. Ciudat. Nu 
pot găsi o explicație pentru asta. Bine, continuăm înaintarea. 

Curând au trecut pe lângă bălți cu apă sălcie, stătută, cu malurile tivite cu 
trestii, care semănau cu nişte morminte. Lui Hartmann îi duhneau a moarte. 

La la mijlocul dimineţii s-a oprit ca să realimenteze cu gazolină din canistre și 
să curețe de praf filtrele de aer ale motoarelor. Aşa au avut și şansa de a-și dezmorți 
picioarele şi spatele înțepenite de hurducăturile provocate de traseul accidentat. 

Au mâncat și o gustare, punându-și plase peste fețe în încercarea de a ţine 
departe muștele în timp ce-și înghițeau mâncarea. Mestecau fără entuziasm carnea 
italiană cu gust rânced. Conservele erau înscripţionate cu AM de la Administrazione 
Militare, dar soldații italieni au sugerat cu acreală că de fapt era vorba de Asinus 
Mussolini (măgarul Mussolini) sau Arabo Morte (moartea arabă). Soldaţii germani le 
numeau pur şi simplu Alter Man (Bătrânul). Au făcut să alunece carnea pe gât cu 
nişte apă caldă din bidoane, apoi le-au reumplut din alte canistre marcate cu cruci 
albe. 

La ordinul strict al lui Hartmann, oamenii au avut grijă să adune toate 
resturile și să nu lase nici o conservă goală sau muc de ţigară pe pământ. Gunoaiele 
puteau da inamicului indicii despre cine a fost aici. 

Miezul zilei era unul dintre momentele programate pentru ca patrula să facă 
contact radio, aşa că Lippert şi-a pus căştile şi a intrat pe frecvenţa alocată pentru a 
asculta orice mesaj de la cartierul general al lui Rommel. Nimic. A ascultat și 

eventualul trafic radio inamic, dar eterul era tăcut. Lippert a oprit radioul şi a 
coborât din maşină ca să vadă dacă ceilalți au nevoie de ajutor. 

Steiner asigura canistrele goale în suporturile din spatele șenilatei. Făcu o 
pauză ca să bea din bidonul personal. Îşi şterse buzele cu mâneca, după care a arătat 
către vegetaţia din mlaștină. 

— Nu-mi vine să cred că poate crește ceva în locul ăsta uitat de Dumnezeu. 

Lippert s-a ghemuit ca să arunce o privire mai îndeaproape la frunzişul de 
lângă potecă... și s-a încruntat. 

Hartmann a verificat de două ori direcţia pe harta britanică cu busola sa, apoi 
a observat interesul lui Lippert. 

— Ceva nu-i în regulă, Lippert? 

Acesta s-a ridicat în picioare. 

— Nimic, Herr Oberleutnant. Doar că plantele acestea nu sunt normale. 

— În ce sens? 

— Multe prezintă deformaţii cauzate de mutații. 

Hartmann ridică o sprânceană. 

— În viaţa civilă eşti botanist? 

— Profesor de biologie, Herr Oberleutnant. 

— Aha, a chicotit Hartmann. Deci avem, un profesor printre noi. 

Lippert privea spre baltă. 

— Ceva mișcă în apă. Seamănă cu un şarpe mare şi alb, sau așa ceva. Sunt mai 
mulți. 

Chiar în momentul în care vorbea unul dintre șerpi a ieşit deasupra apei. Nu 
semăna deloc cu o reptilă; mai degrabă era un vierme sau o larvă. Corpul segmentat 
tremura și deodată a plesnit, deschizându-se larg. Capul unei insecte a ieşit afară. 

— Ce dracu e asta? a întrebat Dietrich, dându-se înapoi. 

Priveau îngroziți, dar și fascinaţi, cum o insectă uriașă se extrăgea singură din 
cuticula pupei şi, încet, începu să se târască pe malul noroios, pe șase picioare 
subțiri şi foarte lungi. 

— Uite cât e de mare! a spus Steiner. 

Corpul era lung de o jumătate de metru, la fel de mare ca al unei păsări 
răpitoare mari, cu un exoschelet maroniu acoperit cu peri scurți, rigizi. Aripile 
ataşate la torace, largi, opace, străbătute de vine, aveau o anvergură de aproape 2 m, 
iar picioarele erau chiar şi mai lungi. Un cap comparativ mai mic cu antene; dar 
trăsătura sa dominantă era o pereche de ochi mari compuși. 

Hartman și-a deschis tocul pistolului. 

— Ţineţi armele la îndemână. 

— Metamorfoză, a recunoscut Lippert fenomenul, dând din cap uimit. Dar e 
imposibilă în atmosfera noastră. 

— Ce vrei să spui? l-a întrebat Hartmann. 

— Insectele nu respiră ca noi, iar metoda lor de respiraţie le limitează 
dimensiunile. Insectele gigantice au existat acum trei sute de milioane de ani în 
urmă — de exemplu, libelule de mărimea păsărilor și centipede mai lungi de 2 m — 
dar asta s-a datorat nivelului de oxigen care pe atunci era mult mai mare decât în 
prezent. O insectă de asemenea mărime pur şi simplu nu poate supraviețui astăzi. 

Steiner a luat două pistoale mitralieră MP40 din suporturile din semişenilată şi 
le-a încărcat. Unul l-a păstrat pentru sine, iar pe celălalt l-a dat lui Lippert. 

Acesta s-a frecat la ceafă. 

— Trebuie să aibă o adaptare care-i permite alt mod de respiraţie. Și pentru că 
nu există prădători natural pe aici, gigantismul ar fi posibil. 

— Cum se poate întâmpla așa ceva. 

— Majoritatea mutaţiilor apar întâmplător și pe cale naturală, dar pot fi și 
provocate de mediul de viaţă. În acest caz ar putea fi vorba de vreo contaminare 
minerală care a afectat apa. Radiația solară poate şi ea să provoace mutații. 

— Ce fel de gânganie ea asta? a întrebat Steiner, ţinând strâns în mâini MP40- 
ul. 

— Un ţânţar. 

Lippert a arătat spre trompă, un tub lung, monstruos, care ieşea din capul 
insectei precum un ac imens. 

— Uitaţi-vă la mandibule. Așa ceva provoacă o împunsătură teribilă. 

Dietrich a oftat și și-a încrucișat braţele. 

— Meine Herren, nu ne aflăm aici pentru o lecţie în mijlocul naturii. 

— De fapt, Herr Oberleutnant, cred că asta explică ceva, a punctat Lippert. 

— Ce anume? 

— S-ar putea ca acestea să-i fi ucis pe Tommie și pe arab. Vă amintiţi rănile 
punctiforme de pe arab și cămilă? Un ţânţar femelă poate suge sânge de la gazdă de 
patru ori mai mult decât propria sa greutate, deci un asemenea monstru poate 
provoca pierderi semnificative de sânge. Pot transmite și boli fatale, dar în acest caz 
chiar și numai pierderea de sânge este suficientă ca să ucidă. Dar nu trăiesc decât 
vreo lună, deci cei care i-au ucis pe Tommie sunt morți demult. 

Tot mai multe pupae se ridicau la suprafața apei şi plesneau ca nişte ouă 
hidoase, din care ieşeau țânțari. 

— Pot zbura? a întrebat Steiner. 

— Trebuie să aştepte până ce exoscheletul se întărește şi aripile se usucă. 

— Atunci, mai bine le ucidem acum. 

— Zgomotul va alerta pe oricine aflat în zonă, i-a prevenit Dietrich. 

— Va trebui să riscăm. Steiner! 

— Ja, Herr Leutnant? 

— Foloseşte mitraliera. 

Steiner a pus MP40 la loc în suport, apoi a întors semişenilata cu 90° ca să fie 
cu fața spre baltă. A luat loc în spatele mitralierei MG34 montată pe un suport 
rotativ în spatele unui scut blindat, şi a ochit cu ochi fermi. Focul automat în rafale 
scurte, dar de o precizie nemiloasă, a spart liniștea și a stârnit ecouri peste deșert. 
Gloanţele de calibrul 7,92 mm spulberau insectele împrăștiindu-le sângele galben- 
verzui. Tuburile goale de cartuşe zornăiau pe podeaua mașini, printre picioarele lui. 

După ce toate insectele adulte au fost distruse, a făcut o pauză pentru a încărca 
o altă bandă cu muniţie, după care s-a concentrat asupra pupaelor ce pluteau pe 
apă, măturându-le cu gloanţe. Au urmat grămezile de ouă translucide. Fumul acru 
de cordită acoperea putoarea mlaştinii. Într-un târziu, Steiner a încetat focul, și a 
deschis mecanismul mitralierei pentru a-i schimba ţeava supraîncălzită. 

Hartmann a supravegheat carnagiul plutitor. 

— I-ai terminat pe toți. Plecăm. 

Patrula s-a pus în mișcare. Hartamann continua să cerceteze terenul și, în 
depărtare, a văzut ceva tremurând în aerul fierbinte. Întâi a crezut că este un miraj. 
Dar era ceva real, ce zăcea într-o altă baltă aflată cam la 200 m de potecă şi a ordonat 
oprire pentru cercetare. 

Era epava unui avion, o grămadă de resturi metalice răsucite, lemn rupt, şi 
țesătură sfâşiată pe jumătate scufundată în apă. Forma era neobișnuită - un biplan 
cu două motoare în configurație cu tracțiune anterioară/posterioară postate 
deasupra fuselajului, între aripi. Coada, cu patru stabilizatoare, era pictată în dungi 
decolorate roșu, alb, verde. 

Fuselajul era spart şi deschis asemenea unui ou iar aripa inferioară era ruptă 
într-o parte. Bombe ruginite, cu aspect ciudat, atârnau de suporţi exteriori. Prin 
binoclu, Hartmann a văzut rămășițele celor doi piloți, încă aflați în scaunele din 
cockpitul deschis, aparent morţi la impact. Un lichid uleios, gălbui, plutea pe apă în 
jurul avionului prăbușit. 

A lăsat jos binoclul şi a cercetat harta britanică. LRDG marcase epava ca un 
reper fără să noteze nici un detaliu despre ea. 

Dietrich a coborât din mașina sa şi s-a apropiat de semișenilată. 

— De ce ne-am oprit? 

Hartman a arătat către epavă, iar Dietrich a ridicat din umeri. 


VP MAGAZIN 


David AMENDOLA VALEA MORŢII 


— Un avion vechi. Ce contează? 

— Nu poţi şti de unde vine o informaţie valoroasă. Pare a fi un Caproni Ca73, 
un avion civil convertit de italieni în bombardier ușor şi transport. A fost scos din 
serviciu înainte de război. 

— Are bombe la bord, deci se afla în misiune de luptă. 

— S-ar putea să fi participat la campania de pacificare din Libia, acum zece ani. 
Egiptenii le asigurau clandestin provizii rebelilor, de aceea italienii au construit un 
uriaş gard de sârmă ghimpată de-a lungul frontierei. Dar n-am auzit să fi trecut 
frontiera ca să-i atace pe contrabandiști, în mod sigur nu atât de adânc în interiorul 
Egiptului. 

— Ce-i lichidul acela galben din apă? 

— Se scurge din bombele acelea vechi. 

Hartman a lăsat iar jos binoclul și a adulmecat suspicios aerul. Se simţea un 
uşor iz ca de usturoi. 

— IPERITĂ! Puneţi măștile de gaze! Italienii bombardau satele cu așa ceva. 

Soldaţii s-au grăbit să-şi deschidă cutiile-container. 

— Dacă bombele au început să aibă scurgeri în timpul zborului, piloţii au fost 
expuși, spuse Dietrich. Asta ar explica cum au ajuns aici. Se aflau într-o misiune de 
bombardament în Libia, iar gazul i-a orbit şi dezorientat, apoi au ieșit de pe cursul 
de zbor, peste frontieră. 

Trestiile era galbene şi arătau ciudat, pipernicite şi răsucite în forme groteşti. 

— Plantele de aici sunt mai deformate decât oriunde în altă parte, a subliniat 
Lippert. Aceasta trebuie să fie sursa contaminării. Când iperita s-a amestecat în apă, 
s-a dizolvat treptat în alte chimicale, iar apa din mlaștină este plină de atâtea alte 
minerale, încât doar Dumnezeu poate şti ce fel de supă toxică este acum în aceste 
bălți. 

— Cum poate supraviețui ceva în acest nămol? a întrebat Steiner. 

— Habar nu am, dar în loc să ucidă tântarii, le-a provocat mutații. 

— Să plecăm de aici, a ordonat Hartmann. Nu ne aflăm în siguranţă. 

Au demarat. În depărtare, dominând nenorocirea, se vedea versantul nordic, 
calcaros, al Depresiunii Qattara. Se aflau în spatele liniilor britanice, în teritoriul 
inamic. Odată străbătută şi cercetată şi ruta de ieşire de pe panta versantului, 
Hartmann va rupe tăcerea radio pentru a raporta la cartierul general al lui Rommel. 

Vântul s-a întărit. Un zid compact de praf s-a ridicat în față către cerul 
albastru. Curând a fost peste ei şi s-au trezit învăluiți de o furtună urlătoare de nisip. 
Vizibilitatea a scăzut la zero în norii de praf galben-portocalii. Patrula a încetinit, iar 
Fuchs a derapat de pe potecă într-o baltă sărată. Când a încercat să să dea în 


VP MAGAZIN 


David AMENDOLA VALEA MORŢII 


marchearriere, roțile din spate s-au rotit neajutorate, săpând în noroiul adânc și 
lipicioas. Apoi, motorul s-a calat. 

Semişenilata s-a oprit. Hartmann a coborât şi a început să dea ordine rapide, 
trebuind să ridice vocea ca să se facă auzit pe deasupra vântului. Volkswagenul era 
dotat cu fascine şi era destl de ușor ca să fie manevrat şi cu mâinile goale, dar era 
mai rapid şi mai uşor să fie remorcat cu un cablu. Sub îndrumarea lui Hartmann, 
Steiner a dat încet înapoi semişenilata, apoi a scos maşina din baltă. 

— Condu mai atent, idiotule! s-a răstit Dietrich, cu ochii plini de furie. 

— Jawohl, Herr Leutnant! 

— Meine Herren, mai bine ne oprim până trece furtuna, spuse Hartmann. 

Patrula s-a îngrămădit în vehiculke, aşteptând. Soarele chinuitor nu se mai 
vedea, dar se simțea la fel de fierbinte. Au mâncat din nou, apoi și-au atârnat 
gamelele afară pentru ca nisipul spulberat de vânt să le curețe. În timp ce lega colţul 
prelatei ce fâlfâia în vânt, Hartmann era îngrijorat și nerăbdător. Furtunile de nisip 
puteau dura zile întregi. 

Dar aceasta s-a oprit după doar câteva ceasuri. Vântul a încetat şi cerul s-a 
limpezit, dezvăluind înserarea. 

Cînd au încercat să pornească motoarele, Volkswagenul s-a opus cu 
înverșunare. 

— Acum ce mai e? a întrebat Dietrich, oftând exasperat. 

— Nu știu, Herr Leutnant. 

Fuchs a coborât şi a ridicat capota din spate pentru a verifica motorul cu patru 
cilindri, răcit cu aer. Veni înapoi ca să-și ia trusa cu scule din spatele scaunului. 

— Se pare că s-a înfundat carburatorul. 

— Păi, grăbeşte-te şi repară-l. 

Soarele, un cărbune incandescent care se holba în jos, la ei, precum ochiul unui 
zeu furios, a început să apună, îndurător, poleind cerul lipsit de nori cu o nefirească 
strălucire portocalie-sângerie prevestitoare de rău. 

În curând temperatura va scădea iar deşertul arzător va deveni rece de le vor 
îngheţa oasele. 

Fuchs şi-a şters vaselina de pe mâini cu o cârpă, a închis capota, şi s-a urcat iar 
în Volkswagen. De data aceasta motorul s-a trezit la viaţă. 

— Gata de drum, Herr Leutnant. 

În aer s-a auzit un sunet slab. Steiner a arătat în sus: 

— Avioane! 

Mici puncte negre zburau către ei la joasă înălțime dinspre nord-est. 

— Dacă sunt Tommie, noi suntem ca niște ținte fixe, a spus Fuchs. 

Nu exista nici un adăpost natural, nici timp pentru a încerca să-şi ascundă 
vehiculele sub plase de camuflaj, iar dacă ar fi continuat să înainteze, praful ridicat 
de roți iar fi făcut să fie uşor de depistat. Erau expuși total. 

Hartmann privi prin binoclu. Un fior rece i-a trecut pe şira spinării. 

— Acelea nu sunt avioane. Sunt un roi de țânțari uriași. 

— Nu se poate! a sărit Steiner. l-am omorât pe toți! 

— Probabil că toată suprafața de apă este contaminată. Deci se înmulţesc și în 
alte bălți, a precizat Lippert. 

Patrula s-a grăbit să-şi ia armele pe când roiul se lansa asupra lor ca niște 
Stukas grotești, zumzetul lor puternic umplând întreg văzduhul. 

Steiner a sărit în semișenilată și a rotit mitraliera spre roi. Când a deschis focul 
trasoarele verzi au străbătut cerul întunecat. Insectele s-au lansat în picaj și toți 
membrii patrulei trăgeau asupra lor încercând să le doboare. 

Lippert, aflat în semișenilată, în spatele lui Steiner, a deschis focul cu MP40. 
Fuchs şi Dietrich s-au ghemuit în spatele Volkswagenului și s-au alăturat tirului cu 
un Mp40 şi un Thompson de captură. Hartmann a înşfăcat o carabină Lee-Enfield, 
tot de captură. Cacofonia era asurzitoare — rafalele cu un ritm mai scăzut al 
pistoalelor automate, cele rapide, urlătoare, ale mitralierei MG34, şi plesniturile seci, 
precise, ale împușcăturilor solitare ale carabinei. 

Glonţele zdrențuiau aripi, ciuruiau exoschelete, rupeau antene şi picioare. 
Bucăţi de țânțari cădeau din cer ca o ploaie hidoasă. Montantul mitralierei avea o 
cursă limitată spre travers, deci Steiner nu putea să o rotească destul ca să ochească 
țintele din partea sa sau din spate. Lippert îi acoperea spatele, dar Mp40 i s-a blocat. 
În timp ce se lupta să-l repună în funcțiune, un țânţar a aterizat în spinarea lui 
Steiner. 

Înainte de a putea să-l muște, Steinet l-a apucat de un picior și, blestemând, l-a 
trântit de podea. Apoi i-a zdrobit capul cu bocancul greu din piele, împrășştiindu-i 
sângele gălbui. Dar o a doua insectă i-a luat imediat locul. S-a prins bine cu 
pucioarele de umerii largi ai lui Steiner, apoi i-a înfipt trompa în spate, mandibulele 
ascuțite tăindu-i bluza imbibată de sare şi adânc în carne. De pe buze i-a scăpat un 
geamăt agonizant. 

Lippert a lăsat să-i scape arma blocată şi a început să lovească insecta cu o 
cască de oşel. Apoi un ţânţar a sărit în spatele lui Lippert şi l-a înțepat. A dat din 
mâini disperat, încercând să dea jos monstrul care-i sugea sângele. 

Amândoi oamenii țipau şi se zvârcoleau pe jos. 

Cu o lovitură de Thompson — acum cu magazia de cartuşe golită - Dietrich a 
îndepărtat un ţânţar, dar alți doi l-au atacat în zbor dinspre ambele părți. Fuchs și-a 

golit magazia într-unul, dar alţi doi s-au năpustit asupra sa când s-a oprit ca să 
reîncarce. Alții l-a atacat pe Dietrich care şi-a scos pistolul. 

Oamenii se luptau frenetic ca să-i doboare, dar s-au panicat şi au fugit țipând 
drept într-o baltă sărată. Imediat s-au scufundat în noroi până aproape de genunchi. 
Amândoi au fost copleșiți. 

Carabina lui Hartmann s-a golit de cartuşe. S-a târât sub Volkswagen şi, 
temporar, a fost ignorat — sau ratat — de țânțari. Aceștia erau ocupați să-i secătuiască 
pe camarazii muribunzi, ţipetele și gemetele acestora slăbind pe măsură ce 
abdomenele segmentate ale insectelor se îmbuibau și se înroşeau cu sângele uman. 

Abia şi-a înfrânat nevoia imperioasă de a vomita la vederea ospăţului 
macabru. Dar acum era şansa sa. Motorul mașinii funcţiona încă. 

S-a rostogolit de sub ea şi s-a aruncat înăuntru. Antenele s-au mișcat 
întrebătoare; ochii bulbucaţi s-a ridicat de la festinul macabru. Transmisia a scrâșnit 
când a ambreiat, a băgat în viteză și a demarat în forță. 

Patru țânțari au zburat după el. 

Volkswagenul putea atinge viteza de 80 km/h pe o şosea pavată, dar cu mult 
mai puţin pe o potecă accidentată ca aceasta. lar dacă ar fi condus prea nesăbuit sau 
dacă ar fi deviat de pe acest drum s-ar fi împotmolit imediat în noroi. Privi în 
oglinda retrovizoare, străduindu-se să vadă prin trena galbenă de praf învârtejit din 
urma sa... și a înjurat. 

Se apropiau. 

Cu o mână pe volan, cu cealaltă şi-a scos Waltherul. A tras siguranţa și l-a 
frecat în lungul coapsei pentru a trage închizătorul spre înapoi (introducând astfel 
cartuş pe ţeavă). Apoi s-a întors către scaunul pasagerului din spate. 

Insectele erau asupra lui. 

Hatymann a băgat într-o treaptă superioară de viteză şi a călcat acceleratorul, 
motorul vuind ca protest. Stânse tare din dinți; aşa nu putea scăpa de ei. 

Geamurile din celuloid fuseseră detaşate pentru o ventilație sporită, deci 
mașina mai avea doar parbrizul şi capota-prelată decapotabilă. N-avea nici o 
posibilitate să se închidă ermetic în interior. Două trompe au străpuns prelata de 
deasupra, încercând să-l străpungă, una lovind chiar în spătarul scaunului său. 

Un ţânţar și-a băgat capul pe geamul deschis din partea pasagerului din 
dreapta. Hartmann a ridicat pistolul şi a tras patru focuri succesive într-unul dintre 
ochiuri. Insecta a căzut aiurea. 

Alta a încercat să aterizeze pe cauciucul de rezervă montat pe capota 
anterioară, dar a ratat pentru că maşina a săltat pe hârtoapele drumului. A căzut sub 

roțile vehiculului și Hartmann a auzit un trosnet îmbucurător, apoi un altul, când 
roţile din spate au trecut și ele peste obstacol. 

Baza pantei ce definea marginea depresiunii era drept înainte. Mlaștinile şi 
bălțile sărate cedau locul pantei pietroase și dunelor de nisip. Drumul începea să 
zigzagheze în susul terenului accidentat care se ridica la aproape 300 m înălțime. 

Un ţânţar a zburat prin partea șoferului, și Hartmann l-a împuşcat cu cele 4 
gloanţe rămase. A mai rămas doar unul. Neindemânatic, cu doar o singură mână a 
încercat să reîncarce, mai întâi ejectând magazia goală. Apoi puse Waltherul pe 
scaun pentru a putea scoate din toc singurul său încărcător de rezervă. În timpul 
acestor mișcări a pierdut puţin direcţia şi mașina și-a pierdut tracțiunea în nisip. 
Volkswagenul a întrat în tête-à-queue, a ieşit de pe drum şi a derapat către baza 
pantei. S-a izbit de un ciot gri de lemn pietrificat, relicvă folsilizată de pe vremea 
pădurilor luxuriante ce creşteau aici cu mii de ani în urmă. Hartman a fost trântit 
peste scaunul pasagerului şi izbit cu capul de portieră. 

Sângele a început să-i picure dintr-o tăietură de deasupra sprâncenii. Pistolul 
era pierdut, probabil pe sub scaune. Ultimul ţânţar a aterizat pe spatele mașinii. 
Hartmann a băgat iute în marche-arriere, şi a zdrobit insecta de zidul de piatră. Cu un 
suspin de ușurare a reintrodus maneta în treapta întâi, dar după ce a înaintat doar 
câţiva metri, motorul a calat. Încercările repetate de pornire au eșuat. Hartmann a 
sărit afară, a ridicat capota îndoită și împroșcată cu sânge şi a aprins o lumină în 
compartimentul motor. Nu a putut vedea imediat ce este în neregulă, așa că a zis 
ceva de cele sfinte. Nu era mecanic ca Fuchs. 

Hartmann a descoperit intrarea ovală, neagră, a unei grote deasupra unu 
trunchi mort de acacia. Dacă putea fi blocată ar fi fost un adăpost potrivit pentru la 
noapte, dacă era necesar. A mai văzut şi nişte oase albite de gazelă împrăștiate pe 
nisip, cele mai multe fiind rupte. Asta era ciudat. 

Un zgomot de încăierare şi târâre se auzi din peşteră şi a văzut o mișcare în 
umbre. Inima lui Hartmann a început să bată cu putere. Acolo era ceva — ceva mare. 

Poate că la acest capăt al depresiunii nu erau soldaţi sau câmpuri de mine, dar 
asta nu însemna că nu exista o pază. 

Un imens scorpion gălbui-maroniu a ieşit, o monstruozitate la fel de lungă ca 
un crocodil de Nil, cu opt picioare articulate, acoperite cu peri și o pereche de clești 
uriași ca de crab. O coadă lungă, segmentată, armată cu un ac arcuit ameninţător 
peste spate. Doisprezece ochi bulbucaţi îl fixau pe Hartmann. 

Scorpionul a sprintat către el, cu cleştii desfăcuţi. Desigur, veninul său era 
letal, dar nu era nevoie să-l înțepe. Cleștii păreau suficienți de puternici pentru a-l 
face bucăţi. 

Hartmann s-a aplecat din nou în interiorul maşinii căutând disperat sub 
scaune, până ce a găsit pistolul. A băgat magazia cu cartușe, a ochit și a tras. Spre 
oroarea sa, glonțul a ricoșat de carapacea tare, lucioasă. A tras iar şi iar, dar 
gloanţele nu au penetrat. 

Mintea lui Hartmann lucra cu repeziciune. Dacă rezista la gloanţe, cum îl 
putea ucide? 

Puse pistolul în toc, şi a intrat din nou în maşină de unde a luat o grenadă cu 
mâner. Cu siguranță, carapacea scorpionului era rezistentă și la explozie, dar o altă 
idee i-a trecut prin minte, una disperată. 

A deşurubat capacul mânerului de lemn gol pe dinăuntru, lâsând cordelina să 
atârne. Ţinând apăsată bila de la capătul corzii, s-a întors cu fața către scorpion, 
privind și așteptând. Avea doar o singură șansă înainte de a fi sfâșiat în bucăți. 

Scorpionul s-a repezit spre înainte. Hartmann s-a dat iute înapoi, dar s-a 
împiedicat de un ciot de lemn pietrificat și a căzut în nisipul fierbinte. Cleșştii s-au 
îndreptat către el, mandibulele s-au deschis. Trase de bilă pentru a amorsa focosul 
de cinci secunde şi a aruncat grenada în fălcile arahnidului. 

A detonat cu un boom înfundat. 

Atacul scorpionului a șovăit. S-a oprit, a făcut câţiva paşi înapoi, apoi s-a 
prăbușit. Picioarele și coada au zvâcnit timp de câteva minute până ce a rămas 
nemișcat, cu sângele albăstrui prelingându-se din gură. 

Hartmann s-a ridicat în picioare, scuturându-se de nisip și s-a apropiat cu 
prudenţă de creatură. Era moartă. 

Nu avea cunoștințe de biologie, dar știa că scorpionii nu trăiesc și nici nu se 
înmulțesc în apă. Nu aveau nevoie nici să o bea. Toate fluidele de care aveau nevoie 
le obțineau din prada lor. Deci, cum a apărut mutantul acesta? Poate că a mâncat 
hoitul vreunui ţânțar contaminat. 

Şi cum au trecut britanicii de acest monstru? Nu era menţionat pe harta lor; 
probabil că s-a stabilit aici după trecerea lor. Efectele oribile ale contaminării se 
răzpândeau în cadrul populațiilor de insecte. 

Apoi a auzit iar zbârnâitul familiar și ameninţător. Puncte negre se mișcau pe 
cerul devenit rozaliu în lumina înserării. S-a prăbușit. Nu s-a terminat. 

Hartmann a luat sacul portîncărcătoare din suportul dintre scaune. Conţinea 
magazii pentru pistolul automat al lui Fuchs, care folosea aceeași muniţie de 9 mm 
Parabellum ca şi Waltherul. A mai găsit și unul dintre revolverele Webley pe care le 
luaseră de la soldaţii britanici morţi. Rotind cilindrul s-a convins că cele şase camere 
erau încărcate, apoi și l-a pus la brâu. Din păcate nu mai avea muniţie de rezervă 
nici pentru el, nici pentru carabina Lee-Enfield descărcată. 

Dar avea baioneta carabinei — o armă periculoasă cu lama canelată, din oțel, 
lungă de peste 40 cm. Deşi era aproape inutilă în lupta modernă, armatele se 
încăpăţânau să-și doteze soldaţii cu acest anacronism. A scos-o din teacă, a ataşat-o 
la ţeavă, apoi a pus carabina la umăr. 

Ţânţarii se roteau în depărtare şi coborau, atrași probabil de cadavrele 
camarazilor săi. 

Asta îi dădea ceva timp lui Hartmann. A înșfăcat o manta și două pături ce 
zăceau pe locurile din spate. A dus totul în grotă. Din copacul uscat a rupt multe 
ramuri răsucite, pe care le-a adunat în grămadă semi-circulară la gura peşterii şi a 
pus textilele peste lemnul uscat. Şi a fugit înapoi la maşină. 

Mai erau încă două canistre pline, una pusă sub tabloul de bord, cealaltă pe 
una dintre aripile din spate. Fiecare conținea 20 1 de gazolină. Le-a luat pe 
amândouă și a vărsat conţinutul peste pături și lemn îmbibându-le bine. 

Apoi Hartmann a intrat în grotă și şi-a aprins ceea ce urma să fie, probabil, 
ultima sa ţigară. 

Durerea provocată de măcelărirea camarazilor săi îl rodea pe dinăuntru; 
apăsat de greutatea vinei; era necăjit de sentimentul că, într-un fel, a eşuat în rolul 
de lider al lor. Dar, deocamdată trebuia să-şi reprime aceste emoţii dure. Trebuia să- 
și păstreze mintea limpede și ascuţită. 

S-a lăsat noaptea. Luna plină răsărise deja, împrăștiind o lumină stranie peste 
peisajul întunecat şi dezolant. A extras câteva cartușe din magazia MP40 ca să-şi 
încarce magaziile pistolului. Carabina cu baionetă a sprijinit-o de peretele grotei. 

Roiul îşi luase din nou zborul. Se îndrepta direct către el, îl căutau, senzorii lor 
sensibili detectând prada proaspătă, sângele proaspăt. 

Hartmann avea gâtul uscat; a înghiţit și ultimii stropi de apă din bidon. Trase 
adânc în plămâni un ultim fum, apoi l-a dat afară cu un şuierat lung. Era gata. Să 
vină bastarzii! 

A ieşit afară cu Waltherul în mână. În timp ce duşmanii săi nonumani se 
apropiau în zbor, a aruncat chiştocul de țigară peste manta. Flăcări portocalii, 
luminoase s-au înălțat brusc, făcându-l să tresară când căldura lor l-a izbit în faţă. 
Un fum negru, uleios, a început să se ridice. 

Hartman se îndoia că manevra aceasta va îndepărta țânţarii, dar toate 
creaturile se temeau de foc, sau măcar le făcea ceva mai precaute. Întârzia 
inevitabilul. 

Insectele se roteau dincolo de foc, bâzâind furioase. Ochind cu grijă, a doborât 
trei, a reîncărcat, şi a mai doborât două. Una a căzut în foc, iar Hartmann a început 
să tușească datorită fumului urât mirositor scos de insecta ce ardea cu trosnituri. 

Waltherul era descărcat, a luat Webleyul. Revolverul recula la fiecare glonț de 
.38 trimis în capete sau abdomene, dar pe măsură ce flăcările se făceau mai mici, 
ţânțarii deveneau mai îndrăzneţi. Se năpusteau ca săgeata folosindu-și trompele ca 
pe niște lănci. Hartman a aruncat revolverul, a înhățat carabina Lee-Enfield, şi a intrat 
mai adânc în grotă — nu-i putea lăsa să-l înconjoare. 

Folosind baioneta de la armă ca pe o ţepușă fanda către creaturile ce pluteau la 
intrare. Pe una a lovit-o în ochi şi aceasta s-a retras; alta cu toracele străpuns, s-a 
brăbușit la pământ, zbătându-se în spasmele morţii. Pe a treia a izbit-o de peretele 
grotei şi a zdrobit-o cu patul armei. 

Restul s-au retras şi așteptau răbdători șansa de a ataca, uitându-se la el cu 
ochii negri, lipsiți de îndurare. Era doar o chestiune de timp. Hartmann nu-i va 
putea respinge la nesfârșit. În cele din urmă va obosi, iar ei vor ataca. Și-l vor 
termina. 

Deodată, bâzâitul a fost acoperit de rafalele tunătoare ale focului unor arme 
grele. S-a dezlănţuit un uragan de gloanţe care au spulberat țânțarii în nori de sânge 
galben. Focurile au continuat până ce fiecare insectă a fost distrusă. Apoi s-a lăsat 
liniștea. Cu urechile încă zbârnâind, Hartmann a privit atent prin fumul ce se ridica 
flăcările aproape stinse. 

Pe drum se aflau trei camioane puternic armate, ce se vedeau clar în lumina 
lunii. Soldaţii bărboşi erau albi, dar echipați ca arabii. Când l-au zărit pe Hartmann 
la lumina focului anemic, țeava unui tun anti-aerian Breda de 20 mm s-a rotit, 
aţintindu-se asupra sa. 

Euforia sălbatică de a fi încă viu, adrenalina datorată luptei, au fost înlocuite 
de realitate rece, sobră. Hartmann a supraviețuit, dar pentru el războiul era 
terminat. A aruncat cu amărăciune carabina, și-a ridicat mâinile deasupra capului, şi 
s-a predat. 

Unul dintre membrii patrulei LRDG s-a apropiat de el şi l-a percheziționat 
sumar şi fără blândeţe. A luat carnetul lui Hartmann și l-a înmânat unui căpitan. 

Dar acesta nici nu s-a uitat la el. 

— Hai să plecăm dracului de aici înainte ca să vină şi mai multe chestii de 
astea. 

Hartmann n-a așteptat să i se ordone de două ori și s-a urcat într-unul dintre 
camioane. 

Auzea bâzâitul din depărtare. 

Ploaia stătuse, iar strada St James lucea. Două trăsuri scumpe depăşiră cu zgomot 
o femeie îmbrăcată elegant, care mergea săltat pe trotuar, cu o umbrelă strânsă în 
mână. Femeia nu lua în seamă obscenităţile care i se aruncau de la ferestrele 
cluburilor pentru domni. Nu era o doamnă, presupuse Sandman, căci nici o femeie 
respectabilă nu ar fi pornit pe jos pe St James. 

Clubul Serafimilor nu avea firmă, dar un măturător în trecere îi arătă o casă cu 
ferestre oblonite, de pe latura estică a pieţei. Sandman traversă piaţa, îndreptându-se 
spre uşa vopsită în albastru lucios şi fără plăcuţă de alamă. În marchiza îngustă 
atârna un lanț aurit care, când trăgeai de el, declanşa un clopot undeva, în 
străfundurile clădirii. Sandman observă că în lemnul acoperit cu vopsea albastră 
fusese instalat un vizor. Se gândi că cineva îl priveşte şi întoarse privirea, până când 
auzi un zăvor trăgându-se. Apoi se deschise o încuietoare, iar uşa fu cu greu deschisă 
de un servitor îmbrăcat într-o livrea negru cu galben, ca o viespe. 

— Aici e Clubul Serafimilor? 

Servitorul şovăi. Era un bărbat înalt, cu chipul ars de soare, însemnat de violenţe şi 
înăsprit de experienţă. Un bărbat brutal, dar chipeş, medita Sandman. 

— Aici e o clădire privată, domnule, spuse servitorul ferm. 

— Care aparţine, cred, Clubului Serafimilor, cu care am treburi oficiale, zise 
Sandman abrupt. 

Flutură scrisoarea ministrului şi, fără să mai aştepte răspuns, trecu pe lângă 
servitor şi intră în hol. Podeaua era o tablă de şah, din careuri lucitoare de marmură 
albă şi neagră, şi tot cu marmură era înconjurat căminul, deasupra căruia stătea o 
placă încadrată de o jerbă aurită cu heruvimi, buchete de flori şi frunze de acant. 

— 'Treburile oficiale nu au ce căuta aici, domnule, spuse servitorul cel înalt. 

Tinea uşa de la intrare deschisă cu înțeles, ca pe o invitaţie adresată lui Sandman să 
plece. 

Sandman observă că frumuseţea chipului îi era stricată de mici cicatrice negre, pe 
obrazul drept. Cei mai mulţi nici nu le-ar fi observat, căci nu erau mai mult decât 
nişte puncte întunecate pe sub piele, dar Sandman era obişnuit să caute urmele de 
praf de puşcă. 

— Ce regiment? îl întrebă el. 

Chipul servitorului se contorsiona într-o jumătate de surâs. 

— Întâi de Gardă Pedestraşi, domnule. 

— Am luptat lângă voi la Waterloo, spuse Sandman. 

Băgă scrisoarea în buzunar, apoi îşi scoase paltonul ud pe care, împreună cu 
pălăria, îl azvârli pe un scaun aurit. 

— Îmi cer scuze, dar guvernul e ca dragonii francezi. Dacă nu-i baţi zdravăn prima 
dată, vin cu forțe îndoite a doua oară. 

Servitorul cel înalt era sfâşiat între datoria faţă de club şi camaraderia faţă de alt 
soldat, dar loialitatea datorată Serafimilor învinse. 

— Regret, domnule, insistă el, dar nu vi se va spune decât să cereţi o audienţă. 

— Atunci o să aştept să mi se spună, zise Sandman. Numele meu e Sandman şi mă 
aflu aici prin împuternicirea lordului Sidmouth. 

— Domnule, aşteptatul nu este permis. E timpul să plecați. 

— Nu-i nimic, sergent Berrigan, îl întrerupse un glas calm din spatele lui 
Sandman, domnul Sandman va fi tolerat. 

— Căpitan Sandman, spuse acesta, întorcându-se. 

Avea dinainte un filfizon, un tânăr înalt şi extraordinar de chipeş, într-o redingotă 
neagră cu nasturi de alamă, pantaloni albi şi cizme negre, lustruite. O lavalieră albă, 
apretată, se revărsa de sub gulerul cămăşii simple şi albe, încadrate de gulerul înalt al 
redingotei. Părul îi era negru şi tuns foarte scurt, înconjurând un chip palid. Era un 
chip amuzat şi inteligent, iar tânărul ţinea în mână un lornion, o baghetă subţire de 
aur, având la capăt o unică lentilă, prin care îl cercetă scurt pe Sandman, înainte de a 
se înclina uşor. 

— Domnule căpitan Sandman, spuse el. Ar fi trebuit să vă recunosc. V-am văzut 
marcând cincizeci de puncte împotriva lui Martingale şi Bennett anul trecut. Apropo, 
sunt lordul Skavadale. Vă rog, haideţi să intrăm în bibliotecă, gesticula el către 
încăperea din spatele său. Doriţi ceva cald de băut, domnule căpitan? Cafea? Ceai? 
Un vin fiert? 

— Cafea, spuse Sandman. 

Trecând pe lângă lordul Skavadale către bibliotecă - o cameră mare, frumos 
proporţionată, unde un foc generos ardea în căminul larg dintre rafturile înalte -, 
simţi mirosul apei de lavandă. Zece sau douăsprezece scaune erau împrăştiate peste 

tot, dar Sandman şi Skavadale erau singurii ocupanţi. 

— Cei mai mulţi dintre membri sunt la țară la vremea aceasta a anului, spuse 
lordul pentru a explica goliciunea încăperii, dar eu am fost obligat să vin în oraş cu 
treburi. Dumneavoastră cu ce treburi pe-aici, domnule căpitan? 

— Ce nume ciudat, Clubul Serafimilor, comentă Sandman, trecând peste întrebare. 

Se uită în jur, prin bibliotecă. Singurul tablou era un portret în mărime naturală, 
agăţat deasupra căminului. Înfăţişa un tânăr slab, cu un chip frumos şi dezinvolt, cu 
păr buclat, care îi cădea până mai jos de umeri. Purta o redingotă strânsă pe talie, 
făcută din mătase înflorată, cu dantelă la mâneci şi la gât, şi peste piept avea o eşarfă 
lată, de care atârna o spadă cu gardă împletită. 

— John Wilmot, al doilea conte de Rochester, preciza lordul Skavadale. Îi 
cunoaşteţi opera? 

— Ştiu că a fost poet, spuse Sandman. Şi libertin. 

— Aşa este, spuse Skavadale. Un poet cu spirit din cel mai fin şi un talent rar, pe 
care îl considerăm un model pentru noi, domnule căpitan. Serafimii sunt ființe 
superioare, aflate pe cea mai înaltă treaptă între îngeri. E mica noastră laudă. 

— Superioare nouă, muritorilor de rând? întrebă Sandman acru. Lordul Skavadale 
era atât de curtenitor, de perfect şi de scrobit, că îl călca pe nervi. 

— Încercăm doar să excelăm în ceea ce facem, spuse el amabil, şi sunt convins că la 
fel faceţi şi dumneavoastră, în cricket şi în orice altceva mai faceţi, iar eu sunt 
nepoliticos neoferindu-vă şansa să îmi spuneţi ce. 

Şansa trebuia să mai aştepte câteva clipe, căci tocmai intrase un servitor cu o tavă 
de argint, pe care erau ceşti de porțelan şi o cafetieră. Nici lordul Skavadale, nici 
Sandman nu rostiră un cuvânt în timp ce li se turna cafeaua şi, în liniştea aşternută, 
Sandman auzi zăngănit de metal dintr-o încăpere învecinată şi înţelese că cineva se 
duela. 

— Luaţi loc vă rog, spuse Skavadale după plecarea servitorului. 

— Charles Corday, zise Sandman, aşezându-se pe un scaun. Lordul Skavadale 
păru nedumerit. 

— Tânărul condamnat pentru uciderea contesei de Avebury. Pentru ce aduceţi în 
discuţie numele lui? 

Sandman sorbi din cafea. Farfurioara era împodobită cu un blazon înfăţişând un 
îngeraş auriu, gol-goluţ, care zbura pe un scut roşu. 

— Ministrul de Interne m-a însărcinat să anchetez împrejurările legate de 
condamnarea lui Charles Corday. Au apărut dubii cu privire la vinovăția lui. 

Skavadale înălţă o sprânceană. 

— Şi cum se face că aţi ajuns la uşa noastră domnule căpitan? 

— Am aflat că portretul contesei de Avebury a fost comandat de Clubul 
Serafimilor, răspunse Sandman. 

— Serios? întrebă Skavadale moale. Ce interesant. 

Se aşeză în echilibru pe grătarul căminului, a cărui parte superioară era învelită în 
piele. 

— Ce face lucrurile încă şi mai interesante, continuă Sandman, este faptul că, în 
conformitate cu comanda, doamna în chestiune trebuia înfăţişată goală, dar fără 
ştirea sa. 

— Extraordinar! 

Dincolo de ironie, ochii săi negri nu arătau nici un pic de mirare. 

Luă o gură de cafea. 

— Mărturisesc că nu ştiu nimic despre toate acestea. Este posibil ca vreunul dintre 
membri să fi comandat tabloul, dar vai, mie nu mi s-a dezvăluit nimic. 

— Contele de Avebury este membru al clubului? întrebă Sandman. Skavadale 
ezită. 

— Nu pot să divulg numele membrilor noştri, domnule căpitan. Suntem un club 
privat. Dar cred că vă pot spune că nu ne bucurăm de cinstea de al avea printre noi 
pe contele de Avebury. 

— O cunoşteaţi pe contesă? Skavadale zâmbi. 

— O cunoşteam, într-adevăr. Mulţi dintre noi au venerat-o, căci era de o frumuseţe 
divină şi regretăm nespus moartea ei. Nespus. 

Se ridică. 

— Mă tem că vizita dumneavoastră a rămas fără rezultat, domnule căpitan. Îmi 
permiteţi să vă conduc până la ieşire? 

Sandman se ridică în picioare. În clipa aceea, o uşă se dădu de perete în spate, iar el 
se întoarse şi văzu că unul dintre rafturile de bibliotecă se compunea de fapt din 
cotoare false de cărţi, din piele, lipite pe o uşă; în prag stătea un tânăr în pantaloni şi 
cămaşă, cu o floretă în mână şi o expresie iritată pe faţă. 

— Credeam că l-ai trimis la plimbare pe zevzec, Johnny, îi spuse el lui Skavadale. 

Acesta surâse, dulce ca mierea. 

— Îngăduie-mi să ţi-l prezint pe căpitanul Sandman, faimosul jucător de cricket. 
Dânsul este lordul Robin Holloway. 

— Jucător de cricket? Am crezut că e lacheul lui Sidmouth. 

Lordul Robin Holloway nu avea nimic din amabilitatea lui Skavadale. Nu 
împlinise încă douăzeci şi cinci de ani, după părerea lui Sandman, şi era la fel de înalt 
şi de arătos ca prietenul său, dar, dacă Skavadale era brunet, Holloway era auriu. 
Părul îi era ca aurul, pe degete avea aur şi la gât un lanţ de aur. 

— Sunt şi asta, zise Sandman. Am venit să întreb despre contesa de Avebury. 

— În groapă, zevzecule, în groapă. 

Un al doilea bărbat îşi făcu apariţia în spatele lui, tot cu o floretă în mână, dar 
Sandman presupuse, judecând după cămaşa şi pantalonii simpli, că era un angajat al 

clubului, poate maestrul de arme. 

— Ziceai că te cheamă Sandman? Fiul lui Ludovic Sandman? Sandman lăsă capul 
în jos. 

— Da. 

— Nenorocitul m-a tras pe sfoară, spuse lordul Robin Holloway, privindu-l 
oarecum provocator pe Sandman, cu ochi uşor bulbucaţi. Îmi e dator şase mii de 
nenorocite de guinee. Ce intenționezi să faci în privinţa asta, zevzecule? 

— Căpitanul Sandman tocmai pleca, spuse apăsat Skavadale, apucându-l de cot. 

Sandman se scutură. 

— Am promis să achit o parte din datoriile tatei, îi spuse el lordului Robin, 
fierbând. Am să plătesc negustorilor puşi într-o situaţie financiară delicată de 
sinuciderea lui. Cât despre datoria față de dumneavoastră? Făcu o pauză. Nu 
intenționez să fac nimic. 

— Să te ia naiba, zevzecule! spuse lordul Robin şi ridică floreta, ca pentru a-l izbi 
pe Sandman peste obraz. 

Lordul Skavadale se băgă între ei. 

— Destul! Căpitanul tocmai pleacă. 

— Nu-i decât un spion mărunt şi scârbos al nenorocitului de Sidmouth! ţipă lordul 
Robin. leşi pe uşa din spate, pentru precupeţi, Sandman. Cea din faţă e pentru 
gentlemeni. 

Sandman trecu pe lângă Skavadale şi Holloway şi smulse floreta din mâna 
maestrului de arme. Se întoarse din nou spre Holloway. 

— O să ies pe uşa din faţă. Sau poate înălţimea voastră vrea să mă împiedice? 

— Robin, îşi avertiză lordul Skavadale prietenul. 

— Du-te naibii! spuse Holloway şi, ridicând arma, lovi cu ea peste cea a lui 
Sandman şi făcu o fandare. 

Sandman pară, făcând floreta lui Holloway să devieze mult în lateral şi în sus, apoi 
îi arse lordului una peste faţă. Lama, cu vârful rotunjit, nu era tăioasă, dar tot îi lăsă 
lui Holloway o dungă roşie pe obrazul drept. Floreta se replie rapid pentru a 
însemna şi obrazul stâng, apoi cobori. 

— Lua-te-ar toţi dracii! 

Holloway se înfuriase cu adevărat, dar, dacă mânia lui Sandman era rece şi crudă, 
a lui era înfierbântată şi prostească. Vântură floreta ca pe o spadă, sperând să îl 
lovească pe Sandman peste faţă, dar Sandman făcu un pas înapoi, lăsă lama să-i 
treacă la un centimetru de nas, apoi făcu pasul în faţă, fanda şi 1şi înfipse floreta în 
burta lui Holloway. Dopul din vârf împiedică lama să străpungă pânza sau pielea, 
iar arma se curbă ca un arc. Sandman se folosi de forţa lui pentru a se împinge 
înapoi, în timp ce lordul Robin Holloway încerca să îl lovească în gât. 

— Eşti un căţelandru neputincios, îi spuse Sandman şi se pregăti de luptă, acum cu 

furia dezlănţuită. 

Făcu câţiva paşi apăsaţi înainte, cu floreta şuierând ameninţător, iar vârful rotund 
îi scrijeli lui Holloway faţa, aproape scoţându-i un ochi, apoi latul lamei îi sparse 
nasul, dându-i sângele. Lordul Holloway se chirci de durere şi, pe neaşteptate, o 
pereche de braţe extrem de puternice se încolăci peste pieptul lui Sandman. 
Sergentul Berrigan îl ţinea, în timp ce lordul Skavadale smulgea floreta din mâna lui 
Robin Holloway. 

— Destul! spuse Skavadale. Destul! şi azvârli arma lui Holloway la celălalt capăt al 
încăperii. Plecaţi în clipa asta, domnule căpitan, insistă el. 

Sandman se scutură din braţele lui Berrigan. 

— Eu mă băteam cu bărbaţi adevăraţi, îi spuse el lordului Robin, când tu încă mai 
făceai în nădragi. 

— Bună ziua, domnule căpitan, spuse Skavadale cu răceală. 

— Dacă aflaţi cine e persoana care a comandat portretul, zise Sandman, v-aş 
rămâne recunoscător dacă mi-aţi comunica şi mie. Nu avea motiv să spere că lordul 
Skavadale are să dea urmare cererii, dar fraza îi oferea posibilitatea de a părăsi scena 
păstrând o urmă de demnitate, îmi puteţi lăsa un mesaj la Wheatsheaf, în Drury 
Lane. 

Lordul Robin îl săgeta cu privirea, dar tăcu. Fusese bătut măr şi o ştia. 

Paltonul şi pălăria îi fură aduse în hol, unde sergentul Berrigan îi deschise uşa de 
la intrare. Sandman trecu pe lângă el, apoi Berrigan trânti uşa. 


Sandman porni încet pe jos, spre nord. Sally avusese dreptate. Cea mai bună 
modalitate de a o găsi pe camerista Meg, şi de a descoperi astfel adevărul, era de a 
vorbi cu ceilalți servitori; de aceea se îndrepta acum spre Strada Davies, un loc pe 
care îl evitase cu asiduitate în ultimele şase luni. 

Dar, când bătu la uşă, totul i se păru perfect cunoscut şi Hammond, majordomul, 
nici nu clipi. 

— Căpitane Rider, ce plăcere, domnule, îmi permiteţi să vă iau haina? 

Hammond atârnă paltonul şi pălăria lui Sandman într-un cuier care gemea deja 
sub greutatea altor haine. 

— Aveţi invitaţia? întrebă el. 

— Lady Forrest are serată muzicală? Mă tem că nu am fost invitat. Speram să-l 
găsesc pe sir Henry acasă. 

— Este acasă, domnule, şi sunt sigur că vă primeşte. Vreţi să aşteptaţi în salonaş? 

Salonaşul era de două ori mai mare decât salonul casei pe care Sandman o 
închiriase pentru mama şi sora sa în Winchester, lucru pe care mama lui îl menţiona 
frecvent în scrisorile ei, dar la care nu se putea gândi acum, drept care ascultă glasul 
de tenor care cânta dincolo de uşa dublă care dădea către încăperi şi mai spaţioase. 

Se auzi ropot de aplauze, apoi se deschise uşa dinspre hol. 

— Dragul meu Rider! 

— Sir Henry. 

— Un nou tenor francez, spuse sir Henry suferind, care ar fi trebuit oprit la Dover. 
Nu apreciase niciodată prea mult seratele muzicale organizate de soţia sa şi, de 
obicei, avea grijă să le evite. Am uitat că astăzi avem serată, altfel aş fi putut rămâne 
la bancă. Ce mai faci, Rider? 

— Bine, mulțumesc. Şi dumneavoastră, domnule? 

— Ocupat, Rider, ocupat. Consiliul municipal cere timp, Europa cere bani, iar noi 
le furnizăm. 

Deschise sertarul unei servante şi scoase două ţigări de foi. 

— Azi nu se poate fuma în seră, spuse el, aşa că nu ne rămâne decât să înfruntăm 
spânzurătoarea pentru a fi afumat salonul, nu? 

Se opri pentru a aprinde iasca, apoi ţigara. Statura lui înaltă, părul argintiu şi 
chipul serios îi amintiseră întotdeauna lui Sandman de Don Quijote, asemănare 
înşelătoare însă, după cum constataseră, prea târziu, zeci de rivali în afaceri. Sir 
Henry înţelegea în mod instinctiv finanţele; ştia cum se fac banii şi cum se folosesc. 
Această abilitate îl ajutase să construiască navele, să hrănească armatele şi să toarne 
tunurile care îl învinseseră pe Napoleon, şi îi aduseseră lui sir Henry titlul nobiliar. 
Era, pe scurt, un om talentat. 

— Mă bucur să te văd, Rider, spuse el acum, sincer. Cu ce te mai ocupi? 

— Am o slujbă neobişnuită, care mă face să am nevoie de un serviciu din partea lui 
Hammond, domnule. 

— Un serviciu din partea lui Hammond? repetă sir Henry privindu-l, parcă 
nesigur că auzise bine. Majordomul meu? 

Se întoarse la servantă, unde turnă două pahare de brandy. 

— Bei un pahar cu mine, nu? Şi ce doreşti de la Hammond? 

Dar, înainte ca Sandman să îi poată explica, uşile duble ale salonului se deschiseră 
şi în cadrul lor apăru Eleanor, cu lumina salonului mare din spate, care făcea ca părul 
să îi apară ca un halou roşu în jurul chipului. Se uită la Sandman, apoi inspiră foarte 
adânc şi îi surâse tatălui ei. 

— Mama se temea să nu ratezi duetul, tată. 

— Duetul, zici? 

— Surorile Pearman repetă de săptămâni, îi explică Eleanor, după care îşi întoarse 
din nou privirea către Sandman. Rider, spuse ea blând. 

— Domnişoară Eleanor, îi răspunse el cu formalism şi făcu o plecăciune. 

Ea îl privi. În spatele ei, în salon, vreo douăzeci de invitaţi stăteau aşezaţi ţepeni pe 
scaune aurite. Eleanor se uită la ei, apoi închise ferm uşa. 

— Cred că surorile Pearman se descurcă şi fără mine. Ce mai faci, Rider? 

— Foarte bine, mulţumesc. 

Se temuse că nu va putea rosti un cuvânt, căci răsuflarea îi rămăsese în gât şi 
simțea că are lacrimi în ochi. Eleanor purta o rochie de mătase verde-pal, cu dantelă 
galbenă pe piept şi la mâneci. Avea un colier de aur şi chihlimbar pe care Sandman 
nu îl mai văzuse şi simţi un junghi straniu de gelozie faţă de viaţa pe care o dusese ea 
în ultimele şase luni. Îşi aminti că era logodită şi durerea fu adâncă. 

— Dar tu? 

— Mă întristează că faci bine, spuse Eleanor cu severitate falsă. Cum poţi să faci 
bine fără mine? Asta e nefericire, Rider. 

— Eleanor, o mustră sir Henry. 

— ÎI tachinez, tată, e îngăduit şi nu multe lucruri sunt, spuse Eleanor, apoi se 
întoarse iar către Sandman. Ai venit în oraş doar pentru o zi? 

— Aici locuiesc. 

— N-am ştiut. 

Ochii ei cenuşii, aproape fumurii, cu punctişoare verzi, păreau imenşi. Sandman 
simțea că îl ia ameţeala doar privind-o. Se uită la ea, iar ea îi întoarse privirea. 

— Ai venit de mult? rupse Eleanor tăcerea. 

— De trei săptămâni, recunoscu el, sau puţin peste. Arăta, gândi Sandman, ca şi 
cum ar fi lovit-o peste faţă. 

— Şi n-ai venit să ne vezi? protestă ea. 

— N-am fost sigur, răspunse el, simțind că roşeşte, care ar putea fi scopul vizitei. 
M-am gândit că e mai bine pentru tine să nu vin. 

— Rider a venit azi să-l vadă pe Hammond, draga mea, închipuie-ţi, spuse sir 
Henry. De fapt, nu e o vizită de curtoazie. 

— Ce treabă poţi avea tu cu Hammond? întrebă Eleanor, cu ochii strălucindu-i 
brusc de curiozitate. 

Se aşeză pe un scaun, cu aerul că aşteaptă ceva. 

— Draga mea, începu sir Henry, întrerupt imediat. 

— Tată, spuse Eleanor sever, sunt convinsă că nimic din ce doreşte Rider de la 
Hammond nu e nepotrivit pentru urechile unei tinere, ceea ce n-aş putea spune 
despre efuziunile fetelor Pearman. Rider? Sandman îşi relată istorisirea, provocând 
uimire, căci nici Eleanor, nici tatăl ei nu făcuseră legătura între Charles Corday şi sir 
George Phillips. Nu era destul că pe strada vecină se comisese o crimă, acum reieşea 
că ucigaşul petrecuse ceva timp în compania lui Eleanor. 

— Mai bine să nu-i spunem mamei, observă sir Henry cu blândețe. 

— Mă îndoiesc că el e criminalul, interveni Sandman, dând explicaţii referitoare la 
Meg, fata dispărută, şi la nevoia de a auzi de la servitori bârfele care circulau pe 
seama sorții personalului din casa lui Avebury. Dacă Hammond le-ar putea întreba 
pe slujnice ce au auzit... 

— Aşa n-ai să afli nimic, îl întrerupse Eleanor. Hammond e un majordom excelent, 
dar slujnicele sunt îngrozite dinaintea lui. Nu, cea pe care trebuie s-o chestionezi e 
Lizzie, camerista mea. 

— Nu poţi s-o implici pe Lizzie! obiectă sir Henry. 

— Şi de ce nu? 

— Pentru că nu se poate, spuse tatăl. Nu e drept. 

— Nu e drept să îl spânzure pe Corday! Nu e drept, dacă e nevinovat. lar tu, tată, 
ar trebui să ştii atâta lucru! Nu te-am văzut niciodată aşa de zguduit! 

Sandman îl privi întrebător pe sir Henry, care ridică din umeri. 

— Datoria m-a purtat până la Newgate, recunoscu el. Noi, consilierii locali, 
suntem angajatorii de drept ai călăului, iar el ne-a cerut un ajutor. Pentru că 
fondurile nu trebuie cheltuite inutil, doi dintre noi ne-am asumat sarcina de a afla 
care îi sunt îndatoririle. Execuţiile nu sunt un lucru plăcut, Rider, ai văzut vreodată 
una? 

— Am văzut oameni după ce fuseseră spânzurați. 

Se gândea la Badajoz. Armata engleză, care pătrunsese într-un oraş spaniol în 
pofida apărării hotărâte a francezilor, se răzbunase cu cruzime pe localnici, iar 
Wellington ordonase călăilor să mai răcorească furia vestoanelor roşii. 

— Jefuitorii erau spânzurați, explică el. 

— Presupun că aşa trebuia, spuse sir Henry. E o moarte îngrozitoare, îngrozitoare. 
Sper că nu voi mai fi niciodată nevoit să văd aşa ceva - şi continuă, ridicând din 
umeri. Deci crezi, Rider, că este posibil ca servitorii mei să fi auzit ceva de soarta fetei 
acesteia, Meg? 

— Aşa nădăjduiam, domnule. Sau ar putea pune întrebări servitorilor care 
locuiesc pe Strada Mount. Casa familiei Avebury e la nici o aruncătură de băț de-aici 
şi sunt convins că toţi servitorii din zonă se cunosc între ei. 

— Sunt sigură că Lizzie ştie pe toată lumea, spuse Eleanor. Lizzie trăieşte din 
bârfe. 

— Nu e nici un pericol, nu-i aşa? îl întrebă sir Henry pe Sandman. 

— Nu cred, domnule. Nu vrem decât să aflăm unde s-a dus fata asta, Meg, iar asta 
nu e decât bârfa. 

— Lizzie poate să îşi justifice interesul spunând că Meg i-a căzut cu tronc unuia 
din vizitiii noştri, spuse Eleanor entuziastă. 

Sir Henry era nemulţumit la gândul că îşi implica fiica, dar şi aproape incapabil să 
o refuze. Atât de mare era afecțiunea pe care io purta unicului său copil, încât 
aproape ar fi fost în stare să o lase să se mărite cu Sandman, în ciuda sărăciei lui şi a 
dezonoarei familiei, dar lady Forrest văzuse întotdeauna în el doar o soluţie de 
rezervă. Nu avea titlu, iar lady Forrest visa ca fiica ei să fie într-o zi ducesă, marchiză, 
contesă sau măcar o lady. Sărăcia lui Sandman îi oferise scuza pentru a da înapoi, iar 

soţul ei nu reuşise să se impună în faţa hotărârii soţiei. În felul acesta, chiar dacă nu i 
se îngăduia să se căsătorească aşa cum şi-ar fi dorit, Eleanor îi va putea cere 
cameristei sale să scotocească printre bârfele din Strada Mount. 

— Am să-ţi scriu, îi spuse Eleanor lui Sandman, dacă îmi spui la ce adresă. 

— La Wheatsheaf, îi spuse Sandman, în Drury Lane. 

Eleanor se ridică şi, înălțându-se pe vârfuri, îşi sărută părintele pe obraz. 

— Mulţumesc că mă laşi să fac ceva util, tată. Şi îti mulţumesc şi ţie, Rider, 
continuă ea, luându-l de mână. Sunt mândră de tine. Faci un lucru bun. 

Îl ținea încă de mână când se deschise uşa şi intră lady Forrest. Avea acelaşi păr 
roşcat, aceeaşi frumuseţe şi aceeaşi tărie de caracter ca şi fiica sa, care însă moştenise 
ochii cenuşii şi inteligenţa de la tatăl ei. Lady Forrest făcu ochii mari când îşi văzu 
fata ținându-l de mână pe Sandman, dar se strădui să zâmbească. 

— Domnule căpitan Sandman, îl salută ea cu o voce care ar fi tăiat sticla, ce 
surpriză. 

— Lady Forrest. 

Sandman reuşi să facă o plecăciune, în ciuda mâinii rămase captive. 

— Ce faci aici, Eleanor? întrebă lady Forrest, al cărei glas nu era acum decât cu 
câteva grade deasupra temperaturii de îngheţ. 

— Îi citesc lui Rider în palmă, mamă. 

— A! făcu lady Forrest intrigată, căci simțea o puternică atracţie faţă de ideea 
forțelor supranaturale. Şi ce vezi? 

Eleanor se prefăcu a scruta palma lui Sandman. 

— Zăresc, spuse ea pe un ton de oracol, o călătorie. 

— Undeva plăcut, sper? spuse lady Forrest. 

— În Scoţia, zise Eleanor. 

— Unde poate fi foarte plăcut la vremea asta a anului, remarcă lady Forrest. 

Mai înţelept decât fiica sa, sir Henry simţi o referire la Gretna Green plutind în aer. 

— Eleanor, suficient, spuse el încet. 

— Da, tată. 

Eleanor lăsă mâna lui Sandman şi îi făcu o mică plecăciune tatălui ei. 

— Şi ce te aduce pe la noi, Rid... - lady Forrest, aproape să facă greşeala, se stăpâni 
la timp - domnule căpitan? 

— Rider a fost atât de amabil încât să-mi aducă veşti. Se zvoneşte că portughezii ar 
putea să nu-şi plătească împrumuturile pe termen scurt, răspunse sir Henry în locul 
lui Sandman, ceea ce nu mă surprinde, trebuie să recunosc. După cum îţi aminteşti, 
noi am sfătuit ca această conversie să nu se facă. 

— Sunt sigură că aşa ai făcut, dragul meu, spuse lady Forrest, care nu era deloc 
sigură, dar se mulțumea cu explicaţia. Haide, Eleanor, ne-am neglijat oaspeţii. 
Lordul Eagleton e aici, se lăudă ea faţă de Sandman. 

Lordul Eagleton era cel cu care ar fi trebuit să se căsătorească Eleanor, iar Sandman 
se crispa. 

— Nu am avut plăcerea să îl cunosc, replică el ţeapăn. 

— Nici nu mă mir, căci el nu se învârte decât în cercurile cele mai elevate, spuse 
lady Forrest. Sper ca vizita în Scoţia să fie plăcută, domnule căpitan. 

Şi 1şi scoase fiica din cameră. 

— O să dureze o zi sau două până să capeţi un răspuns, sunt sigur, dar să sperăm 
că îţi este de ajutor, spuse sir Henry. Trebuie să mai vii pe la noi, Rider. 

Îl conduse pe Sandman până în hol şi îl ajută cu paltonul. 

— M-aţi ajutat foarte mult, sir Henry, şi vă sunt recunoscător. 

leşi şi se îndepărtă, fără să bage măcar de seamă dacă mai ploua sau nu. Se gândea 
la lordul Eagleton. Eleanor nu se manifestase ca şi cum ar fi fost îndrăgostită de 
înălţimea sa, ba chiar făcuse o grimasă de dezgust când fusese pomenit numele lui, 
iar asta îi dădea speranțe. Dar, se întrebă, ce legătură avea dragostea cu căsătoria? 
Căsătoria însemna bani şi respectabilitate. 

Şi dragostea? Fir-ar să fie, el era îndrăgostit, îşi spuse. 


Nu mai ploua, iar după-amiaza era chiar frumoasă. Trăsuri deschise, trase de 
echipaje asortate, cu părul lucios şi panglici împletite în coame, se îndreptau în trap 
elegant spre Hyde Park şi parada zilnică. Orchestrele ambulante se întreceau în 
bubuitul tobelor şi zăngănitul cutiilor de colectă. Sandman nu vedea nimic din toate 
acestea. 

Se gândea la Eleanor şi, când nu mai putu stoarce nici un indiciu privind intenţiile 
ei din fiecare privire şi nuanță rememorată, se întrebă ce rezolvase pe ziua aceea. 
Aflase că, din tot ce îi spusese Corday, mare parte era adevărat, dar nu avea prea 
multe de raportat vicontelui Sidmouth. Ce era de făcut? 

Se mai gândea încă la asta în timp ce se întorcea la Wheatsheaf şi îi ducea rufele la 
spălat femeii care cerea un penny de cămaşă. Apoi îşi cusu cizmele, folosind un ac 
din cele cu care se coseau pânzele de corabie şi o mănuşă, împrumutate de la 
proprietarul tavernei, şi îşi perie redingota, încercând să scoată o pată de la poale. 
Medita că, dintre toate inconvenientele sărăciei, lipsa unui valet care să păstreze 
hainele curate era cel care consuma cel mai mult timp. Trebuia să plece în Wiltshire, 
decise. Nu avea nici o garanţie că o va găsi pe camerista Meg, dar, dacă aştepta ca 
mai întâi să primească veşti de la Eleanor, se putea face prea târziu. Contele de 
Avebury avea reputaţie de pustnic, iar Sandman se temea că va fi dat afară de pe 
moşie fără prea multă vorbă, dar era un risc pe care trebuia să şi-l asume. Dacă 
prindea poştalionul de dimineaţă, putea fi acolo după prânz. Acesta avea să îl coste 
cel puţin de două ori cât diligenta, dar cu diligenta nu ajungea în Wiltshire decât spre 
seară. Se duse la poşta mare de pe Charing Cross, unde plăti două lire şi şapte şilingi 

pentru ultimul dintre cele patru locuri ale poştalionului de a doua zi dimineaţă spre 
Marlborough. 

Se întoarse la Wheatsheaf, unde, în încăperea din spate a hanului, printre butoaiele 
de bere, îşi văcsui şi îşi lustrui cizmele proaspăt reparate. Auzi fluieratul afon al lui 
Dodds şi se pregătea să îl salute, când auzi un glas străin. 

— Sandman nu-i sus. Ai găsit ceva? 

Îşi puse fără zgomot cizmele în picioare. Vocea străinului sunase aspru, într-un fel 
care nu te chema să ieşi la iveală, ci mai degrabă să cauţi o armă. Singurul obiect la 
îndemână era o doagă de butoi. Apucând-o ca pe o spadă, se apropie încet de uşă. 

— Sabia asta şi un bătac de cricket, răspunse un altul. 

Aflat în întuneric, Sandman văzu un tânăr care ţinea în mână sabia lui de ofițer şi 
bătacul. Pesemne cei doi îi scotociseră prin cameră. 

— Mă duc să mă uit în sala de mese, spuse primul. 

— Adu-l încoace, zise al doilea. 

Primul ieşi pe uşa de serviciu. Sandman făcu un pas din încăperea din fund, 
înfigându-i celui de al doilea individ doaga în rinichi. Individul făcu un salt înainte, 
icnind, dar Sandman îl apucă de păr şi îl trase înapoi, îi puse piedică, în aşa fel încât 
să se întindă pe jos, pe spate, şi îl calcă greu pe vintre. Omul ţipă, încovrigându-se în 
jurul zonei dureroase. 

Sandman recupera bătacul şi sabia, căzute pe culoar. Temându-se că individul ar fi 
putut avea pistol, se folosi de teaca săbiei ca să-i desfacă haina. Şi văzu o livrea negru 
cu galben. 

— Eşti de la Clubul Serafimilor? îl întrebă el. 

Omul gemu de durere, dar răspunsul nu-l lumina pe Sandman în nici un fel. Căută 
prin buzunarele hainei şi găsi un pistol, pe care i-l luă. 

— Ce cauţi aici? 

— Vor să vă aducem înapoi la club. 

— De ce? 

— Nu ştiu. Ştiu doar că ne-au trimis. 

— leşi de-aici, spuse Sandman. la-ţi prietenul şi ieşiţi de-aici. 

ÎI aşteptă să se ridice în picioare şi îl urmă în sala mare a hanului, unde la mese 
şedeau vreo douăzeci de clienţi. Ridică pistolul, îndreptând ţeava înnegrită spre 
tavan, şi cei doi o rupseră la goană. Sandman vâri arma la brâu, în timp ce Sally 
venea în fugă spre el din capătul celălalt al încăperii. 

— Ce se întâmplă? întrebă ea. 

— Nu-i nimic, Sally, zise Sandman. 

— Nimic pe dracu’. 

Se uita cu ochi mari undeva, dincolo de el, iar Sandman auzi sunetul unui pistol 
armat. 

Se întoarse şi văzu un pistol cu teava lungă, țintindu-l între ochi. Clubul 
Serafimilor nu trimisese doi oameni după el, ci trei. Cel de al treilea era sergentul 
Berrigan. Stătea într-un separeu, zâmbind. 

— E ca dragonii francezi, căpitane, spuse sergentul Berrigan. Dacă nu te asiguri că 
ai scăpat definitiv de ei din prima, ticăloşii sigur se-ntorc să te prindă în capcană. 

lar Sandman căzuse în capcană. 

5 

Sergentul Berrigan ţinu arma îndreptată spre Sandman timp de o bătaie de inimă, 
apoi lăsă țeava în jos, puse pistolul pe masă şi făcu semn din cap spre bancheta de 
vizavi. 

— Domnule căpitan, tocmai am câştigat o liră pe seama dumitale. 

— Cine naiba te crezi? scuipă Sally în direcţia lui. 

— Sally! Sally! o calmă Sandman şi, după ce-i făcu loc să se aşeze pe banchetă, se 
instală alături. Dă-mi voie să ţi-l prezint pe sergentul Berrigan, îi spuse el, fost în 
Regimentul 1 de Gardă Pedestraşi al Majestății Sale. Dânsa este domnişoara Sally 
Hood. 

— Sam Berrigan, spuse sergentul, vădit amuzat de furia ei. Şi e o onoare pentru 
mine, domnişoară. 

— Pentru mine nu e nici un fel de onoare, îl împunse ea cu privirea. 

— O liră? îl întrebă Sandman pe Berrigan. 

— Am pariat că adormiţii ăia doi n-or să te dovedească. Nu pe căpitanul Sandman 
din Regimentul 52, spuse Berrigan. 

Pocni din degete şi una din fetele care serveau la mese se apropie în grabă. 
Sandman nu era cine ştie ce impresionat că Berrigan ştia în ce regiment luptase, dar 
era foarte impresionat că un străin putea comanda cu atâta autoritate la Wheatsheaf. 
Sam Berrigan avea un aer care emana competenţă. Sergentul se uită la Sally. 

— Ce vă pofteşte inima, domnişoară Hood? 

Sally se luptă cu sine timp de o clipă, apoi decise că viaţa era prea scurtă ca să 
refuzi un pahar. 

— Un punci cu gin, Molly, spuse ea. 

Berrigan puse un ban în palma lui Molly şi îi îndoi degetele peste el. 

— O carafă cu bere, Molly, spuse el, şi vezi ca punciul să fie la fel de bun ca la 
Limmer's. 

Se întoarse către Sandman. 

— Lordul Robin Holloway i-a trimis pe cei doi să te convingă să te întorci la club, 
iar Skavadale m-a trimis pe mine. Nu a vrut să ţi se întâmple ceva. Lordul Robin şi-a 
propus să te provoace. 

— La duel? întrebă Sandman amuzat. 

— Cu pistoalele, îmi închipui, spuse Berrigan, la fel de amuzat. Nu-mi imaginez că 

ar mai vrea să te înfrunte vreodată cu spada. Dar i-am spus marchizului că cei doi 
n-or să te poată lua în veci cu forța. Ai fost un soldat prea bun. 

Sandman zâmbi. 

— Şi de unde ştii ce fel de soldat am fost, sergent? 

— Ştiu exact ce fel de ostaş ai fost, spuse Berrigan. 

Avea un chip plăcut, reflectă Sandman, deschis, aspru şi cu ochi în care se citea 
siguranţa. Berrigan se uită la Sally. 

— Era sfârşitul zilei la Waterloo, domnişoară, şi eram bătuţi. Stăteam acolo şi 
muream pe capete. Nu ne dăduserăm învinşi, să nu mă înţelegi greşit, dar 
blestemaţii de franțuji ne băteau măr. Ziua era pe sfârşite şi ultimii dintre ei tot mai 
urcau dealul şi erau de patru ori mai mulţi ca noi. Şi m-am uitat la dumnealui - smuci 
din cap spre Sandman - cum se preumbla prin faţa liniilor, ca şi cum n-ar fi avut nici 
o grijă pe lume. Îţi pierduseşi pălăria, aşa-i? 

Sandman râse, amintindu-şi. 

— Aşa e, ai dreptate. 

Bicornul îi fusese zburat din cap de o salvă de muschetă franceză. 

— Uite-aşa se plimba în sus şi-n jos, îi explică Berrigan lui Sally, şi franţujii aveau o 
trupă de luptători la baionetă la nu mai mult de cincizeci de paşi de el, şi toţi trăgeau 
după el şi el nici nu clipea. Se plimba parcă era duminica în Hyde Park. 

Sandman era stânjenit. 

— Nu-mi făceam decât datoria, sergent, la fel ca şi dumneata, şi pot să-ţi spun că 
eram îngrozit. 

— Şi pe urmă s-a oprit din preumblare, continuă Berrigan, şi l-am văzut cum îşi 
conduce oamenii şi îi atacă pe franțuji prin flanc şi îi bate de le merg fulgii. 

— N-am fost eu, spuse Sandman cu reproş. Johnny Colborne ne-a dus în marş prin 
flanc. Era regimentul lui. 

— Dar dumneata i-ai condus, insistă Berrigan turnând două pahare de bere şi 
înălțând unul. În sănătatea dumitale, domnule căpitan. 

— Pentru asta beau, spuse Sandman, deşi am îndoieli că cei care te plătesc îți 
împărtăşesc sentimentele. 

— Lordul Robin nu te simpatizează, pentru că l-ai făcut de râs, spuse Berrigan. 

— Poate nici unul din ei nu mă simpatizează, remarcă Sandman, pentru că nu vor 
să se cerceteze moartea contesei de Avebury? Bănuiesc că au ceva de-a face cu ea. 

Berrigan ridică din umeri. 

— Sunt Clubul Serafimilor, căpitane, aşa că da, au ucis, au furat, au mituit. Dar 
dacă au omorât-o pe contesă? Eu n-am auzit nimic. Noi, slujitorii, ştim aproape tot ce 
fac, pentru că noi strângem mizeria după ei. 

— Şi ce treabă au să fure? întrebă Sally indignată. E deja bogaţi, nu? Prietenii ei de 
la Wheatsheaf puteau fi infractori, dar ei se născuseră săraci. Berrigan o privi cu 

plăcere vizibilă. 

— Tocmai de-aia o fac, domnişoară. Sunt bogaţi, au titluri şi privilegii şi tocmai 
de-aia se cred mai buni decât noi, ceilalţi. Tocmai de aceea există clubul, pentru ca ei 
să facă tot ce vor. Ce vor iau şi, dacă ceva le stă în cale, distrug. Nu le pasă - şi din 
tonul lui se distingea avertismentul adresat lui Sandman - şi sunt nişte nemernici, 
căpitane. 

— Şi totuşi lucrezi pentru ei, spuse Sandman foarte blând. 

— Nu sunt nici eu vreun sfânt, căpitane, spuse sergentul, şi mă plătesc bine. 

— De ce-mi spui toate astea? întrebă Sandman. 

— Lordul Robin Holloway vrea să te vadă mort, răspunse Berrigan, dar n-am să 
îngădui una ca asta, după Waterloo. Se uită la Sally. 

Am ajuns până la porţile iadului, domnişoară, şi n-am crezut că o să supraviețuiesc 
şi, de-atunci încoace, nimic n-a mai fost la fel. 

Glasul sergentului era răguşit de o emoție pe care Sandman o înțelegea. Sam 
Berrigan părea tare ca o stâncă, şi fără îndoială că aşa şi era, dar era, în acelaşi timp, 
un tip sentimental. 

— Aproape că nu trece zi fără să te văd cu ochii minţii, continuă el, acolo, pe buza 
râpei, înconjurat de fum. Nu vreau ca un nevolnic fără minte să-ţi facă ceva. 

Sandman surâse. 

— Eu cred că eşti aici pentru că vrei să pleci de la Clubul Serafimilor, sergent. 

Berrigan se lăsă pe spate, măsurându-l din priviri pe Sandman şi apoi, cu mai 
multă plăcere, pe Sally. Aceasta roşi sub privirile lui cercetătoare, iar el scoase o 
țigară de foi din buzunar şi îi dădu foc cu amnarul. 

— Nu intenţionez să mai fiu mult servitorul nimănui, spuse el când ţigara începu 
să tragă, dar când o fi să plec, vreau să intru în afaceri, căpitane. 

— Cu ce? întrebă Sandman. 

— Cu astea, zise Barrigan, bătând uşor cu degetul în ţigara de foi. Mulţi 
gentlemeni le-au prins gustul în războiul cu spaniolii, dar e ciudat cât de greu sunt 
de găsit. Eu le procur pentru membrii clubului şi câştig; de pe urma lor aproape tot 
atât cât câştig; din simbrie. Mă înţelegi, domnule căpitan? 

— Nu sunt tocmai sigur. 

— Nu am nevoie de sfaturi din partea dumitale, nu am nevoie de predici şi nu am 
nevoie de ajutor. Sam Berrigan poate să-şi poarte de grijă. Am venit să te previn, 
atâta tot. Pleacă din oraş, domnule căpitan. 

Se ridică. Sandman zâmbi. 

— Plec din Londra mâine, dar am să mă întorc joi după-amiază. 

— Să faci bine să te întorci, se băgă Sally. E spectacolul ăla particular. Vii la Covent 
Garden să faci galerie, nu-i aşa? 

— Bineînţeles că vin, spuse Sandman şi se întoarse iar spre Berrigan. Mi-ar prinde 

bine o mână de ajutor, domnule sergent, de aceea, când te hotărăşti să pleci de la 
club, vino şi caută-mă. 

Fără un cuvânt, Berrigan o salută din cap pe Sally şi se îndepărtă. Sandman îl 
urmări din priviri. 

— Un tânăr tulburat, spuse el. 

— Mie nu mi s-a părut. Da-i arătos, nu? 

— Ba e tulburat. Vrea să facă bine şi descoperă că nu-i e greu să facă rău. 

— Asta-i viaţa, spuse Sally. 

— Care va să zică, o să-l ajutăm să facă bine, nu-i aşa? 

— Noi? se alarmă Sally. 

— Am decis că nu pot îndrepta lumea de unul singur, spuse Sandman. Am nevoie 
de aliaţi, draga mea, iar dumneata ai fost aleasă. Până acum eşti dumneata, o 
persoană pe care am văzut-o azi după-amiază, poate sergentul Berrigan şi... 
(Sandman se întoarse către un nou-sosit care tocmai dărâmase un scaun, iar acum îşi 
cerea jenat scuze, făcându-şi de lucru cu bastonul. Reverendul lord Alexander 
Pleydell îşi făcuse intrarea) şi cu admiratorul dumitale fac patru, îşi termină el fraza. 

Poate chiar cinci, căci lordul Alexander adusese cu el un tânăr cu o faţă deschisă şi 
o expresie neliniştită. 

— Sunteţi domnul căpitan Sandman? întrebă tânărul, întinzându-i mâna. 

— La dispoziţia dumneavoastră, zise Sandman prudent. 

— Slavă cerului că v-am găsit! Mă numesc Christopher Carne. Contesa de 
Avebury a fost mama mea vitregă. 

— A, spuse Sandman, mă bucur să vă cunosc. 

— Trebuie să vorbim, spuse Carne. Doamne, Dumnezeule, Sandman, trebuie să 
împiedicaţi o mare nedreptate. Vă rog, trebuie să vorbim. Lordul Alexander făcea o 
plecăciune în faţa lui Sally, roşind. Sandman ştia că amicul său are să fie mulţumit o 
vreme, aşa că îl duse pe Carne către fundul sălii, unde un separeu le oferea oarecare 
intimitate. 

Lordul Christopher Carne era un tânăr agitat, şovăielnic, cu ochelari cu lentile 
groase. Era scund, cu părul rar şi foarte puţin bâlbâit. Una peste alta, nu era un 
bărbat impunător. 

— Tatăl meu, îi spuse el lui Sandman, e un om îngrozitor, pur şi simplu îngrozitor. 
Parcă cele zece porunci ar fi fost in-inventate special pentru ca el să le încalce. Mai 
ales a şaptea! 

— Adulterul? 

— Desigur! O ignoră complet, Sandman! 

În spatele ochelarilor, ochii lordului Christopher se căscară, ca şi cum simplul 
gând al adulterului îl speria. Era îmbrăcat într-o haină cu croială elegantă şi o cămaşă 
fină, dar manşetele ambelor erau pătate de cerneală, trădând înclinații spre 

buchiseala. 

— Ce v-vreau să spun e că, la fel ca mulţi păcătoşi, tata se simte insultat când se 
păcătuieşte împotriva lui. A păcătuit cu nevestele multora, căpitane Sandman, dar 
s-a înfuriat grozav când propria lui soţie i-a fost necredincioasă. 

— Mama dumneavoastră vitregă? 

— Exact. A ameninţat că o omoară! L-am auzit. 

— Amenințarea cu moartea nu e acelaşi lucru cu omorârea, observă Sandman. 

— Sunt conştient de diferenţă, replică lordul Christopher cu o asprime 
surprinzătoare, dar am vorbit cu Alexander, care îmi spune că aveţi o datorie faţă de 
pictor, de Corday. Nu pot să cred că el a făcut-o! Ce motiv ar fi avut? Dar tata, 
Sandman, tata avea motiv, spuse lordul vehement. Veţi înţelege, poate, continuă el 
mai potolit, dacă vă povestesc câte ceva despre el. 

Sandman ascultă. Prima soţie a contelui, mama lordului Christopher, se născuse 
într-o familie nobilă şi fusese - sau cel puţin aşa afirma lordul - o sfântă. 

— S-a purtat oribil cu ea, a maltratat-o şi a insultat-o, dar ea a îndurat totul cu 
răbdare creştinească până şi-a dat sufletul. Asta a fost în '09, Dumnezeu să o 
odihnească. Doliu aproape că n-a ţinut deloc, continuă lordul cu indignare, doar şi-a 
adus în pat femei, una după alta, iar printre ele se număra şi Celia Collett. Abia dacă 
avea o treime din vârsta lui! Dar era orbit de dragoste, iar ea era isteaţă, Sandman, 
foarte isteaţă. Mânia îi revenise în glas. Era dansatoare la Sans Pareil. Ştiţi teatrul? 

— Am auzit de el, spuse Sandman calm. 

Sans Pareil, de pe Ştrand, era unul din teatrele mai noi, neautorizate, care montau 
spectacole cu multe dansuri şi cântece. 

— A refuzat să-l primească în p-patul ei până când a luat-o de nevastă, şi pe urmă 
să te ţii dans! 

— E limpede că nu aţi simpatizat-o, observă Sandman. Lordul Christopher roşi. 

— Abia dacă am cunoscut-o, spuse el stânjenit, dar ce ar fi fost de simpatizat? 
Femeia nu avea credinţă, maniere mai deloc şi aproape nici un fel de educaţie. 

— Tatăl dumneavoastră ţine la astfel de lucruri? 

— Tatei puţin îi pasă de Dumnezeu, de litere sau de purtările alese, spuse lordul 
Christopher. Pe mine mă urăşte, Sandman, pentru că mie îmi revine averea familiei. 

Sandman deduse din moştenirea condiţionată că bunicul lordului Christopher 
avusese atât de puţină încredere în actualul conte de Avebury, încât făcuse în aşa fel 
încât să nu fie el moştenitorul. Chiar dacă putea trăi din veniturile obținute, contele 
nu se putea atinge de capital, de terenuri şi de investiţii, puse la adăpost până la 
moartea lui, când aveau să îi revină lordului Christopher. 

— Mă urăşte, urmă acesta, nu doar din cauza moştenirii, ci şi pentru că mi-am 
exprimat dorinţa de a mă hirotoni. lar tata ştie că, atunci când îmi va reveni, averea 
familiei va fi folosită în slujba Domnului. lar asta îl enervează. 

Sandman constată că discuţia se îndepărtase de afirmaţia lordului Christopher că 
tatăl său comisese crima. 

— Mama dumneavoastră vitregă, spuse el, a ţinut o casă mare în Strada Mount. Ce 
s-a întâmplat cu toţi servitorii? S-au mutat la moşia tatălui dumneavoastră? 

Lordul Christopher clipi rapid. 

— Poate. De ce întrebaţi? 

Sandman dădu din umeri, ca şi cum întrebarea pusă nu ar fi avut prea mare 
importanţă. Realitatea era că îi displăcea lordul Christopher şi nu avea nici o dorință 
să prelungească întrevederea; de aceea, în loc să admită existenţa lui Meg, declară că 
dorea numai să afle de la servitori ce se petrecuse în ziua în care fusese omorâtă 
contesa. 

— Dacă îi sunt loiali tatălui meu, n-or să vă spună nimic, zise lordul. 

— De ce ar trebui ca loialitatea să-i amuţească? 

— Pentru că el a omorât-o! strigă lordul Christopher. Sau a p-pus să fie omorâtă! 
Are oameni care îi sunt credincioşi, care fac tot ce le cere. Trebuie să-i spuneţi 
ministrului că Charles Corday e nevinovat. 

— Mă îndoiesc că simplele mele spuse vor avea vreun efect, zise Sandman. Pentru 
a schimba verdictul de vinovăţie, trebuie fie să îl aduc pe adevăratul ucigaş, cu o 
mărturisire, fie să furnizez dovezi incontestabile ale nevinovăţiei lui Corday. Din 
păcate, opiniile nu sunt suficiente. 

— Dumnezeule mare! exclamă lordul Christopher aparent mirat, lăsându-se 
epuizat pe spate. Deci aveţi cinci zile pentru ae-l prinde pe adevăratul criminal? 
Băiatul e pierdut, nu-i aşa? 

Sandman se temea că, într-adevăr, Corday era pierdut, dar nu era dispus să o 
recunoască. Nu încă. 


La patru şi jumătate dimineaţa, două felinare luceau stins în geamurile curţii 
interioare de la George Inn. Un vizitiu cu mantie, purtând uniforma albastră cu roşu 
a Serviciilor Poştale ale Majestății Sale, căscă, apoi plesni din bici la un terier care, 
mârâind, se dădu la o parte din uşa masivă a şopronului, deschisă târşit şi lăsând să 
se vadă înăuntru poştalionul albastru, lucitor. Vehiculul fu împins până pe dalele din 
curte, unde un băiat îi aprinse cele două felinare cu ulei, în timp ce cinci-şase bărbaţi 
încărcau sacii de poştă. Cei opt cai, tropăind neliniştiţi pe loc, fură scoşi din grajd. Cei 
doi vizitii, amândoi înarmaţi cu flinte şi pistoale, încuiară compartimentul în care 
erau sacii şi rămaseră să supravegheze înhămarea echipajului. 

— Un minut! strigă un glas şi Sandman termină de băut cafeaua opărită pe care 
hanul o oferea pasagerilor poştalionului. 

Vizitiul-şef se urcă pe capră. 

— Toată lumea sus! 

Erau patru pasageri. Sandman şi un cleric între două vârste ocupară bancheta din 
față, cu spatele la cai, iar un cuplu mai vârstnic se aşeză pe bancheta opusă. 
Poştalioanele erau uşoare şi înghesuite, dar de două ori mai rapide decât diligentele 
mai mari. Porţile hanului se deschiseră târşit şi poştalionul se legănă, în timp ce 
vizitiii dădeau bice cailor, ieşind în Strada Tothill. Copitele răsunau şi roţile huruiau 
sub trăsura ce prindea viteză, dar Sandman adormi dus înainte de a ajunge pe 
Knightsbridge. 

Se trezi pe la şase şi văzu că poştalionul înainta încet printre loturi mici de teren şi 
şoproane împrăştiate. Sandman rămase privind ţintă pe geam, bucurându-se de 
ieşirea din Londra. Aerul părea neobişnuit de curat. Nu se simțea mirosul 
pătrunzător de fum şi balegă, ci doar lumina soarelui de dimineaţă căzând peste 
frunzişul verii şi sclipirea unui pârâu răsucindu-se pe sub sălcii şi arini, la marginea 
unei păşuni cu vaci care păşteau. 

Sandman se însenina cu fiecare kilometru parcurs. Era mulțumit, ştia, dar nu era 
sigur de ce. Poate, îşi spuse, pentru că viaţa lui avea din nou un ţel, sau poate pentru 
că o văzuse pe Eleanor şi, hotărât lucru, nimic din purtarea ei nu i se păruse a anunţa 
o căsătorie iminentă cu lordul Eagleton. 

Lordul Alexander Pleydell aproape că i-o spusese în faţă în seara dinainte, pe care 
o petrecuse, în cea mai mare parte, slujind pe altarul lui Sally, deşi Sally însăşi păruse 
distrasă de amintirea sergentului Berrigan. Nu că lordul Alexander ar fi observat 
ceva. Ca şi lordul Christopher Carne, amuţea în faţa lui Sally şi, de aceea, aproape 
toată seara, cei doi aristocrați se holbaseră la ea cu gura căscată, până când, în cele 
din urmă, Sandman îl trăsese pe lordul Alexander în încăperea din spate. 

— Vreau să vorbesc cu tine, îi spusese el. 

— Dar vreau să-mi continui conversaţia cu domnişoara Hood, protestase bleg 
lordul. 

— Şi o s-o continui, îl asigură Sandman, dar mai întâi vorbeşti cu mine. Ce ştii 
despre marchizul de Skavadale? 

— Moştenitorul ducatului de Ripon, spuse imediat lordul Alexander, dintr-una 
din vechile familii catolice engleze. Nu prea inteligent şi se zvoneşte că familia are 
probleme financiare. Au fost odată foarte bogaţi, cu domenii în Cumberland, 
Yorkshire, Cheshire, Kent, Hertfordshire şi Sussex, dar atât tatăl, cât şi fiul sunt 
jucători împătimiţi. 

— Lordul Robin Holloway? 

— Fiul mai mic al marchizului de Bleasby, un tip foarte neplăcut. Are bani cu 
grămada, nici un pic de minte şi a ucis un om în duel, anul trecut. Intenţionezi să-mi 
pui întrebări despre toată aristocrația? 

— Lordul Eagleton? 

— Un papiţoi plicticos, fără nimic special. 

— Genul de bărbat care i-ar putea plăcea lui Eleanor? Alexander îl privi stupefiat. 

— Nu fi absurd, Rider, spuse el, aprinzându-şi încă o pipă. Nu l-ar răbda nici două 
minute. 

Se încruntă, parcă încercând să îşi amintească ceva, dar, orice va fi fost, nu-i reveni 
în memorie. 

— Spune-mi, ce ştii despre Clubul Serafimilor? 

— N-am auzit în viața mea de el, dar sună a asociaţie de clerici cu vederi înalte. 

— Nu este, crede-mă. Termenul de serafim are vreo semnificaţie? 

— Serafimul, Rider, este îngerul de pe cea mai înaltă treaptă. Se spune că tot el este 
patronul iubirii. Acum crezi că pot să mă întorc la conversaţia mea cu domnişoara 
Hood? 

Lordul Alexander rămase până dincolo de miezul nopţii, se îmbată şi îşi dădu 
drumul la limbă, apoi trebui să plece împreună cu lordul Christopher, nevoit să îşi 
sprijine prietenul care ieşi clătinându-se pe uşa de la Wheatsheaf, declarându-şi 
dragostea nemuritoare pentru Sally. Sandman se dusese la culcare întrebându-se 
cum avea să se trezească la timp pentru a prinde poştalionul, dar iată-l 
hurducăindu-se în ziua de vară, frumoasă ca un vis. 


La vremea prânzului, poştalionul intra huruind pe strada principală, largă din 
Marlborough. Câţiva oameni aşteptau poşta şi Sandman îşi croi drum printre ei, 
întrebând un hamal unde putea găsi domeniul contelui de Avebury. Conacul Came 
nu era departe, îi spuse omul, trebuia doar să treci râul. O jumătate de oră de mers. 

Cu foamea rozându-i maţele, Sandman porni spre sud până ajunse la zidul lat de 
cărămidă care împrejmuia conacul Came, pe care îl urmă până dădu de căsuţa 
portarului şi de două porţi de fier. O alee de pietriş, acoperită cu buruieni, pornea 
din fața porţilor zăvorâte. Alături de căsuţă atârna un clopot, dar, deşi Sandman bătu 
de vreo zece ori, nu îi răspunse nimeni. Pentru că ţepuşele cu care se terminau porţile 
păreau amenințătoare, se întoarse pe drumul de ţară până ajunse la un loc unde un 
ulm care crescuse lângă zid îl făcea uşor de escaladat. Se opri o clipă pe creastă, apoi 
îşi dădu drumul în parc. Se mişca atent, pe jumătate aşteptându-se să fie interceptat 
de vreun paznic de vânătoare sau un alt slujitor, apoi dădu de aleea de pietriş. 

Nu văzu pe nimeni în timp ce înainta pe alee, printr-un crâng de arțari. De la 
marginea crângului, zări în sfârşit conacul Came. Era o clădire frumoasă de piatră, cu 
o faţadă în trei frontoane înalte, pe care iedera creştea împrejurul ferestrelor cu 
sprosuri. Grajdurile, şopronul pentru trasuri şi o grădină de zarzavat închisă cu zid 
de cărămidă se întindeau către vest, iar în spatele casei era o peluză terasată, care 
cobora până pe malul unui pârâu. 

Traversă porţiunea lată de pietriş unde trăsurile puteau întoarce în fața casei şi sui 
treptele de la intrare. Două felinare cu geamuri colorate erau montate de o parte şi de 

alta a marchizei, dar unul avea un geam lipsă şi un cuib de pasăre îi sufoca suportul 
pentru lumânare. Trase de lanţul soneriei şi aşteptă. 

Un zăngănit aspru în dreapta îl făcu să dea un pas înapoi, de unde văzu un bărbat 
care încerca să deschidă o fereastră cu vitraliu de la camera cea mai apropiată de 
marchiză. Fereastra era evident înțepenită, dar în cele din urmă se deschise cu un 
scrâşnet şi bărbatul se aplecă în afară. Era de vârstă mijlocie şi palid la faţă. 

— Casa, spuse el înţepat, nu e deschisă pentru vizitatori. 

— Nici nu m-am gândit că este, spuse Sandman. Sunteţi înălțimea sa, contele? 

— Arăt eu a conte? răspunse omul pe un ton iritat. 

— Am treabă cu înălțimea sa, explică Sandman. 

— Treabă? Treabă? repetă omul, ca şi cum ar fi fost prima dată când auzea 
cuvântul. 

— E o afacere delicată, zise Sandman apăsat, sugerând că nu era treaba 
slujitorului, şi numele meu este căpitanul Sandman. 

Omul se retrase în casă. Sandman aşteptă. 

De partea cealaltă a marchizei se deschise cu greu o altă fereastră, la care apăru 
acelaşi servitor. 

— Ce fel de căpitan? vru el să afle. 

— Regimentul 52 Infanterie, răspunse Sandman şi servitorul dispăru. 

— Înălțimea sa vrea să ştie dacă aţi fost cu 52 la Waterloo, spuse servitorul, 
reapărut la prima fereastră. 

— Am fost, răspunse Sandman. 

Servitorul dispăru iar în interior, şi Sandman auzi zgomot de zăvoare trase dinspre 
tocul uşii, care, în cele din urmă, se crăpă scârțâind. Servitorul schiţă o plecăciune. 

— Domnule căpitan Sandman. Pe aici. 

La intrare era un hol cu lambriuri de lemn închis la culoare. Servitorul îl conduse 
pe un culoar, până într-o galerie cu ferestre înalte, acoperite cu draperii de pluş, pe o 
parte, şi cu tablouri pe peretele opus. Atât cât se putea vedea în încăperea cu 
draperiile trase, tablourile păreau a fi de o frumuseţe excepţională. 

Servitorul deschise o uşă şi îl anunţă pe Sandman. Camera în care fusese poftit era 
spațioasă, iar soarele intra luminând o masă uriaşă, sufocată de bucățele care, la 
început, i se părură a fi petale de flori. Apoi văzu că bucăţelele colorate erau mii de 
soldăţei de jucărie. Masa era drapată cu pânză verde, astfel încât să semene cu valea 
în care se dăduse bătălia de la Waterloo. Sandman se uită cu gura căscată la macheta 
care avea cel puţin zece metri lungime pe şapte adâncime, uluit. La o masă din 
apropiere stăteau două fete cu pensule şi culori pe care le aplicau pe soldaţii de 
plumb. Pe urmă, un scârţâit îl făcu să se întoarcă, orbit de lumina ferestrei dinspre 
sud, unde îl văzu pe conte. Înălțimea sa era într-un fotoliu cu rotile, iar scârțâitul 
fusese scos de osiile învârtindu-se în timp ce un servitor îl împingea în direcţia 

musafirului. 

Contele era îmbrăcat după moda care dominase înainte ca bărbaţii să adopte mai 
sobrul negru sau bleumarin. Haina îi era de mătase înflorată, roşu cu albastru, cu 
manşete enorme şi un guler lat, peste care se revărsa o cascadă de dantelă. Purta o 
perucă plină la ceafă, care încadra o faţă bătrână şi încreţită, nepotrivit pudrată şi 
rujată. 

— Te întrebi, i se adresă el lui Sandman cu glas ascuţit, cum se montează siluetele 
în mijlocul mesei, nu-i aşa? 

Întrebarea nici nu-i trecuse prin cap, dar acum o găsi într-adevăr incitantă, căci 
masa era mult prea mare pentru ca cineva să poată ajunge în centru, stând la 
marginea ei. 

— Cum se procedează, milord? 

— Betty, draga mea, arată-i, porunci contele şi una din fete lăsă pensula, dispărând 
sub masă. 

Se auzi un foşnet şi o întreagă porţiune a văii se înălţă, devenind o pălărie amplă 
pentru Betty cea zâmbitoare. 

— E macheta bătăliei de la Waterloo, spuse contele mândru. 

— Văd, milord. 

Sandman ocoli masa şi indică unul din batalioanele cu vestoane roşii de pe o 
coamă de deal. 

— Aici eram noi, spuse el. 

Macheta era într-adevăr extraordinară. Prezenta cele două armate la începutul 
luptei. Sandman îşi văzu chiar şi compania şi presupuse că mica siluetă călare, aflată 
în fruntea şirurilor de soldaţi, ar fi trebuit să fie el însuşi. 

— De ce râzi? îl întrebă contele. 

— Fără un motiv anume, milord, spuse Sandman întorcându-şi din nou privirile 
spre machetă, doar că, în ziua aceea, n-am fost călare. 

— Ce companie? 

— Grenadieri. Contele aprobă din cap. 

— Am să te înlocuiesc cu un infanterist, zise el şi fotoliul scârțâi, în timp ce îl 
urmărea pe Sandman în jurul mesei. Spune-mi deci, Bonaparte a pierdut bătălia 
pentru că a întârziat atacul? 

— Nu, spuse Sandman scurt. 

Aflat acum aproape de el, contele îl putea studia de jos cu ochi întunecaţi şi 
posomorâţi, cu pleoape roşii. 

— Cine dracu' eşti? mârâi el. 

— Vin din partea vicontelui Sidmouth, milord, şi... 

— Cine dracu’ e vicontele Sidmouth? îl întrerupse contele. 

— Secretarul Afacerilor Interne, milord, spuse Sandman scoțând scrisoarea 

ministrului, care îi fu împinsă la o parte. Am auzit, milord, continuă el, că servitorii 
din casa dumneavoastră din oraş, de pe Strada Mount, sunt acum aici. Nu auzise 
nimic în sensul acesta, dar poate această afirmaţie directă avea să îi smulgă contelui o 
reacţie. Aş vrea să vorbesc cu unul dintre ei. 

— Vrei să spui cumva, întrebă contele pe un ton plin de primejdii, că Blucher ar fi 
venit mai repede dacă Bonaparte ar fi atacat mai devreme? 

— Nu, milord. 

— Atunci, dacă ar fi atacat mai devreme, ar fi învins! insistă contele. Sandman se 
uită la machetă. Era impresionantă, detaliată şi complet greşită. În primul rând, era 
prea curată. Chiar şi dimineață, înainte de atacul francezilor, toată lumea era foarte 
murdară pentru că, în ziua dinainte, cea mai mare parte a armatei se întorsese de la 
Quatre Bras lipăind prin mlaştini noroioase, după care îşi petrecuse noaptea sub 
cerul liber, cu spargeri de nori succesive. Sandman îşi aminti tunetele, fulgerele şi 
spaima când câţiva din caii cavaleriei scăpaseră în plină noapte şi porniseră în galop 
printre trupele murate de ploaie. 

— Atunci de ce-a pierdut Bonaparte? îl presă contele arţăgos. 

— Pentru că şi-a lăsat cavaleria să lupte nesprijinită de infanterie sau de artilerie, 
spuse Sandman scurt. 

— Dar de ce şi-a trimis tocmai atunci cavaleria în luptă, hai? Spune- mi atâta lucru. 

— A fost o greşeală, milord, până şi cei mai buni generali mai greşesc. Contele 
plesni supărat braţele de răchită ale fotoliului. 

— Bonaparte n-a făcut greşeli gratuite! Individul poate că e o lepră, dar e o lepră 
inteligentă. Aşadar, de ce? 

Sandman oftă. 

— Liniile noastre erau rărite şi ne aflam pe partea cealaltă a dealului. Mă îndoiesc 
chiar că eram vizibili. Din perspectiva francezilor, trebuie să fi fost ca şi dispăruţi. Au 
văzut o coamă pustie şi probabil au crezut că ne retrăgeam cu toţii, aşa că au atacat. 
Şi, dacă îmi daţi voie, pot să întreb ce s-a întâmplat cu servitorii soţiei 
dumneavoastră din locuinţa de pe Strada Mount? 

— Sotie? N-am nici o soţie. Maddox! 

— Milord? spuse servitorul făcând un pas înainte. 

— Puiul rece, cred, şi nişte şampanie, ceru contele, apoi se încruntă în direcţia lui 
Sandman. 

— Erai acolo când a atacat Garda Imperială? 

— Am fost acolo, milord, de la tunul care a dat semnalul pentru primul atac al 
francezilor, până la ultimul foc de puşcă al zilei. 

Contele păru să se cutremure. 

— Îi urăsc pe francezi, spuse el pe neaşteptate. Îi detest! Ne-am acoperit de glorie 
la Waterloo, căpitane! 

Sandman mai cunoscuse oameni ca Avebury, obsedaţi de Waterloo şi care doreau 
să ştie totul despre fiecare clipă a acelei zile îngrozitoare, şi toţi aveau o trăsătură 
comună: nici unul dintre ei nu fusese acolo. 

— Spune-mi, zise contele, de câte ori a atacat cavaleria franceză. 

— Tot ce vreau eu să aflu de la dumneavoastră, milord, este dacă o cameristă pe 
nume Meg a venit aici, de la Londra. 

— De unde dracu' să ştiu eu ce s-a întâmplat cu servitorii ticăloasei, hai? Şi ce 
treabă ai să mă-ntrebi? 

— Un om se află la închisoare, milord, şi aşteaptă să fie executat pentru a o fi ucis 
pe soţia dumneavoastră, dar am motive întemeiate să cred că e nevinovat. 

Contele începu să râdă. Râsul venea din adâncul pieptului îngust şi îi făcu ochii să 
lăcrimeze. Căută o batistă în manşeta cu volane de dantelă şi se şterse. 

— A mai încurcat unul la sfârşit, hai? întrebă el răguşit. Ah, ce bună era Celia mea, 
când era să fie rea. 

Apoi se încruntă la Sandman. 

— Deci câte batalioane din garda lui Napoleon au urcat dealul? 

— Nu destule, milord. Ce s-a întâmplat cu servitorii soţiei dumneavoastră? 

Contele îl ignoră, pentru că puiul rece şi şampania fuseseră aşezate pe marginea 
mesei. O chemă pe Betty să taie carnea şi, în timpul acesta, îi trecu un braţ pe după 
mijloc. Întoarse ochii îmbătrâniţi spre Sandman. 

— Întotdeauna mi-a plăcut ca femeile să fie tinere, spuse el, tinere şi fragede. Tu! 
(către cealaltă fată) Toarnă şampania, copilă. 

Fata trecu pe partea cealaltă, iar contele îi băgă mâna sub fustă, în timp ce turna 
şampania. Sandman se răsuci să se uite pe geam. Contele înfuleca din carnea de pui 
şi leorpăia la şampanie. 

— Mi s-a spus, zise el concediindu-le pe fete cu câte o palmă peste fund, că trupele 
de cavalerie franceze au atacat de cel puţin douăzeci de ori. Aşa a fost? 

Cu ochii pe geam, Sandman îşi revedea visul recurent, urmărind cavaleria 
franceză care năvălea în susul dealului a cărui coamă era stăpânită de englezi, cu caii 
frămâtând pământul umed. În căldura şi fumul acela, cavaleriştii păreau să nu se mai 
termine, un şir tropotind în jurul careurilor britanice, fumul muschetelor şi tunurilor 
plutind peste stindardele britanice. 

— Tot ce-mi amintesc cu claritate, milord, spuse Sandman întorcându-se, este că 
le-am fost recunoscător francezilor pentru că, atât timp cât călăreţii lor erau printre 
careurile noastre, artileria nu putea trage în noi. 

— Dar câte şarje au trimis? 

— Zece? propuse Sandman. Douăzeci? Veneau unii după alţii. Şi erau greu de 
numărat, din cauza fumului. Şi trebuia să ne uităm şi în spate, fiindcă cei care 
trecuseră de careurile noastre erau obligaţi să vină şi înapoi. 

— Deci v-au atacat din ambele părți? 

— Din toate părţile, răspunse Sandman, amintindu-şi vârtejul de călăreţi, noroiul 
şi tipetele cailor muribunzi. 

— Câtă cavalerie? vru să ştie contele. 

— N-am numărat, milord. Câţi servitori a avut soţia dumneavoastră? Contele 
rânji. 

— Adu-mi un cavalerist, Betty, porunci el, iar fata îi aduse supusă statueta 
înfăţişând un dragon francez, în uniformă verde. 

— Foarte frumos, draga mea, zise contele, apoi aşeză soldăţelul pe masă şi o trase 
pe Betty în poală. 

— Sunt un om bătrân, căpitane, şi, dacă vrei să obţii ceva de la mine, trebuie să-mi 
faci pe plac. Betty ştie asta, nu-i aşa, copilă? şi Avebury îi surâse unsuros lui 
Sandman. Îmi spui tot ce vreau să ştiu şi poate, după ce termini, o să-ţi spun şi eu 
câte ceva din ce vrei să ştii dumneata. 

Afară, în hol, un ceas bătu ora şase şi Sandman simţi disperarea timpului irosit. 
Bănuia că Avebury avea să se joace cu el toată seara şi să-l dea afară fără să îi 
răspundă la întrebări. 

— Hai să începem cu începutul, căpitane, spuse contele, să începem din zori. 
Plouase, nu? 

Sandman ocoli masa până ajunse în spatele contelui, unde se aplecă în aşa fel încât 
faţa îi era aproape de perii aspri a perucii. 

— De ce să nu vorbim despre sfârşitul bătăliei, milord? întrebă el pe ton scăzut. De 
ce să nu vorbim despre atacul Gărzii Imperiale? Pentru că mă aflam acolo când i-am 
izbit pe ticăloşi din flanc. Se lăsă şi mai jos şi cobori vocea până la şoaptă. Câştigaseră 
bătălia, milord, totul se terminase mai puţin fugăreala, dar noi am schimbat istoria 
într-o clipită. Am ieşit din rând şi am tras asupra lor o salvă, apoi am pus baionetele 
şi pot să vă spun exact ce s-a petrecut. Pot să vă spun cum am învins, milord - spuse 
Sandman, care începuse să fiarbă. Dar asta e o poveste pe care n-o veţi auzi niciodată, 
milord, niciodată, pentru că am să mă asigur că nici un ofiţer din Regimentul 52 nu 
va sta de vorbă cu înălțimea voastră. Înţelegeţi? Bună ziua, milord. 

Şi se îndreptă spre uşă. 

— Căpitane! strigă contele, azvârlind-o pe fată din brațe. Stai! 

Faţa spoită i se contorsionase. Voia cu disperare să afle exact cum fusese înfrântă 
mult lăudata gardă a lui Bonaparte şi se răsti la cele două fete şi la servitori să iasă 
din încăpere. 

Mai fu nevoie de timp până să smulgă de la el întreaga poveste. 

Timp şi o sticlă de coniac franțuzesc de contrabandă, dar, în cele din urmă, contele 
vărsă istoria amară a mariajului său. 

— Picioare, spuse el visător, ce picioare, domnule căpitan. A fost primul lucru pe 

care l-am văzut la ea. 

— La Sans Pareil? întrebă Sandman. 

Contele îi aruncă o privire vicleană. 

— Cu cine ai stat de vorbă? întrebă el. Cu cine? 

— Lumea din oraş vorbeşte, îi replică Sandman. 

— Fiul meu? o luă contele pe ghicite, apoi râse. Neisprăvitul ăla păstos? Ar fi 
trebuit să-l omor din faşă. Maică-sa era un şoricel credincios şi prostul crede că a 
moştenit-o, dar nu e adevărat. Pe mine m-a moştenit. N-are decât să stea veşnic în 
genunchi, căpitane, dar tot la ţâţe o să-i stea veşnic gândul, la popouri, la picioare şi 
iar la ţâțe. Zice că vrea să se facă popă! Ce vrea el, căpitane, e să mă vadă pe mine 
mort! strigă contele, scuipând cuvântul. Care va să zică, ce ţi-a spus stârpitura palidă 
şi netoată? Că am omorât-o pe Celia? Poate am omorât-o, căpitane, sau poate 
Maddox a omorât-o la porunca mea, dar cum ai s-o dovedeşti, hai? 

Contele aşteptă un răspuns, dar Sandman rămase tăcut. 

— Doamne, ce m-a furat ticăloasa. În viaţa mea n-am văzut femeie să cheltuie banii 
ca ea. Apoi, când mi-am mai venit în fire, am încercat să-i mai tai din venituri. Le-am 
spus administratorilor averii să o dea afară din casă, dar nemernicii au lăsat-o să stea. 
Poate îl mulțumea pe vreunul din ei? Aşa îşi câştiga banii, căpitane, multumind cu 
sârg pe unul şi pe altul. 

— Spuneţi că era prostituată, milord? 

— Nu o prostituată oarecare, asta trebuie să recunosc. Îşi zicea actriță, dansatoare, 
spuse contele, întorcând ochii lăcrimoşi spre Sandman. Celia folosea şantajul, 
domnule căpitan. Îşi lua un tânăr de amant, îl făcea să-i scrie o scrisoare sau două 
cerându-i favoruri şi pe urmă, când el se logodea cu vreo fată de familie bună, 
ameninţa că dă scrisorile la iveală. Făcea bani frumoşi, zău aşa. Mia spus-o în faţă. 
Mi-a spus că n-are nevoie de banii mei, pentru că îi are pe-ai ei. 

— Şi ştiţi pe cine a ameninţat în felul acesta, milord? 

Contele clătină din cap. Se uita la macheta bătăliei, nevrând să îl privească pe 
Sandman în ochi. 

— N-am vrut să aflu nume, spuse el încet. 

— Şi servitorii, milord? Ce s-a întâmplat cu ei? 

— Nu-s aici, se încruntă Avebury. Le-am spus administratorilor să scape de ei. 
Habar n-am ce s-a-ntâmplat cu nenorociţii de servitori ai Celiei şi nici nu mă 
interesează. Acum, fir-ai să fii, spune-mi ce s-a întâmplat când a atacat Garda 
Imperială. 

Şi Sandman îi spuse. 


6 
Se întoarse la Londra joi după-amiază târziu, după ce dormise pe apucate pe o 

mână de paie, în curtea hanului King's Head din Marlborough. Era iritat, căci 
călătoria până în Wiltshire i se părea o risipă de timp. Se îndoia că Avebury îşi 
omorâse soţia sau că pusese să fie omorâtă. Singurul câştig fusese că aflase că 
decedata contesă se întreținea şantajându-şi amanţii, ceea ce însă nu îl ajuta să 
descopere şi cine fuseseră aceşti amanți. 

Intră la Wheatsheaf pe uşa laterală, care dădea în curtea dinspre grajduri, unde îşi 
turnă puţină apă în cana de tablă legată cu lanţ de pompă. Bău, apoi se întoarse 
auzind tropot de copite în uşa grajdului. Jack Hood punea şaua pe un cal frumos. 
Purta cizme negre, pantaloni negri şi o haină neagră, strânsă pe talie, iar părul negru 
îi era legat la ceafă cu o panglică de mătase neagră. Îi zâmbi lui Sandman. 

— Pari obosit, căpitane. 

— Obosit, sărac, flămând şi însetat, spuse Sandman, mai turnându-şi nişte apă. 

— Aşa-i când trăieşti cinstit, zise Hood vesel, lăsând două pistoale cu ţeavă lungă 
să alunece în coburii şeii. 

Sandman bău apa şi dădu drumul cănii din mână. 

— Şi ce-ai să te faci, domnule Hood, când or să pună mâna pe dumneata? 

— Când or să pună mâna pe mine? repetă Hood. O să vin la dumneata după 
ajutor, căpitane. Sally zice că eşti hoţ de spânzurătoare. 

— Dar încă n-am furat pe nimeni de pe eşafod. 

— Şi mă îndoiesc că ai s-o faci vreodată, zise Hood mohorât, pentru că nu-i ăsta 
mersul lumii. Nu le pasă câţi spânzură, căpitane, atâta vreme cât noi, ceilalţi, vedem 
că au fost spânzurați. Puse piciorul în scară şi se urcă în şa. Eu pesemne că am să-mi 
sfârşesc zilele pe ringul de dans al lui James Botting şi nici nu-mi pierd somnul, nici 
nu plâng din cauza asta. Spânzurătoarea există şi noi trăim alături de ea până murim 
atârnaţi de ea şi n-o să putem schimba nimic, pentru că nemernicii nu vor să se 
schimbe nimic. E lumea lor, nu a noastră, mai spuse el, trăgându-şi mănuşile subţiri 
de piele neagră. În groapa din spate sunt unii care te aşteaptă, căpitane, spuse el 
referindu-se la încăperea din spate. Dar, până să vorbeşti cu ei, ar trebui să ştii că am 
mâncat la Dog and Duck astă-seară şi am auzit nişte şoapte pe-acolo. Viaţa dumitale 
cincizeci de guinee. Ridică o sprânceană. 

— Ai supărat pe cineva, căpitane. Am lăsat vorbă la 'sheaf să nu se atingă nimeni 
de dumneata pentru că te-ai purtat frumos cu Sally a mea, dar nu pot să-i stăpânesc 
pe toţi şuții care şi-au făcut casă în Londra. 

Sandman îşi simţi inima tresărind. Cincizeci de guinee pentru viaţa lui? 

— Şi nu ştii, presupun, cine a pus banii la bătaie? întrebă el. 

— Am întrebat, dar nu ştie nimeni. Aşa că ai grijă, căpitane. 

Sandman scurtă prin pivniţa cu butoaie, până pe culoarul de unde o ferestruică de 
serviciu se deschidea spre salon. Vicontele Sidmouth îi spusese că va fi o slujbă 
uşoară, simbria pe o lună pentru munca de-o zi, dar iată că acum se dovedea a fi o 

viaţă pentru simbria pe o lună. Deschise încet ferestruica, atent să nu facă zgomot, 
apoi se opri să arunce o privire prin crăpătură. 

Auzi zgomot de paşi în spate, dar, până să se întoarcă, simţi țeava rece a unui 
pistol lipită de ureche. 

— Căpitane, spuse sergentul Berrigan, m-am gândit eu că o să vii mai întâi aici. 

Sandman se întoarse. 

— Şi ce-o să faci, domnule sergent? Mă împuşti? 

— Doar mă asigur că nu eşti înarmat, atâta tot, spuse sergentul, apoi, cu țeava 
pistolului, desfăcu pulpanele hainei lui Sandman şi, convingându-se că acesta nu 
purta armă, smuci din cap spre uşa salonului. După dumneata, căpitane. 

— Domnule sergent, începu Sandman. 

Intenţionase să facă apel la firea bună a lui Berrigan, dar firea aceea nu era la 
vedere, căci sergentul nu făcu decât să armeze pistolul şi să îl îndrepte spre pieptul 
lui. Sandman apăsă pe clanţă şi intră în salonul din spate. 

Marchizul de Skavadale şi lordul Robin Holloway stăteau pe bancheta de la 
capătul îndepărtat al mesei lungi. Amândoi erau îmbrăcaţi în superbe redingote 
negre, cu lavaliere înfoiate şi pantaloni strânşi pe picior. Holloway se încruntă la 
vederea lui Sandman. Avea şi acum cicatrice stacojii pe obraji şi pe nas, unde îl lovise 
cu floreta. Dar Skavadale se ridică politicos în picioare. 

— Dragul meu căpitan Sandman, ce frumos din partea dumitale să ni te alături. la 
loc, te rog. 

Sandman se aşeză încet, aruncându-i mai întâi o privire lui Berrigan, care lăsase 
cocoşul pistolului în jos, deşi nu pusese arma deoparte. Rămăsese în schimb lângă 
uşă, urmărindu-l. Marchizul de Skavadale turnă nişte vin. 

— Un roze cam aspru, căpitane, dar probabil binevenit după călătoria dumitale? 

Skavadale se arătă îndurerat de mişcarea din cap prin care Sandman refuză vinul. 

— Zău aşa, domnule căpitan, am venit aici ca să ne împrietenim. 

— lar eu am venit pentru că am fost ameninţat cu pistolul. 

— Lasă pistolul, sergent, porunci Skavadale, apoi închină către Sandman. Am aflat 
câte ceva despre dumneata în ultimele câteva zile, domnule căpitan. Ştiam deja că 
eşti un extraordinar jucător de cricket, desigur, dar mai ai şi o altă reputaţie. 

— Pentru ce? întrebă Sandman impasibil. 

— Ai fost un soldat bun, spuse Skavadale. 

— Şi? întrebă Sandman plat. 

— Dar ai avut nenoroc cu tatăl dumitale, spuse Skavadale blând. Acum înțeleg că 
îți întreţii mama şi sora. Am dreptate? 

Sandman nici nu vorbi, nici nu se mişcă. 

— Dacă n-ai fi fost dumneata, mama dumitale ar fi fost de mult silită să ceară de 
pomană, iar sora ar fi fost... ce? Guvernantă? Damă de companie? 

Sandman continua să tacă, dar lordul Skavadale spusese adevărul. Belle, sora lui, 
avea nouăsprezece ani şi o unică speranţă să scape de sărăcie, anume o căsătorie 
avantajoasă, dar, fără dotă, nu putea nădăjdui să găsească un soț respectabil. Înainte 
de moartea tatălui lor, s-ar fi putut aştepta să atragă un aristocrat, perspectivă după 
care tânjea şi acum, învinovăţindu-l, în mod inexplicabil, pe Sandman pentru 
pierderea ei. 

— Încerci să achiţi o parte a datoriilor lăsate de tatăl dumitale, continuă Skavadale. 
Foarte onorabil. Dar ai de întreţinut o mamă şi o soră şi, în afara câte unui meci de 
cricket, din când în când, nici un fel de slujbă. Ce intenţionezi să faci, domnule 
căpitan? Din câte înțeleg, treaba pe care ţi-a încredinţat-o ministrul Afacerilor Interne 
e doar temporară. 

— Dumneavoastră ce intenţionaţi să faceţi? 

— Poftim? 

— Dacă înţeleg eu bine, spuse Sandman amintindu-şi descrierea făcută de lordul 
Alexander marchizului, nu ne deosebim chiar atât de mult. Familia dumneavoastră a 
avut cândva o avere mare, dar a avut şi împătimiţi ai jocurilor de noroc. 

Marchizul păru atins, dar lăsă jignirea să treacă. 

— Am să mă însor bine, zise el lejer, adică am să mă însor cu o fată cu bani. Şi 
dumneata? 

— Poate şi eu am să mă însor bine, i-o întoarse Sandman. 

— Serios? spuse Skavadale ridicând sceptic o sprânceană. Sunt moştenitorul unui 
titlu de duce, Sandman, iar pentru o fată, asta e o mare atracţie. Dumneata ce calitate 
ai? Îndemânarea la cricket? Amintirile fascinante de la Waterloo? întrebă el cu 
batjocură evidentă. Fetele cu bani fie se mărită cu cineva care are şi mai mulţi bani, 
fie doresc un rang, pentru că banii şi rangul, căpitane, sunt singurele lucruri care 
contează în lumea aceasta. Skavadale arboră o umbră de zâmbet. Dumitale ţi s-a 
refuzat partea de avere ce ţi se cuvenea. Dacă ne îngădui - şi făcu un gest pentru a-l 
include şi pe lordul Robin Holloway, care încă nu scosese o vorbă - şi prin acest 
plural vreau să îi numesc pe toţi membrii Clubului Serafimilor, am dori să remediem 
această lipsă. 

Scoase din buzunar o bucată de hârtie, pe care o aşeză pe masă şi o împinse spre 
Sandman. Acesta o luă şi văzu că era un ordin de plată, din contul lordului Robin 
Holloway la Banca Coutts, în valoare de douăzeci de mii de guinee. 

Douăzeci de mii. Se forţă să inspire adânc. Douăzeci de mii de guinee acopereau 
datoriile mărunte ale tatălui său, preţul unei case frumoase pentru mama şi sora sa şi 
le puteau ajuta să rămână în rândurile micii noblimi de la ţară. Mai tentant însă era 
gândul că douăzeci de mii de guinee reprezentau o avere suficient de mare pentru a 
îndepărta obiecțiile lui lady Forrest faţă de căsătoria cu Eleanor. Putea fi iar un 
gentleman. Se uită fix la ordinul de plată. Făcea ca totul să fie posibil. 

Ridică privirea şi se uită în ochii lordului Robin Holloway. Smintitul care dorise să 
îl provoace la duel îi oferea acum o avere? Lordul Robin se prefăcu a nu-i simţi 
privirea. Lordul Skavadale îi zâmbi. Era zâmbetul cuiva care se bucură de norocul 
altuia, şi totuşi îl făcu pe Sandman să se simtă ruşinat. Ruşine pentru că fusese ispitit, 
ispitit cu adevărat. 

— Nu mă aşteptam la atâta bunătate din partea lordului Robin, spuse el sec. 

— Toţi membrii Clubului Serafimilor au contribuit, zise marchizul, iar prietenul 
Robin a adunat fondurile. Este, desigur, un cadou. 

— Cadou? repetă Sandman amar. Nu mită? 

— Bineînţeles că nu e mită, spuse Skavadale sever. Mă simt insultat, căpitane 
Sandman, când văd un gentleman zbătându-se în sărăcie. 

Şi când gentlemanul acela este un ofiţer care a luptat cu vitejie pentru ţara lui, 
atunci insulta este cu atât mai mare. [i-am spus că Clubul Serafimilor este format din 
bărbaţi decişi să exceleze. Ce altceva sunt îngerii, dacă nu fiinţe care fac bine? De 
aceea, am vrea să vă vedem, pe dumneata şi familia dumitale, recăpătându-vă locul 
în societate. Atâta tot. 

Lordul Skavadale vorbise atât de calm şi de rezonabil, încât ai fi zis că era vorba de 
o tranzacţie absolut obişnuită. Dar Sandman ştia că nu era aşa. 

— Şi ce doriţi în schimb? Lordul Skavadale se arătă ofensat. 

— Nu mă aştept, domnule căpitan, spuse el înţepat, decât să te comporți ca un 
gentleman. 

— Nădăjduiesc că aşa m-am purtat întotdeauna, zise Sandman glacial. 

— Atunci ştii, spuse Skavadale cu înţeles, că gentlemenii nu au slujbe plătite. 

— Deci îi scriu secretarului de la Interne şi renunţ la calitatea de anchetator? 

— Aşa ar proceda un gentleman, remarcă Skavadale. 

— Ar fi oare demn de un gentleman să lase un om nevinovat să moară? întrebă 
Sandman. 

— Dar este nevinovat? întrebă Skavadale. l-ai spus sergentului că ai să aduci 
dovezi din afara Londrei, dar le-ai adus? 

Aşteptă, însă pe chipul lui Sandman se vedea clar că dovezile nu existau. 
Skavadale ridică din umeri, ca pentru a lăsa să se înțeleagă că Sandman ar face mai 
bine să accepte banii. Acesta îşi făcu curaj şi rupse ordinul de plată în bucățele. Îl 
văzu pe Skavadale clipind mirat când făcu prima mişcare, apoi lordul păru să se 
înfurie, iar el simți zvâcnirea fricii. 

Marchizul de Skavadale şi lordul Robin Holloway se ridicară în picioare. Se uitară 
la sergentul Berrigan şi un mesaj nerostit păru să se transmită căci, fără să-i mai 
arunce lui Sandman măcar o privire, ieşiră împreună. Paşii se îndepărtară pe culoar 
şi metalul rece îi atinse ceafa, iar el înțelese că era pistolul. Se încorda. 

— Ţi-ai ratat şansa, căpitane. 

Apoi sergentul se aplecă, aproape de urechea lui. 

— Ai mare grijă, căpitane. 

Era aidoma sfatului pe care i-l dăduse Jack Hood. Sandman auzi uşa 
deschizându-se şi închizându-se la loc, apoi paşii sergentului îndepărtându-se. 

Douăzeci de mii de guinee, reflectă el. Aruncate pe geam. 


Reverendul lord Alexander Pleydell rezervase una din lojile Teatrului Covent 
Garden pentru spectacol. 

— Nu pot să spun că mă aştept la cine ştie ce măiestrie artistică, declară el, 
mergând în urma lui Sandman prin mulțime, cu excepția domnişoarei Hood. Sunt 
sigur că ea va fi absolut sclipitoare. Asemenea lui Sandman, înălţimea sa se ţinea cu 
mâinile de buzunare, căci teatrele aglomerate erau cunoscute ca terenuri de 
vânătoare pentru hoţi. Sandman se trase mai aproape de intrarea puternic luminată a 
clădirii. 

— Ce crezi, strigă lordul Alexander ca să acopere gălăgia, domnişoara Hood o să 
vrea să ia cina cu noi după spectacol? 

— Sunt sigur că va fi mai mult decât încântată să se înfrupte din admiraţia unuia 
dintre admiratorii ei. 

— A unuia dintre? întrebă neliniştit lordul. Nu te gândeşti la Kit Carne, sper, 
continuă el dezaprobator. Kit nu e un tip serios, Rider. E slab. Acum câteva seri a stat 
şi s-a uitat la domnişoara Hood fără nici un fel de expresie pe față. Dumnezeu ştie 
ce-o fi crezut despre el. Dar nu trebuie să fiu aspru cu Kit. Nu prea are experienţă cu 
femeile şi mă tem că e lipsit de apărare în faţa farmecelor lor. 

Chiar atunci şi fără nici o explicaţie, mulţimea împinse puternic şi Sandman reuşi 
să facă un salt înainte, către uşă. Dacă erau toţi plătiți ca să creeze înghesuială, îşi 
spuse el, trebuie să-l fi costat pe dl Spoffort o avere. Spofforth era cel care închiriase 
teatrul pentru o seară în contul protejatei sale, o anume domnişoară Sacharissa 
Lasorda, considerată a fi noua Vestris. Vechea Vestris era o uimitoare actriţă italiană, 
care avea reputaţia de a adăuga trei sute de lire pe seară la venitul teatrului doar 
dezgolindu-şi picioarele, iar dl Spofforth încerca acum să o lanseze pe domnişoara 
Lasorda într-o carieră de o profitabilitate asemănătoare. 

Îşi ocupară locurile deasupra părţii avansate a scenei. Lordul Alexander avea o 
pungă întreagă cu pipe de lut şi o aprinse pe prima din seara aceea. Sala era plină, 
peste trei mii de spectatori, şi gălăgioasă, pentru că mulţi dintre ei erau deja beţi, de 
unde se putea deduce că slujitorii dlui Spofforth goliseră tavernele ca să găsească un 
asemenea public. Un grup de cronicari erau copleșiți cu şampanie, brandy şi stridii 
într-o lojă de vizavi de cuibul îmbrăcat în pluş al lordului Alexander. Domnul 
Spofforth, un fante cam încrezut cu un guler care i se ridica mai sus de urechi, stătea 
într-o lojă vecină, de unde îi ţinea sub o supraveghere atentă pe cronicari, al căror 

verdict putea lansa sau distruge cariera iubitei sale. Vreo doisprezece muzicieni 
intrară pe rând în fosă şi începură să îşi acordeze instrumentele. 

— Strâng o echipă de gentlemeni care să joace cu Hampshire la sfârşitul lunii, 
spuse lordul Alexander, şi speram să vrei să joci şi tu. 

— Da, mi-ar plăcea. Dar mi-am cam ieşit din formă, îşi avertiză Sandman 
prietenul. 

— Atunci n-ai decât să-ţi reintri în formă, îl repezi lordul Alexander, ştergându-şi 
binoclul cu poalele hainei. 

Se auziră urale însoţindu-i pe băieţii care dădeau ocol sălii, stingând luminile. 
Toboşarul zurui impozant şi un actor înveşmântat în mantie se iţi de după cortină, să 
recite prologul. 

„În Africa, foarte departe, Trăia un puşti cam fără carte Şi Aladdin el se numea...” 

Nu reuşi să continue, căci publicul îl înecă într-un val strident de ţipete, şuierături 
şi fluierături. 

— Arată-ne crăcii fetei! strigă un tip din loja de alături de Sandman. Arată-ne 
bulanele! 

Domnul Spofforth părea neliniştit, dar muzicienii începură să cânte Şi aceasta îi 
mai calmă pe spectatori, care izbucniră în urale când prologul fu abandonat şi cortina 
grea de catifea stacojie se desfăcu, dând la iveală un luminiş din Africa. Stejari şi 
trandafiri galbeni încadrau un idol care stătea de strajă la intrarea într-o peşteră, 
unde dormeau vreo douăsprezece băştinaşe cu pielea albă. Sally era una dintre 
aceste femei, îmbrăcate inexplicabil cu ciorapi albi, haine negre de catifea şi fuste 
ecosez foarte scurte. Lordul Alexander scoase un strigăt de încurajare în timp ce cele 
douăsprezece fete se ridicau în picioare şi începeau să danseze. Ceilalţi dădură 
drumul la comentarii. 

— Aduceţi-o pe fată! ceru bărbatul din loja vecină. 

Câţiva spectatori aveau zornăitoare, care umpleau sala înaltă cu un pârâit intens şi 
reverberant. 

— Ah, e splendid! spuse cu încântare lordul Alexander. Conducerea teatrului 
crezuse, probabil, că vederea domnişoarei Sacharissa Lasorda avea să liniştească 
tumultul, căci fata se trezi împinsă prematur pe scenă. Domnul Spofforth se ridică în 
picioare şi începu să aplaude, iar clica sa pricepu aluzia şi ovaţiona din străfundul 
plămânilor. Domnişoara Lasorda, care juca rolul fiicei sultanului Africii, era brunetă 
şi fără îndoială drăguță, dar dacă picioarele ei meritau să fie la fel de celebre ca ale lui 
Vestris rămânea încă un mister, căci era îmbrăcată într-o fustă lungă, brodată cu 
semiluni, cămile şi iatagane. Făcu o plecăciune suporterilor ei înainte de a-şi începe 
dansul. 

— Arată-ne crăcii! strigă cel din loja de alături. 

— Jos fusta! Jos fusta! purcese să scandeze mulţimea din staluri. Lordul Alexander 

avea lacrimi de bucurie pe obraji. 

— Cât îmi place teatrul, spuse el, Dumnezeule mare şi bun, cât îmi place! Tânărul 
nătărău trebuie să fi plătit pe puţin două mii de lire pentru toate astea. 

Pentru că nu auzise ce spusese prietenul său, Sandman se aplecă spre el. 

— Poftim? întrebă el. 

Auzi ceva izbindu-se de peretele din spate al lojii şi văzu, în întuneric, praful 
sărind. Ridică privirile şi zări o pală de fum în înaltul umbrit al unei loji de la galerie. 
Abia atunci înțelese că cineva trăsese un glonţ în direcţia lui. Era atât de surprins, că 
nici nu se clinti timp de câteva clipe. Publicul aproape tăcuse. Unii auziseră 
împuşcătura peste hărmălaia ascuţită, alţii simţiseră mirosul acru al prafului de 
puşcă. 

Sandman smuci uşa lojii şi văzu doi bărbaţi venind în fugă în sus pe scări, cu 
pistoale în mâini. Trânti uşa. 

— Ne întâlnim la Wheatsheaf, îi spuse lordului Alexander. 

Îşi trecu picioarele peste balustrada lojii, se opri o secundă, apoi sări. Ateriza greu, 
sucindu-şi glezna stângă. 

— Căpitane! strigă Sally arătând către culise. 

Sandman se îndreptă şchiopătând spre idolul care păzea gura peşterii. Glezna îl 
durea cumplit. 

Se întoarse şi îi văzu pe cei doi în lojă, cu pistoalele aţintite, dar neîndrăznind să 
tragă în direcţia scenei pline. Apoi unul din ei încalecă balustrada aurită. Sandman 
fugi şchiopătând spre culise, se împiedică într-un hăţiş de frânghii, cobori nişte 
trepte şi, ajuns jos, coti pe un culoar. Fiecare pas era un chin. Se opri pe culoar, 
lipindu-se de perete. Auzi ţipetele dansatorilor de pe scenă, apoi bocănitul 
picioarelor care coborau scara de lemn şi, o clipă mai târziu, un bărbat apăru de după 
colţ. Sandman îi puse piedică şi, după aceea, îl calcă zdravăn pe ceafă. Omul gemu şi 
Sandman îi luă pistolul din mâna devenită dintr-odată moale, apoi îl întoarse cu fața 
în sus. 

— Cine eşti? îl întrebă, dar individul se mulțumi să îl scuipe. 

Îi trase una cu ţeava pistolului şi porni şontâcăind pe culoar, către uşa ce dădea 
spre scenă. Auzi iar paşi în urmă şi se întoarse, cu pistolul pregătit, dar era Sally care 
alerga după el, cu mantia în braţe. 

— Eşti teafăr? îl întrebă ea. 

— Mi-am sucit glezna. Nu cred că e ruptă. 

— Hai. Sprijină-te de mine. 

ÎI scoase în stradă. Un bărbat fluieră la vederea picioarelor ei lungi încălţate în 
ciorapii albi, iar ea se răsti la el, punându-şi mantia pe umeri. 

— Mamă, mamă. Ce s-a întâmplat? 

— Cineva a tras în mine. Cu o puşcă. 

— Cine? 

— Nu ştiu, spuse Sandman. 

Clubul Serafimilor? Părea cea mai probabilă explicaţie, mai ales după ce le 
refuzase mita substanţială, dar nu făcea lumină în afirmaţia lui Jack Hood cum că 
s-ar fi pus un preţ pe capul lui. 

— Zău că nu ştiu, repetă el. 

Mergeau acum sau, în cazul lui Sandman, şontâcăiau prin piaţa acoperită de la 
Covent Garden. Era o seară de vară, ceea ce însemna că era încă lumină, deşi umbrele 
se lungeau pe pietrele pavajului, acoperite cu resturi de legume şi fructe storcite. 
Florăresele îşi aranjau coşurile pe trotuar, în aşteptarea spectatorilor care aveau să 
iasă de la cele două teatre din apropiere. Sandman continua să arunce priviri în 
urmă, fără a detecta însă vreun inamic. 

— Se aşteaptă să mă întorc la Wheatsheaf, îi spuse el lui Sally. 

— Da' n-or să ştie pe care uşă intri, nu? zise Sally. Şi odată intrat acolo, eşti la 
adăpost, căpitane, fi'ncă nu-i om acolo care să nu-ţi ia apărarea. 

— Eşti sigură că nu trebuie să fii la teatru? 

— N-o să mai pornească în veci bâlciu' acolo. 

Ajunseră în Drury Lane şi Sally deschise uşa principală de la Wheatsheaf. 

— Camera din spate e liberă? îl întrebă Sandman pe Jenks, hangiul. Jenks înclină 
din cap. 

— Un gentleman care a zis că vă întoarceţi, domnule căpitan, a ţinut-o pentru 
dumneavoastră. Şi aveţi şi o scrisoare. 

— Trebuie să fie lordul Alexander, explică Sandman. Voia să luăm cina cu el, 
dumneata şi cu mine. 

Luă scrisoarea de la domnul Jenks şi îi zâmbi lui Sally. 

— Nu te superi? 

— Să mă supăr pe lordul Alexander? Nu face decât să se holbeze la mine cu ochii 
cât cepele, nu? zise Sally, apoi privi în jos, la fusta scoțiană scurtă. Mai bine mă duc să 
mă schimb, ca să nu-i sară ochii de tot din cap. 

În timp ce ea fugea în sus pe scări, Sandman împinse cu umărul uşa salonului din 
spate şi, uşurat, se lăsă pe un scaun. În încăpere era întuneric, pentru că obloanele 
erau închise şi lumânările fuseseră stinse; trase un oblon şi văzu că nu lordul 
Alexander rezervase salonul, ci sergentul Berrigan. 

Acesta ridică pistolul şi îl aţinti spre fruntea lui. 

— V-au pus gând rău, domnule căpitan. 

Va urma.. 

Titlul original: The Devil's Gold, 2011 
Traducerea: Ştefi Todo 


SANTIAGO, CHILE 
MIERCURI, 2 MAI 
CU TREI SĂPTĂMÂNI ÎN URMĂ 


Jonathan Wyatt a hotărât să aştepte înainte să-şi ucidă ţinta. 

Îl urmărise pe Christopher Combs, de-a lungul întregului stat Chile, de la 
un sătuc izolat la următorul, sus în munți şi înapoi în capitală, întrebându-se 
ce făcea nenorocitul mincinos. Pentru a evita să fie descoperit, a stat liniştit, 
în spatele lui Combs, neavând contact cu niciunul dintre oamenii pe care 
adversarul său îi vizitase. Acum ţinta sa era bine aranjată într-un apartament 
luxos la Ritz-Carlton - cinci sute de dolari pe noapte, ceea ce ridica o serie 
întreagă de întrebări, având în vedere salariul de la guvern al lui Combs — 
rezervarea fiind confirmată pentru următoarele zece zile. Pentru a mai adăuga 
o insultă, Combs stătea acum la spa-ul hotelului, masându-i-se nodurile de 
pe spatele lui de cincizeci şi opt de ani. 

Ai răbdare. 

Asta îşi spusese în ultimii opt ani. 

Dar era greu. 

Wyatt fusese cunoscut în comunitatea serviciilor de informaţii ca un 
bărbat care vorbea puţin. Vorbea puţin, cu un scop, ceea ce de multe ori îi 
făcea pe ceilalți să vorbească prea mult. Tăcerea era o artă învățată, pe care el 
o stăpânea la perfecţie şi ştia cum era numit pe la spate. 

Sfinxul. 

Dar nu îi mai păsa. 

Cariera lui de douăzeci de ani ca agent operativ de informaţii se sfârşise 
cu opt ani în urmă. 

Din cauza lui Christopher Combs şi Cotton Malone. 

Cel din urmă formulase acuzaţiile împotriva lui, iar primul îl asigurase că 
vor fi anulate, numind audierea administrativă o simplă formalitate. Doi 
bărbați muriseră într-o situație dificilă. Malone l-a învinuit pe el pentru cele 
două morți, numindu-le inutile şi de sacrificiu. El a respins ambele acuzații. 

El şi Malone fuseseră prinşi în cursă, sub foc, cu trei agenţi care i-ar fi putut 
ajuta, în apropiere. El era agentul superior responsabil aşa că a cerut să fie 
aduşi, dar Malone a obiectat. Aşa că l-a pocnit pe Malone cu capătul 
revolverului şi le-a ordonat oricum să intre. 

Malone a formulat o acuzare. 

Şi el l-a urât pentru asta. 

Băiatul glorios al lui Magellan Billet şi Stephanie Nelle, directoarea. 
Auzise poveştile despre recompensele pe care Malone le-a refuzat şi despre 
cum nu greşea aproape niciodată. Fost comandant de navă. Avocat. Pilot. 
Orice ai dori, Malone putea să facă. 

A depus chiar şi o mărturie convingătoare împotriva lui. 

Şi consiliul de administraţie — împuternicit, aparent, să-i aprecieze cu a 
doua privire pe cei de pe teren - a auzit mărturia lui Malone şi a altor trei 
persoane, apoi a hotărât că într-adevăr a acționat într-un mod nesăbuit. 

Pe scurt, a fost concediat fără să primească niciun beneficiu. 

Chris Combs era şeful său direct. Un director adjunct care va deveni 
curând, aşa cum Combs se lăuda în privat, director. Ca să fie sigur, Wyatt a 
verificat că într-adevăr Combs era următorul în linie pentru promovare. A 
lucrat ca subaltern a lui Combs cinci ani, succesul lui fiind în mod sigur 
combustibil pentru creşterea celuilalt. Combs şi-a exprimat în mod repetat 
recunoştinţa şi i-a spus că va avea nevoie de un director adjunct. Douăzeci de 
ani de experienţă îl calificau în mod clar pe Wyatt. Creşterea în carieră fusese 
întotdeauna în mintea lui. 

Aşa că mesajul fusese clar. 

Creştem împreună. 

Dar la audiere, în loc să-l susțină, Combs l-a vândut, mărturisind că, în 
opinia sa, era justificată concluzia de neglijenţă. 

Combs a primit directoratul. 

Wyatt a fost concediat, petrecându-şi ultimii opt ani lucrând cu contract 
pentru diverse agenţii de informații care aveau nevoie de experienţa lui dar nu 
şi de obligaţiile față de el. Au plătit bine, dar nu au reprezentat un substitut. 

Îşi voia cariera înapoi. Dar era pierdută. 

Răzbunare? 

Se părea că e tot ce i-a rămas. 

Şi avea răbdare. Urmărindu-l pe Combs. Aşteptând momentul potrivit. 

Ca cel de acum. 

Combs şi-a luat două săptămâni libere şi a zburat singur în Chile. Făcând 
ceva în afara agenţiei. 

Exact ce? De fapt, asta voia să ştie. 

Aşa că, în timp ce Combs se distra singur la Ritz-Carlton şi înainte ca el 
să-l ucidă pe nenorocit, a hotărât să afle. 


* 

A încetinit maşina închiriată în timp ce intra în Turingia. Micul sat chilian 
avea faima că era o stațiune termală populară. Afişele anunțau că astmul, 
bronşita, tulburarea digestivă, chiar şi pielea uscată puteau fi vindecate — 
totul, bineînţeles, la un anumit preț. 

A condus în jurul unei pieţe centrale aglomerate. 

O biserică colorată în ocru se ridica la un capăt, flancată de o arcadă de 
magazine, pitorescul fiind întrerupt numai de stâlpii de electricitate. Un 
cartier rezidenţial, în vestul oraşului, arăta mai mult ca un peisaj de ţară din 
Anglia cu case de lemn, acoperişuri înclinate şi copaci înfloriți. Ştia despre 
bătrână pentru că în urmă cu câteva zile îl urmărise pe Combs până la casa 
ei. Locuia în mijlocul unui grup de araucaria înalți, cu crengile groase de pin 
întinzându-se spre cer. Casa avea două etaje, având nevoie de o vopsire, 
acoperişul de tablă fiind plin de rugină. Doi cai păşunau într-o împrejmuire. A 
încetinit maşina pe un drum denivelat şi a parcat lângă un gard pe care 
crescuse rochița rândunicii. 

Uşa din față a fost deschisă de o femeie ca o pasăre, cu părul blond, 
înspicat cu gri. Vasele de sânge îi brăzdau braţele lungi şi subțiri şi pete de la 
ficat îi punctau încheieturile. Părea să se apropie de şaptezeci de ani, dar 
ochii căprui aveau o privire vioaie. Când el s-a prezentat, sprâncenele ei s-au 
ridicat într-un aparent amuzament şi i-a aruncat un zâmbet care i-a arătat 
dinții ca un felinar. 

L-a invitat înăuntru, engleza ei împletindu-se cu germana. S-a aşezat pe o 
canapea tapițată cu catifea roz, în timp ce ea s-a sprijinit de un scaun 
supradimensionat învelit într-o cuvertură înflorată. 

A aflat că numele ei era Isabel. 

— Şi ce doriţi? l-a întrebat ea. 

— Aţi avut un vizitator ce câteva zile în urmă. 

— Oh, da. Era plin de viaţă. 

— Ce a vrut? 

L-a studiat cu o privire calculată, un fior apărându-i în ochiul drept. 
Respirația ei s-a transformat într-o gâfâială slabă. Doar sunetul unui ceas 
deranja liniştea. 

— Se pare că acelaşi lucru ca şi dumneavoastră. Şi dumneavoastră păreți 
plin de viață. 

Se juca cu el. Bine. Putea face şi el acelaşi lucru. 

— Locuiţi aici de multă vreme? 

— Toată viaţa. Dar familia mea e din Heidelberg. Părinții mei au venit aici 
după război. Tatăl meu a ridicat casa asta. Construită dintr-o treime inimă, o 
treime mâini şi o treime înţelegere. 

El a zâmbit, încercând să o facă să se simtă în largul ei. 

— Înţelepciune germană veche, a observat ea. 

— Tatăl dumneavoastră a fost soldat? 

— Pentru numele lui Dumnezeu, nu. A lucrat la poştă. A simțit că 
Germania nu va mai fi la fel după război, aşa că a plecat. Îndrăznesc să spun 
că a avut dreptate. 

A hotărât să se întoarcă la ce voia să ştie. 

— Ce a vrut domnul Combs de la dumneavoastră? 

— Mi-a arătat două fotografii, un bărbat şi o femeie, şi a vrut să ştie dacă 
îi cunoşteam. l-am spus că odată au locuit lângă Lago Todos los Santos, la 
granița cu Argentina. 

— De ce erau acele fotografii atât de importante pentru el? 

Colțurile sprâncenelor s-au îndreptat în jos. 

— De ce e treaba dumneavoastră? 

El a hotărât că adevărul ar putea funcţiona cel mai bine. 

— El şi cu mine avem o datorie de rezolvat. 

— Văd asta. Încercaţi din greu să vă ascundeţi gândurile, dar pe fața 
dumneavoastră, în ochii dumneavoastră, scopul e clar. Eminenţa Cenuşie era 
la fel. 

El nu a înţeles. 

— În Franța, cu secole în urmă, a spus ea, era Eminenţa Roşie. 
Cardinalul Richelieu, primul ministru al regelui. Asistentul lui Richelieu, 
părintele Joseph, era cunoscut ca Eminenţa Gri. Ca şi superiorul lui, era o 
figură întunecată, ambii experți în mânuirea puterii. Roşu şi gri se refereau la 
robele lor. A făcut o pauză. Cenuşiu a fost culoarea uniformei naziştilor. 
Martin Bormann era Eminenţa Cenuşie. 

S-a gândit la ce ştia despre Martin Bormann. Nu prea multe. Secretarul 
privat al lui Hitler. Gardianul Fuhrerului. Al doilea cel mai puternic om din al 
Treilea Reich. 

— Bărbatul din fotografia pe care mi-a arătat-o domnul Combs. Era 
Eminenţa Cenugşie, deşi pe atunci îşi spunea Luis. 

— Şi femeia? 

— Îşi spunea Rikka, deşi era văduva lui Hitler. 

Acel nume îl ştia. Eva Braun. S-a măritat cu Hitler în aprilie 1945, cu 
puțin înainte ca ambii să se sinucidă în buncărul Fuhrerului. 

— Ce spuneţi? 

Ochii apoşi transmiteau o privire supărată. 

— Domnul Combs nu a fost la fel de surprins ca dumneavoastră. 

— Ce a spus despre informaţiile dumneavoastră? 

— V-a înşelat? 

Bătrâna asta era bună. O întrebare simplă, pe neaşteptate, destinată să 
provoace un răspuns emoțional. 

— E un mincinos. 

— Şi eu cred asta. M-a minţit. Dar voia să ştie unde locuiau cei doi din 
fotografie. De fapt, întrebarea lui m-a surprins. A fost o vreme când Eminența 
Cenuşie a fost căutat. Nimănui nu i-a păsat de văduvă, toți credeau că e 

moartă. Puţini îi cunoşteau fața sau numele. Dar el. Pe el îl voiau mulți. El a 
fost guetrupillân. 

Nu a recunoscut cuvântul şi a întrebat ce înseamnă. 

— Un cuvânt chilian local, a spus ea. Un diavol tăcut. Puțin cam ca 
dumneavoastră. 

A ignorat împunsătura. 

— Ce s-a întâmplat cu Bormann şi Braun? 

— În cele din urmă au mers să locuiască într-un loc în care nu-i putea 
găsi nimeni. 

El şi-a dat seama că, în urmă cu ani de zile, lumea era un loc diferit. Nu 
erau sateliți, televiziune, ziare globale sau internet. Să te ascunzi era mai 
simplu şi mulți criminali de război au reuşit să dispară. 

În special doi oameni pe care majoritatea lumii îi credea morţi. 

— Unde s-au dus? 

Ea nu i-a răspuns. 

— Aţi mai vorbit despre asta înainte de vizita lui Combs? 

— Nimeni nu mi-a pus întrebările astea. De ce ar fi făcut-o cineva? Sunt o 
femeie bătrână care trăieşte liniştită. Cine ar fi ştiut vreodată chiar că exist? 

— Chris Combs. 

— Atunci trebuie să vă puneţi singur întrebarea. Cum am fost găsită? 

Nu avea nicio idee. 

— Nu mă credeți? a întrebat ea. Văd asta în ochii dumneavoastră. Aţi 
venit în casa mea şi ați pus aceste întrebări. Am răspuns cinstit, dar tot nu 
mă credeți. 

Ce credea el nu conta. 

— Ce a spus Combs la răspunsurile dumneavoastră? 

— Voia colaborare. Aşa cum văd că vreţi şi dumneavoastră. S-a ridicat 
încet în picioare. Vă voi arăta, aşa cum i-am arătat şi lui. 

În ziua apariţiei lui Combs, Wyatt aşteptase în josul autostrăzii, în 
pădure, de unde putea vedea drumul de acces. Combs a stat puţin mai mult 
de o oră, apoi a condus înapoi la Santiago. Wyatt nu avea idee ce s-a 
întâmplat în timpul vizitei. 

Isabel s-a răsucit către uşă. 

— Ciudat, totuşi. 

Şi-a fixat privirea pe el în timp ce se oprea. 

— Nu arătațţi ca un vânător de nazişti. 

— Nu sunt. 

— Dar sunteți un vânător. Atâta lucru ştiu şi eu. 


A urmat-o pe Isabel afară, într-un hambar în care echipamente agricole 
stăteau ruginite în umbrele întunecate. Stăncuţele au ros găuri în acoperiş şi 

cuiburi de rândunici ocupau grinzile. Dintr-o grămadă putredă de lemne o 
pisică i-a salutat cu un miau lung. 

S-a îndreptat spre o anexă de la capătul îndepărtat. Rochia murdară 
atârna pe ea ca o haină pe un cui şi sandale împletite din frânghie îi 
acopereau picioarele. A deschis liniştită o uşă de lemn în timp ce balamalele 
vechi rezistau scârțâind. Într-un spaţiu de doi metri pătraţi erau stivuite trei 
cufere. 

— Astea au fost aici de decade, a spus ea. 

El a păşit înăuntru. Un şoarece a fugit la apropierea lui. 

Ea a zâmbit. 

— Evi iubeşte şoarecii. 

A atins cufărul de deasupra şi a deschis capacul. 

Praful s-a revărsat ca o cascadă. 

Înăuntru era o varietate de lucruri. Pe partea de sus erau haine —- o 
jachetă dublă anti-vânt, o pereche de cizme pentru tranşee, şi o banderolă cu 
zvastica. 

— Ale tatălui meu. 

— Am crezut că a fost civil, a spus Wyatt în timp ce continua să cerceteze 
prin cufăr. 

— Nu te puteai aştepta să creşti în guvern dacă nu erai membru de 
partid. 

A scos un colan de argint în formă de inimă pe care era aplicat un soare 
aurit cu opt raze. Mai departe a găsit o cartuşieră şi nişte mănuşi zdrențuite. 

Apoi şi-a dat seama. 

— Tatăl dumneavoastră a fost în SS? 

— Evident. 

Începea să nu-i placă tonul ei. 

A observat un teanc de cupoane mucegăite legate împreună cu o bucată 
de sfoară sfărâmicioasă. A studiat cuponul de deasupra. Două rune erau 
imprimate în colțul stâng alături de cuvintele STANDORT-CANTINE, sub care 
era denumirea de rău augur BUCHENWALD. La dreapta jos era scris RM2. 

— Ce sunt astea? a întrebat el. 

— Gardienii din lagăr erau plătiți în cupoane. Le puteau folosi să cumpere 
mâncare şi alte lucruri de la cantina lagărului. Alea valorează două mărci 
germane fiecare. 

— Buchenwald a fost un lagăr de exterminare. Ce făcea tatăl 
dumneavoastră acolo? 

Ea a scuturat din cap. 

— Fratele meu mai mare. El a fost gardian în Unităţile Morţii. SS- 
Totenkopfverbânde. 

A observat mândria nemțească din vocea ei. 

— A murit în război? 

— Ruşii l-au omorât. 

A pus cufărul de sus pe podeaua de pământ apoi a început să caute prin 
al doilea. Mai multe haine, suveniruri pentru copii şi un articol curios — o 
maşină de scris, cu carcasa metalică neagră ruginită şi spartă. 

— A tatălui meu. Folosită în timpul războiului. 

S-a uitat la taste. Rândul cu numere avea obişnuita funcţie dublă. Punct 
şi virgulă apăreau deasupra cifrei 1. Alte taste cu numere aveau, de 
asemenea, semne de punctuație ca alternativă. Dar deasupra lui 5 era o rună 
dublă. SS. Se părea că maşina de scris fusese modificată ca să se adapteze 
regimului. 

A început să-şi pună întrebări despre Isabel şi tatăl ei. 

A deschis ultimul cufăr. 

Interiorul era plin de scrisori şi ziare vechi. A ridicat unul dintre pachete. 

Pisica a intrat înăuntru şi Isabel a mângâiat animalul. 

— Aşa o fată bună, Evi? 

S-a uitat la Isabel, care încă mângâia pisica. 

— Evi are vreo legătură cu Eva Braun? 

— Bineînţeles. Cei mai apropiați prieteni foloseau această poreclă. Şi eu îi 
spuneam aşa. Aşa că mi-am numit aşa fiecare pisică pe care am avut-o de 
atunci, în amintirea ei. 

Răbdarea lui scădea. 

— Ce joc jucaţi? 

Ea continua să mângâie pisica. 

— La ce vă referiți? 

S-a apropiat de ea. În ochii ei nu se vedea nici cel mai mic semn de frică. 
Au rămas înghețați ca marmura verde. 

— Dumneavoastră şi domnul Combs aţi fost prostii. 

— De cine? 

— Eminenţa Cenugşie. 

A făcut deja calculele. 

— E mort de mult. 

— Nu şi urmaşii lui. 

Poate că ei erau obiectivul lui Combs? 

— Care e jocul lor? 

Privirea ei s-a intensificat. 

— Ei sunt tot ce ne-a mai rămas. 

— Cine sunt noi? 

— Aceia dintre noi care mai cred. 

Ochii ei erau plini de indignare. 

— Asta s-a întâmplat acum mult timp. E gata. 

— Totuşi dumneavoastră şi domnul Combs sunteți amândoi încă 
interesați. Domnul Combs ştia că tatăl meu a lucrat pentru Führer. De asta a 
venit. Mai ştia că a fost dorința lui Hitler ca Bormann să supraviețuiască 
războiului. O scrisoare de la Hitler însuşi îi cerea tatălui meu să facă orice ar 

fi dorit Eminenta Cenuşie. Aşa că tatăl meu şi-a petrecut întreaga viață 
ascunzându-l pe Bormann. 

El aştepta mai mult. 

— Bormann-i au apărut peste tot. Cei care îl căutau au avut o grămadă 
pe care să-i urmărească, dar niciodată pe cel adevărat. 

Îşi amintea vag că citise despre apariţiile lui Bormann prin Brazilia. 
Argentina, Bolivia şi Paraguay. Câţiva Bormann-i chiar s-au dus singuri la 
autorități, susținând nevoia de justiție la bătrânețe, dar toți s-au dovedit până 
la urmă fie bolnavi mintal, fie deliranți. 

— De ce ar mai conta asta? 

— Ce vreţi să spuneți e de ce ar mai conta pentru domnul Combs. 

Asta era exact ce voia să spună. 

— Bormann nu a fost Hitler. Fuhrerul a fost special. Politicienii dinaintea 
lui ne vorbeau de sus. Bormann ne-a vorbit de sus. Hitler a vorbit cu noi. 

Părea că ea vrea să-şi spună gândurile, aşa că a lăsat-o. 

— Am urmărit de multe ori filme în care vorbea Hitler. Defila în saloane 
pe muzica militară plină de viață. Oh, am iubit muzica aceea. Întotdeauna 
purta uniforma cenuşie şi avea cele mai strălucitoare cizme. Aşa o privelişte. 
Oamenii stăteau nemişcaţi când vorbea el, aşa cum şi trebuia. El i-a iubit şi ei 
l-au iubit pe el. 

Se agăța de o fantezie vicioasă. Dar dacă amintirile îi dezlegau limba, el 
era dispus să-i permită acest lux. 

— Ce s-a întâmplat cu Bormann? a întrebat el din nou. 

A scuipat pe podea. 

— A fost un nenorocit ticălos. Fuhrerul a făcut o mare greşeală să aibă 
încredere în el. 

— De ce îmi spuneţi toate astea? 

Ea a ridicat din umeri. 

— De ce nu? Aşa cum aţi spus, a fost cu mult timp în urmă. 

— Aţi putea... 

— Am terminat de vorbit cu tine. 

A început să se îndrepte spre ieşirea din hambar, pisica agățându-se de 
tocurile ei. 

— Vorbiţi despre trecut cu venerație, a încercat el. Sunteţi nazistă? 

S-a oprit, s-a întors şi l-a cercetat cu un aer insolent de triumf. 

— Sunt un urmaş credincios al Fuhrerului meu. 

Şi a dispărut. 


Vizita lui la bătrână l-a tulburat. Nu a fost deloc ceea ce s-a aşteptat. 
Niciodată nu s-a gândit că Martin Bormann, Eva Braun şi Adolf Hitler ar fi 
subiectul conversațţiei lor. 

Înainte să părăsească Turingia a parcat maşina la umbra unor copaci şi 
şi-a folosit telefonul ca să acceseze internetul. A găsit un sumar concis al 
vieţii lui Martin Bormann. 


Născut în Halberstadt în 17 iunie 1900, fiul unui fost sergent major al 
regimentului prusac, Bormann a renunţat la şcoală pentru a lucra la o fermă 
din Mecklenburg. După ce a servit pentru scurt timp ca tunar într-un 
regiment de artilerie la sfârşitul primului război mondial, s-a alăturat 
organizaţiei de dreapta Rossbach Freikorps. În cele din urmă a intrat în 
Partidul Naţional Socialist, devenind ofiţerul regional de presă în Turingia şi 
apoi director comercial în 1928. Din 1928 în 1930 a fost ataşat la 
Comandamentul Suprem SA şi în octombrie a devenit comandant al 
partidului. O lună mai târziu a fost ales ca delegat al partidului nazist în 
Reichstag. Din iulie 1933 până în 1941 a fost şeful de cabinet în biroul 
adjunctului Fiihrerului, Rudolf Hess, în calitate de secretar personal. 

Acolo a început creşterea lui imperceptibilă spre centrul puterii, 
stăpânind încet mecanismul birocratic nazist şi câştigând încrederea 
personală a lui Hitler. În plus faţă de administrarea finanţelor personale a 
lui Hitler, a controlat Gauleiteriii şi  Reichsleiteriii, oamenii care 
administrau diferitele ţinuturi din Reich. Brutalitatea, duritatea, lipsa 
culturii şi faptul că părea nesemnificativ, i-au făcut pe naziștii din vârf să-i 
subestimeze abilităţile. Zborul mentorului său, Rudolf Hess, în Anglia i-a 
deschis drumul să îi ia locul lui Hess. 

În mai 1941 a devenit capul partidului. Până la sfârşitul războiului, 
Bormann a fost gardianul aprig al ortodoxiei naziste. A fost un fanatic când 
venea vorba de politică rasială, antisemitism şi Kirchenkampf, războiul 
dintre biserici. La sfârşitul anului 1942 era secretarul privat al lui Hitler, 
având grijă de detaliile administrative obositoare şi conducându-l pe Hitler 
în construirea propriilor scheme. După ce Hitler i-a ordonat „să pună 
interesul naţiunii înaintea propriilor sentimente şi să se salveze”, Bormann 
a părăsit buncărul Fiihrerului în 30 aprilie 1945, după ce Hitler era mort. 
Relatările despre ce s-a întâmplat după aceea variază foarte mult. Potrivit 
unora, Bormann a fost ucis încercând să treacă liniile ruseşti cu o maşină 
anti-tanc. Cu toate acestea, îndoielile au persistat şi au fost raportate 
numeroase apariţii ale lui Bormann, începând din 1946. După ce a fost 
condamnat la moarte în absenţă, la Niirenberg, în octombrie 1946, 
adevărata lui soartă rămâne necunoscută. 


Toate celelalte site-uri pe care le-a găsit confirmau aceleaşi informaţii. 
Nimeni nu ştia cu adevărat ce s-a întâmplat. Apoi a căutat ce a putut despre 
Eva Braun. 


Născută în Miinchen în 1912 într-o familie catolică din clasa de mijloc, 
fiica unui învăţător, Braun l-a întâlnit prima dată pe Hitler în studioul 
prietenului lui fotograf Heinrich Hoffmann în 1929. A lucrat ca asistentă a 
lui Hoffmann, mai târziu devenind laborant, ajutându-l să prelucreze 
fotografiile lui Hitler. Blondă, cu faţa proaspătă şi atletică, îi plăcea să 
schieze, să se urce pe munţi, să facă gimnastică şi să danseze. 

După moartea lui Geli Raubal, nepoata lui Hitler cu care acesta avea o 
lungă legătură de dragoste, Braun a devenit amanta lui, trăind în 

apartamentul din Berlin al acestuia. În 1935, după o încercare de sinucidere 
nereuşită, Hitler a dus-o într-o vilă din Miinchen, lângă casa lui. În 1936 s-a 
mutat la Berchtesgaden, unde se comporta ca şi gazda lui Hitler. Au fost 
depuse toate eforturile pentru a ascunde relaţia ei cu Hitler, din moment ce 
se presupunea că Fiihrerul este dedicat în totalitate naţiunii. Puţini germani 
ştiau de existenţa ei. Chiar şi cei mai apropiaţi asociaţi ai lui Hitler nu erau 
siguri de relaţie, din moment ce Hitler a evitat orice sugestii care să 
dovedească intimitatea şi adesea îi înjosea şi denigra inteligența. Îşi 
petrecea cea mai mare parte a timpului făcând exerciţii, visând, citind 
romane ieftine şi uitându-se la filme romantice. Totuşi, loialitatea sa faţă de 
Hitler nu a fost pusă la îndoială. În 1945 i s-a alăturat lui Hitler în buncărul 
Fihrerului şi în cele din urmă a murit împreună cu el ca parte a unui pact 
de sinucidere. 


Câteva site-uri susțineau posibilitatea că unul sau amândoi 
supraviețuiseră războiului, împreună cu Hitler, dar Wyatt nu a putut găsi 
nicio referință în care vreun istoric serios să considere vreodată asta o 
realitate. 

Dar Isabel a făcut-o. 

S-a hotărât să continue să imite ceea ce a făcut Combs cu câteva zile în 
urmă şi s-a întors în Santiago, găsind acelaşi bulevard cu trei benzi şi 
librăria. Magazinul era localizat lângă Plaza de Armas, în inima oraşului, cam 
în mijlocul unei arcade cu buticuri pitoreşti. Lângă ea era o cafenea care 
expunea o varietate minunată de brânză Camembert şi Cedar. A cinat acolo la 
prima vizită, în timp ce-l aştepta pe Combs, bucurându-se de nişte cârnaţi 
picanți şi nişte salam. 

Dintr-o catedrală de la capătul îndepărtat al bulevardului, clopotele 
băteau ora trei şi jumătate. Nori de furtună se rostogoleau de pe vulcanii care 
se ridicau spre vest, iar soarele după-amiezii dispărea treptat în spatele unui 
grup de nori cumulus groşi. Ploaia va ajunge până la căderea nopții. 

Dar până atunci el va fi altundeva. 

A intrat în magazin. Sunetul unui clopoțel a anunţat prezenţa lui. 

— Buenas  tardes!, i-a spus el proprietarului, un om îndesat, 
supraponderal, cu o mustață neagră stufoasă. 

Omul i-a răspuns la salut şi s-a prezentat ca fiind proprietarul, Gamero, 
folosind limba engleză. Proprietarul purta acelaşi papion şi aceleaşi bretele 
care îi împodobeau trupul rotund şi în timpul vizitei lui Combs. 

— Am nevoie de un moment din timpul tău. 

I-a arătat cinci bancnote de câte o sută de dolari americani pentru a 
sublinia importanța cererii lui. 

— Eşti norocos. Ziua a fost slabă. Nu e niciun client în acest moment. 

Gamero i-a tras banii din mână. 

— O să închid mai devreme. 


1 Bună seara, în spaniolă, în original. 

Proprietarul a mers legănat către uşă şi a răsucit încuietoarea. Apoi, pe 
buzele cărnoase ale omului s-a format un zâmbet. 

— Cum te pot ajuta? 

— Spune-mi ce i-ai spus lui Cristopher Combs. 

Pe fața omului a apărut o privire nedumerită. 

— Doi dintre voi? După acelaşi lucru? 

— Care e? 

Gamero a clătinat din cap, apoi i-a făcut semn şi l-a condus printr-o 
perdea zdrențăroasă în spatele magazinului. Se pare că odată clădirea 
găzduise o bancă, din moment ce din acea vreme rămăsese un seif de fier. A 
privit în timp ce Gamero rotea cadranul de bronz, a eliberat tamburul, apoi a 
deschis o uşă neagră grea. 

— Uită-te singur. Aşa cum a făcut Combs. Eu voi fi în față. 

A intrat în seif şi a tras de lanțul unui bec care atârna din tavan. Opt 
dulapuri erau aranjate pe un perete. O uşă ducea afară, dar era asigurată cu 
un sistem de închidere. A studiat dulapurile, observând rugina şi 
putreziciunea lor şi a concluzionat că probabil timpul nu a fost binevoitor cu 
conținutul lor. 

A deschis un dulap. 

Dosare ferfenițite şi hârtii galbene erau îndesate înăuntru. A scos câteva 
şi a observat scrisul, în cea mai mare parte tipărit şi decolorat. 

Germană. 

Nu putea citi niciuna. 

A cercetat celelalte dulapuri. Toate erau la fel de îndesate. 

Se părea că era un fel de arhivă germană secretă. Svastica împodobea 
multe pagini, ca parte a antetului. 

A auzit clopoţelul din fața magazinului. 

Apoi două pocnituri, ca ale baloanelor care se sparg. 

Apoi, din nou, clopoţelul. 

A părăsit seiful şi a mers din nou către partea din față. Magazinul era 
tăcut. Nu se vedea nimeni. Oamenii mergeau într-o parte şi în alta pe trotuar, 
în afara ferestrei din față. Maşinile şuierau pe bulevard. Gamero zăcea cu fața 
în jos pe podea într-o baltă formată de propriul sânge. 

Pocniturile fuseseră dintr-o armă cu amortizor, două răni de ieşire 
punctând craniul bărbatului. 

A verificat pulsul. 

Nimic. 

A păşit către uşa din față, încuind-o pe dinăuntru. Apoi l-a târât pe 
Gamero în spatele tejghelei, să nu poată fi văzut de pe fereastră. 

Trebuia să termine ceea ce începuse. 

Amintindu-şi de uşa încuiată din interiorul seifului, a cercetat cadavrul şi 
a găsit un set de chei. S-a retras în spatele perdelei, înapoi în seif şi a deschis 
încuietoarea care securiza uşa. 

A tras de lanţul altui bec. 

Camera era puțin mai mare decât o debara, zidurile de piatră fiind 
căptugşite cu rafturi din lemn încovoiate de o varietate de suveniruri. 

Uniforme, busturi, săbii, pistoale, toate împodobite cu rune şi zvastici. A 
numărat douăzeci de copii zdrențuite din Mein Kampf. Şi obiecte din 
ceramică, în principal animale şi statuete. Una, o păpuşă soldat, avea braţul 
ridicat în semn de salut. Mai erau halbe de bere, căşti şi o cutie muzicală care 
încă funcționa. 

Era Gamero un colecţionar? Sau un negustor? 

Asta i-a atras atenţia lui Combs? 

A auzit un zgomot din partea din față a magazinului. În liniştea acestuia, 
totul părea amplificat. A păşit în spatele perdelei şi s-a uitat de după ea. Afară 
erau doi bărbați. Unul forța încuietoarea, iar celălalt stătea în față pentru a 
bloca vederea trecătorilor. 

S-a hotărât că vrea să afle ce făceau cei doi, aşa că s-a retras în interiorul 
clădirii şi a alunecat în spatele unei grămezi de cutii de carton, stivuite de la 
podea până la tavan, fiecare dând pe afară de cărți. A reuşit să se strecoare în 
spatele lor exact când a sunat clopoţelul şi a folosit spaţiul dintre cutii ca să 
vadă când cei doi au trecut prin perdea şi au găsit seiful. Fiecare căra o 
servietă mică, care a fost pusă pe podea când ei au dispărut înăuntru. A auzit 
dulapurile de metal deschizându-se, sunetul hârtiei fluturând, apoi mai multe 
obiecte zdrobindu-se de podea. 

Se părea că goleau şi dulapul cu suveniruri. 

Unul dintre bărbați s-a întors şi a luat o servietă. 

Au trecut câteva minute, apoi amândoi au ieşit din seif. 

A doua servietă a fost deschisă şi Wyatt a văzut patru mănunchiuri de 
material gri, învelit în plastic transparent. Toate au fost întinse pe podea, de-a 
lungul holului, două pe o parte, două pe cealaltă. La capătul fiecăruia era un 
dreptunghi mic negru. 

Ştia exact la ce se uita. 

Explozibili din plastic cu detonatoare controlate prin radio. 

Focul rezultat ar fi fierbinte şi volatil şi puţine lucruri ar rămâne în urma 
lui. Bineînţeles, ar fi clar incendiere, dar nu s-ar putea dovedi. Dacă erau 
deştepţi, detonatorul era construit din materiale care se vor vaporiza în 
explozie. El aşa folosea întotdeauna pe vremea când era un agent secret 
american valoros. 

Acum nu era sigur ce mai era. 

O târfă, angajată numai când nu era altcineva disponibil. 

Aşa se simţea. 

Bărbaţii au ieşit pe uşa din față, clopoţelul anunţându-le plecarea. A 
presupus că se vor îndepărta de clădire înainte de detonare. 

Asta însemna că avea cam un minut. 

Şi-a părăsit ascunzătoarea şi a alergat pe holul îngust şi întunecos până 
când a găsit o uşă de lemn în peretele din spate. A eliberat zăvorul, a deschis- 
o şi s-a strecurat pe o alee care se întindea în spatele unui şir de clădiri. 

Găsind strada, a micşorat ritmul, s-a întors şi a mers calm pe trotuar, 
amestecându-se cu alți oameni la o stradă distanţă de intrarea principală în 
librărie. 

O explozie a zguduit după-amiaza. 

Dar el a continuat să meargă spre locul în care era parcată maşina lui. 


A părăsit Santiago şi a condus înapoi spre Turingia, o călătorie de 
patruzeci de minute pe drumurile de munte rar circulate. Trebuia să ajungă 
la Isabel. Dacă acei bărbaţi l-au omorât pe Gamero, şi ea ar putea fi o ţintă. 
Nu era sigur de ce îi pasă, dar era îngrijorat pentru bătrână. 

În ce era implicat Combs? 

În mod sigur nu la ce se aştepta. 

Nici pe aproape. 

A intrat în Turingia, a trecut cu maşina pe lângă magazinele care se 
pregăteau pentru o nouă zi, apoi a ieşit din oraş. A spionat ferma. Totul era 
tăcut. A condus maşina pe aleea de pământ şi a parcat lângă hambar. 

Uşa din față era deschisă. 

A ieşit din maşină şi a studiat intrarea, oprindu-se puţin, ascultând ca 
să-şi dea seama dacă e vreo mişcare. 

Nicio pală de vând nu deranja copacii. Broaştele orăcăiau un concert la 
distanţă. 

A cercetat dincolo de tocul uşii. 

Linişte şi pace. 

A păşit înăuntru şi a văzut, în dreapta lui, corpul înțepenit al lui Isabel 
într-un balansoar lângă vatră, cu o gaură de glonţ în cap. 

Prezenţa acră a morţii se simțea în aerul cald. 

Prea târziu. 

Se pare că ei vizitaseră întâi acest loc. 

A închis ochii bătrânei, imobilitatea lor deranjându-l. Evi s-a strecurat 
înăuntru pe uşa din față şi s-a cuibărit în apropierea picioarelor fără viață ale 
lui Isabel. Pisica mare gri a părut enervată de lipsa de interes a stăpânei şi s-a 
retras pe un scaun gol. 

Ar putea căuta în jur. 

Dar ce? 

Să-l ia naiba dacă ştia. 

Casa avea cam trei sute de metri pătraţi. În dormitor a găsit o masă din 
lemn de culoare deschisă, suprafața ei lucioasă susținând o lumânare 
supradimensionată înfăşurată în ramuri proaspete de araucaria. Deasupra 
lumânării atârna un portret al lui Adolf Hitler, cu privirea lui fanatică 
îndreptată spre ceruri. Incredibil. Aici a fost o femeie, la şaptezeci de ani după 
ce lucrurile s-au întâmplat, venerând un maniac. 

A studiat restul camerei puțin mobilate, uitându-se la resturile triste ale 
vieții unei bătrâne. O sobă acoperită cu teracotă lustruită umplea un colț. Un 
dulap cu uşile care se deschideau către centru, pictat bogat în stil bavarez, 
conținea haine. O masă de toaletă din arțar era vizavi de patul îngust. 
Deasupra ei erau trei fotografii alb-negru, fiecare fiind încadrată de o ramă de 
argint care îşi pierduse strălucirea. Una era a unui bărbat purtând o 
uniformă SS. Nicio emoție nu se vedea pe fața lui, doar o privire goală, ca şi 
cum un zâmbet ar fi fost aproape dureros. Malul unui lac se contura în spate, 
înconjurat de brazi înalți. 

A căutat în sertarele mesei de toaletă, apoi a aruncat o privire sub pat. 
Pachete de plicuri stăteau pe scândurile prăfuite. 

Le-a tras afară. 

Toate aveau timbre din Africa de Sud şi un scris de mână masculin, toate 
fiindu-i adresate lui Isabel în Turingia. A deschis unul din plicuri. Scrisoarea, 
în engleză, era semnată de Gerhard Schub. S-a uitat la alte plicuri. Datele se 
întindeau din 1960 până în 1980. S-a hotărât să le ia cu el. 

Şi-a întors atenţia spre masa de toaletă la celelalte două fotografii afişate. 
Una era cu copii, toți cam între şapte şi opt ani. Doi băieți şi trei fete, 
îmbrăcaţi ca şi cum ar merge la biserică, în costume şi fuste, pozând 
împreună, un grup vesel. Ultima fotografie înfățişa doi bărbaţi. Unul era 
acelaşi cu cel din cealaltă fotografie, de data asta fără uniforma SS. Purta 
lederhosen, pantaloni scurți de piele susținuți de bretele unite de o bandă pe 
care era o zvastică strălucitoare. O cămaşă de culoare deschisă îi acoperea 
pieptul, ciorapi până la genunchi îi înfăşurau picioarele şi avea o vestă de 
lână peste umeri. Celălalt bărbat din fotografie era scund, cu pieptul lat şi cu 
păr negru rar. Purta un costum având la mână o bandă cu zvastica nazistă. A 
studiat fața celui mai în vârstă de aproape, observând un zâmbet prefăcut 
care nu lăsa să se vadă niciun dinte, un maxilar încleştat şi o privire vicleană. 

S-a hotărât să ia şi fotografiile. 

Era adevărat, nu era lupta lui, dar înainte să-l omoare pe Combs voia să 
ştie ce provocase cele două crime. 

S-a întors şi a ieşit din casă, foarte atent, dar nu era nimic care să ridice 
vreun semnal de alarmă. 

Cu scrisorile şi fotografiile în mână, a ajuns la maşină şi a plecat. 


* 


A condus o jumătate de oră, în cele din urmă intrând într-un oraş numit 
Los Arana. Autostrada se despărțea către o parte rezidențială liniştită spre 
sud şi magazine spre nord. O piață cu iarbă umplea centrul oraşului, 
punctată cu lămâi. Printre turnurile gemene ale unei biserici de culoarea 
stridiilor, încadrat ca o podoabă arhitecturală, se prefigura conul unui vulcan 
îndepărtat. Străzile erau în mare parte pustii. Siesta de după-amiază, a 
presupus. 

A parcat maşina lângă o cafenea deschisă. 

Înăuntru, mesele erau pline de bărbaţi cu părul negru, pletoşi. Un miros 
puternic de muncă grea umplea aerul. Sendvişurile groase cu şuncă de care 
se bucurau cei mai mulți dintre ei arătau bine, aşa că a comandat unul şi o 
carafă cu vin. 

În timp ce mânca, a studiat scrisorile. 


7 februarie 1969 

Sosirea noastră în Bloemfontein a fost fără evenimente. E un loc ciudat, 
Issie. Aproape o mie cinci sute de metri deasupra nivelului mării, aerul clar şi 
lumina. Bucăţi din Europa sunt peste tot. Mori de apă, ferme, grădini de 
trandafiri. E o luptă aproape perpetuă cu seceta, dăunătorii şi bancherii. Luis se 
plânge neîncetat. Nu-i place locul. Uniunea Sud Africană e o națiune 
conflictuală. Are două capitale. Johannesburg, la nord, e centrul politic. 
Bloemfontein, aici, în Statul Liber, e centrul jurisdictional. De ce e aşa, nimeni 
nu poate explica, deşi există zvonuri că vor fuziona ambele la Bloemfontein. 
Statul Liber e plin de influența olandeză. Mulţi încă vorbesc de războiul 
englezilor cu burii, care s-a terminat cu o sută de ani în urmă. Încă îşi amintesc 
lagărele de concentrare. Lui Luis îi place să-mi spună că britanicii au inventat 
conceptul aici când au măcelărit treizeci de mii de femei şi copii în timpul 
războiului. Aici lumea urăşte încă toate lucrurile britanice, ceea ce îl încântă pe 
Luis. 

Îmi doresc ca tu să poți vedea tara asta. Câmpiile maro punctate cu ceea ce 
localnicii numesc tufişuri de piper, netezimea întreruptă de dealuri mici de 
culoarea fierului. Vârfurile plate ale munților se văd la orizont. Am luat o casă la 
periferia oraşului. E umbrită de eucalipţi. Ai iubi bougainvilla care urcă pe 
pereţii săi. În spatele lor este un hambar şi un grajd. Morile de apă se învârt 
peste râuri. Fără apă nu ar fi nimic, decât un deşert arid. Noaptea e cea mai 
bună dintre toate. Savana devine tăcută şi se face argintie în lumina lunii. 
Câinii noştri se adună sub ferestre. E bine că sunt acolo, deoarece țin leii la 
distanță. 

Câinii sunt neînfricaţi. Le invidiez curajul. 


Et d 


23 mai 1969 

Îmi e dor de tine, Issie. Timpul este aproape irelevant aici. 

Am fost martor la ceva curios cu câteva zile în urmă. Luis şi cu mine am 
mers într-un oraş la vest de aici. Nu avea mai mult decât un magazin cu 
acoperiş roşu, o biserică olandeză reformată şi o stație de benzină. Se vindea o 
fermă şi Luis voia să fie acolo când se făcea licitația. Ce privelişte ciudată. 
Mobilier expus în lumina soarelui, împrumutătorul care conducea licitația, 
proprietarul în haine sărăcăcioase, soția şi copiii în lacrimi. Oferta lui Luis a fost 
considerată scăzută şi nu a reuşit să cumpere proprietatea, aşa că nu avea o 

dispoziție prea bună. El mi-a ținut o prelegere despre faptul că nu există nici un 
loc în această lume pentru cei slabi. Ei îi deranjează pe cei puternici cerând 
simpatie şi pentru asta trebuie eliminaţi. Nu simțea nimic pentru familia care ar 
putea dormi fără niciun adăpost. Totuşi, mie îmi părea rău pentru ei. Cum ar 
putea cineva să nu simtă nimic? Dar Luis părea plin doar de dispreț. 

E un om dur, alimentat de ură şi chiar mai mult de regret. Rikka are un 
moment dificil. Nu o va duce să înoate sau să facă o excursie cu barca pe râu, 
sau pur şi simplu să stea sub copaci şi să se bucure. Ea încearcă să facă viața 
suportabilă, dacă nu pentru el, atunci pentru ea însăşi. El încearcă să o 
mulțumească cu obiecte de lux. Casa lor e plină de argint, mahon şi cărți. 
Totuşi, nu îi vizitează nimeni. El n-ar tolera musafiri. Suspiciunile lui au crescut 
de când am sosit, o fobie de nesiguranţă care îi consumă fiecare zi. E atât de 
dependent de mine. Ciudat, de fapt. Acest om puternic având nevoie de mine să 
face, să spun şi că văd ceea ce el nu poate. E paralizat de frică şi o parte din 
mine e bucuroasă. 


X + 


14 ianuarie 1971 

Ne-am mutat din nou. De data asta mai aproape de granița cu Basutoland, 
în estul ținutului muntos. Mi s-a promis eliberarea din serviciu de Crăciun, dar 
apoi mi s-a spus că Luis nu mă va lăsa să plec. Încă depinde de mine. Se pare 
că sunt singurul în care are încredere, dacă acest adjectiv poate fi folosit pentru 
un om ca el. Mă îndoiesc că are încredere în cineva sau ceva. Îţi promit, Issie, 
voi deschide acest subiect cu el în curând. 

Noua noastră fermă e minunată. E o proprietate cumpărată cu profiturile de 
la minele de aur. Luis este priceput la investiții. Continuă să ducă o viață 
solitară. Puțini se aventurează atât de departe. Eu sunt în continuare 
mesagerul care călătoreşte în Bloemfontein. Cărțile sunt îndatorirea mea 
principală. Citeşte mai mult de o duzină pe lună. Merg în oraş o dată la trei 
săptămâni, când soseşte o încărcătură. Cluburile americane de carte ñi 
furnizează ceea ce îi place. Este singura lui plăcere şi Rikka îl încurajează 
deoarece o scuteşte de mânia plictiselii lui. 

E un diavol şi nu merită niciun lux în viața lui. Dacă n-aş avea o obligatie, 
aş pune capăt acestei şarade. Dar nu pot. Nu-mi stă în fire, aşa cum sunt sigur 
că ştii. 


Wyatt citea cu o fascinație crescândă. 

Toate scrisorile erau semnate al tău, pentru totdeauna, cu dragoste 
Gerhard. Erau înşirate pe o perioadă lungă de timp şi ideile erau profunde. 

Era clar că lui Schüb nu îi păsa de Martin Bormann, dar sentimentele lui 
pentru Isabel nu au scăzut niciodată. 

19 noiembrie 1971 

Această țară e un festin pentru carnivori. Am învățat că fripturile, cotletul şi 
antricotul mâncate sub stele direct cu mâna au un gust mai bun decât orice pe o 
farfurie. Oh, Issie, îmi doresc ca tu să poti fi aici. Dar asta e imposibil. Luis nu 
ştie despre aceste scrisori şi ar fi furios dacă ar şti, dar trebuie să am pe cineva 
cu care să-mi împărtăşesc gândurile, şi tu, draga mea, eşti singura persoană în 
care am totală încredere. 

Cu două zile în urmă am călătorit la o fermă din sud. Un alt oaspete ne-a 
spus să nu vorbim despre războiul dintre englezi şi buri. Africanii care locuiesc 
la fermă au suferit pierderi umilitoare în mâinile britanicilor şi au încă 
resentimente profunde. Războiul s-a încheiat de mult, aşa că am fost mirat de 
avertisment. În ciuda eforturilor noastre de a evita subiectul, gazda noastră a 
vorbit de bunăvoie despre cum britanicii au prins toate femeile şi copii şi i-au 
dus forțat în lagăre, acesta fiind felul lor de a-i dezbina pe buri, forțând 
comandanții să se predea. Totuşi, a avut efectul opus. Burii au luptat cu mai 
multă putere. Doar atunci când au capturat comandanții şi i-au atras în lupta 
împotriva foştilor compatrioți, cu promisiunea că persoanele dragi vor fi 
eliberate, coloana vertebrală a burilor a fost ruptă. Mulţi au acceptat invitația şi 
trădarea lor a fost cea care, în final, i-a costat pe buri pierderea războiului. 
Gazda noastră avea un nume pentru bărbații ăştia. Hensopper-i. L-am întrebat 
ce vrea să spună şi mi-a spus, „Un ridicător de mâini”. Apoi a scuipat pe 
pământ ca să-mi arate ce gândeşte despre trădători. 


Et e 


15 martie 1972 
Sunt pe cale să merg spre nord în excursia săptămânală pentru a lua 
cărțile lui Luis şi a obține pentru Rikka specialităţile pe care le doreşte. În 
ultimul timp i-a apărut un interes pentru tricotat. Produsele ei sunt drăguțe, deşi 
nu prea e nevoie de fulare şi pulovere aici. Pare că le face pur şi simplu pentru 
a-l enerva pe Luis, pentru că el o bate în mod constant la cap că pierde vremea. 
E clar că ea se bucură de disconfortul lui. Luis a investit foarte mult în minele 
de aur şi obține beneficii enorme. Chiar a împărţit o parte din această bogăție, 
suficient pentru a-mi permite să cumpăr o bucată învecinată de pământ şi să 
construiesc o casă. E o clădire din piatră cu acoperiş de lut, înconjurată de o 
livadă de cireşe. De asemenea, are o terasă unde stau seara şi privesc zebrele, 
antilopele şi gazelele. E casa mea, Issie, şi, pentru prima dată, îi sunt 
recunoscător lui Luis. 


23 iunie 1976 

Luis a fost într-o dispoziţie groaznică de câteva săptămâni. A citit cărți 

despre război. În una era citat Goebbels, care a spus o dată că „Bormann nu e 

un bărbat al poporului. Nu are calificările necesare pentru provocările reale ale 
conducerii. E doar un simplu administrator, un funcționar, nimic mai mult.” 
Îndrăzneţe cuvinte, a spus Luis, de la un laş care s-a sinucis şi şi-a ucis soția şi 
copiii. Luis vorbeşte oribil despre Führer. Nu simte decât dispreț pentru el. Îmi 
spune că orice mişcare politică are nevoie de un revoluționar. De cineva care să 
dobândească puterea prin orice mijloace. Cu toate acestea, odată ce o 
dobândeşte, această putere trebuie trecută acelora care sunt mai buni la 
organizare şi control, acelora care au abilitatea de a administra şi, în cele din 
urmă, aceştia conduc. „Fii mândru că eşti birocrat”, mi-a spus el. „Pentru că 
funcţionarii conduc lumea”. 


În mod clar Gerhard Schüb nu era tatăl lui Isabel, sau fratele, sau vreo 
altă rudă. Se părea că e cineva de care ea era legată emoțional, cei doi fiind 
separați de serviciul forțat al lui Schub în slujba Eminenţei Cenugşii. 

Nu era de mirare că-l ura pe Bormann. 

A găsit doar o singură scrisoare diferită de restul. Deşi scrisoarea îi era 
adresată lui Isabel, era clar că scrisul nu era al lui Schub. 


9 aprilie 1977 
Nu mă cunoaşteţi, dar ştiu despre lunga dumneavoastră corespondenţă cu 
Gerhard. Nu ați mai primit nicio scrisoare de la Gerhard de câteva luni şi 
motivul este greu de acceptat. Ştiu că şi pentru noi a fost. Gerhard a murit cu 
trei luni în urmă. A suferit mult timp de mai multe afecțiuni. O răceală pe care a 
contractat-o s-a transformat în gripă, apoi în pneumonie şi a murit liniştit în 
somn. A vorbit des despre dumneavoastră şi ştiu că voia să vă reîntâlnească, 
dar de acum nu mai e posibil. Am considerat că e un lucru decent să vă anunţ, 
deoarece scrisorile dumneavoastră care au sosit după moartea lui arată clar că 
nu ştiţi ce a făcut Domnul. Îmi pare rău pentru pierderea pe care aţi suferit-o. 
Gerhard a fost un om bun. Îi vom duce dorul mereu. 
Cu tristeţe, 
Gordon Donaldson 


Wyatt simțea durerea bătrânei. Uitându-se la teancul de scrisori şi-a dat 
seama că asta fusese viața ei. Şi-o imagina aşteptând poşta, nerăbdătoare să 
audă că poate Gerhard se va întoarce în sfârşit în Chile din Africa de Sud. 

Dar asta nu s-a întâmplat niciodată. Şi acum ea era moartă. 

Voia să ştie cine a omorât-o şi de ce. 

Şi-a terminat cina şi a părăsit restaurantul. Venise noaptea şi stelele 
sclipeau pe cerul strălucitor. Un cuplu se apropia, cu braţele unul în jurul 
celuilalt, cei doi mergând încet, bucurându-se de linişte. 

S-a dat într-o parte şi le-a permis să treacă. 

Un moment mai târziu cei doi s-au întors şi a simțit țeava unei arme 
apăsată pe gâtul lui. 

— Stai liniştit, i-a spus bărbatul la ureche. 

Încă doi bărbaţi au apărut din întuneric, cu puşti în mână. Ceea ce cu un 
moment înainte erau şanse decente, tocmai au devenit imposibile. 

Bărbatul a pipăit jacheta lui Wyatt, dar nu a găsit nimic. l-au luat 
scrisorile din strânsoare. 

— Să mergem, a spus bărbatul. 

A fost dus departe de cafenea spre un camion parcat. A urcat. Cei doi 
bărbaţi cu puşti l-au urmat, ducându-l în bena murdară care mirosea a 
bălegar. 

Au condus din oraş în pădurea din apropiere. Animale surprinse intrau şi 
ieşeau din tufişurile de pe ambele părți ale drumului. Unele traversau drumul 
la lumina farurilor, ochii lor chihlimbarii dansând ca stelele. A supravegheat 
îndeaproape drumul camionului şi a presupus că se îndrepta spre est, printr- 
o câmpie întinsă care strălucea sub luna lucioasă. Ocazional, pâlcuri de 
copaci deranjau netezimea, cu umbre neregulate. 

Camionul a părăsit suprafața asfaltată şi a săltat prin iarba înaltă spre 
unul din pâlcuri. A hotărât că denivelările terenului ar putea fi în avantajul 
lui. După vreo două sute de metri, camionul s-a oprit chiar lângă copaci. 
Înainte ca bărbatul şi femeia din cabină să poată cobori, şi-a înfipt cotul în 
fața gardianului din dreapta. A smuls puşca celui de-al doilea bărbat şi i-a 
tras un upercut puternic, trimițând corpul peste margine, în iarbă. A 
îndreptat vârful puştii spre celălalt bărbat care stătea încă în bena camionului 
şi şi-a îndreptat atenţia către cei doi din cabină. 

Dar, ciudat, nu au reacționat nicicum. 

— Nu e nevoie de asta, a spus şoferul, arătând către copaci. Acolo. Te 
aşteaptă. 

Deşi ştia că nu ar trebui, şi-a lăsat ochii să urmărească degetul 
bărbatului spre un pâlc gros de copaci cu un luminiş în centru. Lângă un foc 
puternic stătea o persoană scundă şi slabă. Nu era vizibilă nicio trăsătură, ci 
doar conturul întunecat al formei sale ciudate. 

Wyatt a sărit din camion cu puşca în mână şi a mers cu greu prin iarba 
până la genunchi. În timp ce se apropia, focul trosnitor încălzea răcoarea 
nopții. A văzut că focul era înconjurat de un cerc de pietre. 

Tinea puşca îndreptată în față. 

Gândurile sale haotice căutau legătura. 

— Bună seara, a spus bătrânul. Eu sunt Gerhard Schub. 


A lăsat puşca în jos şi şi-a compus în minte imaginea soldatului viril, 
îmbrăcat în uniforma SS, cea pe care o văzuse în dormitorul Isabelei. 

Nu era aceeaşi persoană. 

Bătrânul s-a ghemuit lângă foc, în care acum mai ardeau câteva surcele, 
aruncând o paloare nesănătoasă. Obraji scofâlciți, ochi împăienjeniţi, o față 
extenuată. Două brazde adânci îşi făceau drum de la nasul acvilin la colțurile 

gurii. Creştetul chel şi corpul subțire dezvăluiau o persoană anemică, 
neobişnuită să stea afară, deşi dacă ar fi fost Schub ar fi petrecut o viață 
întreagă în soarele african. Pete pestrițe, maronii-vineţii, din cauza vârstei, 
punctau obrajii, fruntea şi spatele încheieturilor osoase. Dar ochii îl atrăgeau 
pe Wyatt, strălucitori şi vii, rămăşiţele cenuşii strălucitoare în focul care se 
stinge, febrili în admiraţia flăcării. 

— Nu poţi fi Schub, a spus el. 

Privirea s-a mutat de la foc. 

— Nu. Nu sunt bărbatul pe care l-a iubit Isabel. El a murit cu mult timp 
în urmă. Dar a fost un bărbat bun, care a dus o viață bună. Aşa că i-am luat 
numele. 

Răguşeala dată de țigări se auzea în vocea lui. 

— Cine eşti? 

— Ţi-ai cunoscut tatăl? 

A ezitat un moment, apoi a spus: 

— Da. De fapt am fost destul de apropiați. 

— L-ai admirat? 

— Da. 

— Eşti norocos. 

Faţa sfrijită s-a umplut de dispreţ. 

— Isabel a fost o femeie bună. Dar a simţit o mare loialitate față de al 
Treilea Reich. L-a întâlnit pe Gerhard Schub în Chile. Erau tineri amândoi, s- 
au îndrăgostit. Ea a mers şi ca să o cunoască pe Eva Braun. Schub a fost 
trimis în Africa de tatăl lui Isabel, cu Bormann şi Braun. Cum ştii acum, nu 
s-a întors niciodată în Chile. 

— Ai vrut să găsesc scrisorile alea? 

— Au fost lăsate pentru tine. 

— De unde ai ştiut că mă voi întoarce? 

Schub a rămas tăcut un moment, apoi a spus: 

— E ceva ce trebuie să ştii. 

Şi bătrânul a vorbit. 

Tonul îi era hipnotic, funebru. 

Vorbele abia se auzeau deasupra zgomotului flăcărilor. 


* 


30 aprilie 1945. 

Dispoziţia Führerului se înrăutățtise progresiv de când generalii l-au 
informat ieri că Berlinul a fost pierdut şi o contra-ofensivă, despre care credea 
că ar putea salva Reichul, nu fusese inițiată. S-a revoltat când a aflat că 
Himmler negociază independent pacea cu Aliaţii. Asta l-a făcut să suspecteze 
tot ce era legat de SS, inclusiv capsulele cu cianură care au fost aduse în 
buncăr. 

— Sunt falsuri, a strigat el. Crescătorul acela de pui Himmler vrea ca eu să 
rămân în viaţă astfel încât ruşii să mă afişeze ca pe un animal la grădina 
zoologică. 

A arătat spre una din capsule şi a declarat că nu e nimic mai mult decât un 
sedativ. 

— Răutatea, se lamenta el, e frecventă. 

Ca să fie sigur de otravă, a ieşit la suprafață şi a privit cum capsula i-a fost 
administrată alsacianului lui favorit. Moartea rapidă a câinelui a părut să-l 
satisfacă. Apoi Fiihrerul a coborât în buncăr şi le-a prezentat celor doi secretari 
personali capsulele, comentând că şi-ar fi dorit să le poată da un cadou mai 
bun de despărțire. Ei i-au mulțumit pentru bunătate şi el le-a lăudat serviciul, 
dorindu-şi ca şi generalii săi să fi fost la fel de loiali. 

Mai devreme, toată lumea a fost convocată în buncăr. Hitler a apărut cu 
Bormann. În ochi avea aceeaşi privire ceţoasă, o şuviţă de păr cădea pe fruntea 
transpirată şi umbla târşâind picioarele în ceea ce părea o dureroasă umilire. 
Mătreaţa îi împestrița umerii, groasă ca praful, iar partea dreaptă a corpului îi 
tremura incontrolabil. Poporul german ar fi fost uimit să vadă starea de 
slăbiciune a Liderului lor Suprem. Personalul a fost aliniat şi Fiihrerul a dat 
mâna cu fiecare. 

Bormann privea în tăcere. 

Hitler a şoptit în timp ce se îndepărta: 

— Totul este în ordine. 

Sfârşitul era aproape. Acest om, care prin propria-i personalitate a dominat 
atât de complet o națiune, era pe cale să-şi pună capăt vieții. Atât de multă 
uşurare s-a răspândit printre persoanele prezente că s-au grăbit să ajungă la 
nivelul solului şi au dansat în cantina Cancelariei. Ofițerii, care cu câteva zile 
înainte nici nu i-ar fi recunoscut pe cei din personalul lor, dădeau mâna cu 
subordonații. Toată lumea părea să realizeze că Germania de după război era 
pe cale să fie total diferită. 

Până la prânz veştile nu erau bune. 

Trupele ruseşti ocupaseră Cancelaria. Tiergarten fusese ocupat. Piaţa 
Potsdamer şi podul Weidendammer erau pierdute. 

Hitler a acceptat raportul sumbru fără emoție. 

La ora 14:00 a luat prânzul cu secretarii săi şi cu bucătarul. Soția lui, Eva, 
care în mod normal mânca cu Hitler, nu era acolo. Căsătoria lor avea puţin mai 
mult de o zi vechime. Aşa o nuntă ciudată. Zgomotul luptei. Pereţii de beton. O 
aromă umedă mucegâită care umplea totul cu un miros de închisoare. Amândoi 
au declarat că sunt descendenți din arieni puri şi nu au nicio boală ereditară. 
Goebbels şi Bormann au fost martori oficiali. Mireasa şi mirele de-abia au 
zâmbit. 

Un mod ciudat de împlinire pe fondul eşecului copleşitor. 

După prânz Hitler şi soția lui au apărut împreună şi toți au fost chemați din 
nou. Şi-au luat din nou rămas bun cu mai puține emoții, apoi Fiihrerul şi Eva 
Braun s-au întors în apartamentele lor. 

După câteva minute s-a auzit o singură împuşcătură. 

Bormann a intrat primul în cameră. Un miros de cianură i-a iritat ochii şi l-a 
forțat să se retragă până când se aerisea. Hitler era întins pe partea stângă a 
canapelei, cu un glonț de mărimea unei mărci de argint în craniu. 

Eva Braun era întinsă în partea dreaptă. 

O vază umplută cu lalele şi narcise albe căzuse de pe o masă din 
apropiere, stropind-o cu apă pe rochia albastră. Nu avea urme de sânge, dar 
rămăşiţele unei fiole de sticlă se vedeau pe buzele ei. 

S-a găsit o pătură de lână şi corpul lui Hitler a fost înfăşurat în ea. Valetul 
Fuhrerului, Linge şi doctorul Stumpfegger au cărat corpul la nivelul solului. 
Bormann a înfăşurat corpul Evei Braun într-o pătură. A luat cadavrul pe umăr 
şi l-a cărat afară din cameră. Unul din gardieni a strigat la el şi s-a oprit în 
pasajul de trecere. A urmat o discuţie scurtă şi Bormann a dus corpul într-o 
cameră de lângă. A tratat cu gardianul, apoi a trecut cadavrul Evei Braun lui 
Kempka, care la rândul lui l-a trecut lui Guensche, care l-a dat mai departe unui 
ofițer SS care a dus corpul sus în grădina Cancelariei. 

Cele două cadavre au fost întinse unul lângă altul şi s-a turnat petrol peste 
ele. Armele ruseşti explodau în depărtare şi cineva a spus că Ivan era la mai 
puțin de două sute de metri distanță. O bombă a explodat şi i-a făcut pe 
îndoliați să se retragă la adăpostul unei terase din apropiere. Bormann, 
Burgdorf, Goebbels, Guensche, Linge şi Kempka priveau cum Guensche a băgat 
o cârpă în petrol, a aprins-o apoi a aruncat fitilul arzând peste corpuri. 

Au izbucnit flăcări uriaşe. 

Toată lumea a stat în poziţie de drepți, a salutat, apoi s-a retras. 


* 


— Tot ce au distrus, a spus Schüb. Toți cei care au murit. Şi s-a sfârşit 
tocmai aşa. 

— Contează? 

— Contează mult. Pentru că vezi tu, când au întins cadavrul Evei Braun 
ceva era diferit. Ceva ce în acel moment nu a observat nimeni. Dar cine i-ar 
putea învinui? Atât de multe s-au întâmplat aşa de repede. 

A aşteptat. 

— Rochia ei albastră nu mai era udă. 


La câteva ore de la sinuciderea lui Hitler, Bormann a îmbrăcat uniforma 
unui general SS, a umplut o geantă de piele cu hârtii şi a fugit din buncărul 
Fiihrerului. Pe podul Weidendammer a întâlnit focuri de bazooka, dar s-a 
descurcat să părăsească scena doar cu răni minore. A rechiziționat un vehicul 
rătăcit şi a condus spre un alt buncăr de sub pământ construit în secret de 

Adolf Eichmann, echipat cu mâncare, apă şi un generator. A stat acolo o zi, apoi 
a părăsit Berlinul şi a luat-o spre nord, îmbrăcat ca un pădurar. 

La granița daneză a găsit un grup de salvare staționat acolo cu săptămâni 
în urmă. Se pregătise el însuşi pentru călătorie cu luni în urmă îngropând două 
lăzi cu monede de aur, una în nord, alta în sud. A ascuns şi bancnote şi lucrări 
de artă care puteau fi convertite mai târziu în numerar. Poziţia sa politică i-a 
permis accesul la avioane Lufthansa, vapoare şi submarine şi a utilizat acel 
privilegiu în primele luni din 1945 ca să transporte în afara Germaniei tot ce ar 
putea avea nevoie în anii care vor urma. 

La sfârşitul anului 1945 era în Spania. A stat acolo până în martie 1946. 
Fața sa a rămas necunoscută până în octombrie 1946 când, după ce a fost 
inculpat pentru crime de război, fotografia sa a fost publicată în întreaga 
Europă. Atunci a hotărât să părăsească continentul, dar nu înainte de a se 
ocupa de Eva Braun. 

Erau asemănători în multe privințe. În timpul războiului ea a fost 
intenționat ținută în spate, a refuzat lumina reflectoarelor, a fost forțată să 
rămână în Alpii Bavarezi. Doar cei din cercul cel mai apropiat de Hitler o 
cunoşteau, aşa că i-a fost uşor să se piardă în lumea de după război. 

În 15 aprilie s-a întors în Berlin, împotriva ordinelor lui Hitler ca să-l anunțe 
că este însărcinată. Hitler a primit calm vestea, dar a amânat paisprezece zile 
până când în final să se căsătorească cu ea. În acel timp a aranjat, prin 
Bormann, scăparea ei. În 22 aprilie Hitler ştia că nu va părăsi niciodată 
buncărul în viață. Braun nu a vrut să supraviețuiască. Voia să moară împreună 
cu Hitler. 

Dar el n-a fost de acord cu ea, mai ales că era însărcinată. 

O femeie, căpitan SS, a fost aleasă de Bormann, una care avea cam 
aceeaşi statură şi semăna cu Braun. Femeia a fost mândră să fie cu Fiihrerul în 
ultimele lui momente. A intrat în buncăr în 30 noiembrie, cu o oră înainte ca 
Hitler şi Braun să se închidă acolo pentru ultima dată. În confuzia din acea zi 
nimeni nu a observat-o. Oamenii veneau şi plecau în mod obişnuit. Cu Bormann 
privind-o, a spart o capsulă de cianură şi şi-a pus capăt vieți. Corpul ei, 
îmbrăcat într-o rochie albastră identică cu cea pe care o purta Braun, a fost dus 
într-o anticameră de lângă. 

Bormann a intrat primul în dormitor după ce Hitler a murit. A înfăşurat 
corpul lui Braun, pretinzând că îi protejează demnitatea. S-a gândit că toţi vor fi 
atenți la Hitler, şi a avut dreptate. Sarcina lui Braun a fost să stea nemişcată şi 
să facă pe mortul. Bormann a cărat-o din dormitor, şi, înainte să fie strigat de 
gardian, a depozitat corpul în anticameră. Asta nu fusese aranjat, dar i-a dat 
lui Bormann o oportunitate să facă schimbul uşor, lăsând-o pe Braun în 
anticameră în timp ce înlocuitoarea ei era arsă împreună cu Hitler în grădina 
cancelariei de deasupra. În haosul care a urmat, Braun, cu aspectul fizic 
modificat şi îmbrăcată în uniforma de căpitan SS care venise cu o oră mai 
devreme, a părăsit buncărul. 

A părăsit Berlinul mergând în Austria cu unul din ultimele zboruri. De acolo 
a mers cu trenul în Elveţia, fără nicio diferență față de alte femei strămutate. 
Călătoria ei, în care a folosit noile documente de identitate şi banii procurați de 
Bormann, a fost uşoară. 

În cele din urmă a ajuns în Spania şi acolo au stat amândoi până în 
primăvara lui 1946, sub protecția unui lider fascist local. Transportul în America 
de Sud a fost aranjat de un simpatizant grec pe un transportor petrolier, aşa că 
s-au dus în Chile. Naziştii s-au adunat acolo încă din timpul războiului, în 
special în fermele puternic fortificate de la sud de Santiago. Bormann a 
considerat că e prea aglomerat, aşa că el şi Braun s-au stabilit lângă granița cu 
Argentina în districtul lacurilor până când farmecul Africii i-a atras din nou 
peste Atlantic. 


— Bormann n-a lăsat-o niciodată pe Eva Braun să uite că îi datorează 
viaţa, a spus Schiib. Îi plăcea să spună povestea supraviețuirii ei şi partea pe 
care o jucase el. Era modul lui de a-şi afirma superioritatea, fiind sigur că ea 
ştia că el era singurul motiv pentru care ea încă respira. 

Wyatt era uluit de ceea ce auzea. Nu-l interesase niciodată prea tare 
istoria, dar era greu să ignore impactul a ceea ce spunea Schub. 

— S-au căsătorit în Africa. 

— De ce? 

— Era din nou însărcinată şi el voia ca bebeluşul să fie legitim. 

Bărbatul mai în vârstă a făcut o pauză. 

— Aveau o relație dificilă. Soțul său mort, bărbatul pe care-l iubise cu 
adevărat, îi spusese să se bazeze pe Bormann. A încercat să respecte dorința 
lui Hitler, dar Bormann era dificil. A ajutat că, înainte de încheierea 
războiului, disprețul inițial al unuia față de celălalt a mai scăzut. Bormann a 
fost cel care i-a făcut rost de bani. A avut grijă de nevoile ei. Ea îi respecta 
puterea. 

Un moment de tăcere a trecut printre ei. 

— Era o personalitate stranie, a spus Schub. Capabil să omoare milioane 
de oameni, dar preocupat de faptul că urmaşul său ar fi putut fi numit 
bastard. 

— Ce s-a întâmplat cu copilul lui Hitler? 

— Braun a născut în ianuarie 1946. Copilul era robust şi sănătos. S-a 
întâmplat cât erau încă în Spania. Ei nu au ajuns în Chile până în prima 
parte a anului 1947. Copilul nu a făcut călătoria. Bormann a luat copilul la 
naştere. A fost însărcinat de Hitler să aibă grijă de Braun şi de copil. Dar asta 
nu s-a întâmplat niciodată. 

A înțeles. Odată ce Hitler era mort, Bormann a făcut propriile reguli. 

— Eva Braun a sângerat până a murit născând copilul lui Bormann. Asta 
a fost în 1954. 

Un sunet înăbuşit a umplut aerul de deasupra capului lor, ca o briză. S-a 
uitat în sus pentru a vedea păsările, care nu aveau un zbor rapid sau confuz, 
ci un pelerinaj, umbrele lor trecând peste lună. 

— Noaptea este refugiul lor, a spus Schub. Se vor întoarce în zori. 

A continuat să se uite până când ultima umbră a dispărut în întuneric. S- 
a uitat la Schüb şi a spus: 

— Tu i-ai omorât pe Isabel şi pe librar? 

A fost o ezitare în timp ce bătrânul îşi regla respiraţia. 

Apoi Schub a întors capul ca o bufniță şi a spus: 

— Ai răbdare, domnule Wyatt, şi îți voi povesti totul. 


* 


Se întreba dacă era un lucru bun. 

Îți voi povesti totul. 

De ce? 

Aceste secrete au stat îngropate mult timp. De ce să le împărtăşească 
acum? În mod special cu cineva care le-ar putea repeta. 

Ceea ce îl făcea să se întrebe. 

Următorul glonţ în cap era al lui? 

— Christopher Combs a devenit o problemă, a spus Schub. Se crede el 
însuşi un vânător de comori. Ştiai asta despre el? 

A dat din cap. 

— E şi un simpatizant nazist. Are o adevărată colecție ascunsă. 

— Ai văzut-o? 

— Am trimis nişte oameni să arunce o privire. 

— Combs te căuta pe tine? 

Schub a chicotit. 

— Aş spune că nu. Nu, el caută aurul. 

A ascultat în timp ce Schub explica cum, în ultimele zile ale războiului, 
banca din Berlin a Reichului a fost golită, conţinutul fiind transportat la sud 
de Alpi în Reduta Naţională, presupusul ultim stat al celui de-al Treilea Reich. 
Aceste bunuri au fost duse cu trenul de la Berlin la Mittenwald. Armata 
americană nu era departe şi timpul era scurt. Erau lingouri de aur, lăzi pline 
cu lingouri, saci cu monede şi milioane în valute străine. Trebuiau să fie 
ascunse în depozite secrete din munţi. Unele au fost găsite, de către o echipă 
specială a armatei. Dar numai o fracțiune din acea pradă a fost găsită după 
război. 

— E o mare dezbatere despre exact cât a fost de fapt îngropat, a spus 
Schub. Investigaţiile de mai târziu au indicat că soldaţii americani ar fi putut 
găsi şi păstra o parte din aur. Am citit rapoarte ale FBI-ului din acele timpuri, 
după ce au fost chemaţi în Germania să investigheze. Rezultatele au fost 
neconcludente. Dar dacă americanii au găsit bunuri din banca Reichului, a 
fost doar o parte din tot ce deținea banca. 

Schub a băgat mâna în haină, a scos o bucată de hârtie şi i-a dat-o. 
28 aprilie 1945 


Livrarea activelor din banca Reichului a avut loc fără evenimente în 
Mittenwald. S-a realizat un inventar care cuprindea următoarele: 


364 de saci cu aur (2 lingouri în fiecare, un total de 728 lingouri) 
4 cutii cu lingouri de aur 

25 de cutii cu lingouri de aur (fiecare conținând 4 lingouri) 

2 saci cu monede de aur 

11 cutii cu aur cântărind 150 de kilograme 

20 de cutii cu monede de aur 


Toate maşinile de tipărit bancnote au fost eliminate în lacul 
Walchen aşa cum s-a ordonat. Locaţiile depozitelor secrete au fost alese 
pe pantele montane orientate spre nord, la altitudini cuprinse între 100 
şi 200 de metri în gropile pregătite în timpul nopții. Plasarea a avut loc 
în cursul zilei de 25 şi 26 aprilie şi a fost încheiată în 27. 


— Aceasta e o traducere în engleză a unei notițe germane din vremea 
aceea. Mulți numesc banca din Berlin a Reichului cel mai mare jaf bancar din 
istorie. 

Wyatt a arătat către hârtie. 

— De ce nu e în germană? 

— Pentru că tu nu vorbeşti limba aia. 

Era impresionat. 

— Ce altceva mai ştii despre mine? 

— Că l-ai urmărit pe Combs. Te-a trădat cu opt ani în urmă şi te-a costat 
cariera. Presupun că ai venit aici ca să-l omori. 

— Ştii multe despre mine. 

— Ţi-ai făcut treaba, şi ţi-ai făcut-o bine. Ai cerut puţin în afară de 
respect şi loialitate. Asta înțeleg. Tu, bineînțeles, n-ai primit nimic de la 
Combs. 

Piesele începeau să se aşeze. 

— Combs a venit aici şi a început să pună întrebări. A găsit-o pe Isabel şi 
pe librar. Cerceta ceva ce tu voiai să rămână secret. 

— Nu numai eu. Mai e cineva. M-ai întrebat acum un minut dacă eu i-am 
omorât pe Isabel şi pe librar. Nu l-am omorât pe niciunul. Dar librarul, 
Gamero, era pe cale să-i vândă lui Combs nişte documente, ca cel pe care-l ţii 
în mână. Am încercat să-l fac să-şi schimbe părerea, dar era mult prea lacom. 
Isabel. Dumnezeu s-o binecuvânteze. Era plină de amărăciune şi supărată şi 
vorbea prea mult. Din păcate, fratele meu n-a fost la fel de răbdător ca mine. 

— El i-a omorât? 

— E un bărbat dificil. El abordează problema noastră comună într-un 
mod diferit. Să omoare e uşor pentru el. Seamănă mult cu tatăl lui. 

— Şi cine e? 

— Martin Bormann. E copilul născut în timp ce trăiau în Africa. 

Avea încă o întrebare dar şi-a păstrat-o pentru moment. 

— Fratele meu a moştenit averea familiei. În timpul războiului, Bormann 
a controlat capitalurile din Fondul Industriei Germane al lui Adolf Hitler. Sau, 
cum a numit-o istoria, Bogăția lui Hitler. Banii veneau de la industriaşii 
germani. Unii au plătit de bunăvoie, alții au necesitat încurajări. Era prețul pe 
care îl plătea bogăţia pentru privilegiul de a profita de Reich. Bormann a 
condus acel fond şi mulți credeau că a trimis multe din acele bogății în 
conturi străine. Aveau dreptate. Dosarele din dulapurile lui Gamero conţineau 
înregistrarea acelor transferuri. 

— Un pic prostesc, nu? Să păstrezi înregistrări. 

Schub a zâmbit. 

— Astea erau aberațţiile lor. Naziştii iubeau să scrie totul. Ca acea notiță 
pe care o ai în mână. Au înregistrat transferul unor bogății în momentul în 
care ar fi fost mult mai bine să nu spună nimic. 

La asta nu mai avea argumente. 

— Gamero era fiul unui imigrant german. Tatăl lui, împreună cu 
nenumărați alții, s-au furişat în Chile după război. Unii aveau rude în zonă, 
descendenții emigranților originali germani care au ajuns, cu încurajarea 
guvernului, în partea centrală a Chile în timpul secolului al XIX-lea. Tatăl lui 
Gamero fusese un diplomat de rang înalt în serviciul străin, binecuvântat să 
trăiască în străinătate în timpul războiului, capabil după aceea să nege, cu 
neruşinare, orice implicare în crimele de război. 

— Tu cine eşti? a întrebat el, dorind cu adevărat să ştie. 

Schub se uita la foc, stând încă ghemuit în scaun. 

— Sunt un om care suportă o povară grea. Cred că poţi înțelege asta, nu? 

— Am venit aici să îndrept o nedreptate personală. Nu-mi pasă de 
problemele tale. 

— Mi-aş dori ca ale mele să fie la fel de simple ca ale tale. 

Tăcerea s-a aşternut între ei. 

— Fratele meu e mort, a spus Schüb. Eu l-am omorât cu puţin timp în 
urmă. 

— Eu de ce sunt încă în viață? 

— Vreau să-ţi arăt ceva. 


L-a urmat pe Schub prin iarbă, înapoi în pădure şi pe o cărare îngustă. 
După zece minute de mers, în timpul cărora gazda lui nu a spus nimic, a 
descoperit cetatea, un edificiu lung şi greoi lipit de munte pe o pantă înclinată 
brusc, pereții săi gri părând stropiți cu vapori de sodiu strălucitori. 

Au găsit o cărare pavată şi au mers în sus către intrarea principală. Un 
gardian solitar stătea în afara zidurilor, înarmat cu o puşcă. 

— Castelul fratelui meu, a spus Schub. Gardianul meu. 

— Unde locuieşti? 

— Nu aici. 

A cercetat cetatea cu varietatea sa de clădiri, zidurile punctate cu şipci, 
lucarne şi balcoane. Au intrat într-o curte interioară. Câteva maşini stăteau 
nefolosite. Unele din ferestrele de deasupra erau luminate, dar cele mai multe 
erau întunecate şi tăcute. 

O intrare luminată părea drumul de urmat. Au pornit peste pietre, 
trecând pe lângă maşinile întunecate. 

Interiorul era opulent, german şi medieval. Exact la ce se aştepta. 

— Fratele meu s-a agăţat de moştenirea sa. 

Schub l-a condus la etaj într-un dormitor. Wyatt a observat patul enorm 
cu picioare rotunde iacobine. Deasupra capului atârna o pictură în ulei 
uriaşă, înfățişându-l pe arhanghelul Mihail cu sabia îndreptând nerăbdător 
călătorii spre Rai. 

Apoi a observat panoul. În capătul îndepărtat, într-un alcov. 

O uşă de piatră, deschisă. 

Au mers încolo şi au păşit înăuntru. Trepte de piatră acoperite cu un 
covor roşu se învârteau într-un cerc strâns. Au coborât încet şi s-au oprit pe o 
podea de ardezie cenugşie, uitându-se la o uniformă nazistă. Aerul uscat avea 
în mod clar climatul controlat şi umidificat. Pereţii de piatră brută, tencuiți şi 
zugrăviți tot în gri, mai purtau urmele de când au fost sparți în stâncă. 
Încăperea era o cale de intrare, o cameră dizolvându-se în alta. Erau acolo 
steaguri, flamuri, chiar o replică a unui altar dedicat SS-ului. Erau 
nenumărate figurine şi soldați de jucărie care stăteau pe o hartă colorată a 
Europei de la începutul secolului al XX-lea, caschete, săbii, pumnale, şepci, 
uniforme, geci, pistoale, puşti, apărători, banduliere, inele, bijuterii, mănuşi, 
fotografii şi un număr respectabil de picturi semnate chiar de Hitler. 

— Sunt cam trei mii de obiecte cu totul, a spus Schub. O viață întreagă 
de efort. Probabil că cea mai mare colecţie a nazismului de pe planetă. Aşa 
cum am spus, fratele meu îşi iubea moştenirea. 

Atenţia lui Wyatt s-a îndreptat în față unde a observat mai multe obiecte. 
Schub s-a oprit la un manechin fără cap, unul din multele care expuneau o 
varietate de haine din anii '30. 

— Asta era uniforma de vară a Sturmbannfiihrer-ului. O haină albă, 
frumoasă, cu nasturi de argint, o Cruce de Fier, o banderolă stacojie şi o 
insignă de aur a Călărețului ataşată de buzunarul stâng de la piept. Din 
ordinul lui Hitler haina era purtată doar între 1 aprilie şi 30 septembrie, 
împodobind ofițerii de cel mai înalt rang în timpul ceremoniilor de la 
Berchtesgaden. Era de neimaginat să fie purtate în orice alt moment sau loc. 
Impresionant, nu? Naziştii au fost buni în a acoperi putregaiul cu o spoială 
arătoasă. 

Intrase într-o lume macabră, mintea lui fiind cutremurată de spectacol. Şi 
deşi văzuse lucruri mai rele, nu văzuse niciodată ceva mai ciudat. 

— Când am văzut toate astea, a spus Schub, m-am gândit la copilărie. 
Bărbaţi, în secret, purtând banderole cu svastici. Apărători. Banduliere. 
Mănuşi. 

Bărbatul mai în vârstă a arătat spre un câine basset de porțelan expus. 

— Prizonierii de la Dachau i-au făcut pentru SS. 

Se uita la câinele alb lucios. 

Labirintul subteran s-a terminat în față, la o uşă de lemn. 

Schub s-a întors către el. 

— Înainte să intrăm acolo, mai e ceva ce trebuie să ştii. 


Bormann se uita cum Eva Braun se zvârcolea şi tipa în agonie. Se lupta cu 
naşterea, deşi moaşa o avertizase să se relaxeze. Picioarele i s-au înțepenit 
mutările permanente au complicat în mod clar lucrurile. În final s-au întâlnit în 
Barcelona. El părăsise Germania prin nord, prin Danemarca şi Olanda. Ea 
sosise prin sud, din Elveţia, mergând cu trenul în Italia, apoi traversând Franţa. 
Casa din Barcelona fusese folosită în timpul războiului ca o locație sigură. Fără 
să-şi asume niciun risc, el a hotărât să se mute amândoi mai departe în Spania, 
într-un loc anonim pe care îl alesese singur. Fiihrer-ul era mort. El conducea 
acum. 

Şi lucrurile se vor schimba. 

Braun a tipat din nou. 

Era obosit să-i asculte slăbiciunea. 

Ea a tipat din nou. 

— Când se va termina asta? a întrebat-o pe moaşă. 

Era o femeie spaniolă care, din fericire, vorbea germana. 

— Copilul vine acum. 

Bormann stătea în spatele femeii, al cărui cap era între picioarele întinse 
ale lui Braun, cu ambele glezne legate de cât un stâlp al patului. Braun a tras 
de legături, dar stâlpii groşi au rămas fermi. 

— Grăbeşte-l, a spus el. 

— Vorbeşte cu Dumnezeu despre asta, a spus moaşa, fără să întoarcă 
deloc capul. 

Un alt urlet a străpuns camera. Din fericire, ferma era izolată. 

Moagşa s-a întins când Braun a scrâşnit din dinți. 

— Acum. Împinge cu toate puterile. 

Capul lui Braun s-a ridicat de pe pat. Privirea lui Bormann s-a întâlnit cu a 
ei un moment. Voia să-i spună să tacă şi să termine, dar părea că sfârşitul se 
apropie. Dinţii lui Braun erau încleştați, fata contorsionată, toată concentrarea 
ei fiind pe expulzarea copilului din pântece. 

— Da, a spus moaşa. Da. 

Braun a împins mai tare. Respiratia i-a devenit mai scurtă şi superficială. 
Transpiraţia o înmuia. Femeia s-a agăţat între picioarele lui Braun şi Bormann 
a văzut cum a apărut un cap, apoi umerii, brațele, pieptul şi în final au ieşi şi 
picioarele fetusului. 

— Ce sex are? a întrebat el. 

Moaşa l-a ignorat. Atenţia ei a rămas pe copil, care acum era ocrotit în 
brațele ei, cordonul ombilical urmând o cale înapoi în interiorul pântecului. 
Braun s-a relaxat şi părea inconştientă. 

El nu putea vedea clar copilul, aşa că s-a apropiat. 

— Sexul. Spune-mi, a cerut el. 

— Un băiat. 

Auzise bine? 

— Cu adevărat? 

— Păreți mirat. 

Şi-a recăpătat calmul. Nimeni nu trebuia să ştie ce gândea. 

— Mă gândesc doar la bucuria pe care i-o va aduce mamei lui. 

— E bine să ai un fiu. 

Moaşa şi-a întors atenția înapoi la Braun, în timp ce era expulzată 
placenta. El s-a îndepărtat. Un fiu. Fiul lui Hitler. Şi-a amintit ce i-a spus fostul 
lui comandant suprem după ce Braun a dezvăluit în buncărul Fiihrerului că era 
însărcinată. Nu a fost nicio supărare, nicio bucurie. Doar o acceptare 
resemnată. Dar Hitler a dorit ca pruncul să supraviețuiască, nutrind visul că 
problema lui ar putea reînvia mişcarea într-o zi. Aşa că l-a eliberat pe Bormann 
de îndatoriri şi l-a instruit să se asigure că atât Braun cât şi copilul vor 
supraviețui. Bormann a acceptat însărcinarea doar ca o cale de scăpare de 
sentința de condamnare la moarte care o reprezenta Berlinul. Nu a vrut să 
rămână în primul rând şi l-a îndemnat pe Hitler să se refugieze la sud de Alpi. 
Idiotul fanatic a refuzat. De fapt, Hitler se gândea că ar putea să mai ridice 
destulă forță militară pentru a contracara armatele americane şi ruseşti care 
înaintau. 

A aruncat o privire în jos şi a observat că moaşa a legat cordonul ombilical 
şi a tăiat țesutul. Copilul a început să plângă şi femeia i-a şters fața minusculă 
cu o cârpă umedă. 

— E o frumusețe, a spus moaşa. 

— Niciun defect? 

— Nimic vizibil. 

Nu era ceea ce voia să audă. 

— Dă-mi-l mie. 

Femeia a pus copilul care tipa în brațele lui. Şuviţe rare de păr negru îi 
acopereau capul. Se întreba ce ar fi gândit Adolf Hitler dacă ar fi fost acolo, 
ținându-şi fiul, admirând ceea ce el şi Eva Braun au conceput. Cel mai probabil 
nu ar fi simțit nimic. Hitler fusese atras de copii, dar numai pentru că ei 
reprezentau pânza perfectă pentru imaginea lui politică. 

A pus copilul lângă încă inconştienta Eva Braun. 

Apoi a scos Luger-ul pe care îl purta de când a părăsit buncărul Fiihrerului 
şi a tras un glonț în capul moaşei. 

Trupul femeii grase s-a prăbuşit pe podea. 

Eva Braun nu s-a mişcat deloc. Epuizarea pusese stăpânire pe ea. I se va 
spune că bebeluşul a murit la naştere şi moaşa a fost ucisă pentru 
incompetenţă. Nu va fi nicio discuție cu ea. De ce ar fi fost? Acum erau legați 
unul de altul. Vieţile lor erau împletite pentru totdeauna. 

Şi asta era bine. 

Ea nu era deloc neplăcută şi el şi-a dat seama că posibilitățile lui de a se 
bucura de o companie feminină în anii care vor urma vor fi limitate. Trebuia să 
aibă grijă. Văzuse cum o femeie poate distruge un bărbat. Asta nu i se va 
întâmpla lui. Eva Braun va face ce-i va spune sau va primi şi ea un glonț în cap. 

A scos copilul din cameră. 

Afară, în umbra unui pridvor din faţa fermei stătea un bărbat. Bormann a 
păşit către el şi i-a dat copilul. 

— Creşte-l ca şi cum ar fi al tău. 

Ochii bărbatului erau plini de mândrie. 

— E al lui? 

— Absolut. 

— Am auzit o împuşcătură. 

— Am rezolvat problema moaşei. 

Bărbatul a aprobat din cap. 

— Nu poate rămâne niciun martor. 

— Doar tu şi cu mine, bătrâne prieten. 

— Îl voi creşte bine. 

— Pe mine nu mă mai interesează. Mi-am făcut treaba. 

O minciună. Ar fi trebuit să crească el însuşi copilul. Dar nu mai dorea nicio 
amintire de la Adolf Hitler. 

Bărbatul s-a ridicat de pe scaun şi a spus: 

— Viaţă lungă, bătrâne prieten. 

— Aşa plănuiesc. 

Şi Bormann s-a uitat cum vizitatorul se îndreaptă spre o maşină parcată la 
umbra unui ulm, cu copilul în braţe. 


Schub şi-a terminat povestea. 

Nişte voci au spart liniştea. 

De undeva din spate. 

Schub a ignorat sunetul şi a păşit mai departe, trăgând de un mâner de 
sfoară de la uşă. 

Au intrat în ceea ce părea o cameră funerară, încăperea spațioasă fiind 
luminată de candelabre de perete. Un perete îndepărtat era căptușit cu rafturi 

cu cărți, iluminat de reflectoare montate pe tavan. Rafturile erau pline de 
volume cu forme ciudate, înghesuite în rânduri. Dar ceea ce domina 
încăperea erau două sarcofage, inundate de o lumină alb-albastră. 
Exterioarele erau din marmură, una gri, alta roz, cele două fiind similare ca 
mărime. 

— Cel roz conţine rămăşiţele mamei mele, a spus Schüb. Eva Braun. 
Celălalt este al lui Bormann. 

— Fratele tău a fost fiul lui Bormann, născut în Africa, a spus Wyatt. Deci 
tu eşti copilul născut în Spania. Tu eşti fiul lui Adolf Hitler. 

Faţa lui Schub avea o expresie plină de căinţă. 

Apoi Wyatt a văzut lingourile de aur, în stive de câte cinci metri, cel puţin 
şase grămezi. 

— Acolo trebuie să fie câteva sute de milioane de dolari în lingouri. 

— De fapt, un pic peste un miliard. 

— Asta e Bogăția lui Hitler? 

— Ce a mai rămas din ea. 

Niciodată nu văzuse atâta aur. 

A păşit mai aproape şi a luat un lingou. Cam cincisprezece kilograme. S-a 
uitat deasupra, pe jumătate aşteptându-se să vadă o svastică imprimată 
acolo. Dar nu era nimic. 

— Nu a rămas nicio legătură cu naziştii, a spus Schub. Acele urme au 
fost şterse cu mult timp în urmă. 

— Asta-i din jaful asupra băncii Reichului? Din ceea ce a fost tăinuit în 
Alpi la sfârşitul războiului? 

— Unele. Mai multe din Bogăţie. Altele din surse necunoscute. Bormann 
a preluat controlul asupra tuturor acelor ascunzători. 

Şi-a amintit cum îi spusese Isabel lui Bormann. 

Un quetrupillân. Diavolul tăcut. 

— Ăsta e aurul diavolului? 

Schub a aprobat din cap. 

— Un mod bun de a-l descrie. 

— Cum a reuşit Bormann să-l aducă aici pe tot? 

— Simplu, de fapt. O mare parte din ceea ce a fost îngropat în munți au 
fost saci cu bare de fier şi hârtii simple. Adevăratul aur şi banii străini au fost 
mutați mai departe în sud, în Austria, unde au stat mulți ani. Bărbatul care 
m-a crescut de la naştere a supravegheat personal transportul final aici la 
începutul anilor '50. A durat mai mulți ani, dar în final s-a realizat. 

— Cum de s-a reuşit păstrarea secretului? 

— Existau bărbaţi care credeau încă în Reich. Şi-au făcut treaba şi au 
luat cu ei în mormânt ceea ce ştiau. Îşi înțelegeau îndatoririle. Dar bineînţeles 
că fiecare înțelegea că el, sau familia lui, ar fi împuşcaţi de ceilalți dacă ar fi 
dezvăluit ceva. 

Schub a tăcut un moment, respirând adânc. 

— Au fost puţini şi până la urmă au murit toţi. Totuşi, Bormann a 
supraviețuit. Avea o mare ură pentru nebuniile oamenilor şi cei care l-au 
cunoscut, ca adevăratul Gerhard Schub, erau conştienţi de acest fapt. Nu 
avea nicio toleranţă pentru frivolități sau pasiuni, nicio milă pentru cei care i- 
au făcut rău. Îşi dorea ca duşmanii să ajungă în iad, şi îi pusese acolo în 
inima lui. Era, pur şi simplu, un om furios. 

Schub a făcut o pauză. 

— Sau un diavol, aşa cum ai spus. 

Schub s-a învârtit trist în jurul grămezii de lingouri de aur, privind 
metalul sclipitor în strălucirea rece a corpurilor de iluminat. 

— Ăsta-i adevărul. 

A arătat către rafturile cu cărți. 

— Către sfârşitul vieţii Bormann şi tatăl meu adoptiv au comunicat mai 
des. Bormann a început să-şi scrie gândurile. Făcuse asta şi când îl servise pe 
Hitler. Era obsedat de luarea de note. „Salvatorul administratorului” ar spune 
el. A avut jurnale meticuloase. Manuale, le spunea el. Înainte să moară i-a dat 
fratelui meu jurnalele. Braun, de asemenea, a ținut jurnale zilnice, pe care i 
le-a dat lui ca să le păstreze în siguranţă. Le-am citit pe toate. Gândurile ei 
erau despre Hitler, Bormann şi ce îi rezervase soarta. Jurnalele lui Bormann 
erau mult mai detaliate. Le-am citit şi pe alea. De acolo ştiu ceea ce ştiu. 

Wyatt s-a uitat la rafturi, la volumele de forme, mărimi şi culori variate. 

— Fratele meu le-a păstrat cu grijă. Au fost aici, sub pământ, mulți ani. 
Te asigur, toate sunt autentice şi pot face față oricărui test pe care l-ar cere 
un expert. 

Şi-a întors atenţia înapoi la cavouri. 

— De ce sunt cadavrele astea aici? 

— Fratele meu a crezut că merită mai mult decât un mormânt anonim în 
Africa. Erau familia lui. 

— Dar nu şi a ta. 

Schub s-a apropiat de sarcofagul mai mic. Cel al Evei Braun. Şi mângâie 
uşor exteriorul. 

— Ea ar fi îngrozită. 

Bătrânul a rămas tăcut un moment. 

— E ciudat cum nu şi-a văzut niciodată vreunul din copii. 

A auzit din nou vocile de dincolo de uşă. 

— Ultimul nostru vizitator a sosit. 

S-a uitat şi a văzut cum Chris Combs era dus în cameră la capătul unei 
arme. Nu a vorbit cu Combs de la audierea administrativă şi nici atunci nu au 
vorbit cu adevărat. Combs l-a vândut pur şi simplu prin mărturia sa sub 
jurământ, în timp ce el a stat şi a ascultat. După aceea, intenţionat nu l-a 
contactat. Acea zi va veni, şi-a spus el de multe ori. 

O urmă de uşurare a apărut în ochii lui Combs când l-a văzut pe Wyatt. 

— Şi tu eşti prizonierul lor? 

— Nu, din câte ştiu eu. 

— Atunci ce-i asta? 

În cele din urmă, Combs a observat împrejurimile, în mod special aurul. 

— Doamne, Dumnezeule. Există. 

— Există, a spus Schub. 

— Am ştiut eu. Am ştiut tot timpul. Am cercetat înregistrările de ani de 
zile. Am sperat. În cele din urmă am găsit urmele. 

Combs s-a întors către Wyatt. 

— De aia am venit aici. Ca să verific. 

— Doi oameni sunt morți din cauza ta, a spus Wyatt. 

— Eu nu am omorât pe nimeni. 

— Nu, a spus el. Doar le-ai dat altora motive să o facă. 

O privire uimită a apărut pe chipul mincinosului. Apoi Combs l-a întrebat 
pe Schub: 

— Tu cine eşti? 

Wyatt a hotărât să răspundă în locul lui. 

— E fiul lui Adolf Hitler. 

— Nu vorbeşti serios. 

— Mă tem că da, a spus Schub. Sunt genetic legat de un rău 
nemaiintâlnit, deşi am oroare chiar şi de menţionarea vreunui lucru legat de 
departe de Naţional Socialism. În timp ce unii au îndrăzneala să 
propovăduiască binele din nazism şi să respingă răul, eu nu simt decât 
repulsie pentru tot ce a reprezentat. 

— De ce am fost adus aici la capătul unei arme? a întrebat Combs. Sunt 
un agent de informații american. Sigur ştii asta. 

— Bărbatul ăsta, Wyatt, a venit să te omoare. Ştii asta? 

— E adevărat? l-a întrebat Combs. 

A aprobat din cap. 

— Fii serios, Jonathan. A fost acum opt ani. A trebuit să o fac. Ştii asta. 
Trebuia să te las să pleci. Dacă eram de partea ta la acea audiere, cădeam 
amândoi. Am avut de gând să am grijă de tine după aceea şi am avut. 

— Nu am vrut să aibă cineva grijă de mine. Am vrut să rămân în lumea 
ta. 

— Doi bărbaţi au murit în acel depozit. Tu le-ai ordonat să fie acolo. 

— E riscul pe care ni-l asumăm toți. Eu eram în bătaia focului. Malone 
era în bătaia focului. Aveam nevoie de ajutorul lor. Ala era serviciul lor. Dar 
m-ai vândut ca să te protejezi pe tine. 

— Ştiu. Ştiu. A fost o audiere dură pentru amândoi. Dar acea comisie era 
împotriva ta indiferent ce aş fi spus eu. Ştiam asta. 

— Dacă le-ai fi spus că tu, ca şef al meu, nu aveai nicio problemă cu ce s- 
a întâmplat, rezultatul ar fi putut fi diferit. 

— Nu ştii asta. 

— Nu vom ştii niciodată, mulțumită ţie. 

— De ce nu Cotton Malone? De ce nu eşti supărat pe el? El a formulat 
acuzaţiile. 

— N-am uitat asta. 

— Uite, Jonathan. M-am asigurat că ți s-au oferit destule contracte. Ştiu 
că te-ai descurcat bine cu ele. Pot să mă asigur că vei avea şi mai multe. 

— Îmi vreau cariera. 

Combs stătea liniştit şi tăcut. 

— În camera asta, domnule Combs, a spus Schiib, e tot ce ai căutat. E 
domeniul fratelui meu vitreg. Păstrătorul final al tuturor secretelor. A ascuns 
ultimele rămăşiţe ale celui de-al Treilea Reich. L-am disprețuit toată viața, aşa 
cum m-a disprețuit şi el. Am ajuns forțat împreună din moment ce am avut 
aceeaşi mamă şi o moştenire comună. Diferenţa fiind că eu am urât acel 
trecut. El l-a venerat. 

Combs stătea lângă sarcofagul mai mare, cel în care era Bormann. 

— Istoria va trebui să fie rescrisă. 

Schub a băgat mâna în haină şi a scos un pistol. 

Bătrânul l-a îndreptat direct spre Combs şi a tras de trei ori. 

Gloanţele l-au trimis pe Combs, clătinându-se, spre zidul cu jurnale. Apoi 
Schub i-a tras încă două gloanțe în cap. Combs nu a spus nimic, atacul 
venind prea repede ca să poată reacționa. Ochii săi au devenit pur şi simplu 
goi în timp ce viaţa îi părăsea şi el a căzut la pământ. 

Schub a dat cu pistolul în cadavru. 

— E al doilea bărbat pe care l-am ucis astăzi. 

O mişcare din mână şi cei doi bărbaţi care l-au adus pe Combs au plecat. 

Wyatt stătea în tăcere. 

— Când a venit momentul, a spus Schub, am simţit că nu ai fi putut să-l 
ucizi. Vorbeşti despre răzbunare, dar furia ta e mai subtilă. Mai personală. 

— Am ucis. 

— În mijlocul luptei, bineînţeles. Dar lupta asta s-a răcit de opt ani. Ai fi 
putut face ceea ce eu tocmai am făcut? 

S-a gândit la întrebare. 

E adevărat, a ucis, dar nu cu sânge rece. 

Ar fi putut s-o facă? 

— E timpul să pleci, a spus Schub. Cineva trebuie să ştie despre toate 
astea. Cineva trebuie să ştie adevărul. Te-am ales pe tine. Dar te rog să ţii 
minte că nu sunt nazist. Nu eu am cerut să curgă sângele lui Hitler prin 
mine. Fratele meu şi-a dorit să fie în locul meu. Mi-a spus asta de multe ori. 
Eu mi-am dorit să fiu altcineva. De asta am luat numele lui Gerhard. 
Încercarea mea firavă de a mă mântui. 

A rămas tăcut un moment. 

— Acest Cristopher Combs a provocat o confruntare finală între frați. 
Cineva ne-a găsit în final, după toți aceşti ani. Fratele meu visa la glorie. Eu 
speram să rămân anonim. E adevărat că lumea s-a schimbat, dar în multe 
privințe a rămas la fel ca acum şaptezeci de ani. Ura încă există. Fanatismul 
poate fi manipulat. Masele sunt uşor de înşelat. 

Comentariile erau afectate de tristeţe şi regret. 

El a înţeles. 

— Şi pentru tine s-a terminat. 

Mâinile lui Schub au strâns marmura mormântului Evei Braun într-o 
îmbrățişare strânsă. 

— S-a terminat de mult. Sunt fiul lui Adolf Hitler. Ştii câţi ar savura acest 
lucru? Aş fi fost idolul lor. 

Schub s-a uitat la el cu o privire insolentă. 

— Chiar şi tu Wyatt. Când te uiţi la mine, te gândeşti la el, nu? 

Nu putea să mintă. 

— Aşa e. Dar tu nu eşti el. 

— Puţini ar face deosebirea. Întotdeauna voi fi fiul lui. Un produs al Evei 
Braun, curva dezgustătoare care e chiar aici, sub această marmură. Şi nu a 
fost o întâmplare, aşa era ea. O târfă, pur şi simplu. A profitat de sângele a 
milioane de oameni, în acest timp profesând dragostea pentru un maniac. Nu- 
mi doresc să am nici sângele ei. 

Schub ţinea încă pistolul, pe faţa lui trecând ca un caleidoscop emoţii 
intense. 

L-ar fi putut simpatiza. 

Venea un timp când totul trebuia să se sfârşească. Cu opt ani în urmă a 
fost cariera lui. De atunci a simțit doar înverşunare împotriva lui Chris 
Combs. 

Acum nu mai era. 

Era momentul lui Schub să-şi curețe sufletul. 

— Mult noroc, a spus el. 

— Şi ţie. Oamenilor mei li s-a spus să nu te deranjeze. Ei se vor descurca 
cu toate astea. Casa va fi arsă. Presupun că vor păstra aurul, ceea ce pare 
normal. Cu tot ceea ce a fost făcut pentru a acumula această avere, se 
termină neînsemnând nimic, luată de nişte oameni nesemnificativi. 

Wyatt a plecat şi a trecut prin galeriile răsucite la baza scării care urca în 
spirală. 

Ultimele ore îi deschiseseră cu siguranţă ochii. 

A răsunat o împuşcătură, ca un balon care se sparge sub o pătură. 

Şi-a imaginat scena. Gerhard Schub făcând exact ce a făcut tatăl său 
natural. Şi-a luat viața cu propria-i mână. Dar în timp ce Hitler a murit ca un 
laş pentru a evita repercusiunile a ceea ce făcuse, fiul şi-a luat viaţa într-un 
act de disperare. Normal sinuciderea ar fi fost considerată o slăbiciune, 
rezultatul unei minţi bolnave sau a unei inimi abandonate. 

Aici, era doar dorinţa de a opri totul. 

Totul avea o concluzie. 

Ceea ce l-a dus la întrebarea pe care i-a pus-o Chris Combs. De ce nu 
Cotton Malone? De ce nu eşti supărat pe el? Combs avea dreptate. Malone a 
formulat acuzațiile. 

L-ar fi putut omori pe Combs? 

În mod sigur. Schüb doar l-a scutit de problemă. 

Apoi bătrânul a făcut ceea ce trebuia făcut. 

Exact aşa cum trebuia. 

Cotton Malone? 

O slujbă care îl aştepta acasă ar putea foarte bine să-i ofere mijloacele 
pentru a plăti, în cele din urmă, acea datorie. Un alt director, Andrea 
Carbonell de la Agenţia Naţională de Informaţii, îl sunase, dorind să-l 
angajeze. I-a oferit bani mulți şi i-a spus destule despre însărcinări pentru ca 
el să se simtă atras. 

Chris Combs. 

Unul doborât. 

Cotton Malone. 

A mai rămas unul. 

SFÂRŞIT 

EPISODUL III 


Nu te mai poţi întoarce acasă 


lată cum a fost pusă la cale invadarea Cambodgiei: un preşedinte fără pic de experienţă 
într-ale operaţiunilor militare, cu ajutorul unui secretar de stat german, au plănuit o 
invadare a Cambodgiei pentru descoperirea COSVN, legendarul cartier general militar al 
nord-vietnamezilor. Întrucât tărâmul magic se afla undeva în Cambodgia, toţi americanii 
disponibili au fost trimişi în Cambodgia să-l caute. 

Cautarea unui Graal comunist, plănuită de preşedinte, perfecționată de secretarul de 
stat şi pusă în practică de înaltul comandament al armatei. 

Larry, Curly şi Moe. 

Dacă am mai fi zăbovit cât de puţin în Laos, am fi fost prinşi între băieţii răi cu 
elicoptere negre şi trupele Armatei Statelor Unite greblând teritoriul Cambodgiei. Cine a 
plănuit decesul nostru, a făcut-o cu băgare de seamă. Ce nu a luat în considerare acel 
cineva, au fost capacitatea şi geniul lui Shotgun. 

De aici, au decurs implicaţii pozitive şi negative pentru Shotgun, Glas Domol şi pentru 
mine. 

Implicaţia pozitivă era că încă mai eram în viaţă. 

Implicaţia negativă era că „cineva” dotat cu o asemenea inteligenţă, nu avea să se dea 
bătut în momentul în care ne înapoiam vii în tabără. 

Era o nevoie crescândă de sterilizare a operaţiei. Prevenirea tuturor scurgerilor. 
Astuparea tuturor găurilor. Neutralizarea tuturor zgomotelor. Ca de exemplu zgomotul 
produs de gura lui Glas Domol. 

— Cum adică, trebuie să ne oprim? 

— Nu-ţi mai aminteşti de ultima oară când ne-am făcut apariţia în tabără şi Spec. 7 
Thompson ne-a întâmpinat la poartă? — am spus eu, privind cu dor la drumul de ţară care 
ducea la tabăra noastră. 

— Glas Domol a încuviinţat din cap. 

— Poate că ar fi mai bine să ne apropiem în plină zi. 

Glas Domol a primit asta mai bine decât mă aşteptam. Shotgun, care-mi ascultase 
ideea, s-a apropiat şi ne-a întins ultimele bucăţi de friptură. 

— Ascultă la mine, căpitane. Se întâmplă ceva ciudat cu satul vecin taberei. 

Shotgun ne-a făcut semn să-l însoţim până la râul Vam Co Tay, cel care trecea pe la vest 
de tabără. 

— E vremea fluxului, ne-a spus Shotgun, aşteptând ca noi să ne prindem. 

Nu ne-am prins. 

— Unde le sunt bărcile? Poţi să vezi în lungul râului ăsta cale de mai bine de doi 
kilometri. Vedeţi vreo barcă? Acum ar fi trebuit să fie ori la pescuit, ori să se întoarcă de la 
Moc Hoa. Deci, unde sunt? 

Avea dreptate. Ne-am întors la drum şi ne-am aşezat la marginea lui, în întunericul tot 
mai adânc. Shotgun nu ni s-a alăturat. Privea fix în direcţia taberei. 

— Nu se vede nicio lumină în adăpostul amicilor noştri gălbejiţi. De aici, ar fi trebuit să 
se vadă lumina de la televizorul lor. 

— Probabil că Spec. 7 Thompson nu le-a mai legat un fir nou, după ce le-a luat firul cel 
vechi pentru monitor, am sugerat eu. 

— Probabil. 

Shotgun părea a fi încordat. 

— Unde s-au dus vacile? 

Glas Domol privea în bezna din jurul său, încercând să vadā’ unde dispăruseră. 
Shotgun stătea în mijlocul drumului. 

— Urmele se îndreaptă spre tabără. Să mergem după ele. 

— Dar, Shotgun, am protestat eu, ar fi mai sigur dacă am aştepta până dimineaţa. 

— Dacă cineva supraveghează drumul, va trage mar întâi în vaci. Vor crede că suntem 
noi. Dacă auzim vreun foc de armă, renunțăm şi aşteptăm până dimineaţă. 

Era un plan bun. 

Tocmai asta mă deranja. 


Oraşul fantomă 


Aspectul straniu al pătrunderii într-o tabără A la miezul nopții este însuşi miezul 

nopţii. N-ar fi trebuit să intrăm aşa, de-a dreptul, dar am intrat. Nimeni nu a încercat să 
ne omoare. Nimeni. Tot auzeam clănţănitul scos de copitele vacilor când se frecau de 
copitele învecinate şi ni se părea că aduce vag cu cel al automatelor AK-47. Primele câteva 
dăţi când am auzit sunetul acela, ne-am aruncat la pământ, pe burtă. Cam pe la a treia 
manevră de acest gen, Shotgun s-a ridicat şi a spus: 

— Nu-mi pasă dacă cineva trage în noi, boaşele mele nu mai rezistă la plonjeurile astea. 

Aşa-încât am mers în urma vacilor, până când una din ele a mişcat talanga de la poartă. 
Dangătul pastoral ne-a culcat din nou pe burtă — cu excepţia lui Shotgun care s-a dus la 
poartă. 

— Unde dracu au dispărut cu toţii? — a şoptit el. 

— Nu ştiu. Shotgun, dar eu sunt obosit. Hai să dormim aici, în faţa porții, şi să lăsăm 
vacile să cerceteze împrejurimile. Dacă mai e cineva pe-aici, vacile o să-i găsească. Altfel, 
avem nevoie de lumina zilei ca să vedem ce s-a întâmplat. 

Shotgun a grăit în întuneric: 

— Tu ce părere ai, Glas Domol? 

Singurul răspuns venit de la Glas Domol a fost un sforăit liniştit. 

Ne-am alăturat lui. 

A doua zi la prânz m-am trezit în zgomotul vacilor care păşteau încântate iarba din 
interiorul taberei. Pentru o clipă, am intrat în panică: am crezut că mă aflam în Texas. Pe 
urmă, am văzut poarta principală, atârnând strâmb în balamalele rupte. Fusese deschisă 
cu ajutorul unei explozii. Primul triunghi fusese împrăştiat pe întinderea ariei netede 
asemenea unui bolovan de pământ, îndreptat către triunghiul din mijloc. Tot ce mai 
rămăsese din placarda noastră de pe stâlp era cuvântul „normal”. Restul sloganului 
zăcea în jurul nostru. 

I-am trezit pe Shotgun şi pe Glas Domol. Am rămas acolo, întrebându-ne ce să facem, 
până când Shotgun ne-a făcut un semn cu mâna şi ne-a răspândit în formaţie ghemuiţi. 
De acum, devenise ceva firesc. Mai întâi, am verificat clădirea partenerilor noştri. Pustiu. 
Nimeni acasă. Câteva dintre Conexele noastre fuseseră răsturnate şi împrăştiate. Treptele 
care coborau în adăpostul nostru erau acoperite cu schije provenite de la uşa aruncată în 
aer. 

Ne-am deplasat pe coasta opusă a bermei exterioare şi am privit spre satul Thanh Tri. 
Nu mai era aici niciun sat. Niciun locuitor. Câteva bărci rămase abandonate pe mal. Mici 
bucăți de tablă împrăştiate în mijlocul străzii principale pustii. 

— Ce dracu s-a întâmplat? — a rostit Glas Domol într-o şoaptă înfricoşată. Unde sunt 
sătenii. De ce nu se vede niciun cadavru? 

Unde sunt locotenentul Powell şi spec. 7 Thompson? 

În sinea mea devenea tot mai intens un sentiment pe care nu-l mai simţisem înainte. 
Cineva îmi luase casa şi mi-o distrusese. Cineva îi neutralizase pe sublocotenentul Powell 

şi pe spec. 7 Thompson. Chestiunea devenea personală. Erau atâtea tabere în Vietnam. 
De ce tocmai noi? 

Shotgun s-a depărtat de noi, către platforma pentru elicoptere. A ridicat de jos o bucată 
mare de curea împletită din fibre. L-am văzut îngenunchind şi începând apoi să cerceteze 
zona în patru labe. Pe urmă, s-a aşezat şi a început să pregătească cina, care ar fi trebuit să 
fie micul dejun, dar întrucât nu mai mâncasem din noaptea precedentă, mie mi s-a părut 
a fi cina. 

Vacile, găsind tabăra noastră pe gustul lor, au ieşit pe poartă, coborând către malul 
râului. Au pornit apoi să-şi facă plinul cu apă, rămânând în preajma bărcilor abandonate. 

Eu m-am dus lângă micul foc al lui Shotgun. Folosea drept combustibil un fragment de 
poartă. 

— Şi acum, ce facem, Shotgun? — am spus, aşezându-mă pe vine lângă el. 

— Unde sunt cele mai apropiate cuşti de tigri? 

Cuşti de tigri? Ce-l făcuse pe Shotgun să se gândească la cuştile de tigri? 

— Nu cumva la Moc Hoa sunt câteva cuşti din astea vechi, franțuzeşti? — a spus Glas 
Domol, apropiindu-se de noi. 

Nu discutam despre cuştile de la grădina zoologică pentru felinele uriaşe. Mergeţi în 
subsolul blocului şi amenajaţi acolo câte cinci ţarcuri de câini pe fiecare latură, cu un 
coridor la mijloc. Ştiţi ce e acela un ţarc de câini. E un loc îngrădit în care câinii se pot 
antrena. Acum, în locul pereţilor de plasă care separă ţarcurile de câini, puneţi ziduri de 
beton. Nu faceţi zidurile prea înalte — cam un metru şi jumătate e taman bine. Nu faceţi 
țarcurile prea largi — un metru ajunge. Nu le faceţi prea lungi — un metru şi jumătate e 
lungimea standard. 

Bun, şi acum nu puneţi câini în ele. 

Puneţi acolo ființe umane. Chestiile astea nu sunt îndeajuns de bune pentru câini. 

Întrucât nu există vreo uşă la capătul ţarcului pentru câini, eşti nevoit să intri pe sus. 
Pentru a-i ţine pe oameni înăuntru, peste toate cele zece țarcuri şi peste condor este întins 
un grilaj masiv din sârmă de oţel. Deasupra fiecărei cuşti pentru tigri, este tăiată câte o 
trapă de acces. Rar se întâmpla ca vreo ființă umană să fie scoasă afară. În peretele 
dinspre coridor, este practicată câte o fantă îngustă. Se deschide prin împingere, ca să se 
poată introduce pâinea şi apa, când sunt disponibile, şi pentru ca, din când în când, să 
poată intra câte un păianjen în încăperea întunecoasă. Uneori, dacă într-adevăr eşti un tip 
norocos, e aprins numai un bec, sau câte unul la fiecare din capetele coridorului, astfel 
încât poţi vedea insectele cu conţinutul cel mai bogat în proteine şi să faci un sandviş. 

Dat fiind că acoperişul cuştilor pentru tigri este locul pe unde patrulează paznicii, 
gardienii francezi au fost la originea tradiţiei de a urina şi a scuipa pe prizonieri, ca să 
nu-şi părăsească posturile. Această tradiţie a fost transmisă mai departe vietnamezilor. 

Iar Shotgun întreba unde erau cele mai apropiate cuşti pentru tigri. 

Shotgun s-a aplecat să scociorască tăciunii din foc. 

— Mai întâi mâncăm nişte friptane, apoi rămânem aici pe timpul zilei. După care 
plecăm la Moc Hoa ca să-i luăm pe Powell şi pe Thompson. 

Eu şi Glas Domol ne-am privit reciproc. Această tragedie adăugată la toate celelalte, 
fusese prea mult pentru Shotgun. Era momentul să recunosc că o luase razna. 

— Shotgun, am spus cu maximum de blândete, este evident că tabăra a fost cucerită iar 
sătenii au fost ucişi sau capturați, drept represalii pentru tolerarea taberei noastre, iar 
Thompson şi Powell sunt morţi. Şi-apoi, unde sunt friptanele alea de care vorbeşti? 

Buum! 

O vacă zboară spre lună. 

Shotgun râde amuzat de privelişte. 

Glas Domol şi cu mine terminăm grăbiţi cu căcarea. 

— Ce dracu a mai fost şi asta? — am întrebat eu, ridicându-mă de la pământ. 

Shotgun a pus la fiert pe foc o gamelă plină cu apă murdară din râu. 

— Am senzaţia că una din vaci s-a împiedicat de una din bărcile alea de pe mal. 

— Sunt minate? — a întrebat Glas Domol, ferindu-se de o bucată de vacă ce a izbit 
pământul lângă el. 

Shotgun s-a ridicat, s-a dus la bucata de vacă — s-a dovedit a fi un picior cu şold cu tot — 
a târât-o lângă foc şi a început să taie fâşii de carne pe care le punea pe jar. 

— Toate sunt minate. Au ştiut că dacă vrem să ajungem repede la Moc Hoa avem 
nevoie de o barcă. 

De ce să fi avut nevoie de o barcă pentru a ajunge la Moc Hoa? Începeam să-mi fac griji 
pentru Shotgun. 

Aroma cărnii fripte m-a îngretoşat, dar stomacul mi-a comunicat că, orice ar fi, va 
mânca friptura. 

— Şi de ce şi-ar face griji NVA sau VE că vom ajunge la Moc Hoa? 

Shotgun a întors o bucată de carne pe partea cealaltă. 

— Nu NVA sau VE au fost cei care-au pustiit tabăra ori au minat bărcile. 

— Ce vrei să spui, Shotgun? 

Mi-am scos zdrenţele de pe mine şi m-am dus să le spăl la râu. 
Shotgun mi-a aruncat cureaua pe care o găsise mai devreme. Catarama a scos un 
clinchet când a lovit pământul în apropierea mea. 

— Asta-i de pe unul din elicopterele alea mari, Chinook, folosite pentru transportul 
unor greutăţi mari. Ai auzit cumva ca NVA să aibă elicoptere? 

Trebuie să recunosc că era deficitar controlul lor asupra aerului. 

— Nu, am spus, dar dacă n-a fost NVA, atunci cine...? 

Mi-a aruncat încă o bucată de curea. La unul din capete, avea legat ceva cu dungi. Am 
cercetat-o îndeaproape. 

O coadă de tigru. Un pic însângerată, dar fără doar şi poate, o coadă de tigru. Cei mai 
apropiaţi tigri se aflau în Laos. 

— 'Ticăloşii ne-au lăsat un indiciu. De-a dreptul ingenios. Cămăşile hawaiene se ocupă 
de sterilizarea acestei misiuni. Le-am văzut urmele de paşi în jurul platformei de 
elicopter. În afară de cazul în care bătrânul Charlie poartă adidaşi, inamicul ăsta vorbeşte 
englezeşte. 

— De ce nu ne-au omorât pur şi simplu aici? (l-am aruncat coada înapoi lui Shotgun.) 

— Nu-şi puteau permite să aştepte. Nu ştiau cât timp ne va trebui să ne întoarcem. Aşa 
că ne-au lăsat un indiciu ca să ne spună unde ne aşteaptă cu sublocotenentul Powel şi 
spec. 7 Thompson. 

— De unde ştii că nu sunt deja morţi? 

Glas Domol s-a ghemuit în apropierea focului şi privea ţintă la Shotgun. 

Shotgun a făcut o pauză între două muşcături dintr-o bucată de carne. Cum sta aşa, pe 
vine, mi-a amintit de un om al cavernelor bucurându-se de o perioadă de acalmie între 
două lupte cu stihiile naturii. 

Slavă Domnului că am ajuns pe o treaptă mult superioară de dezvoltare, mi-am spus 
eu dezlipindu-mi o lipitoare de pe testicule. 

Shotgun a început să-şi răsucească pe braţ coada de tigm. 

— Nu sunt morţi, sunt pe post de momeală. 

Şi, deodată, a avut un rânjet rău-prevestitor. Era pentru prima oară când îl vedeam 
zâmbind. 

— lar noi suntem tigrii care vor cădea în capcană. 

— Vasăzică, de-aia ai întrebat de cuştile pentru tigri. 

Pe urmă, m-am gândit la mersul pe jos tocmai până la Moc Hoa. În afară de situaţia în 
care ai venit pe jos din Laos, douăzeci de mile nu reprezintă mult. Am aruncat o privire la 
încălțămintea noastră. Bocancii noştri de junglă erau buni de dat la reşapat. 

— Glas Domol, du-te în sat şi vezi dacă găseşti ceva îmbrăcăminte, i-a spus Shotgun. 
Trebuie să ne deghizăm pentru călătoria asta. Căpitane, vezi dacă găseşti vreo AUA. O să 
avem nevoie de aşa ceva. 

Shotgun s-a întins şi s-a uitat în jur. 

De ce-om avea nevoie de arme uşoare antitanc, m-am întrebat în timp ce mă uitam la 
Glas Domol intrând în sat. Să fie aşa de bine păzit sublocotenentul Powell şi spec. 7 
Thompson? Shotgun s-a ridicat în picioare. 

— Eu mă duc să găsesc un mijloc de transport. Vom merge pe malul râului până la 
Moc Hoa. 

Glas Domol a revenit cu nişte haine, eu am găsit trei AUA iar Shotgun a revenit cu 
nişte mlădiţe de bambus. 

Neîndoielnic că arătam tare nedumerit în timp ce Shotgun întindea mlăditele de 

bambus la o oarecare distantă de foc. 

— Astea ne vor servi pentru transport, a spus el în loc de alte explicaţii, trecând pe 
lângă mine în drumul său spre foc. 

M-am uitat la mlădițele de bambus, dar n-am spus un cuvânt. 

Am stat şi ne-am uitat la foc până târziu în noapte. 

— Shotgun, am spus eu în cele din urmă, dacă toate bărcile sunt minate, cum o să 
ajungem la Moc Hoa? 

El s-a uitat în jurul lui, în beznă. 

— Există ceva pe care un Chinook nu-l poate ridica, şi e pe-aici, pe undeva. 

Era trist să-l vezi pe Shotgun începând să devieze. 

— Shotgun, i-am amintit eu, jeep-ul a explodat cu multă vreme în urmă. 

— Ştiu asta! Doamne Dumnezeule, căpitane, chiar c-ai luat-o razna! 

— l-a omorât CIA pe toţi mercenarii noştri şi pe săteni? — a grăit Glas Domol din 
poziţia sa de fetus. 

Shotgun a clătinat din cap. 

— N-a fost nevoie. Le-au dat doar mai mulţi bani şi i-au transferat lângă o altă tabără. 
Loialitatea nu e punctul lor cel mai tare. Cât despre săteni, s-au dus pe la rude s-au 
prieteni într-un alt oraş, până vom pleca de aici, pe urmă se vor întoarce. Fac asta de ani 
de zile. 

A rămas tăcut câtăva vreme şi, chiar înainte să adorm, mi s-a părut că-l aud spunând: 

— Paştele mă-sii de război. Era o vreme când îmi plăcea să fiu soldat. Sigur, era 
sângeros, dar înseamnă ceva. Acum, nu mai suntem decât nişte gunoieri. Nu ştiu ce 
nenorocit de politician sau de colonel face un rahat şi noi trebuie să-l ascundem sub preş. 
Suntem nişte gunoieri. Nimic mai mult. 

Cum vă spuneam, mi s-a părut că-l aud pe Shotgun spunând asta, dar pentru el părea a 
fi un discurs teribil de lung. Aşa încât probabil că n-a fost decât un vis. 


La drum, spre Moc Hoa 


Moc Hoa. Numele acesta invocă, prin el însuşi, viziuni de mister, intrigi şi malarie. 
Daţi-mi voie să vă descriu oraşul. Luaţi fortul din Gunga Din, cu Cary Grant, adăugaţi 
bătuţii de soartă din Cel bun, cel rău şi cel urât, aruncaţi-l, pentru aromă, pe Mike Fink cu ai 
săi Piraţi ai Râului, îngroşaţi compoziţia cu miros brut de canalizare şi de depuneri de 
maree şi coaceţi bine sub o curvă de soare fierbinte — astfel veţi obţine un Moc Hoa. 

Spre norocul nostru, Shotgun a prins un TIE. 

TTE? 

Transportor de trupe elefantin. 

Uite ce e, eu vă rog să nu mai râdeţi. Ne transportă, suntem militari, adică trupe, aşa că 
vă rog să nu mai râdeţi. Poate traversa râurile, nu consumă mult combustibil şi ne 
permite o vizibilitate de 360 de grade asupra terenului. Faptul că merge cu o viteză de 
cinci mile pe oră nu constituie un motiv să vă prăpădiţi de râs. 

— Nu se consideră că elefanții au o memorie bună? — a întrebat Glas Domol încercând 
să se aşeze mai bine pe spinarea lată. Simţeam cum firişoarele alea negre şi sârmoase îmi 
pătrund prin stofa uniformei, înfigându-mi-se în testicule. Era ca şi cum aş fi călărit pe o 
uriaşă perie de sârmă plină cu purici, în tot cazul ne apropiasem cu zece mile de Moc 
Hoa. 

— În momentul exploziei, era atent la altceva, a spus Shotgun. Dacă nu spui nimic, n-o 
să afle nimic. 

De la tabără, ne croisem drumul către Moc Hoa, folosindu-ne de malurile râului şi de 
digurile lanurilor de orez. Shotgun în față, Glas Domol la mijloc, eu în spate. 

Turişti. 

Câţiva fermieri şi-au agitat furioşi bastoanele pentru că am mai distrus câte un lan de 
orez, sau două; e-adevărat, nu sunt un expert în materie de elefanţi, dar acesta se 
comporta ca o balerină sadea pe potecile acelea anemice care ocoleau câmpurile de orez. 

Shotgun n-a vorbit prea mult. Bombăne întruna şi spune chestii de genul: 

— La viteza cu care mergem, or să-i omoare pe Thompson şi pe Powell, or să sfârşească 
războiul ăsta şi or să înceapă altul, înainte să ajungem acolo. 

Îi tot dă pinteni elefantului, încercând să-l grăbească. 

Aş prefera să nu mai procedeze astfel. Ca să-l împiedic să-l mai oropsească pe TTE-ul 
nostru, îl atrag într-o conversaţie. 

— Shotgun, ce părere ai de colonelul Basshore. Care-i locul lui în toată povestea asta? 

Nu mai dă din picioare. Asta e bine. 

— Nu ştiu. Dacă ascultă de nişte ordine, e cretin. Dacă e de partea lor, e mort. 

— Shotgun, cred că n-ai de gând să mai omori încă un colonel? — îl întreabă Glas 
Domol. Stă pe spinarea elefantului cu aripile-ntinse, fapt care mă împinge mai aproape 
de coadă. 

— Nu-i nevoie. N-am decât să-i povestesc ce ni s-a întâmplat — vorbesc despre 
conductă, droguri şi CIA -— şi cămăşile hawaiene îl vor ucide ca s-astupe scurgerile. Şi 
apoi, le datorăm asta lui Subervich şi lui Spaghetti. Ştiti, e vorba de un legământ. 

Shotgun ameninţă să devină o adevărată moară stricată. Şi ce mai e şi chestia asta cu 
legământul? Shotgun, Glas Domol şi cu mine? Legaţi pentru totdeauna? Am început să 
dau pinteni elefantului, ca să-mi îndepărtez gândul din minte. Animalul trece pe o 
treaptă de viteză superioară: şase mile pe oră. 

Un sampan singuratic trece pe lângă noi. Ambarcaţiunea lungă şi îngustă, condusă de 
un fermier pe drumul de întoarcere de la Adoc Hoa, este încărcată cu saci de orez şi cu 

alimente. Surprins, fermierul se întoarce şi se holbează. În timp ce se întoarce, trage şi de 
cârmă, trăgând sampanul la mal. Shotgun îl împuşcă. Mişcare bruscă şi tot restul 
tacâmului. 

Elefantul o ia la goană, panicat. Shotgun se dezechilibrează în faţă. Noi topăim când în 
sus şi când în jos, străduindu-ne să nu cădem. Pnvesc speriat în jos, la cele patru tone 
duduind pe vârfuri. Spaima de a nu aluneca sub picioarele acelea mă menţine sus. 

— Aşa-mi place, măi flăcăi! — urlă Shotgun. 

Încerc să-i răspund, dar ritmul săltăreţ al alergării îmi tot taie respiraţia. Glas Domol a 
alunecat într-o parte şi stă agăţat de piciorul meu. Mă aplec şi-l înşfac de centură, 
tragându-l înapoi, pe spinarea elefantului. În timp ce eu fac asta, el scapă o AUA, dar au 
mai rămas două. Mă uit la Glas Domol. El se uită la mine. Stă acum cu faţa la spate. 

— Ai grijă să nu le scape şi pe celelalte! — urlă Shotgun. 

Încă nu ştim de ce cărăm aceste AUA. La ce-or să ne folosească chestiile astea la Moc 
Hoa? 

Nu sunteți lămuriţi nici în legătură cu AUA? Ei bine, dolăraşii voştri de pe impozite 
le-au cumpărat. 

Daţi-mi voie să vă împrospătez memoria, ca să ştiţi ce aţi cumpărat: o bazooka din 
carton. 

Vă ajută asta la ceva? 

Ţineţi chestia asta la umăr, o întindețţi cât e de lungă, săltaţi cătarea de plastic, deblocaţi 
siguranţa şi trageţi. După ce bazooka lansează racheta, aruncaţi cartonul şi luaţi altul. 
Cartonul nu funcţionează când e ud, ceea ce înseamnă că în Vietnam nu te poţi baza pe o 
asemenea armă. Tocmai de aceea avem trei cu noi. 

Am avut trei cu noi. 

Elefantul a ajum la râul care ne separă de Moc Hoa. Pot elefanții să înoate? Ăsta poate. 
Eu stau spânzurat de coada lui groasă că o mătură, Shotgun are în mână o ureche, Glas 
Domol nu are nimic. 

Începe să plutească în josul râului, dar ţine o AUA deasupra apei. Shotgun o înhaţă. 

— N-o lăsa să se ude; 

Mă uit cum cealaltă AUA pluteşte către atotputernicul Mekong. 

Glas Domol se ţine de ultima AUA într-o încleştare de moarte, ştiind că Shotgun n-o va 
lăsa să-i scape. Asta îl salvează de la a fi luat de apă. Sunt impresionat de ingeniozitatea 
lui Glas Domol. Rivalizează cu cea a lui Thompson. Experiențele aproape-mortale pot 
face minuni cu coeficientul de inteligenţă al unora. 

Elefantul se loveşte de malul celălalt. Nămolul îi încetineşte deplasarea, permițându-ne 
la toţi trei să ne căţărăm din nou pe spinare. Iese anevoie din nămol precum o broască 
uriaşă, trâmbitându-şi mânia la adresa chestiilor ăstea mici care-l tot freacă la icre. 

După ce primul rezident din Moc Hoa este strivit în picioare, ceilalţi se împrăştie şi 

şoseaua de pământ din faţa noastră se goleşte de lume. 

E miezul zilei. 

La capătul celălalt al străzii se află vechiul fort francez, acum cartier general al 
colonelului Basshore, fost cartier general al lui Black, actualmente — decedatul colonel. 

— Dă-mi AUA. 

Shotgun smulge arma din strânsoarea desperată a lui Glas Domol şi o îndreaptă către 
porţile mari de lemn ale fortului. 

Elefantul rămâne pe loc, tremurând, în mijlocul străzii, chinuindu-se să-şi ţină 
respiraţia. 

— Shotgun? — risc o mică întrebare. 

— Ce e? — spune el furios, căznindu-se să înalțe cătarea. 

— Dacă elefantul a intrat în panică atunci când l-ai omorât pe fermier cu lansatorul de 
grenade, ce-o să facă dac-o să tragi o rachetă? 

— Nu-mi pasă ce face. Ne-a adus aici şi asta i-a fost misiunea. 

Shotgun ţinteşte cu grijă de-a lungul ţevii, sprijinindu-şi obrazul de cartonul ud. 

Glas Domol se întoarce către mine şi spune: 

— Chestiile astea n-au recul când se trage cu ele. 

Eu clatin din cap încrezător. 

— Ţinând cont că e udă, probabil că n-o să tragă. 

Pentru orice eventualitate, ne lipim de spinarea elefantului. 

Shotgun apasă pe trăgaci. 

Kabuum! 

Elefantul îşi iese din minți. 

Uşile de lemn ale fortului explodează spre interior. 

lată ce se întâmplă când AUA! intră în oraş. 


Asaltul redutei Moc-Hoa 


Una dintre zicalele preferate ale lui Shotgun era: „Prostu' nu e prost destul, dacă nu e şi 
fudul”. 

Să tragi cu o AUA de pe spinarea unui elefant e o prostie. 

Să rămâi agătat de o fiară care mugea scoasă din minţi, trecând prin porţile de lemn 
făcute zob, pe lângă sentinelele încremenite de spaimă şi năvălind impetuos în 
dormitorul colonelului Basshore, ceea ce avu ca efect demolarea pereţilor, iată în ce a 
constat fudulia. 


1 în original, LAW, acronim pentru Light Antitanc Weapon, însemnând totodată şi lege, justiţie. (n. Trad.) 

Din nefericire, colonelul Basshore nu era acasă. Dacă ar fi fost acolo, tot ce a urmat 
putea fi evitat. 

„Fata în colibă” a colonelului, nu alta decât fetiţa al cărei tată murise în asaltul 
geniştilor asupra taberei noastre şi pe care Shotgun o trimisese la tabăra B spre a fi 
protejata, se afla înăuntru şi unul din degetele elefantului a călcat-o pe spinare, 
fracturându-i coloana vertebrală cu acurateţea pe care numai Shotgun putea s-o aibă în 
astfel de situaţii. 

Fetiţa n-a mai avut vreme să ţipe. Dacă ţi-e dat să mori, există şi modalităţi mai 
dezagreabile decât să fii făcut chisăliță de un elefant. 

Probabil. 

Când elefantul a dat buzna prin zid, pe chipul ei se aşternuse o expresie stranie. Arăta 
ca o gospodină exasperată care abia a terminat de făcut curat într-o cameră şi-l vede pe 
soţ intrând cu bocancii plini de noroi. 

Acea expresie s-a preschimbat într-una de perplexitate, în timp ce dispărea sub 
imensitatea cenuşie. Salvată din împrejmuirea de sârmă a taberei noastre, numai ca să fie 
zdrobită de un elefant, mai târziu? Avea oare Buddha un răspuns la această întrebare? 

Elefantul, căzut în genunchi în urma ipactului cu zidul, scoase un grohăit grav şi 
începu să se prăbuşească într-o rână. Din fetiţă nu se mai vedeau decât picioarele vârâte 
în nişte ghete vechi pe care i le dăduse vreun soldat. Restul trupului era acoperit de 
muntele cenuşiu. 

Shotgun îşi trecu un picior peste capul elefantului şi sări pe podea, imitat apoi de Glas 
Domol şi de mine. Îngenunchie la picioarele fetiţei şi, cu smerenie, îi scoase ghetele. Eu şi 
Glas Domol priveam în tăcere. El legă şireturile şi aruncă ghetele pe umăr. Apoi, se ridică 
şi desfăcu picioarele metalice de la patul colonelului. Unii oameni nu ştiu să suporte 
durerea cu eleganță. Shotgun era unul dintre aceştia. 

Ne azvârli barele metalice rupte de la pat. 

— Ascundeţi-le în cămaşă. S-ar putea să ne fie de folos mai târziu. 

În asta a constat elegia închinată de el fetiţei. Numai că nu avea să uite. Avea ghetele ei 
pe umăr. 

Am ieşit din încăpere în curtea scăldată de soare a fortului. Peste drum se afla buncărul 
pentru instruire şi transmisiuni al colonelului Basshore. Micile ghete se legănau înainte 
şi-napoi pe umărul lui Shotgun care se îndrepta spre buncăr. 

— Pân-aici v-a fost! Aruncaţi armele! E inutil să vă împotriviţi! 

Vocea colonelului Basshore bubui dintr-un difuzor montat pe un par în faţa buncărului 
din ciment şi împrejmuit cu saci de nisip. Câţiva oameni de-ai colonelului ieşiră în linişte 
şi se aliniară în preajma intrării. Aveau armele îndreptate asupra noastră iar unii dintre ei 
arătau la fel de duri ca şi Shotgun. 

Ne-am uitat la Shotgun. Buzele i se subțiau. Ce mama dracului era aşa de amuzant? 

lar el începu să povestească despre Laos, Subervich şi Spaghetti. Glasul îi devenea tot 
mai puternic pe când descria conducta, vulcanul şi lanurile de maci. 

Unii dintre veterani, dându-şi seama de situaţia periculoasă în care îi atrăgea Shotgun, 
începură să părăsească zona. 

Alţii, care au înțeles cum etanşează scurgerile CIA şi America, s-au năpustit pe porţile 
sfărâmate şi au rupt-o la sănătoasa pe drumul plin de praf, departe de glasul profetic al 
lui Shotgun care atinsese acum culmea elocinţei oratorice. 

Ultimii dintre veterani, care nu mai puteau fugi deoarece erau prea demolaţi după al 
II-lea Război Mondial, Coreea şi o mie de mici războaie secrete, au rămas liniștiți pe loc, 
acoperindu-şi cu mâinile urechile şi ochii. N-au văzut, n-au auzit, nici... 

În cele din urmă, colonelul ieşi singur afară, alb şi palid în soarele după-amiezii. 
Mâinile îi tremurau de mânie îndreptăţită şi teamă neprefacută în timp ce ţinea pistolul 
său de ofițer, calibru 0,45, îndreptat spre noi. Spre noi: dreapta; stânga; sus; jos. 
Realmente, era agitat. 

Se uită la ghetele de pe umărul lui Shotgun. Se uită dincolo de Shotgun, la coliba 
distrusă şi elefantul uriaş. 

— Unde-i fata? — întrebă el, îngustându-şi privirea, cu mâna streaşină la ochi. 

Shotgun azvârli ghetele la picioarele colonelului. 

— Era vorba să ai grijă de ea. 

Fără voia lui, colonelul făcu un pas înapoi. 

— Şi ce-ai fi vrut să fac? S-o trimit la şcoală? S-o trimit peste graniţă? 
Doamne-Dumnezeule! Nu ne putem amesteca chiar aşa în vieţile lor. Nu suntem tutorii 
lor, Shotgun. 

— Atunci, pentru ce ne aflăm aici şi ne amestecăm? — zise Shotgun. 

— Ca să le dăm speranţă. 

Shotgun privi înapoi la elefantul muribund şi clătină din cap. 

— Am pierdut, colonele. Ăsta nu e război. E o nebunie. Tu trebuia să fii acum sub 
elefantul ăla, nu fetiţa. Dar, din cine ştie care motiv, se pare că lucrurile nu merg cum 
trebuie în ţara asta. 

— Fii logic, Shotgun. Nu ne poţi înfrânge pe toţi. 

— Logica nu poate exista, colonele, dacă nu se bazează pe nişte principii morale 
absolute. 

Glas Domol mă bătu pe umăr: 

— Ce-a vrut să spună? 

Eu am săltat din umeri: 

— Mă depăşeşte. 

— Shotgun, tu şi oamenii tăi sunteţi vinovaţi de distrugerea unui bun al guvernului şi 
de uciderea unei fetiţe. Oricum, am chemat pe cine trebuie, ca să rezolve această 

problemă. 

Colonelul zâmbi către noi şi, sub lumina fierbinte a soarelui, am simţit un fior de 
gheaţă pe şira spinării. 

Îndreptându-şi pistolul spre Shotgun, colonelul spuse: 

— Ei ştiu că eşti aici, Shotgun. 

— Colonele, ei nu-şi pot asuma riscul de a vă lăsa în voia soartei, pe tine şi pe oamenii 
tăi. O să le treacă prin cap că ţi-am povestit despre droguri, conductă şi aerodrom. 

Shotgun îşi plasase într-o manieră inteligentă micul său avertisment. 

— Am să mint. 

Lucrul acesta n-avea să fie dificil pentru colonelul Basshore. 

Shotgun clătină din cap. 

— Dac-ai să minţi, toţi cei care au auzit povestea vor trebui să spună aceeaşi minciună. 
N-ai să reuşeşti să-i convingi, colonele. 

Colonelul clipi neliniştit şi-şi linse buzele. 

— Atunci, spune-mi ce vrei să fac, Shotgun. 

Shotgun îşi aşeză la pământ lansatorul M-79. 

— Arestează-ne. 

Glas Domol se uită la mine: 

— Ce a spus? 

— Ne predăm, am şoptit eu. 

— Şi-a pierdut minţile? — zise Glas Domol. Vasăzică, am bătut atâta amar de dram 
numai ca să-i lăsăm să ne bage la zdup? Ce are de gând Shotgun? 

N-am ştiut ce să-i răspund. 

Norocul neaşteptat îl năuci pe colonel. 

— Shotgun, te arestez pe tine şi pe oamenii tăi pentru distragerea unei proprietăţi 
guvernamentale şi pentru uciderea premeditată a unui localnic. E bine aşa, Shotgun? 

Shotgun încuviinţă din cap. 

Ne-am uitat la Shotgun. Premeditată? Cum era posibil? Niciunul dintre noi nu ştia să 
conducă un elefant. 

— N-are importantă, zise Shotgun. În timpul vieţii mele m-am făcut oricum vinovat, 
într-un moment sau altul, de toate acestea. Duceţi-mă la cuştile tigrilor. 

Văleu! Cuştile tigrilor? 

Am aruncat o privire spre clădirea pătrată, fără ferestre şi cu un singur nivel, separată 
de celelalte clădiri ale taberei. Zidurile ei cenuşii nu erau nici năpădite de plante, nici 
murdare de pământ, de parcă nici măcar acesta nu doreau să fie asociate cu ceea ce se 
petrecea înăuntru. 

În timp ce colonelul şi oamenii săi ne conducea într-acolo, l-am auzit pe Glas Domol 
întrebându-l pe unul dintre ei: 

— Cum se face că e separată de celelalte clădiri? 

— Dac-ar fi fost mai aproape, n-am fi putut dormi noaptea din pricina ţipetelor. În felul 
ăsta, ne putem odihni ca lumea, spuse soldatul, râzând pe înfundate de propriile remarci. 

Mie nu mi se părea atât de amuzant. 

— Cum se face că acum există un acoperiş deasupra lor? 

Glas Domol pusese punctul pe i. Când francezii construiseră cuştile pentru tigri, 
săpaseră o groapă mare în pământ şi amenajaseră zece cuşti, câte cinci de fiecare parte a 
unui coridor central. Acoperiseră toată treaba asta cu plasă solidă de oţel galvanizat, 
astfel încât să poată umbla pe deasupra cușştilor şi coridorului. În coridorul respectiv se 
aflau, de regulă, un gardian şi un specialist în extragerea informaţiilor de la cei aflaţi în 
cuşti. Aşadar, care era rostul coşmeliei de deasupra cuştilor? 

Soldatul îl înghionti cu puşca în coaste pe Glas Domol. 

— Ştii ceva? Pui cam multe întrebări, amice. Am construit acoperişul din cauza 
regulamentelor militare... 

Bun. Bine măcar că cineva ţinea în frâu cruzimea. 

— ...referitoare la poluare. 

Ne-am oprit şi ne-am uitat la el. 

— Ploile musonice, spuse el privind la noi cu subiînţeles. Ploile umplu cuştile, îi îneacă 
pe cei aflaţi acolo, aşa că nu mai putem obţine informaţii de la ei. 

Arăta dezamăgit. 

— Ce legătură are asta cu poluarea? 

— Tot căcatul şi pişatul care s-a adunat între timp se revarsă pe deasupra şi intră în 
rezerva de apă a taberei. Regulamentele sanitare ne obligă să menţinem apa cât mai 
curată. Astfel că a trebuit să construim acoperişul. 

— Şi să curăţaţi cuştile? — întrebă Glas Domol plin de speranță. 

Toţi oamenii colonelului Basshore au râs de întrebarea lui Glas Domol. 

Semn rău. 

A încetat să trăncănească pe măsură ce ne apropiam de uşa imensă de oţel. Aflat în 
fruntea formaţiei, Basshore ciocăni de două ori şi i se răspunse în acelaşi chip dinăuntru. 
Apoi, uşa -jur c-aşa a fost — s-a deschis încet, scârțâind. 

Primul lucru pe care l-am observat a fost mirosul. 

Mirosea ca o uriaşă cuşcă de hamsteri. 

Următoarea chestie pe care-am observat-o au fost doi indivizi îmbrăcaţi în salopete 
cenuşii. Arătau ca nişte mecanici de motoare diesel. Pe cămăşile şi pantalonii lor se 
vedeau pete maronii. Niciun săpun de pe lume nu ar fi putut să curețe acele pete. În 
spatele lor se afla o poartă metalică, iar în spatele porţii se vedeau nişte trepte de pământ 
bătătorit care coborau într-un coridor îngust, săpat în pământ. Pe uniformele gardienilor 
nu se afla niciun semn distinctiv — nici grade, nici nume, nimic. 


VP MAGAZIN 


JOHN P McAFEE COMANDO PRIN PLOAIA TRISTĂ 


Shotgun se uită la ei. 

— Proiectul Phoenix? — întrebă el. 

Cei doi încuviinţară din cap. 

— Tu eşti Shotgun? — întrebară ei. 

Shotgun încuviinţă din cap. 

— Am auzit de tine. O să fie o adevărată provocare. 

Se întoarseră, deschiseră poarta şi porniră înaintea noastră, pe sub vechiul acoperiş 
franțuzesc din sârmă şi în coridor. 

Cele două becuri de la capetele coridorului răspândeau o lumină slabă, gălbuie, asupra 
acestui infern uman. 

Am auzit ultimele mugete ale elefantului care-şi dădea duhul afară, la lumina zilei, 
urmate de zgomotul sfărâmării pereţilor, odată cu ultima zvâcnire din picioare a 
animalului. Apoi, se auzi un pocnet electric asurzitor, picioarele sale masive debranşând 
dormitorul colonelului de la generatorul electric. 

Generatorul se opri. 

Cele două becuri de pe coridorul nostru se stinseră. 

În cuştile tigrilor avea să fie întuneric. 

Nu aşa îmi închipuisem eu c-are să fie. 

Dar, în întuneric, cui îi pasă? 


Moment introspectiv 


Când stai singur, în întuneric, ai la dispoziţie timp berechet să te gândeşti. Atât că nu 
poţi gândi dacă nu ai cum să te întinzi ori să stai în picioare. Dat fiind că pereţii aveau o 
înălţime de numai un metru şi jumătate până la tavanul din sârmă, iar cuşca nu avea 
decât un metru şi jumătate în lungime, rezultă că pereţii erau prea scunzi ca să putem sta 
în picioare confortabil iar cuştile erau prea scurte ca să putem sta întinşi confortabil. Aşa 
încât, m-am proptit între pereţi, ridicat cam pe jumătate. În beznă, podeaua mea părea că 
se mişcă, aşa că era preferabil să stau ridicat pe jumătate. Am băgat de seamă că dacă 
apăsam cât de puţin în pereţi, aceştia păreau să cedeze. Din cauza atâtor inundaţii, 
vechiul beton franțuzesc se înmuiase. 

Încercam să-mi amintesc regulile „phoenicşilor”. Ne-au cerut să le citim dar, deoarece 
era întuneric, ni le-au repetat din memorie. „Nicio discuţie până la ora 5 p.m. Nicio 
discuţie după 5:30 p.m.; nicio discuţie în timpul mesei. Masa se va servi la ora 5:01 p.m., 
cu excepţia cazului în care aţi fost prinşi discutând înainte.” 

Proiectul Phoenix era un program pus la punct de Statele Unite pentru distragerea 
infrastructurii comuniste din interiorul Vietnamului de Sud. O echipă Phoenix se 

strecura noaptea în vreun sat, însoţită de vreun localnic care arăta cu degetul pe 
funcţionarul comunist ascuns. Fireşte, funcţionarii erau ucişi întotdeauna în timpul 
somnului, aşa încât nu aveau niciodată posibilitatea să explice dacă sunt sau nu 
comunişti. 

Prin 1969, programul suferise anumite modificări. Aceiaşi oameni mergeau în aceleaşi 
sate, numai că de data asta omorau pe funcţionarii loiali, lăsând în urma lor dovezi care 
dădeau de înţeles că vinovaţi erau comuniştii. Se crezuse că în felul acesta, influenţaţi de 
propaganda „cenuşie”, oamenii vor ajunge mai lesne să-i urască pe comunişti deoarece 
oamenii buni erau ucişi de „comunişti”, care de fapt erau „phoenicşii”. 

Aţi înțeles? 

Aşadar, de ce se ocupau ei acum de cuştile de tigri? După părerea mea, ei trebuiau să 
mai omoare încă trei oameni, dând apoi vina pe comunişti. 

Trecuseră câteva ore după ce colonelul Basshore ne aruncase în cuşti. Când luminile 
s-au stins-imediat după sosirea noastră, Shotgun ne-a ordonat să nu facem nicio mişcare, 
altfel cineva putea omori din greşeală pe altcineva. Pe urmă, cineva i-a adus o lanternă 
colonelului, care ne-a condus de-a lungul coridorului, până la o scăriţă. Urcând primul 
scăriţa, el deschise o trapă în acoperişul de sârmă. Am fost îndemnați să urcăm pe 
acoperiş, după care, pe rând, am fost azvârliţi în cuştile individuale. 

— l-aţi verificat de arme? — întrebă paznicul mai solid. 

— N-a fost nevoie, răspunse colonelul Basshore. Ni le-au predat singuri. 

Gardienii râseră în hohote. 

— Eu mai am la mine un prezervativ galben şi aţi face bine să luaţi cele două picioare 
metalice pe care ceilalţi le ţin ascunse sub cămăşi, zise Shotgun. 

Gardienii au râs şi mai tare în timp ce ne altoiau cu propriile noastre picioare metalice. 

Ăsta să fi fost conceptul lui Shotgun despre farse? 

— Dacă reuşeşti să găseşti vreo modalitate de folosire a prezervativului ăla în cuşcă, 
să-ţi fie cu noroc! strigă unul din gardieni la Shotgun. 

După plecarea colonelului, lucrurile s-au liniştit. Eu mă aflam în a doua cuşcă, pe una 
din laturile coridorului. Lângă mine, cred că era Glas Domol. În capătul îndepărtat al 
aceleiaşi laturi a coridorului se găsea Shotgun. În partea cealaltă n-au pus pe nimeni. 
Gardianul, unul dintre phoenicşi, trecu pe lângă cuşca mea fluierând un cântecel. Celălalt 
mergea pe acoperişul de sârmă, în rând cu el. 

Dinspre capătul coridorului, se auzea un zgomot ciudat. Mie mi se părea că-i un balon 
care se umflă, dar întunericul joacă feste imaginaţiei. 

— Hei, gardian, şopti Shotgun. 

— Ei, asta o să te coste cina, Shotgun; zise gardianul, identificându-l în bezna din 
coridor. 

— Cum? — zise Shotgun, liniştit. 

— Am spus... 

Se auzi un pocnet puternic şi un zgomot de piatră spărgând o ţeastă. Apoi un icnet şi 
din nou linişte. Celălalt gardian, care ajunsese chiar deasupra mea, se opri. 

— Bobby? 

Se lăsă pe vine, cercetând holul cu privirea. 

La capătul celălalt se auzi un geamăt. L-am auzit pe gardianul meu deplasându-se 
într-acolo. 

— Bobby? 

Poc! Apoi, bufnetul unui corp căzând pe plasă. 

După aceea, am auzit cum două mâini rupeau un gât. M-am căţărat până la acoperişul 
cuştii, dar nu se vedea decât bezna. 

Din întuneric se auzi vocea lui Shotgun: 

— Pereţii ăştia de beton sunt moi ca brânza. Vedeţi dacă puteţi să ajungeţi prin ei până 
la mine. 

Am alunecat înapoi spre fundul umed al cuştii şi am început să împing cu ghetele în 
beton, proptindu-mă în acelaşi timp cu spatele în peretele celălalt. Din cuşca învecinată, îl 
auzeam pe Glas Domol făcând acelaşi lucru. Era singura noastră şansă. Nimeni nu scotea 
un cuvânt; nu se auzeau decât scrâşnetele şi gâfâielile noastre. 

După un timp care mi se păru lung de câteva ore, peretele meu s-a prăbuşit în 
„separeul” lui Glas Domol. Împreună, am început să demolăm pereţii care ne mai 
despărțeau de Shotgun. 

Nu mă gândisem niciodată la bocancii mei ca la nişte trâmbiţe ale lerihonului. 

Sau la Glas Domol şi la mine ca la un losua?. 

Mai târziu, mult mai târziu, ne-am odihnit. N-aveam nici cea mai mică idee cât se 
făcuse ora sau cât timp munciserăm. Îmi simțeam mâinile umede şi nu ştiam dacă 
sângerau sau erau numai transpirate. Stăteam singur în întuneric şi-mi ascultam 
respirația. 

Iar libărcile forfoteau. 

Şobolanii mişunau. 

Păianjenii ţeseau. 

Miriapozii se târau. 

Universul meu era foarte limitat. 

În momentul acela, mi-am dat seama că o flintă umană este un ansamblu alcătuit 
dintr-o mulţime de părţi lipsite de apărare reunite în scopul asigurării protecţiei 


? Iosua Navi, urmaşul lui Moise; sfătuit de Dumnezeu, el face ca zidurile cetăţii Ierihon să se dărâme la al 
şaptelea sunet al unor trâmbiţe, (n. Trad.) 

reciproce. Creierul este vulnerabil faţă de elementele naturii. O piatră mică sau copita 
unui elefant îl pot zdrobi. Prin urmare, el încheie o înţelegere cu un craniu, care la rândul 
lui încheie o înțelegere cu nervii, care la rândul lor încheie o înțelegere cu muşchii, care la 
rândul lor încheie o înțelegere cu vasele sanguine, care la rândul lor încheie o înțelegere 
cu o inimă. Toate acestea încheie o înţelegere cu scheletul şi cu pielea. Într-o fiinţă 
omenească există părticele extrem de singure şi de speriate. 

Când stai în întuneric, singur şi speriat, teama nu se naşte în minte, ci undeva în 
mijlocul pieptului. Gândurile se duc în sus, către creier, nu în jos, către inimă. Nu se poate 
dovedi acest lucru, dar în astfel de momente, stând în întuneric într-o cuşcă de tigri, ştii 
că Dumnezeu se ascunde undeva, în adâncurile fiinţei tale, pentru că lui Dumnezeu îi 
este frică de propria Lui invenţie: de tine. 

Mă simţeam singur. 

Aveam să murim. 

Întunericul apăsa de sus în jos. 

Dumnezeu striga dinăuntru. 

Am început să mă rog. 

Şi, din cuştile aflate de partea cealaltă a coridorului, rugăciunea mea a primit răspuns. 

— Hei, Thompson. Nu s-a făcut încă ora cinci? 

Se auzi un căscat şi o lanternă de buzunar se aprinse în cuşca de vizavi de mine. 

— Paştele mă-sii! Ce s-o fi întâmplat cu lumina? Trebuie s-o repar din nou. Mi-ai 
promis c-ai să-mi citeşti ultima scrisoare de la nevastă-ta. (Era spec. 7 Thompson.) 

— În ultimele cinci săptămâni ţi le-am citit absolut pe toate! Pentru numele lui 
Dumnezeu! Chiar nu-nţelegi că mi se sfâşie inima când citesc cum se duce cu femeile 
alea, în fiecare noapte, după închiderea barului? (Locotenentul Powell nu părea prea 
fericit.) 

— Mda. Dar în ultima scrisoare îi făcea ceva roşcatei ăleia şi nu reuşesc să-mi imaginez 
cum reuşea. 

Sublocotenentul Powell ţipă în beznă: 

— Nu-nţelegi că mă scoţi din minți? Ce înseamnă toată această nebunie? 

Din neant, îi răspunse vocea lui Shotgun: 

— Înseamnă să tăceţi dracului din gură ca să vă putem scoate de aici şi s-o ştergem. 
Asta-i şi motivul pentru care ne-am lăsat aruncaţi în cuştile astea. Dacă n-aţi fi fost aici, 
însemna că eraţi morţi iar eu puteam să plec cu conştiinţa împăcată. Dar, fiindcă tot 
sunteţi aici, trebuie să găsim o cale să spălăm putina. 

— Unde sunt gardienii, Shotgun? — întrebă sublocotenentul Powell. 

— Morți. 

— Cum? — întrebă Glas Domol. 

— Ai auzit vreodată de David şi Goliat? 

— Nu e momentul să facem teologie, zise Powell. 
Aşadar, rugăciunile mele au primit un răspuns. 
Numai că răspunsul a fost un pic cam complicat, atâta tot. 


Gânduri ascunse 


Nu-l cunoşteam pe sublocotenentul Powell de atâta timp încât să-i fi ştiut această 
latură a gândurilor sale, dar aşa sunt unii când îşi pierd controlul: se destăinuie. 
Păstraţi-vă cumpătul căci nu vreau să vă aflu şi vouă gândurile. 

Unde-am rămas? 

Dacă staţi cuminţi, am să vă explic ce se întâmplă. 

Spărsesem deja peretele care dădea în separeul lui Shotgun când am auzit zgomotul 
unor elicoptere apropiindu-se. 

— Şi-acum, ce facem? — zise Glas Domol, gâfâind din greu. Shotgun şopti către spec. 7 
Thompson, aflat în partea cealaltă a coridorului. 

— Eşti gata cu firele alea? 

— Nicio problemă. Numai de-ar aprinde luminile. 

Grozav! Elicopterele aduc cu ele un milion de cămăşi hawaiene care-or să ne împuște 
ca pe nişte câini în cuştile astea pentru tigri, iar Shotgun şi Thompson nu au altceva în 
cap decât să aprindă lumina astfel ca sublocotenentul Powell să poată citi tuturor 
scrisoarea. 

— Dar dacă luminile se vor aprinde, nu înseamnă că vor vedea mai bine să ne împuşte 
în cuştile astea? Glas Domol pare îngrijorat. 

Acesta fiind un alt aspect deranjant al problemei. Încep să-i explic lui Shotgun, dar 
până s-apuc să zic ceva, auzim cum aterizează elicopterul. Pe urmă, linişte. Deasupra 
noastră, în curte, se aud voci. 

— Unde sunt? 

— Pe aici. (Colonelul Basshore aproape că-şi cere scuze.) Aţi dori să-i scot afară şi să-i 
aduc aici? 

— Prea periculos cu Shotgun printre ei. Nu, îi vom împuşca exact aşa cum se află. 

Fantastic! Ca şi cum ai împuşca peşti într-un butoi cu apă. 

Zgomotul paşilor încetă. 

— Cum aşa, nu-i judecaţi mai întâi? Colonelul Basshore pare îngrijorat. 

Tăcere. 

— Ei, am întrebat şi eu. Urmaţi-mă; sunt aici. 

Paşii se auziră din nou. 

Uşa se deschise. 

— Unde dracu sunt luminile? 

— Ne-au distrus instalaţia şi ne-au scurtcircuitat generatorul. 

Bun, îmi zic. Nu vor intra pe întuneric. Avem la dispoziţie timp. Timp pentru ce? 
Haide, Shotgun, planul, spune-ne care e planul? 

— Thrailkill! 

— Dea. 

— Repară generatorul! 

— Nicio problemă. 

Shotgun şopteşte: 

— Canada Thrailkill. E bun tipul. Mai bun ca Thompson. Ştie să repare orice chestie 
electrică. Ştie să mânuiască şi cuțitul în spaţii strâmte. L-au trimis pe cel mai bun. 

Glasul îi trădează mândria. 

Restul celor aflaţi lângă uşa se suie pe acoperişul de sârmă, al cuştilor şi aşteapta 
pornirea generatorului. Or să caute cuşcă după cuşcă până când or să ne găsească şi-or să 
ne-mpuşte ca pe nişte oi. Ba ne-am mai şi bulucit într-o singură cușcă, să le dăm prilejul 
să facă economie de gloanţe. 

Ce bine că am trecut prin toţi pereţii ăia! 

Brava ţie, Shotgun! Grozav plan, n-am ce zice! 

Le auzim paşii pe rețeaua de sârmă, răspândindu-se deasupra cuştilor. 

— Câţi inşi sunt? — se interesează Glas Domol, în şoaptă. 

— Patru, cel mult cinci, răspunde Shotgun. 

Auzim generatorul pornind. 

— V-am spus eu că se pricepe, zice Shotgun. 

Totuşi, aici e încă întuneric. 

— Dar-ar dracii, zice colonelul Basshore, cineva a stins becurile. Mă duc să le aprind. 

Îl auzim coborând de pe plafonul cuştilor şi bâjbâind în beznă după întrerupător. 

Noi stăm încordaţi. 

Sunt sigur că gloanţțele vor ricoşa. 

Becurile se aprind. 

Noi vedem. 

ŞI ei. 

Ei sunt în continuare încordaţi, chiar mai mult decât atât. Sunt atât de încordaţi, încât 
trupurile au început să li se zgâlțâie. Una din cămăşile hawaiene încearcă să-şi desfacă 
mâna în care-şi tine arma. Rotocoale mici de fum se ridică în jurul mâinii încleştate de 
patul metalic al automatului Uzi. 

În cuşca de vizavi îl auzim pe Thompson jubilând. 

— Funcţionează! Doamne! De mi-ar fi reuşit asta cu părinţii mei! la uite-i cum se 
prăjesc. E nemaipomenit! 

În cuşca lui se văd nişte firicele legate de tavanul metalic. Un singur bec funcţionează; 
celuilalt îi lipsesc anumite fire. 

Deasupra noastră, oamenii scot câte un geamăt şi se prăbuşesc holbându-se la noi prin 
ochelarii de soare. Nouă nici că ne pasă. Suntem vii. 

— Deschide uşa asta sau te împuşc pe loc, spune Shotgun, fluturând ameninţător arma 
luată de la unul din gardieni. Părea foarte hotărât în felul cum se adresase unui ofițer 
superior de talia colonelului Basshore, care rămăsese lângă întrerupătorul de pe peretele 
aflat chiar în dreptul cuştii lui Shotgun. În trăsăturile sale încremenite se afla gravat 
dezgustul pentru prezervativele galbene. 

Se supune cu umilință. Shotgun îl îmbrânceşte înapoi şi se duce să-i scoată din cuşti pe 
spec. 7 Thompson şi sublocotenentul Powell. 

Sublocotenentul Powell îl îmbrăţişează pe Thompson. 

— Cum aş putea să-ţi mulţumesc vreodată? 

— Dă-mi ultima scrisoare. 

lată în ce constă, de fapt, prietenia. 

Alergăm spre capătul coridorului, cu Basshore pe post de ariergardă iar Shotgun în 
urma lui. 

Dăm buzna afară, în plină seară. Pentru simţurile noastre, crepusculul cenuşiu pare 
straniu de tăcut şi de răcoros. Ne deplasăm într-un singur şir; Glas Domol în față, pe 
urmă spec. 7 Thompson, eu, sublocotenentul Powell, colonelul Basshore şi Shotgun. 

— Jos! — strigă Shotgun. 

Glas Domol, Thompson şi cu mine ne aruncăm la pământ. Îl auzim pe colonelul 
Basshore prăbuşindu-se la pământ, îmbrâncit de Shotgun. Singurul rămas în picioare este 
sublocotenentul Powell. 

— Acum, ce mai e? — zice el întorcându-se spre Shotgun care tocmai trage o rafală către 
Canada Thrailkill, apărut pe neaşteptate de după colţ, cu un pumnal în mână. 

Atunci am văzut o parte din gândurile sublocotenentului Powell picurându-mi pe faţă 
şi pe haine. Creierii au o culoare cenuşiu albăstruie. Sunt sigur că partea care s-a scurs pe 
hainele mele conţinea cuvintele „Acum, ce mai e?”, dar nu sunt sigur unde anume se 
aflau. Nu sunt sigur decât de faptul că pentru aceste cuvinte sublocotenentul Powell a 

plătit cu capul. Când Shotgun spune „Jos!”, e mai bine să nu pui întrebări. 


Viaţa şi cerneala se termină în acelaşi timp 


După ce am oprit generatorul, am ambalat cadavrele în saci funerari şi i-am întins 
lângă platforma de aterizare a elicopterelor. Thompson ar fi vrut să mai pornim o dată 
generatorul, imediat ce-am desprins cadavrele prăjite de acoperişul Cuştilor. 

— De ce? — întrebă Glas Domol. 

— Mi-e foame. Ciopârţim elefantul, punem aci nişte friptane şi ne-am aranjat. 

Vă jur că saliva în timp ce spunea asta. 

Shotgun şi Basshore au dispărut şi nu i-a mai văzut nimeni de vreo trei ore. E întuneric 
beznă iar noi muncim la luminile palide ale taberei. Aducem ultimul cadavru pe 
platformă şi ne aşezăm. Suntem prea obosiţi ca să socotim ce trebuie făcut mai departe. 

— Mare păcat de Powell ăsta, zise Thompson. 

— Mă întreb dacă următorul transport poştal o să mai aducă vreo scrisoare de-a lui? — 
zice Glas Domol, holbându-se la mine. 

Spec. 7 Thompson se aplecă înainte şi mă priveşte cu atenţie. 

— Da. Dacă nevastă-sa nu ştie c-a murit, ea o să-i tot trimită la scrisori. Ce zici, 
căpitane? 

— De acord cu orice ajută la menţinerea moralului trupelor, răspund eu. 

Sărim ca arşi în clipa în care trei saci funerari aterizează lângă noi. 

— Isuse Hristoase! — strig eu la Shotgun, care apăruse din întuneric. Ne-ai speriat de 
ne-am căcat pe noi! 

El stă în faţa noastră, cu arma în cumpănire. 

— Băgaţi-vă-n saci. 

Ne holbăm unul la altul, dar numai preţ de o clipă. Ne vârâm în saci. E ca şi cum te-ai 
târi în propriul tău coşciug. Dar e mai bine decât să te bage altcineva în ei. 

Ca, de exemplu, Shotgun. 

După ce am intrat, îl auzim pe Shotgun trecând pe la fiecare şi ataşând ceva la capul 
fiecărui sac. Apoi, îl auzim întinzându-se alături şi trăgând fermoarul propriului sac. 

Viii şi morţii stau întinşi umăr lângă umăr pe platforma de aterizare. Diferenţa fiind că 
ei nu transpiră, în timp ce noi — da. E cam sufocant înăuntrul sacilor. 

— Shotgun? — îndrăznesc eu. 

— Ce e? — soseşte răspunsul înăbuşit. 

— Ce ne facem dacă Basshore vine să ne caute? 

— Dacă eu n-am putut să ies dintr-o cuşcă din alea, ce te face să crezi că el poate? 

— Înţeleg. 

— Shotgun? (E sacul lui Glas Domol.) 

— Ce mai e? (Shotgun parc-ar fi un tată supărat, strigându-le din dormitor copiilor să 
se potolească.) Vreau să trag un pui de somn. 

— De ce în saci? 

— E cea mai rapidă cale de a ajunge la Saigon. 

Ne întoarcem acasă. 

Lângă mine, Shotgun sforăie. 

Câteva cuvinte de încheiere 


Pe pista de la Tan Son Nhut, culoarea dominantă era verdele, ceea ce însemna o 
mulţime de soldaţi. Poate de aceea roşu-alb-albastrul coşciugelor înfăşurate în drapele 
ieşea atât de mult în evidentă. Erau acolo soldaţi în uniforme verzi de camuflaj care 
coborau din avioane, soldaţi în uniforme verzi de camuflaj care se urcau în avioane, 
soldaţi acoperiţi cu pături verzi militare căraţi în avioane, camioane verzi, remorci verzi, 
elicoptere verzi şi trailere de marfă verzi care duceau coşciugele roşu-alb-albastru spre 
cala unui imens avion transportor de trupe. 

Acolo stăteam noi, cei patru: spec. 7 Thompson, un „sperie-ciori” inteligent; Glas 
Domol, un „om de tinichea” cu inimă; Shotgun, un leu deloc laş; şi, în fine, eu, o 
„Dorothy” neliniştită, căreia nu-i venea să creadă că, într-adevăr, mergeam acasă. 

Am aruncat o privire la sacii funerari pe care îi ţineam, frumos împachetaţi, la 
subsuoară. Totodată, am aruncat o scurtă privire şi la lanţurile de la mâinile şi picioarele 
noastre. 

Ce făceam noi în lanţuri? 

Hai să ne întoarcem la sacii funerari de pe platforma de aterizare din Moc Hoa. 

Zgomotul elicopterelor care se apropiau m-a trezit. L-am auzit trezindu-se şi pe 
Shotgun. 

— Toată lumea înţepeneşte! — ordonă el. 

— De ce? — întreba Glas Domol. 

— Fin'că morţii sunt ţepeni. Am aşteptat o noapte întreagă aici. 

Elicopterul sanitar sosi, iar noi am fost aruncaţi fără prea multe ceremonii într-o 
grămadă de cadavre, în pântecele aeronavei. 

L-am auzit pe mitralior zicându-i pilotului. 

— Hai să plecăm dracului de-aici. Nu-i exclus ca ce mă-sa i-o fi omorât pe oamenii ăştia 
să fie pe-aproape. 

Cât de adevărat, cât de adevărat! 

Odată ajunşi la unitatea de procesare a cadavrelor din Saigon, am zăcut ţepeni până 
când liniştea s-a aşternut asupra noastră. Desfăcându-ne pe tăcute fermoarele, ne-am 
ridicat în capul oaselor şi ne-am uitat în jur. Eram înconjurați de o mulţime de saci, 
rânduiţi în ceea ce arăta ca un hangar părăsit. 

Shotgun începu să desfacă la repezeală alţi saci. 

— Shotgun! Ce mama dracului faci? — am întrebat eu. 

El se uită într-un sac, clătină din cap, apoi se duse la altul. 

— Ei, ăsta merge. Glas Domol! Vino şi stai aici, ca să ţin minte care-i bun şi care nu. 

Pe tăcute, Glas Domol se supuse. 

Shotgun mai găsi doi saci şi ne puse pe fiecare să stăm în dreptul unui sac. Dădu fuga 
la sacii noştri, desprinse plăcuţele de identificare şi le legă de cadavrele mutilate din sacii 
pe care îi păzeam. 

Se duse înapoi, împachetă sacii goi şi ne dădu la fiecare câte unul. 

Buzele i se strânseră într-o linie subţire. 

— Trebuia să găsesc nişte saci fără capete. Din fericire, n-a fost prea greu. Acum, când 
cămăşile hawaiene vor veni să verifice, vor crede că suntem morți. 

— Şi-o să fiţi, dacă mişcaţi vreun deget. 

Am încremenit cu toţii. O siluetă singuratică, purtând un M-16, se apropia de noi 
venind dinspre capătul celălalt al hangarului. Am răsuflat ceva mai uşuraţi. Cel puţin nu 
era o cămaşă hawaiană. 

— Eu sunt colonelul Hastings şi sunt şef peste toată chestia asta de-aici, rosti el făcând 
un gest larg cu o mână, cu cealaltă ţinând îndreptată spre noi puşca. 

— lar voi sunteţi primii care au ieşit vreodată din saci. 

Ultima frază a rostit-o cu o nuanţă de admiraţie în glas. Cu mâna liberă, scoase din 
buzunarul lateral al cămăşii o sticlă. 

Desfăcând dopul cu dinţii, trase o duşcă şi-i aruncă sticla lui Shotgun. 

— Ei, şi-acum, ia spuneţi, măi băieţi, ce căutati voi pe-aici? 

Shotgun îi explică totul. Nu era adevărul, dar, fără doar şi poate, suna bine. 

Vreme îndelungată, ne-am trecut unul altuia sticla în tăcere. Sacii care umpleau 
hangarul imens îşi încordau parcă auzul ca să ne asculte povestea. Ştiam că fiecare dintre 
soldaţii aflaţi în saci fuseseră ca şi noi — vii şi fericiţi. 

În cele din urmă, colonelul zise: 

— Sarcina mea e să procesez cadavrele şi să le trimit acasă. (Ne studie pe fiecare cu 
atenţie.) Din punctul meu de vedere, arătaţi a fi procesaţi. Acum, să ţineţi sacii ăia la 
subsuoară, astfel ca oamenii mei să ştie că sunteţi morți. 

Ne-am uitat unul la altul. 

— Ţinând cont că s-ar putea ca oamenii mei să nu se simtă în largul lor vorbind cu nişte 
morţi, am să vă pun în lanţuri în aşa fel încât să se simtă stăpâni pe situaţie. 

Colonelul se uită la Shotgun intens şi îndelung. 

— Voi nu mai existaţi, să ştiti. De-acum, Basshore e mort. Vor veni să verifice aici, iar 
eu am să le arăt sacii. Oficial vorbind, sunteți morţi şi radiaţi din rândurile armatei. 

Preţ de o clipă, Shotgun păru uluit — probabil că era surprins că un personaj cu rangul 
de colonel se purta fair-play cu noi — apoi se uită în jurul său, la toate acele cadavre. 

— Bine, fu singura lui replică. 

Lanţurile erau incomode. Erau din cele care se înfăşoară în jurul încheieturilor şi se 
leagă de cătuşele de la glezne prin intermediul unui cablu-două. Şi mai aveau încă şi un 
cablu-două care îţi imobilizau mâinile. 

Aşteptam ca avionul să fie încărcat cu coşciuge, să ne putem aşeza şi noi pe scaunele 
acelea din plasă, nelipsite din compartimentul de la coada oricărui avion transportor. 
Singurul inconvenient e că nu te poţi aşeza până când şeful echipajului nu apasă butonul 
care comanda închiderea secţiunii din spate, deoarece, dacă uşile rămân deschise, nu 
există podea. 

Un gând liniştitor dacă zbori la zece mii de metri altitudine şi uşa de la coada se 
deschide accidental. 

Un gând la fel de liniştitor dacă urmăreşti decolarea printre propriile-ţi picioare prin 
crăpătura mare apărută acolo unde uşa nu se închide tocmai perfect iar copacii devin tot 
mai mici pe măsură ce altitudinea creşte pentru ca apoi să devină tot mai mari în timp ce 
te prăbuşeşti cu repeziciune către pământ, din cauza unei defecţiuni apărute la motor. 

Un gând realmente liniştitor dacă avionul este nevoit să aterizeze forţat în Pacific iar tu 
-în lanţuri — trebuie să calci apa. 

Ardeam de nerăbdare să ne urcăm la bord. 

Teoria spunea că, odată ajunşi acasă, deoarece nu mai existam, guvernul avea să ne 
lase să ne vedem de drum, fără alte complicaţii. 

Când şi când, câte un funcţionar de la procesarea cadavrelor mai trecea pe la noi, ne 
verifica plăcuţele de identificare, se zgâia la sacii funerari pe care-i ţineam la subsuoară, 
clătina din cap şi pleca mai departe. Nu discutau cu noi şi nici nu ne priveau. 

(Corpurile neînsufleţite au un astfel de efect asupra oamenilor. 

Eram apăraţi împotriva unui eventual atac din partea cămăşilor hawaiene de mai mulţi 
Hoa Haos mătăhălosi, convocați într-un mod misterios de către Shotgun. Ei îşi făcuseră 
apariţia brusc, în timp ce aşteptam să ne urcăm la bordul avionului, care avea scris pe el 
emblema TIGER AIRLINES. M-a făcut să-mi amintesc de cuştile de tigri. Mai târziu, am 
citit undeva că Lyndon şi Lady Bird dețineau acţiuni la acea companie aviatică. Desigur, 
asta nu avea nicio legătură cu faptul că respectiva companie obținuse contractul de „a-i 
aduce acasă pe băieţii noştri decedați”. 

Un alt gând liniştitor. 

— Trebuie spus ceva, zise Shotgun. 

— Despre ce? — întrebă Glas Domol. 

— Subervich, Spaghetti şi Powell. (Shotgun se întoarse şi se uită la noi amândoi.) N-am 
avut răgaz să spunem nimic pentru ei. Au nevoie de o slujbă. 

— Nu ţi se pare că-i cam târziu pentru un serviciu funerar? — întrebă Glas Domol. 

Un preot împroşca apă pe unul din sicrie şi săruta o bucată de stofă. Shotgun se 
apropie de el târşâindu-şi picioarele şi-l atenţionă cu un mic ghiont în şale, fiindcă nu-şi 
putea ridica mâinile încătuşate ca să-l bată pe umăr. 

Preotul se întoarse. Din pricina motoarelor, n-am auzit ce-şi spuneau, dar l-am văzut 
pe preot clătinând din cap în semn de negaţie. Mâinile lui Shotgun se aflau ceva mai jos 

de talie, altfel l-ar fi înşfăcat pe preot de guler. Partea de care l-a apucat, până la urmă, l-a 
convins pe preot să dea din cap aprobativ. 

Shotgun îi arătă trei sicrie şi păru că spune: 

— Astea sunt taman bune. 

Apoi, ne făcu semn să ne alăturăm lui, în jurul sicrielor. Paznicii noştri au rămas în 
spate, închipuindu-şi că fantomele celor morţi încă mai zăbovesc prin preajmă. Probabil 
că aveau dreptate. Şi dacă aveau, Vietnamul este una din ţările cele mai populate din 
lume. 

Preotul îşi înălţă braţele în chip de rugăciune şi începu să rostească cuvintele uzuale în 
astfel de împrejurări, precum „țărână din ţărână”, „căile Domnului sunt de nepătruns” şi 
„omul trebuie să îndure”. Glas Domol şi cu mine stăteam cu capetele plecate. Shotgun se 
uita numai încruntat la preot. 

Cred că se cam făcuse timpul ca preotul să spună că „nu trebuie să punem la îndoială 
planurile Domnului”, când vocea lui deveni mai ascuţită, determinându-ne să ne ridicăm 
capetele din poziţia pioasă în care ne aflam. Shotgun îl apucase de aceeaşi parte a 
corpului şi îl privea cu multă luare aminte. 

Preotul aruncă spre noi o privire neajutorată, dar noi am săltat din umeri şi i-am arătat 
lanţurile. Trebuia să se descurce pe banii lui. El cercetă chipul lui Shotgun şi observă 
efectul cumulat al nenumăratelor războaie; văzu lipsa de omenie a omului faţă de om; 
cicatricele de la schijele de demult şi firele de praf încrustate pentru veşnicie în ridurile 
sale; văzu toate aceste lucruri şi se hotărî să ţină o slujbă aşa cum şi-a dorit de fapt să ţină 
o viaţă întreagă. 

Shotgun nu-şi slăbise strânsoarea. Prin urmare, trebuie să vă închipuiţi că auziţi acest 
discurs în falsetto. 

Preotul îşi drese glasul: 

— Nu există în Univers surse noi pentru generarea moleculelor. Tot ce există este ceea 
ce a creat Dumnezeu. Niciun fel de noi protoni, electroni sau neutroni. Ni s-a spus de 
către dl. Einstein că energia nu poate fi distrusă. Atunci, unde sunt... 

Se opri aici şi se uită la Shotgun, care-i dădu replica: 

— Sergenţii Wilson, Subervich şi sublocotenentul Powell. 

— ..„„sergenţii Wilson, Subervich şi Powell? Unde se află ei acum? În rai? În iad? 
(Preotul respiră profund. Se pregătea să plonjeze în necunoscut. Shotgun slăbi un pic 
strânsoarea.) Dacă ar fi fost alcătuiți din energie, nici ei nu ar fi putut fi distruși. 
Domnilor, ei stau aliniaţi, sau mai curând moleculele lor stau aliniate la uşă, aşteptând un 
semnal din partea Maestrului Acrobat ca să sară în vârtejul haotic al Universului. 
Probabil, cu însărcinarea de a contribui la alcătuirea unei noi flori, a unei noi planete, a 
unei noi stele, a unui nou soldat sau a unui nou război. 

Preotul făcuse ochii mari, se înroşise la faţă şi respira cu greutate. Era pe punctul de a 

trage o concluzie. 

— Ţinând cont că în acest haos există un număr infinit de variante aleatorii — se opri 
pentru sporirea efectului dramatic, apoi strigă pe deasupra huruitului avioanelor — 
înseamnă că vom face toate acestea din nou, acum, de-a pururea şi-n vecii vecilor. 

Shotgun îşi şterse o lacrimă de la ochi, aplecându-şi capul înainte şi frecându-l de 
spatele preotului. 

— Frumos spus, părinte, frumos spus. Asta zic şi eu un cuvânt încurajator. 

Încurajator? 

Să repetăm, adică, Vietnamul în vecii vecilor? 

Să nu fie totul decât o uriaşă şi nenorocită farsă cosmică? 

Universul guvernat de clovnul Bozo? 

Trâmbiţa finală să nu fie decât cornul Clarabellei? 

Tot ce se întâmplă e doar o reclamă pentru sine? 

Abia aştept să mă întorc şi să mă reîncadrez în întregul din care făceam parte. 

Schimbă canalul, Subervich, oriunde te-ai găsi, schimbă canalul. 

Şi-acum, emisiunea Howdy Doody! 

Honk-honk. 


E timpul să cadă cortina 


Din ceruri'se coboară luptătorii 
Sfidând cu vitejie moartea 
Din cei o sută care azi vor încerca 
Doar trei poartă Bereta Verde. 
— Fragment din „Balada Beretelor Verzi” Sergent-major Barry Sadler, Forţele 
Speciale (Decedat în urma unei intoxicații alcoolice, undeva, în America de Sud.) 


Călătoria cu avionul a durat douăzeci de ani. E un răstimp îndelungat pentru un zbor 
cu avionul — chiar dacă vii din Vietnam. 

Îmi amintesc că am aterizat la Seattle, împreună cu Shotgun, Glas Domol şi spec. 7 
Thompson. Am coborât din avion odată cu celelalte sicrie şi imediat ni s-a spus să 
rămânem pe loc, în timp ce un ciobănesc german de la Vama S.U.A. A început să ne 
miroasă între picioare, luând apoi la rând coşciugele, ca să verifice dacă nu cumva 
vreunul din cadavrele nefericiţilor soldaţi încercase să introducă ilegal droguri. 

Gândul mi-a zburat la Air America. 

Câinele mi-a lovit perineul cu nasul-detector. 

Am zâmbit. Ar fi trebuit dresat să-mi adulmece gândurile. 

M-am uitat în jos, la uniforma mea zdrenţăroasă şi am observat că animalul ori era 
răcit, ori îi curgea teribil nasul. A început să strănute zgomotos. Cred că avea alergie la 
nămolul vietnamez. 

Şi eu aveam. 

Bun venit acasă, băieţi! 

L-am văzut pe Shotgun aruncându-ne o ultimă privire, după care m-a salutat. În 
Vietnam, n-o făcuse nicio dată. 

— Te-ar fi putut costa viaţa, mi-a explicat el. Ăilalţi ar fi ştiut pe cine trebuie să-mpuşte. 

N-am putut să-i răspund imediat la salut din cauza lacrimilor din ochi. Când l-am 
salutat şi eu, iar ochii mi s-au limpezit, el dispăruse. 

— Şi-acum, ce facem? — întrebă Glas Domol. 

Spec. 7 Thompson studia o broşură pe care o găsise pe pistă. 

— Viitorul aparţine videocasetofoanelor. De-acum înainte, gata cu schimbatul 
canalelor! 

S-a îndepărtat de noi cu ochi sticloşi. 

L-am lăsat pe Glas Domol pe pistă, continuând să pună întrebări. leşind din aeroport, 
m-am îmbătat într-unul din barurile specializate în uşurarea veteranilor de banii de 
permisie. Atâta lucru a putut să facă şi ţara mea. În timp ce mă întorceam 
împleticindu-mă către aeroport, am fost abordat de trei poliţişti. Erau îngrijorați de stilul 
meu ingenios de traversare a străzii în patru labe. „Sătucul” m-a întâmpinat cu ostilitate 
făţişă. Cu siguranţă, erau bine organizaţi. Mai am şi acum chitanța de amendă pentru 
traversare ilegală a străzii, în Seattle. Dacă te uiţi la ea pe direcţie perpendiculară, 
seamănă cu o bandă de teleimprimator. 

M-am urcat din nou în avion şi am plecat la Universitatea statului Texas din El Paso, în 
1972. Aterizarea a fost anunţată de o profesoară care, în timpul orei de engleză, a spart un 
balon cu Mickey Mouse. În felul acesta, ea ne dădea de ştire că n-avea să se mai joace de-a 
Mickey Mouse cu rezultatele lucrărilor noastre de control. 

Când a făcut asta, eram întors cu spatele. 

După ce m-am, ridicat de la podea, i-am spus să-şi bage balonul în cur. N-am mai 
trecut examenul la cursul ei. 

Nicio problemă. Nu cred că şi-ar dori să susțină examenul de la cursul meu. 

În timp ce aşteptam afară să se termine un curs de psihologie, fata al cărei tată era 
agent FBI şi cu care împărţisem aşternutul în noaptea dinaintea plecării mele în armată, a 
trecut pe lângă mine. ÎI ţinea de braţ pe unul din profesorii mei de altădată şi îi povestea 
ce avea de gând să-i facă în noaptea aceea iar eu am vrut să-i spun ceva, dar nu-mi 
aminteam cum o cheamă şi nici nu ştiam ce vroiam de fapt să-i spun aşa încât i-am lăsat 
să se ducă şi-aş fi vrut să simt ceva dar, când m-am uitat în sinea mea nu era nimic, aşa că 

am plecat, ştiind că învăţasem prea multe de la o şcoală cu totul diferită. UTEP? nu avea 
nimic pentru mine. 

Am început să mă întorc în America în 1977, când medicul a început să vorbească 
despre inserţii. 

„Inserţie” nu e un cuvânt bun. Cu mult timp în urmă, l-am auzit folosit o dată de către 
un colonel nebun, într-o ţărişoară care avea forma unei Floride artritice. E un cuvânt 
înfricoşător. 

Întotdeauna, inserţiile te fac să pierzi ceva. Am lăsat părticele din acel ceva în locuri cu 
nume stranii, cum ar fi Plaine des Jarres, Câmpia Trestiilor; Moc Hoa, Thanh Tri, A Ro, şi 
Ciocul Papagalului. lar acum, uitându-mă la băieţelul meu în vârstă de doi ani, zăcând pe 
un pat de spital, mi-am dat seama că o altă parte din mine îmi era răpită. 

— Am inserat scalpelul aici şi aici ca să găsim testiculele şi să le coborâm în sacul scrotal. 
La rândul lui, sacul a trebuit readaptat, fiindcă nu era loc suficient pentru dezvoltarea 
testiculelor. Din nefericire, irigarea cu sânge a testiculului stâng a fost întreruptă la 
naştere din cauza herniei unui intestin, aşa încât a trebuit extirpat. Nu ştim încă dacă fiul 
dumneavoastră va fi steril; va trebui să aşteptăm până la pubertate ca să ne dăm seama. 

S-au făcut unele speculaţii prin revistele medicale referitoare la faptul că acest tip de 
probleme apare cu frecvenţă sporită la veteranii din Vietnam care au fost expuşi la 
Agentul Oranj. Dacă aţi fost expuşi la Agentul Oranj, v-am ruga să completaţi un 
chestionar elaborat de Asociaţia Veteranilor. 

Eram conştient de faptul că doctorul se uita la mâinile mele încleştate de bara metalică 
ce susţinea picioarele fiului meu. Mâinile erau albe, cu venele proeminente. Patul începu 
să se zgâlţâie, nu cu putere, căci asta ar fi provocat mai multă durere, ci uşor şi stăruitor, 
ca un țipăt transmis prin intermediul metalului! Vroiam să-i cer scuze doctorului pentru 
mâinile mele, dar nu puteam face nimic decât să aştept să treacă mareea roşie care-mi 
inundase ochii. 

Eram sigur că doctorul spune ceva, dar nu auzeam nimic în afară de vacarmul 
rotoarelor de elicopter crescând în intensitate pentru abordarea finală. 

Şi am văzut o junglă albă, în care animalele stăteau ţepene, cu picioarele îndreptate 
spre cer. 

Eram oare doi KIA“ în plus? Să ne fi ucis Agentul Oranj pe mine şi pe fiul meu? 

lartă-mă, copilul meu. Pentru tine, acestea nu vor fi doar nişte poveşti de război. 
Cicatricele tale dovedesc că eşti, ca şi mine, un veteran. 

Cred că tratamentul psihologic mi-a fost sugerat în momentul în care am tras câteva 
gloanţe în pereţii camerei mele de lectură. Citisem o povestire cu Sherlock Holmes şi am 

vrut să văd dacă pot desena inițialele „VR” aşa cum făcuse el când trăsese cu pistolul în 
pereţii apartamentului său din Baker Street, ca să obţină inițialele reginei Victoria 
(Victoria Regina). 

Soţia mea a chemat poliţia. Judecătorul a sugerat tratamentul sau închisoarea. 
Tratamentul mi s-a părut preferabil. Mi-a fost de folos. 

Din grupul supus tratamentului făceau parte o mulţime de băieţi care stătuseră în 
Vietnam la fel de mult ca şi mine. Unul dintre ei era Leon Hanson. 

Dintre toţi oamenii pe care-i cunosc, Leon Hanson era cel care-şi putea arunca cel mai 
departe piciorul. Fireşte, dr. Timothy Patton nu avea de unde să ştie acest lucru când a 
început să conducă un mic grup de sprijin pentru Vietnam la Clinica pentru reabilitare 
mentală, deranjamente digestive şi băi de aburi transcendentale din Blue Mountain”, una 
dintre multele clinici înfiinţate de tineri psihologi întreprinzători şi plini de compasiune, 
care şi-au dat seama că se pot face bani frumoşi pe seama coşmarelor noastre. 

Deoarece noi nu ne duceam la Asociaţia Veteranilor, au hotărât să vină ei la noi. Mai 
exact, au hotărât să meargă la birourile de angajare sau la secţiile locale de poliţie şi să le 
pună întrebări: 

Şi-a ieşit cineva din minţi din motive neînsemnate, cum ar fi o categorie de salarizare 
dezavantajoasă, amenințând să arunce în aer toată şandramaua? 

Şi să taie testiculele/sânii respectivilor evaluatori? 

Şi/sau să ducă la îndeplinire aceste ameninţări? 

Sau să intre cu maşina — personală sau furată — în biroul de primire? 

Cererea lui de angajare cuprinde câteva sute de meserii, terminându-se cu trivialităţi? 

Răspunde la observaţiile referitoare la o hârtie pătată cu cerneală sau un birou murdar 
spunând: „Mi se rupe-n paişpe”? 

Sâmbătă noaptea, se întâmplă des să tragă gloante în rulota personală, urlând la stele? 

Se ghemuieşte în poziţie de fetus şi doarme timp de doi ani? 

Se întâmplă ca soţia şi copiii să-şi facă bagajele, să-şi ia rămas bun şi să plece de-acasă 
cu maşina deoarece refuza să tundă gazonul, căci, dac-ar face-o, i-ar oferi vecinului un 
câmp liber de tragere? 

În cazul acesta, stimate funcţionar/poliţist/membru al familiei, s-ar putea să aveţi de-a 
face cu un veteran care suferă de sindrom de stres posttraumatic, iar guvernul va plăti 
costurile Programului de Asistentă a Salariilor pentru ca salariatul să fie trimis la un grup 
de sprijin al veteranilor din Vietnam. 

Aşadar, stăteam acolo şi discutam. Alături, era un grup bolnav de anorexie, iar mai la 
capătul holului, un grup de cleptomani, aşa că ne simţeam ca acasă. Dr. Patton vorbea, iar 
noi încercam să nu izbucnim în râs. LNV-ul — labagiul nou-venit — încerca să-şi folosească 


* Lanţ muntos situat în nord-estul stalului Oregon şi în sud-vestul statului Washington, (n. Trad.) 

educaţia universitară ca să ne demonstreze cum oscilau emoţiile noastre dincolo de 
apogeu. Se pare că Vietnamul provoca nivele emoţionale nefiresc de ridicate şi alimenta 
stările depresive. 

Ai putea să repeţi asta, doctore. 

Vietnamul a favorizat nivele emoţionale excesiv de ridicate şi stări depresive, şi în 
consecință, starea mintală a oscilat dincolo de limitele maxime admise, făcând emoţiile să 
scape de sub control. 

Serios? Păi, numai fiindcă toţi cei aflaţi acolo, dacă intram într-o cafenea, încercam, 
doar pentru o clipa, să găsim o cale de a ieşi cât mai repede de acolo, în cazul unei 
ambuscade, nu însemna că avea dreptate... 

Numai fiindcă visam cu ochii deschişi să ucidem... 

Numai fiindcă cei mai mulţi dintre noi ne lăsam de serviciu între noiembrie şi martie, 
când norii coboară jos în munţi şi vremea e mizerabilă şi umedă... 

Numai fiindcă purtam o conversaţie normală şi, dintr-odată, uitam unde ne aflam... 

„„„nu însemna că avea dreptate. 

Apoi, doctorul spuse: 

— Trebuie să uitaţi Vietnamul. 

După care zâmbi şi se rezemă de spătarul scaunului său, care se afla în cerc cu celelalte, 
dar al lui era capitonat în timp ce noi şedeam pe scaune pliante, însă, ce naiba! El ne-a 
înțeles. Trebuia să uităm Vietnamul. 

Nicio problemă. 

Leon s-a ridicat în picioare. 

Şi-a dat pantalonii jos, şi-a descheiat cataramele piciorului. 

Şi a început să sară într-un picior înspre dr. Timothy Patton. 

Braţul lui ţinea piciorul ridicat iar pe faţă nu i se putea citi nimic, ceea ce era în 
dezavantajul lui Patton, care se pricepea să descifreze expresiile feţei. Când a ajuns la 
braţul fotoliului doctorului Patton, s-a sprijinit cu o mână de el în timp ce cu cealaltă 
cobora în mod repetat piciorul în capul doctorului, cu mişcare arcuită. 

Pui de târfă ce eşti! —urla Leon, lucru deloc neobişnuit. Leon urla tot timpul cuvintele 
acelea. 

Ceea ce era neobişnuit era sunetul scos de piciorul gol pe dinăuntru lovit de capul unui 
psiholog. 

Bone. 

Bone. 

Cine, cine. 

Bone. 

Bone. 

Cine, cine. 

„Cine”-urile erau scoase de curelele de prindere izbindu-se de piciorul de plastic. 

— Pui de târfă ce eşti! Spune-mi cum aş putea să uit Vietnamul, dacă-n fiecare 
dimineaţă trebuie să-mi leg porcăria asta când mă ridic din pat! 

Leon avea dreptate. Aşteptam răspunsul doctorului Patton. Dar el a chemat paznicii, în 
timp ce-l târau afară din încăpere. Leon şi-a ridicat brațul precum un Loki” infirm şi a 
azvârlit piciorul ca pe un trăsnet. L-a ratat pe doctor, dar a nimerit fereastra în plin. Aerul 
de-afară a fost binevenit în încăperea aceea. 

Tratamentul a durat un an. Unii dintre noi au reuşit. Un tip a înființat un restaurant 
italian. ÎI chema Iannuchi, prin urmare alegerea făcută a fost fericită. 

Un altul s-a lansat în comerțul cu maşini furate. Şi el a prosperat. 

Altul a plecat de acolo la fel de nelămurit, căutând, asemenea lui Glas Domol, explicaţii 
pentru toate cele. 

Eu le-am găsit într-o conferinţă susținută de unul dintre marii generali ai războiului. 
Un general este ceva care se întâmplă atunci când un colonel supravieţuieşte. M-am 
străduit s-ajung acolo cât mai devreme ca să apuc un loc în rândul din faţă. M-am uitat în 
jur, după Shotgun, şi am constatat uşurat că nu era acolo. Generalii merită să moara în 
paturile lor. Şedeam lângă generalul comandant al trupelor noastre terestre din Coreea. 
Era un bărbat înalt şi era prieten cu conferenţiarul, care era surprinzător de scund. Mutt 
şi Jeff. Amândoi aveau nişte sprâncene groase şi stufoase. Să fie ăsta un semn distinctiv al 
conducătorilor? Amândoi erau bătrâni şi le tremurau mâinile. Păreau a fi umani. Alături 
de gentlemanul coreean se afla nevasta generalului conferenţiar. Ea s-a prezentat şi m-a 
întrebat dacă nu cumva ne mai întâlnisem pe undeva. Figura mea îi părea cunoscută, aşa 
spunea. 

l-am spus că fusesem subordonatul soţului ei. 

Într-un fel, era adevărat. 

Ea mi-a zâmbit şi mi-a spus că-şi aminteşte de mine. 

Părea încântată. 

Pe urmă, soţul şi-a început conferinţa. 

De ce nu am oprit conducta de aprovizionare cu benzină din Laos? — era întrebarea pe 
care abia aşteptam să i-o pun. Cu siguranţă, el avea să-mi dea răspunsul corect. 

Întrebare lămurită. 

Problemă rezolvată. 

Totul se depozitează în arhive. 

Eroare. 

El ne-a arătat unde se afla Asia de Sud-Est-Vietnam, Birmania, China, Filipine şi 
Orientul Mijlociu. Ne-a povestit despre faptul că Vietnamul acţionează în favoarea 


€ Zeu din mitologia scandinavă care crea în permanenţă discordie şi buclucuri, (n. Trad.) 

noastră, împotrivindu-se Chinei, subliniind ironia acestui aspect. Nuanţa respectivă nu 
mi-a scăpat. 

După care, ne-a spus că justificarea Vietnamului a fost... 

Am aşteptat. 

Stăteam ca pe ace. 

Nimeni nu mai respira. 

Mai ales cei cincizeci şi cinci de mii. 

Fără comentarii, vă rog. 

Războiul din Vietnam a avut drept scop protejarea resurselor naturale descoperite în Asia de 
Sud-Est. — petrolul şi cauciucul. 

Nu s-a făcut auzită nicio trâmbiţă. Cerurile nu s-au desfăcut. Oamenii au respirat din 
nou. Dar eu eram recunoscător. Mi-am şters o lacrimă. Randy a murit pentru Exxon şi 
Detroit. Exista un motiv. Marele general ştia răspunsul. America trebuia să asigure 
securitatea corporațiilor şi viitorul comunist al Vietnamului ameninţa toate acestea. Totul 
avea o logică. N-aveţi decât să-l întrebaţi pe dr. Timothy Patton. 

Numai că, adeseori, motivele sună a gol. 

Bone. 


Eşuat 


Cu toate că suntem în 1992 şi a mai trecut un război, eu mă simt de parcă abia acum am 
ajuns acasă. Copilul e bine. Cred că testiculul îi creşte. Doctorul aşa spune, dar n-am 
încredere în el. 

Cea mai grozavă veste ar fi acum să mă sune un tată mânios nevoie mare şi să-mi 
spună: „Haimanaua de fi-tu mi-a lăsat fata gravidă!” 

Sunati cu taxă inversă! 

Spaghetti e pe Zid. l-am văzut numele. 

Pe Subervich nu aveau cum să-l pună acolo sus. 

Nici cadavrul, nici numele. 

Cam cu o mie de litere mai târziu, a ajuns totuşi acolo, cu o steluţă lângă nume. Dacă vă 
interesează, vă pot spune în ce sector se află. 

Atât am putut să fac. Nu a fost de ajuns. 

Dar, a fost ceva. 

Glas Domol? Lucrează ca agent fiscal, la IRS”. Parcă-l aud: 

— Şi, cu articolul ăsta, ce facem? Ce părere aveţi de aplicarea alineatului 33? Chiar 


” Internal Revenue Service — Serviciul fiscal american, (n. Trad.) 

intenţionaţi să susțineţi asta? 
Spec. 7 Thompson este la Los Alamos. 
Dumnezeu să ne aibă-n pază. 
Şi Shotgun. Unde este Shotgun? 
Mai deunăzi, am citit un articol într-un ziar. lată ce scria: 


JEFUIREA UNUI RESTAURANT VIETNAMEZ 

DI. Hoang Ka, proprietarul unui select restaurant de specialităţi vietnameze, 
Basmul Dragonului, situat la intersecţia dintre Bulevardul Universităţii şi Strada 6, 
aproape de campusul Universităţii Minnesota, a fost jefuit marti-dimincaţă de un 
singur bărbat. 

Clienţii restaurantului au fost legaţi de mâini şi la ochi cu fâşii de steag american. 
Poliţia, înregistrând cel de-al treilea jaf comis de către „banditul cu steagul”, a atras 
atenţia că infractorul poate repeta acţiunea. Toate restaurantele sunt prevenite să ia 
seama la un bărbat în vârstă, îmbrăcat în salopetă de camuflaj. Ultima oară a fost 
văzut când a părăsit restaurantul Citroen franțuzesc. 

Poliţia i-a luat urma până la o staţie de benzină parţial distrusă şi a găsit nişte 
provizii ascunse sub un anunţ cu inscripția „Închis temporar”. Percheziţionarea 


clădirii s-a întrerupt în aşteptarea unor specialişti în materiale explozibile din Fort 
Ord. 


E bine să vezi că Shotgun a supravieţuit. 

Eu? 

Staţi aici pe nisip, lângă mine, pe insula Hunting, mai jos de Beaufort, Carolina de Sud, 
şi-am să vă povestesc ceva peste care am sărit. 

Fiul meu e în larg, se joacă cu valurile, călărind o chestie numită „boogie booard”. 
Străbate şuierând valurile cu o viteză ameţitoare şi imprudentă, apropiindu-se de țărm. 
Cicatricele de la operaţie aproape că nu se mai văd. Ce se mai distinge, e din cauza 
bronzului de pe piele. Ia uitaţi-vă la cicatricele de schije de pe braţul meu. Nu-i aşa că nu 
le-aţi remarcat? Şi ele sunt aproape uitate. El şi cu mine avem cicatrice asemănătoare. 

Hunting, este o insulă minunată. Fiind proprietatea statului, amenajările turistice sunt 
puține. Cei care vor să fie văzuţi, nu vin aici. Ăia sunt acolo, pe insula Fripps, cea care se 
vede la dreapta faţă de locul unde stăm noi pe plajă. Aceste „comandouri” de orăşeni îşi 
petrec aici „mini”-vacanţele, ce-o mai fi însemnând şi asta; de parcă a face bani şi a-i ţine 
la ciorap ar fi mai important decât să simţi soarele mângâindu-ţi pielea, să-ţi auzi copilul 
cum se bucură, să vezi un pelican planând în cerc şi plonjând în apă, în fine, să simţi 
viaţa. Nu există mai târziu. 

Cealaltă insulă? Cea de dincolo de Fripps? 

Păi, aia e insula Parris. Acolo ne sunt trimişi copiii ca să înveţe un text foarte vechi. 
Asemenea lui Shotgun, Glas Domol şi spec. 7 Thompson, vor fi pregătiţi pentru meseria 
de gunoieri, ca să măture mizeriile politicienilor şi vor fi plătiţi de oameni ca voi şi ca 
mine. Înainte de a semna cecul, ar fi bine să ne încredințăm că, într-adevăr, e nevoie de 
acest serviciu de salubritate. Şi, mai presus de toate, să nu-i mai priviţi niciodată de sus 
pe gunoieri. În ceea ce priveşte munca pe care o fac, ei nu au prea multe de ales. 

Aş vrea să le povestesc despre conducta din Vietnam, dar vorbele mi-ar fi înecate de 
zgomotul valurilor. Mă gândesc din nou la Shotgun. Oricum, asta vroiam să vă povestesc 
de la bun început. 

În toată viaţa lui, un singur ordin nu a executat Shotgun. Aceasta nu-i deloc o 
performanţă rea. Să ai încredere în personalităţile aflate la conducere, sperând că vor şti 
să facă ceea ce trebuie, necesită un nivel ridicat de curaj şi de loialitate. Shotgun a avut 
curaj. Loial n-a fost niciunul dintre noi. 

V-aduceţi aminte de băieţel şi de bunicul său? Shotgun a refuzat să-i ucidă. 

— Nu. Acesta a fost cuvântul pe care l-a folosit. 

Nu i-am mai cerut-o din nou. Refuzul lui era asemenea refuzului soarelui de a mai 
răsări. Ca nişte valuri care refuză să se mai rostogolească. 

Ca frunzele care refuză să mai cadă toamna. 

Lumea era în schimbare şi toți ne dădeam seama de asta. M-am uitat în jur la Glas 
Domol, Subervich şi Spaghetti, dar ei îmi ocoleau privirea. Mă simţeam ca un şofer aflat 
pe un drum lateral, încercând să găsesc o breşă într-o coloană lungă de maşini de pe 
autostradă; ştiţi că niciunul dintre acei şoferi nu vă va privi în ochi, holbându-se drept 
înainte, de parcă nici n-aţi exista? 

Atunci mi-am dat seama că nu erau ucigaşi. Uciseseră dar nu erau ucigaşi. Exista o 
diferență între a ucide în luptă şi a ucide. Înțelegeți acest lucru? Eu l-am înţeles. În 
„Filosofie 101” nu se fac referiri la acest subiect. 

Lucrul şi mai surprinzător a fost că eu eram un ucigaş. Mi-am scos din teacă pumnalul 
Randall, ştergându-i lama de cracul pantalonului ca o scuză pentru, mizerie. Oamenii 
mei nu m-au oprit. Ştiau că lucrul acela trebuia făcut. Şi eu ştiam. 

S-au împrăştiat ca să-mi „asigure acoperirea” şi m-au lăsat singur cu un bătrân 
înfricoşat şi un copil care tremura. 

Liniştiţi-vă. 

N-am să vă fac părtaşi la coşmarul meu — şi-aşa mi-e greu să vă spun şi-atât — dar după 
aceea, în timp ce-mi curățăm pumnalul în iarbă, m-am gândit la tatăl meu jupuind prima 
„Căprioară pe care am ucis-o. Şi atunci, am plâns în timp ce vechiul său pumnal spinteca 
minunata piele, reducând la nimic altceva decât tăcere ceea ce fusese cândva. 

Adeseori m-am gândit de ce i-am ucis. Nu m-a durut înăuntru când am făcut-o. Nu am 
simţit absolut nimic. 

Tocmai asta-i partea îngrozitoare. 

Presupun că voi trece prin viaţă cu această durere în adâncul sufletului, care nu poate 
fi tratată cu adevărat. Am devenit conştient pentru prima oară de durerea aceasta în ziua 
când s-a născut fiul meu. Cu fiecare an, pe măsură ce el se apropia de vârsta aproximativă 
a băieţelului, durerea se înrăutățea. Şi aproape că mi-a sfâşiat trupul când ne-am dus la o 
grădină zoologică şi puştiul meu a luat un băț şi a lovit pe crupă o vacă bătrână. Soţia 
mea a râs şi l-a îmbrățișat. Mie mi s-a făcut rău. 

Ciudăţenia e că, fiecare an cu care fiul meu depăşea vârsta băiețelului mort în Laos îmi 
diminua corespunzător durerea. De fiecare dată când îl îmbrăţişez sau îi spun că îl 
iubesc, simt cum durerea îmi slăbeşte. Probabil că mintea care priveşte în trecut şi judecă 
este mai matură decât cea care ia decizii la momentul respectiv. 

N-am fi putut ajunge aici de n-am fi fost acolo. 

Poate că iubindu-mi fiul îmi voi putea răscumpăra păcatul de a fi lipsit de dragoste o 
altă familie. 

Poate. 

l-am arătat fiului meu Zidul şi toate numele acelea şi, după o lungă tăcere, s-a uitat la 
mine şi mi-a spus: 

— Hai să mergem-acasă, tăticule. Nu mai avem ce face aici. 

Aşa încât, am plecat. 

versiunea în limba română 
UNCRIS 


EPISODUL 2 


CAPITOLUL 7 


Birourile DIA din Washington reflectau perfect modul discret, clandestin, în care 
guvernul american aborda şi rezolva operațiunile de mare risc în zonele periculoase. 
Văzută din exterior, clădirea părea complet anonimă, inofensivă, absolut convenţională 
și dincolo de orice suspiciune. Paza era discretă, totuşi intensă. Clădirea a fost marcată 
ca adăpostind birourile unei companii de cercetări în domeniul software. Asta doar ca 
faţadă. Clădirea era plină cu personal de la Informaţii şi de la Planificare şi asigura o 
necesară şi discretă legătură între liderii politici și militari de la Washington şi directorii 
operaționali ai DIA. 

Mike a venit de la aeroport aici cu un taxi şi a fost imediat condus la ultimul etaj 
al clădirii unde consiliul baștanilor se întrunea când trebuiau să discute misiunile. 

— Ia loc, Mike. Ne bucurăm că te vedem întreg. 

Fostul general din Air Force zâmbi oferind o ceașcă de cafea vizitatorului. Avea 
un trecut bogat de activitate în domeniul Informaţiilor militare și o experiență 
profesională valoroasă de analiză şi planificare, ce constituia baza oricărei misiuni. 

— Să trecem la ale noastre, Mike. 

Generalul prezida întrunirea. Toţi era în haine civile şi, sub profesionalismul rece 
afișat de către toţi, starea de tensiune din încăpere era palpabilă. 

— Am citit rapoartele și am luat legătura cu colegii de la Langley. Am căzut de 
acord cu toţii că avem o problemă. 

Mike a sorbit din ceașcă şi s-a întrebat dacă era vorba de vreun fel de mândrie 
militară perversă care-l făcea pe acest om abil și inteligent să îndure asemenea cafea 
groaznică. Înclină din cap ascultând atent tot ceea ce avea de spus executivul senior. 
Era o uşurare binevenită după interogatoriul referitor la misiune, după ce i s-au pus în 
mod repetat, iar și iar, aceleaşi întrebări. După stinghereala provocată de capcana dulce 
pe care i-o întinsese Fatima Trigo. Acum era pregătit pentru o altă misiune care putea fi 
catalogată uşor ca fiind cea mai importantă din cariera sa. 

— Doctorii spun că te-ai refăcut foarte repede după recentele experienţe și, pe 
bune, psihiatrul Companiei nu înţelege cum ai făcut față stresului. 

Generalul a zâmbit, ca și cum ar fi considerat comentariile psihiatrului Companiei 
referitoare la profilul psihologic al lui Mike atât amuzante, cât şi deranjante. 

— Şi tocmai de aceea vrem noi să continuăm misiunea... 

A urmat o pauză lungă înainte ca generalul să continue. 

— ...în ciuda regretabilei tale lipse de judecată cu capcana-pizdulice rusă. 

Un maior se aplecă spre general. 

— Cred că aţi vrut să spuneți „capcana-dulce”, General!. 

— Eu ştiu foarte bine ce dracu am vrut să spun și o ştie şi omul care a picat în ea 
până la boaşe! 

Generalul a dat din cap către un coleg, fost locotenent colonel din Army, iar 
acesta a preluat. 

— Mike, ruşii devin foarte ambiţioşi și vor să-și întărească influența în 
Mediterana. Poţi citi despre asta zilnic în ziare pentru că nu este un secret de stat. 
Adevărul este că treburile astea ne scapă deja din mâini în regiunea aceea, iar haosul 
este conceput a fi în avantajul strategic al ruşilor. Nimeni nu dorește un război real și la 
scară mare, deci va trebui să adoptăm o abordare asimetrică care să-i atingă acolo unde 
sunt vulnerabili. lar aici începe rolul tău. 


1 General — în Armata americană, adresarea se face direct pe grad (în scris se foloseşte majuscula). Traducerea 
„generale” prea sună a bătaie pe burtă, iar „domnule general” este nepotrivită pentru că apelativul „domnule” are alte 
conotații pentru militarii americani (unele chiar peiorative). 

Mike asculta, lăsând cafeaua să se răcească în cana din fața sa. Absorbea detaliile 
și se întreba dacă nu cumva misiunea era mai degrabă o încercare slab deghizată de 
pedepsire a sa pentru treaba cu Fatima Trigo. Pentru urechea sa antrenată, semăna 
foarte mult cu o călătorie doar dus, sinucigaşă. Încerca din greu să vadă cum ar fi 
posibil să se întoarcă din misiune cu ţeasta și boaşele încă atașate la locul lor. 

Evident, îngrijorarea i se citea pe faţă. 

— Care-i treaba, Mike? Nu pari foarte convins de acest plan. 

— General, totul arată bine aici, în confortul cu aer condiţionat din acest birou, în 
marea capitală a lumii libere — dar nu-mi dau seama cum vor supraviețui membrii 
echipei mele. 

Toţi baştanii l-au privit rece. 

— Noi nu planificăm misiuni sinucigașe, Mike. Ştii asta. Planificăm să te ducem 
pe tine şi camarazii tăi în... şi planificăm şi să vă scoatem întregi. 

Mike dădu încet din cap. 

— Sunt un număr substanţial mai mare de riscuri decât în misiunile anterioare, şi 
— îl privi în ochi pe general — dacă ceva merge aiurea... 

Își lăsă fraza neterminată, cuvintele nespuse atârnând în aer. Salvarea a fost 
întotdeauna un subiect controversat, iar negarea va fi mereu mai importantă decât 
viețile operatorilor. Guvernul american prefera să accepte pierderile atât timp cât 
detaliile rămâneau departe de presă. lar această misiune sub acoperire putea să eșueze 
cu ușurință. Putea să declanșeze un război şi Washingtonul i-ar fi îngropat pe 
mercenari atât de repede şi de adânc sub un munte de negări, încât însăși existența lor 
ar fi devenit îndoielnică. Salvarea nu mai făcea parte din misiune dacă operaţiunea era 
compromisă. Punct. 

Toţi se uitau la Mike cu o expresie împietrită, strângând din fălci. 

— Cu toţii dorim să se termine cu bine, Mike. Ştim cum e când lucrurile devin 
zgomotoase. Cu toţii am pierdut prieteni în luptă. Nu te uita la noi ca şi cum ai fi primul 
flăcău ce va fi paraşutat vreodată într-o situație dură. 

În încăpere s-a instalat liniștea. Se auzea doar murmurul instalaţiei de aer 
condiționat montat pe perete. 

Generalul îşi drese glasul. 

— Dacă nu vrei să accepți misiunea, putem găsi întotdeauna pe cineva care vrea. 

Mike zâmbi. Aceleași vorbe, aceleaşi jocuri. 

— Ştiţi că nu trebuie să faceți asta, General. Aici punctam doar faptele și căutam o 
soluție cu o probabilitate mai mare de supravieţuire după ce treaba este făcută. Şi ştiţi 
despre ce vorbesc. 

Nu avea intenţia să refuze misiunea. Dar se gândea deja la vreo două modificări 
care, probabil, nu vor fi nicicând aprobate de ștabi. Așa că s-a hotărât să nu le spună. 
Generalul s-a uitat fix la el. 

— Accepţi sau nu misiunea? Doar un simplu DA sau NU. 

Mike îl privi drept în ochi. 

— Răspunsul este DA, General. Dacă am să supraviețuiesc acestei cafele, probabil 
că pot supraviețui la orice. 

Nu a râs nimeni. 

— Bine. Trebuie să ne mișcăm repede. Te vei întâlni cu echipa ta mâine dimineaţă 
la 0700 în poligonul de antrenament al Companiei pentru a începe simularea 
operațională. Fă-o să funcționeze, Mike. Dezlănţuie iadul asupra nenorociţilor de 
comuniști. 

Unul dintre membrii staffului şi-a adunat hârtiile şi s-a înclinat către general. 

— Nu cred că-i mai puteți numi „comuniști”, General. 

Generalul îl privi peste masă, cu ochi crunți. 

— Ticăloșii nu-și schimbă năravul niciodată, Bob. Odată ce ai fost comunist, 
rămâi pe veci un blestemat de comunist. Ăştia tot mai vor să cucerească lumea. Să nu 
uiţi niciodată asta. 

Întrunirea s-a terminat fără consemnarea în stenogramă a comentariilor 
generalului. 


Mike abia a așteptat să ajungă în camera de hotel, să facă un duș şi să se bage în 
scutece. Trupul său încă mai avea nevoie de timp pentru recuperare și știa că a fost 
norocos să scape de ruși, dar simțea că poate îndeplini sarcina pe care tocmai o 
acceptase formal la Cartierul General al Companiei. Va fi o misiune dură, asta-i sigur. 
Se gândea la schimbările pe care era nevoie să le facă, calculând ajustările și făcând 
planificările necesare pentru a trăi destul cât să se bucure de bonusul primirii în liga 
mare oferit după îndeplinirea misiunii. 

Mike nu avea nevoie de ceas deșteptător. S-a trezit înainte de răsăritul soarelui. 
Pregătirea misiunii însemna ore și ore de antrenament într-o replică a clădirii 
obiectivului construită în grabă, echipe de câte şase oameni mișcându-se în formații 
compacte pe coridoarele slab luminate, „curățind” încăperile și trăgând în ţintele ce 
apăreau pe neașteptate din ascunzișuri, memorizarea arhitecturii şi studierea detaliilor 
misiunii. Era o activitate aspră, repetitivă, obositoare, dar personalul misiunii a fost 
selectat datorită antrenamentului lor în Forţele Speciale și a experienţei de luptă. Îşi 
cunoșteau meseria. Știau ce au de făcut. Fiecare înțelegea că va fi o misiune periculoasă, 
iar vreo doi dintre membrii echipei și-au exprimat îngrijorarea în legătură cu planul de 


2 0700 — ora în stil militar: oh-seven-hundred. 

evacuare, dar Mike a zâmbit și le-a spus că el jonglează cu detaliile pentru a mai atrage 
ceva șanse de partea lor. Mercenarii au acceptat explicaţia fără a ști nimic mai mult 
despre planul de back-up al lui Mike. Dacă Mike spunea că se ocupă de problemă, 
însemna că problema va fi sigur rezolvată. Era dotat natural pentru arta de a improviza 
pe câmpul de luptă. Era bine cunoscut printre camarazii săi ca un om care inspiră 
încredere, un soldat respectat și foarte capabil care a avansat în rândurile mercenarilor 
ce au semnat contracte cu DIA. Era recunoscut ca fiind deosebit de bun în meseria sa, 
un om care sub presiunea luptei funcționa mai mult ca o maşinărie, tipul pe care îl 
voiai lângă tine în vâltoarea luptei, un oponent formidabil şi implacabil, un om care 
putea fi excepțional când era copleșit de şanse potrivnice, tipul de om care nu renunța. 
Mike era știut şi ca fiind un supraviețuitor. 


Era recunoscut faptul că unii mercenari își asumau riscuri nebuneşti. Erau aceia 
care își doreau în secret să moară în luptă ca niște eroi, cu armele trăgând rafale 
neîntrerupte, expunându-se singuri unor pericole inutile și sperând la un fel de glorie 
finală şi la un bilet doar dus către sala de festinuri din Walhalla. De obicei li se 
îndeplinea dorinţa. Nu trăiau prea mult. Dar erau şi tipul de băieţi care puteau face ca 
amicii lor să fie ucişi. Ei trebuiau filtrați cu mult timp înainte ca misiunea să înceapă. 

Şi Mike avea o dorință de moarte. Dar era aţintită precis asupra ticăloşilor 
Spetsnaz care i-au măcelărit echipa în aerul rece al nopţii din deşertul sirian. În 
misiunile sale, Mike nu voia să aibă potenţiali eroi. Avea nevoie de flăcăi rezistenți la 
stres, oameni care ştiau cum să-și compartimenteze anxietăţile din dotarea personală, 
soldați care executau programul de instrucție și-și mențineau mintea liberă când lorzii 
haosului coborau pe câmpul de luptă şi semănau groaza în inimile muritorilor. Ei erau 
oamenii care duceau treaba la bun sfârşit şi supraviețuiau pentru a se bucura de berile 
reci înapoi la bază. Camarazi profesioniști. Tipi care au privit moartea în față când a 
fost cazul. Tipi care doreau să se întoarcă acasă, şi să privească din nou moartea în ochi 
când ca fi cazul. 


Niciodată nu era timp suficient. Au avut cinci zile să se pregătească, iar cinci zile 
nu erau nici pe departe suficiente. Dar a fost tot ce au avut la dispoziţie, așa încât a 
trebuit să fie destul. Ceasul ticăia, iar ei trebuiau să facă tot ce puteau pentru a-și face 
drum printre inevitabilele obstrucții. 

Mike se bucura că s-a întors iar la ferma veselă. Se gândea la reîntoarcerea în Siria. 
Planifica, absorbind toate informaţiile și gândindu-se la toate umbrele primitive ale 
unei răzbunări sângeroase, viscerale. 

Spre surprinderea tuturor şi în ciuda tensiunii crescânde, zâmbea. 

CAPITOLUL 8 


Siria nu era planificată a fi prima oprire pentru echipa DIA. Cei doisprezece 
membri au luat rute individuale diferite către Orientul Mijlociu pentru a evita să atragă 
prea multă atenţie asupra lor. S-au reîntâlnit în Turcia unde au fost rapid procesați de 
personalul regulat din US Army înainte de a fi ambarcaţi într-un foarte inconfortabil 
avion de transport al US Air Force până la Bagdad. 

Echipamentul a fost verificat, reverificat şi încărcat, iar ei erau gata să se urce la 
bordul elicopterelor militare în Siria, să zboare la foarte joasă altitudine la rasul solului, 
înainte de a ateriza într-un vârtej de nisip spulberat pe o pistă aflată la marginea unei 
mici tabere operaţionale aflată departe de obișnuita lor bază înaintată de operare. 
Superiorii DIA au acceptat faptul că securitatea lor a fost compromisă. Au aranjat o 
misiune de diversiune care să zboare din baza principală în noaptea în care Mike și 
echipa sa au fost transportaţi către destinaţia lor de operare. 

Ideea era să se abată atenţia oricăror observatori interni sau externi bazei de la 
misiunea reală a echipei lui Mike asupra căreia Agenţia era fixată cu fermitate. Echipa 
de diversiune va zbura spre interiorul deșertului și va ateriza fără nici o intenţie de a 
risca vreun contact cu ISIS. Logistica nu permitea ca două misiuni să opereze în același 
timp în aceeași zonă. Elicopterelor DIA pentru extracţie le-ar fi fost imposibil să încerce 
extragerea simultană a două echipe, mai ales că misiunea lui Mike implica un număr 
dublu de oameni decât de obicei. 

Aceeași superiori DIA au mai aranjat un atac cu o rachetă de croazieră asupra 
unor poziţii ISIS cunoscute, aflate la circa 10 km de punctul de inserţie intenționat de 
Mike. Aceasta va asigura acoperire pentru infiltrare şi va distrage inamicul în timpul 
aterizării elicopterului. Echipa lui Mike era dedicată unei foarte periculoase misiuni de 
căutare şi distrugere care era mai degrabă inspirată din războaiele secrete din jungla 
columbiană, decât de raidurile anti-insurgente din deșerturile Siriei. Obiectivul lor era 
centrul principal de distribuţie pentru toată heroina procesată ce era traficată prin Siria. 
Se duceau să distrugă stocul și să arunce în aer instalația de procesare. Mike făcu un 
semn către hărţile marcate cu săgeți, memorizând imaginile luate de satelit și 
perimetrul puternic fortificat. 

— Deci, tot de avem de făcut este să traversăm niște câmpuri de mine, să ne 
strecurăm într-o fortăreață din deșert, să fentăm gărzile, câinii şi toate măsurile de 
securitate, să aruncăm în aer magaziile de stocare și să distrugem instalaţia de 
procesare. Ăă, şi să scăpăm cu viață. 

Îşi mai turnă niște cafea în cană. 

— Cum spuneam! Nimic presant! 

Ca o șansă în plus pentru supraviețuire, misiunea beneficia şi de ultimele 
informații obținute de la un comandant ISIS capturat. Cu tot avansul în interceptarea și 
hackingul continuu al computerelor inamicului, inteligența umană încă mai asigura 
rezultate uimitoare în ceea ce priveşte culegerea de informaţii. Interogarea 
comandanților ISIS cunoscuţi putea revela informaţii vitale despre operaţiuni, rutele de 
aprovizionare, aranjamentele de finanţare și chiar cum erau canalizate prin Siria 
stocurile secrete de heroină din Afganistan. Tipi de la Informaţii DIA au aflat mai multe 
decât s-au așteptat când au interogat un şefuleț ISIS captiv care fusese marcat ca 
posibilă resursă de informații. A fost săltat de echipa lui Mike și adus cu elicopterul la 
tabăra operaţională DIA pentru un interogatoriu aprofundat. Washingtonul era 
nerăbdător. Washingtonul voia întotdeauna rezultate. De aceea băga atât de mult bani 
în operațiunile DIA. 

Odată ce bărbosul comandant a înţeles că era sub riscul iminent de a fi sumar 
executat și dat ca hrană câinilor feroci care păzeau tabăra, a recunoscut că rugăciunile şi 
declaraţiile publice de credință au fost mai degrabă convenţionale decât dovezi de 
credință neclintită și a renunțat repede la răsplata martiriului — cele 72 de virgine — fiind 
de acord să coopereze pe deplin în schimbul vieţii sale. În realitate, îngrijitorii câinilor 
de pază aveau prea mult respect pentru sănătatea câinilor lor pentru a le da carne 
umană. Dar, cu un doberman uriaş care mârâia și saliva lângă picioarele sale goale, 
prizonierul nu mai aprecia asemenea subtilă distincţie. Așa că a vorbit... şi a vorbit... 
Până la urmă, interogatorii lui au avut dificultăţi în a-l face să tacă. 

În ciuda aparentei sofisticări a eforturilor lor militare, comandanții ISIS și radio- 
operatorii se făceau adesea vinovaţi de încălcarea protocoalelor de securitate radio. Ori 
pe telefoanele mobile, ori pe aparatele radio militare, le plăcea să pălăvrăgească despre 
ce ştiau şi pe cine cunoşteau. Nu se puteau abţine. A fost una dintre slăbiciunile 
incurabile ale securităţii operaționale în Afganistan. Pentru cei de la Informaţii nu era 
întotdeauna ușor să facă legăturile şi să înțeleagă exact la ce se referă inamicul, dar 
comandantul ISIS capturat auzise o grămadă de poveşti despre forțele speciale ruseşti 
infidele bazate în Siria. A vorbit mult despre străinii care aveau sarcina să asigure 
securitatea într-un oraș mare din nordul ţării. Nici unui luptător ISIS nu-i era permis să 
intre în acea incintă. Oricine s-ar fi apropiat fără escortă militară rusească, ar fi fost 
spulberat de focul nimicitor al mitralierelor de mare calibru. Perimetrul era minat și 
patrulat. Uneori zona era cercetată de elicoptere. Ruşii au optat pentru o securitate de 
mare vizibilitate în loc de camuflaj și discreție. Mesajul era cât se poate de clar: nu te 
apropia şi stai cât mai departe. 

Şi mai era ceva. 

Cisternele cu combustibil veneau și plecau noaptea, huruind pe drumurile 
neamenajate din deșert în convoaie șerpuitoare, iar pentru cei de la Informaţii DIA era 
clar că erau folosite la transportul heroinei procesate către o duzină de puncte de 
distribuire răspândite în nordul teritoriului. Erau şi o grămadă de zvonuri false cum că 
ISIS vindea petrol la preţ minimal pentru a obţine bani gheaţă. Asta ar explica 
transportoarele de combustibil. Adevărat, cisternele aveau un aspect nevinovat, dar 
încărcătura lor era narcoticul rafinat care susţinea eforturile ISIS în Irak. Marfa 
prețioasă era utilizată şi să finanţeze activităţile ISIS din oraşele Europei. Cisternele 
aveau escorte militare, camuflate în convoaie de camioane civile. Elicoptere de atac 
zburau pe rute paralele pentru a se asigura ajungerea convoaielor în siguranță la 
destinaţie. Cineva își bătuse mult capul ca să ascundă bunurile, să fie perfect protejate și 
să ajungă cu bine la destinaţie. Era evident că, atunci când era vorba de mari sume de 
bani gheaţă, militarii ruşi erau întotdeauna implicaţi. Ceea ce era greu de înghiţit era 
scara reală a corupției și adâncimea cinismului. Afacerea cu heroina era utilizată 
pentru a conecta buzunarele politicienilor, ale traficanţilor, ale militarilor și a unei 
întregi rețele de fundamentaliști islamici. Banii erau folosiți pentru a cumpăra arme și 
explozivi. Au plătit atentatorii sinucigaşi pentru atrocitățile teroriste. Au susținut 
financiar însăşi formarea ISIS, iar Washington a înţeles că trebuie să acționeze. Era mult 
mai mult decât o încercare de a aduce o oarecare pace şi ordine în Siria cea răvăşită de 
război. Era mai mult o încercare de a reduce plaga virulentă care era fundamentalismul 
islamic. Avea şi o legătură cu renașterea și agresivitatea Rusiei şi cu planurile sale 
cinice de a exploata conflictul și de a-și extinde puterea și influența, în timp ce adună 
sume mari de valută forte. 

Era timpul să fie contracarat acest pericol. 

Era timpul să se acţioneze. 

Când era vorba de operaţiuni clandestine care puteau fi negate, nerecunoscute, de 
elita politică și militară americană, exista doar o singură organizaţie pe care se puteau 
baza să se ocupe fără riscul de a declanșa Al Treilea Război Mondial. 

Washington a apelat la Defence Inteligence Agency. DIA a primit misiunea de a 
elimina rețeaua de distribuire a drogurilor şi distrugerea laboratorului de procesare. 
Trebuiau să închidă una dintre cele mai importante surse de finanțare militară a 
extremiştilor. Trebuiau să oprească fluxul de valută forte care finanța în secret 
segmente largi din guvernul rus și al partenerilor lor la trafic. Asta însemna că DIA 
trebuia să infiltreze în nordul Siriei o echipă de asalt bine înarmată cu scopul de a 
distruge o bază militară rusească bine păzită. Bombardarea acesteia nu putea fi luată în 
discuţie. Rachetele de croazieră puteau declanșa un război. Nu. Această operaţiune 
trebuia să pară că a fost opera milițiilor locale, o lovitură a unei facțiuni împotriva 
presupușilor susţinători ai guvernului din Damasc. Era o misiune de mare risc și 

Washingtonul înțelegea că era improbabil ca echipa de asalt să scape cu viaţă. 
Importanța misiunii merita riscul și posibilul sacrificiu. Doar că nimeni nu i-a 
menționat lui Mike Ducane consideraţiile particulare când acesta a fost informat 
asupra misiunii. Dar lui Mike nu era nevoie să i se spună. El era un soldat foarte isteț. 
Un operator al forțelor speciale foarte experimentat. Putea pricepe ușor detaliile 
neexplicate ale misiunii din ceea ce nu se spunea. Nu i-a trebuit prea mult ca să 
înțeleagă că șansele erau concentrate la greu împotriva sa și a echipei. 

Deci fără a-şi împărtăși intenţiile conducătorilor DIA, a început să conceapă un 
plan de rezervă. Doar pentru cazul în care echipa sa ar fi sfidat șansele și ar fi 
supraviețuit misiunii, putând să-și încaseze bonusurile. 


CAPITOLUL 9 


Securitatea bazei din tabăra operaţională DIA din Siria a fost verificată sever 
după ce ruşii au reuşit să infiltreze o frumoasă ofițer de legătură siriană în braţele 
primitoare ale lui Mike Ducane. Dacă a reușit să afle ceva folositor de la Mike era încă o 
întrebare deschisă. Mai erau o grămadă de locuri în tabără de unde putea aduna 
informații, iar ea era o diversiune binevenită pentru trupeţii din bază, cu care bea 
băuturi răcoritoare la bar, ascultându-le poveștile despre orice aveau ei chef să 
vorbească. Relaţia ei cu Mike a fost un pașaport pentru cea mai mare parte din tabără şi 
nimeni nu a simţit că trebuie să fie atent la ce spune atunci când ea se afla prin preajmă. 
Doar atunci când Mike a scăpat din baza rusească și a fost recuperat de US Navy, rolul 
lui Fatima Trigo a fost deconspirat. Altfel, fără îndoială că s-ar fi întors în bază pentru a 
continua activitatea de adunare de informaţii. Mike știa exact ce intenționa să-i facă 
Fatimei dacă s-ar mai fi ciocnit vreodată de ea pe o alee întunecată. Cu siguranță că 
sărutările și mângâierile n-ar fi făcut parte de meniu. 


DIA pregătise o extensie a bazei sale operaţionale înaintate pe care au înconjurat- 
o cu măsuri de securitate. Nimeni nu intra sau ieșea din zona restricționată. Nimeni din 
bază, cu un grad/funcţie inferioare comandanților operaționali nu cunoştea cine se află 
în noua zonă securizată. Proviziile au fost stocate înainte de venirea echipei. Armele şi 
echipamentul lor a fost pregătit, verificat și livrat pentru inspecţie în ziua 
premergătoare aducerii flăcăilor cu două elicoptere militare şi debarcării lor în capătul 
îndepărtat al noii tabere. Au sosit noaptea purtând clasicul echipament ISIS, cu fețele 
acoperite și fără să comunice nici un cuvânt între ei. Întreaga bază operaţională 
înaintată fusese izolată, iar două elicoptere Apache erau în status de stand-by 
permanent pentru a contracara orice încercare de încălcare a perimetrului de securitate. 

După debarcare, Mike şi echipa sa au început pregătirile finale pentru misiune. Era o 
atmosferă de tensiune, iar unul dintre băieţi chiar a vorbit în particular cu Mike despre 
retragerea sa. Prietena sa era gravidă, iar el începuse să aibă îndoieli despre dacă el se 
va întoarce din misiune viu sau mort. Era prea târziu pentru răzgândire, şi Mike chiar 
nu avea de loc personal de rezervă cu care să-l înlocuiască. Doisprezece oameni în 
echipa de asalt şi patru într-o patrulă de recunoaştere care să acționeze ca o diversiune. 
Dacă se-ntâmpla ceva, erau la limită. Dacă pierdeau un om în accident sau boală, nu ar 
fi avut timp să găsească și să pregătească un înlocuitor. Ora zero se apropia. Era timpul 
să-şi pună pielea la bătaie, iar Mike trebuia să accepte că cel puţin unul dintre băieţii săi 
avea îndoieli asupra viabilității misiunii. Va trebui să stea cu ochiul pe acest om ca să 
fie sigur că nu-şi va pierde concentrarea. Fiecare om era dependent de fiecare celălalt. 
Aşa mergea treaba în unitățile de commando. Puterea lor depindea de cea mai slabă 
verigă din lanţ. 


La apus, în cea de-a doua seară, echipele s-au urcat în elicopterele de transport, 
împreună cu echipamentul și packurile de combat. Mike a luat o cantitate suplimentară 
de muniţie, iar asta nu a fost niciodată o măsură agreată de băieţii care trebuiau să care 
o greutate suplimentară. Dacă misiunea ajungea la un schimb de focuri, echipa avea 
nevoie de un foc susținut pentru a egaliza șansele de a scăpa. Asta însemna MANPATS 
- man-portable anti-tank systems — tipul de rachete care puteau fi lansate de pe umăr 
împotriva tancurilor, elicopterelor şi a poziţiilor fortificate. 

Mike le numea egalizatoare pentru că puteau echivala şansele împotriva unui 
inamic mai numeros și mai puternic înarmat. Era felul de putere de foc care îl făcea pe 
Mike mai încrezător pentru că le măreau șansele de scăpare. Cu muniţia suplimentară 
și armele adiționale, băieții semănau mai degrabă cu niște astronauți care se antrenau 
pentru o plimbare pe Lună. Imediat ce turbinele elicopterelor au accelerat, toți au 
început să bombăne, dar Mike a considerat aceasta ca fiind un semn bun pentru că toți 
soldaţii bombăneau. Făcea parte din felul lor de a fi. Abia când încetau să mai 
bombăne, să critice, să se plângă de toate cele... atunci era timpul să te îngrijorezi. 

Inserția echipei trebuia coordonată cu loviturile rachetelor de croazieră care vor 
acoperi sosirea elicopterelor și plecarea lor. Aruncarea în aer a poziţiilor cunoscute ale 
ISIS era o treabă. Bombardarea cu rachete cu explozibil de mare putere a unei baze 
militare rusești era scurtătura ce ducea la dislocarea armamentului nuclear pe câmpul 
de bătălie şi la numărătoarea inversă spre Armageddon. Echipa lui Mike trebuia să 
semene cu o bandă a unei miliții supărate rău pe guvernul de la Damasc și aliații săi. 
Milițiile erau în mod regulat luate în obiectiv de elicopterele de atac ruseşti și de 
avioanele de atac la sol. Washingtonul îşi dorise adesea ca ruşii să fie ceva mai agresivi 
împotriva ISIS. Aşa era de așteptat că milițiile vor riposta împotriva rușilor, dacă vor 

avea ocazia. Anomalia consta în faptul că baza rusească se afla foarte de departe spre 
nord de liniile ce despărțeau principalele facțiuni luptătoare. Acestea erau mobile, se 
mișcau de ici acolo, şi chiar organizau atentate cu explozivi în Damasc. Păreau destul 
de nebuni să atace o bază rusească puternic fortificată în nordul țării. Mai făcuseră 
milițiile şi în trecut destule tâmpenii. Acum era momentul să fie testată teoria. 

O strălucire palidă la est a dezvăluit obiectivele ISIS pentru a fi atacate de 
rachetele de croazieră. Construcţiile ardeau şi exploziile secundare răsunau în 
depărtare. Mike dădu din cap încruntat. Rachetele de croazieră erau costisitoare, dar se 
părea că, de data aceasta, banii au fost cheltuiţi cu folos. 

Echipa avea un marș lung de făcut. Aleseseră o veche albie de râu uscată pentru 
prima parte a marșului de noapte, doar pentru că asigura cea mai bună acoperire. Asta 
însemna că trebuiau să meargă mai mult, dar nu puteau fi siguri că ruşii nu foloseau 
vizoare de noapte sau echipament cu imagini termice chiar şi la distanța asta de baza 
lor. Să rămână nevăzuţi asigura cea mai bună apărare împotriva faptului de a fi 
reperați înainte de a ajunge la distanţa de atac asupra obiectivului. Noaptea era rece și 
echipamentul era greu. Totuşi, când grupul a ajuns la capătul cursului albiei de râu, toți 
erau transpiraţi și Mike a semnalizat pe tăcute o oprire. Au desfăcut sticle cu apă şi 
batoane energetice, care erau un standard pentru asemenea activități dure. 

Mike și-a dat jos din spate packul său şi a semnalizat unui om din față să meargă 
cu el. Cei doi s-au furișat neauziţi, cu armele aţintite spre înainte pentru a verifica 
traseul pe care urmau să se deplaseze, cercetând orizontul prin aparatele ce intensificau 
imaginile și care dezvăluiau terenul ca și cum s-ar fi aflat sub lumina lunii. Vântul 
spulbera oarece praf și și-au îngustat pleoapele pentru a-și proteja ochii de vârtejurile 
de nisip care le atingeau pielea neprotejată şi se depunea pe feţele lor. Când s-a 
strecurat înapoi, echipa era gata să continue marșul, cu armele pregătite şi simţurile în 
alertă la semne şi sunete şi chiar la mirosurile slabe ce erau purtate de aerul deşertului. 


Cu un ceas înainte de ivirea zorilor, echipa a început pregătirile pentru poziția de 
așteptare pe timpul zilei cu soarele arzător, în care să se ascundă făcându-se una cu 
țărâna și pietrele de pe platoul stâncos. Imaginile luate prin satelit au dezvăluit o locaţie 
potrivită pentru ascunziş și echipa s-a divizat în două pentru ca fiecare să poată asigura 
acoperire cu foc dacă celălalt grup era compromis. Erau experţi în arta camuflajului şi s- 
au pitit în ascunziș bucuroși că-şi pot da jos din spate echipamentul greu, gata să-și 
preia tura de pază, între timp odihnindu-se și dormind. Mike a verificat fiecare om 
pentru a se asigura că fiecare este în formă bună, fizic și mintal. Odată misiunea în 
desfășurare, cea mai mare parte a îndoielilor s-au evaporat, iar antrenamentul intens a 
preluat controlul. Erau ei mercenari angajați şi o forță total negabilă, dar fiecare soldat 
știa ce avea de făcut. Nimeni nu avea nevoie să i se reamintească ceva. Nimeni nu se 

eschiva de la responsabilități. Nimeni nu-și abandona camarazii. În timpul pauzei, 
Mike se ţinu de glume: 

— Hei, ştiu că sunt grele, dar dacă nu tragem rachetele, le putem vinde oricând 
kurzilor și ne alegem cu un bonus baban în afară de cecul de la DIA. 

Toţi au râs pe tăcute. 

— Mike, dacă nu le tragem, ar trebui să te punem pe tine să le cari tot drumul 
înapoi la bază! 

— Sigur. Nici o problemă. Dar voi păstra eu tot cashul de la kurzi. Și-ar vinde şi 
bunicile, numai să poată pune mâna pe bunăciunile astea! 

Poziţiile camuflate ofereau o vizibilitate excelentă asupra terenului înconjurător. 
Nimeni nu se putea apropia de ei din nici o direcție fără ca o santinelă să nu observe 
mișcarea inamicului. Din multe puncte de vedere, aceasta era cea mai uşoară parte a 
operațiunii. Mike a înghiţit o cu gură de apă caldă din bidonul său o tabletă de sare, 
fără a lua în seamă arşiţa și conservându-şi la minimum mișcările trupului. La noapte 
se vor apropia de obiectiv după un marș greu peste deşertul pietros, strecurându-se 
șerpește printre bolovani ca să rămână cât mai ascunși posibil. Se părea că rușii au 
adoptat aceleași tactici pe care le-au folosit în Afganistan, preferând să fortifice o 
poziție și să menţină la minim activităţile de patrulare. Asta trebuia să însemne că 
echipa DIA putea ajunge la distanţa de atac fără a da peste cercetași sau santinele. Mike 
presupunea că poziționarea bazei într-un loc atât de nordic o scotea în afara teatrului 
de luptă — cel puţin în mintea ruşilor. Dar erau pe cale să primească un apel de 
deșteptare care ar trebui să le distrugă această iluzie frumoasă. 


La apropierea serii, pe când arşița zilei se diminua, cerul lipsit de nori s-a umplut 
de stele, noaptea devenind de o frumuseţe ce-ţi tăia respirația. Mike nu se putu abţine 
să nu se minuneze. Chiar trebuiai să te afli în mijlocul deșertului la căderea nopții 
pentru a putea aprecia măreţia unei viziuni perfecte a frumuseţii naturale. Era ceva 
magic. Profund mişcător. lar echipa avea de mers o grămadă de drum prin acest teren 
înainte de răsăritul soarelui. 

Şi-au pus packurile în spate, şi-au fixat armele în poziţii confortabile în braţe și au 
plecat în coloană spre nord, înaintând printre formațiunile stâncoase din deșert. Mereu 
spre nord, către obiectivul lor. 

Mike se gândise adesea... şi verificase toate informaţiile disponibile. Era ciudat de 
curios să ştie dacă rușii și-au desfășurat forțele speciale Spetsnaz la această bază. 
Nimeni nu ştia nimic sigur, dar Mike spera cu îndârjire că aceştia se aflau acolo. Avea 
niște datorii de plătit. În subconștient avea nişte imagini bizare cu rânduri de țepe în 
care erau înfipte capete. Ale celor din Spetsnaz. Se concentra pe ruta de deplasare, dar 
în sinea sa zâmbea la acest gând hidos. Era acea parte a profilului său psihologic care-l 

făcea pe psihiatrul Companiei să apeleze la stocul său personal de tranchilizante ori de 
câte ori trebuia să scrie notele referitoare la cazurile sale. 

O bună bucată de vreme echipa a mers drept peste solul pietros al deşertului. 
Navigau cu ajutorul unui GPS militar, dar stelele erau atât de clare și strălucitoare încât 
se puteau orienta cu ușurință după vechile constelații care se roteau încet deasupra 
capetelor lor. În ciuda greutăţii echipamentului și a ritmului susținut al marșului, unii 
dintre oameni se bucurau de frumuseţea cerului nopții, a aerului răcoros și proaspăt, 
simțindu-se atât de vii încât era uşor de înțeles de ce au semnat contractul pentru 
operațiuni speciale. Era vorba de afluxul necrezut de intens de surescitare care însoțea 
un schimb de focuri, fiorul pericolului, simțământul puternic de a fi viu în fața morții 
iminente. Instinctul primitiv care celebra victoria asupra înfrângerii. Viaţa asupra 
morții. Odată ce ai gustat fiorul luptei de aproape, nimic nu se va mai putea compara 
cu fluxul sălbatic de adrenalină care te face să te simţi extrem de viu în fiecare celulă a 
trupului. Nimic nu va fi nici măcar pe aproape de așa ceva. Era ceva ce ţinea de partea 
primitivă a condiţiei umane, care a înflorit şi prosperat în toată gloria sa sângeroasă în 
secolul XXI. 

GPS-ul le-a arătat că au ajuns cu mult înainte de a vedea luminile gardului de 
perimetru. După ce echipa şi-a lăsat jos packurile şi s-a camuflat, Mike a luat trei oameni 
cu el pentru a cerceta defensiva de la o distanță sigură, târându-se printre pietre și 
vegetaţia săracă, ascunzându-se printre umbrele formate în lumina stelelor. Verificau la 
prima mână, ceea ce imaginile prin satelit le arătaseră deja. Nimic nu se schimbase de la 
ultima informare din baza operaţională înaintată a DIA. A merge înainte sau a aștepta. 
Era decizia lui Mike ca lider de echipă, iar el trebuia să determine cel mai bun moment 
pentru lansarea asaltului. Se puteau ascunde încă o zi în poziţii de aşteptare, fără a fi 
văzuţi de inamic, dar riscând totuși să fie descoperiți. Sau puteau ataca în următoarele 
30 minute. Cu cât executau asaltul mai devreme, cu atât mai curând se puteau retrage, 
cărându-se rapid de aici. Echipa era cu adevărat pregătită; terenul fusese cercetat până 
la nivel de detaliu cu ajutorul fotografiilor tridimensionale luate prin satelit. Una dintre 
echipele de cercetare s-a adresat lui Ducane: 

— Deci, ce ai descoperit în recunoaștere, skipper? 

Mike a mai baleiat încă o dată terenul cu binoclul, memorând toate detaliile și 
comparându-le cu ceea ce văzuse în imaginile luate de satelit. 

— OK. S-o facem. 

Făcu semn la trei grupei sale de asalt formată din trei oameni şi aceştia au s-au 
retras pe neauzite înapoi la poziţia dinspre sud. Cu gesturi simple, Mike şi-a asamblat 
oamenii şi le-a verificat cu atenţie fețele camuflate. 

— Totul este exact cum au confirmat imaginile luate de satelit. Cu cât vom 
termina treaba mai repede, cu atât ne vom întoarce mai repede la berile alea reci și ne 
vom încasa bonusurile. 

Toţi au dat afirmativ din cap. El le-a întors mișcarea şi a zâmbit, dinţii albi 
contrastând cu camuflajul mat, negru, ce-i masca trăsăturile. 

— Bine. Asta e. Să-nceapă spectacolul, băieţi! Hai s-o facem, ca să ne merităm 
bonusurile! 

Într-o singură secvență de mișcări, continuă, bine antrenată, echipa de asalt de 
doisprezece oameni şi-au pus echipamentul în spate, au strâns bine hamurile 
packurilor, apoi s-au ridicat și şi-au început apropierea discretă, tăcută, de perimetrul 
bazei ruseşti. Nu mai era timp pentru îndoieli, ezitări sau alte gânduri. 

Chiar venise timpul ca fiecare să-și câştige banii. 


Prima provocare a fost să se asigure că nu au fost depistaţi de inamic. Rușii 
curățaseră terenul ce împrejmuia perimetrul pentru a crea sectoare libere pentru 
tragere, dar tot mai erau zone depresionare care puteau oferi acoperire. 

Mike a trecut în frunte, știut fiind faptul că are o memorie fenomenală a terenului. 
Atât timp cât oamenii se apropiau târându-se pe coate și genunchi și pe burtă, 
mișcându-se cu grijă, se puteau strecura până la obiectiv fără a fi detectați. 

A doua provocare era să navigheze prin câmpurile de mine care înconjurau baza 
rusească. Dar era una mai mică decât prima asumată de Mike. Specialiștii DIA le 
asiguraseră accesul la niște tehnologii de vârf, foarte eficiente. Avansatul radar cu 
penetrare în sol a identificat locaţia fiecărei mine din vecinătate și a marcat calea care 
permitea echipei DIA să evite pericolul. 

Tehnicienii ruși stabiliseră o rețea complexă de mine anti-personal împreună cu 
cele mult mai puternice, anti-vehicul. Mine anti-tanc nu se aflau dispuse în jurul 
perimetrului pentru simplul motiv că ruşii nu se aşteptau să fie atacați de tancuri. 

Ca măsură suplimentară de siguranţă, ruşii au staționat în complex câteva 
elicoptere de atac. Asta însemna că nici un tanc sau alt tip de vehicul blindat nu se 
putea apropia la mai puţin de 5 km de bază. Ruşii puteau dormi liniștiți noaptea. 
Aveau toate motivele ca să se simtă în completă siguranţă în interiorul fortificaţiei lor. 
Era un răspuns militar rusesc clasic la provocarea de a se securiza pe ei înşişi într-un 
teritoriu străin şi potenţial ostil: ciocu' mic în spatele fortificațiilor defensive. 

Era acelaşi concept care-i făcuse să piardă războiul din Afganistan. Mike era 
recunoscător pentru faptul că ruşii nu și-au trimis patrulele ca să securizeze 
împrejurimile. Adevărul era că ei nu considerau că e necesar. 

Când echipa DIA a ajuns la limita câmpului de mine, Mike a semnalizat scurt cu 
mâna și echipa s-a divizat în două grupe de câte 6 oameni, fiecare poziționându-se pe 

limita exterioară a câmpului de mine anti-personal. Fiecare squad era dotată cu o hartă 
precisă a câmpului de mine şi a rutelor individuale printre dispozitivele explozive 
postate aleatorie. 

Echipele s-au târât pe burtă, centimetru cu centimetru prin zona ucigașă. Au 
îmbrățișat ţărâna și nisipul, alunecând tăcut peste pietre, mișcându-se precum umbrele 
nopții, apropiindu-se tot mai mult de gardul din sârmă ghimpată care înconjura baza. 
Echipa lui Mike înainta dinspre sud-vest, iar ceilalți dinspre sud-est. Dacă erau 
descoperiți, nu puteau risca să alerge prin câmpul de mine ca să scape. Trebuiau să se 
miște cu o grijă deosebită, verificând și reverificându-şi poziția pentru a se asigura că se 
aflau exact pe mijlocul căii individuale de înaintare. O mișcare greșită, o deviaţie 
minoră de la rută putea declanșa o mină, iar explozia - ar fi ucis unul — și i-ar fi dat de 
gol pe toţi, oricât de bine s-ar fi camuflat. Răbdarea era factorul critic. Răbdare şi nervi 
de oțel. Nişte coaie de titan ar fi fost și ele bune, dar nimic nu putea înlocui 
antrenamentul riguros şi anii de practică, concentrarea şi o dorință viscerală de a 
rămâne în viață. 

Echipele se opreau la fiecare zece minute pentru a-și recupera calmul şi 
concentrarea. Mike respira atent, adânc, rar, ca să rămână concentrat asupra mediului, 
cu urechile ciulite la fiecare sunet ce ar fi putut veni dinspre perimetru. S-a oprit şi şi-a 
întors capul către parapetul de saci cu nisip din faţa sa. Ţinea gura larg deschisă pentru 
a capta şi cele mai slabe sunete. Acolo! Voci. Scăzute, dar nu şoptite. Voci de ruși. Nici 
un sunet de panică sau alarmă. Doar santinele care-și petreceau timpul cu o conversaţie 
despre cele de acasă, ca să-i țină treji în aerul răcoros al nopţii din deșert. Mike a 
continuat să înainteze până ce a ajuns la limita interioară a câmpului de mine. S-a 
răsucit încet și a semnalizat celui din urma sa să continue să înainteze, dar ceilalți să 
rămână pe loc, nemișcaţi. Și-a ridicat mâna la câțiva centimetri de sol și a arătat două 
degete, indicând două santinele, și, cu grijă, a tras un pumnal lung, negru, ascuțit, din 
teaca fixată pe umărul stâng al hamului. Perimetrul era marcat de un rând de saci cu 
nisip, peste care era plasată sârma ghimpată și platformele de tragere, pe care trebuiau 
să se afle trăgători cu mitraliere grele. 

Cei doi oameni şi-au dat jos pe neauzite packurile, lăsându-le să fie ridicate de 
băieţii care-i vor urma. Cu grijă infinită, cei doi au înaintat către locul unde Mike a auzit 
vocile. Erau invizibili în noapte, două umbre care se apropiau încet, respirație cu 
respiraţie, centimetru cu centimetru, de zidul jos de saci cu nisip. Când au ajuns la 
perimetru, amândoi s-au ridicat fără nici un zgomot în genunchi, şi a aşteptat un 
moment lung pentru a se asigura că nu au fost detectaţi. Mike a numărat cu mâna 
înmănușată. Întâi a arătat trei degete, două degete, unul, apoi s-au ridicat împreună și 
s-au rostogolit în liniște peste saci. Cu o mişcare aproape nevăzută, au aterizat peste 
prada lor şi, în secunda de şoc total, surpriză şi confuzie, au doborât santinelele la 

pământ, cu câte o mână peste gură şi cu capul tras pe spate ca să expună gâturile nerase 
şi lipsite de apărare. Lamele de oțel au pătruns uşor și adânc în gâturile santinelelor, 
tăindu-şi calea până la nivelul vertebrelor de la ceafă. N-au avut nici o șansă să strige. 
Aerul nopţii era complet nemișcat când mercenarii DIA au așezat trupurile moarte pe 
pământ, ţinându-le imobilizate în timp ce sângerau pe nisipul uscat, dând convulsiv 
din picioare. Mike şi camaradul său erau atenţi la eventuale semne ale altor santinele, 
cercetând împrejurimile apropiate. Nu mișca nimic. Penetraseră perimetrul, iar 
prezenţa lor era încă nedetectată. Mike a dat drumul santinelei moarte și s-a ridicat 
pentru a privi puțin pe deasupra sacilor cu nisip. Cu o mișcare scurtă a mâinii, a 
semnalizat restului celor din squad să înainteze. A fost văzut instantaneu prin 
echipamentul de vedere-noaptea purtat de cel din faţă. 

S-a lăsat din nou pe vine și a apăsat de trei ori pe butonul laringofonului, 
semnalizând astfel celeilalte echipe că a ajuns în interiorul perimetrului. A inspirat 
adânc şi încet în timp ce aștepta ca fiecare dintre oamenii săi să treacă peste zidul de 
saci și se aşează în linie de tragere. Și-a recuperat packul adus de ultimul om, după doar 
33 de secunde, a auzit în cască trei clickuri distincte care confirmau că și a doua echipă a 
penetrat sistemul defensiv de pe partea lor de perimetru. Treizeci și trei de secunde. Nu 
era deloc rău. Ar fi trebuit să fie perfect sincronizați, dar în operaţiunile reale, 33 de 
secunde era aproape un miracol. Mike a şters sângele de pe lamă și și-a şters mâinile 
înmănușate de uniforma santinelei de la picioarele sale, apoi a băgat pumnalul în teacă 
şi l-a asigurat. Inima îi bătea regulat, respiraţia era calmă şi profundă. Într-un fel, era în 
elementul său, trăind la maxim intensitatea fiecărui moment. A arătat spre cele două 
cadavre întinse pe jos, la picioarele sale şi a semnalat oamenilor săi să le treacă în liniște 
și cu grijă dincolo de zidul de saci cu nisip ca să nu fie văzute. Și-a verificat squadul, om 
cu om, zâmbind în semn de apreciere că au ajuns în interiorul perimetrului fără a fi 
descoperiți. A ridicat pumnul, apoi s-a întors și a plecat spre interiorul bazei ținându-și 
trupul aplecat. Nu aveau prea mult timp şi exista mereu pericolul de a fi descoperiți. 
Trebuiau să se miște repede. 

Squadul lui Mike se îndrepta către şirul lung de construcţii joase, prefabricate, din 
centrul bazei, acoperite cu rețele de camuflaj și folosite pentru depozitarea heroinei. 
Echipa era dotată cu explozibili compuși, nano-termit, proiectați să dezvolte 
temperaturi foarte înalte care să ardă heroina, transformând-o în cenușă. Pericolul 
principal îl reprezentau câinii de patrulare care au fost identificați în fotografiile luate 
de satelit. Dacă echipa întâlnea un asemenea câine, trebuiau să reacționeze imediat, asta 
însemnând o săgeată cu cianură care să garanteze „tăcerea” animalului și o rafală de 
gloanțe subsonice trase de o armă cu supresor de zgomot în capul celui ce conducea 
câinele. 

Echipa desemnase doi membri care să aibă arme cu săgeți, iar fiecare om din 
squad era echipat cu câte un pistol de calibrul .22 cu supresor cu care să „rezolve” orice 
santinelă ce patrula perimetrul. Misiunea depindea de evitarea detectării cât mai mult 
timp posibil. „În linişte & Pe nevăzute” (Silence & Stealth) erau cuvintele cheie în toate 
ședințele de informare și antrenament. Dincolo de succesul sau eșecul misiunii, Silence 
& Stealth însemna diferența dintre viață și moarte. Cu toţii au fost impresionați de 
explozibilul nano-termic. O armă care putea dezvolta 4.0000 C merita mult respect. 
Heroina putea fi incinerată la 2.500 C, iar norul de fum rezultat va crea cea mai mare 
pipă de fumat opiu din lume. Echipa lui Mike era dotată şi cu măşti de gaze ca nu 
cumva să devină „terminally hippie-trippy” (drogaţi, afectaţi de fumul de heroină) — aşa 
cum se exprimase un mare şef din DIA. Unul dintre băieţi s-a întrebat cu voce tare dacă 
cei de la „tehnic” n-ar putea îmbutelia o parte din acest fum extrem de scump, pe 
motivul că acasă ar costa o grămadă de bani. Au izbucnit în râs cu toţii, dar vreo doi 
dintre ei au început să se gândească serios cum ar putea să stocheze ceva din acest fum 
de înaltă calitate într-un container. Nu puteai separa niciodată un mercenar de 
subiectul bani. 

Echipa s-a răspândit în arc de cerc pentru a acoperi frontul şi flancurile formației 
și au înaintat, menţinându-se în umbre pentru a-și ascunde prezenţa. La 20 de metri în 
interior omul din flancul drept a ridicat pumnul. Toţi s-au lăsat în genunchi 
adulmecând primejdia. Cel din extrema dreaptă auzise o voce. În lumina ambientală 
dată de stelele strălucitoare, Mike a văzut o siluetă. Două siluete. Nici un câine. Două 
gărzi care-și făceau rondul. A semnalizat echipei să se întindă la pământ, încet, fără 
mișcări bruște, în liniște, precum umbrele ce se contopeau cu solul dur. Pistoalele cu 
supresor erau orientate deja spre înainte. Gărzile au trecut la zece metri de ei, fără a 
observa cele șase siluete întinse pe pământ, în întunericul din stânga lor, și fără să 
realizeze cât de aproape au fost de moartea șoptită de vreun pumnal sau de un glonţ 
scobit de calibrul .22. 

După ce gărzile au ieșit din raza vizuală, Mike a ridicat o mână, iar echipa s-a 
ridicat — toţi ca unul — și au refăcut formaţia, înaintând cât se poate de rapid fără a face 
nici un zgomot, păşind precauţi printre construcțiile joase şi corturi. După două 
minute, au văzut magazia de stocare lungă şi joasă, clar vizibilă în lumina stelelor. 
Exact aşa cum rezultase din fotografiile luate de satelit, construcția era păzită. Mike a 
numărat câte gărzi sunt, ridicând cinci degete pentru confirmare. Aceştia nu păreau a fi 
în stare de alertă, dar trebuiau să fie eliminaţi. Carabinele de asalt erau atârnate de 
umeri şi purtau fesuri de lână ca să-și menţină căldura în aerul nopţii reci din platoul 
deșertic. Erau adunați într-un singur grup mic şi pălăvrăgeau la capătul magaziei 
bătând din picioare pentru a se încălzi și frecându-şi mâinile înmănuşate pentru 
menţinerea circulaţiei. 

Ducane a clickat de două ori microfonul de la gât. Apoi încă de două ori pentru a 
semnaliza celeilalte echipe că a ajuns la obiectiv. Nu a existat nici un răspuns, iar Mike 
nu a mai aşteptat. Pitindu-se pe lângă laterala unei barăci, le-a alocat ţinte celorlalți 
cinci oameni, făcând minimum de mișcări pentru a-şi marca ordinele. A dat din cap o 
singură dată și oamenii s-au grăbit să-și ocupe poziţiile de tragere. Mike a rămas pe loc 
ca să asigure acoperire și a aşteptat până ce fiecare membru al echipei a semnalat că 
erau gata. Două clickuri de la fiecare. Trebuiau să se dea mai aproape de ţintele lor ca să 
fie siguri că gloanţele de .22 supresate vor fi eficiente. Şi mai trebuiau să deschidă foc 
simultan și să fie absolut siguri că toate țintele cădeau fără a da alarma. 

Mike a inspirat calm, a clickat de trei ori şi echipa a lansat o salvă de gloanţe 
supresate în capetele celor cinci gărzi. Efectul a fost devastator. Cinci siluete s-au 
prăbuşit pe pământul pietros fără nici cel mai mic sunet. Dar chiar şi trase prin 
amortizoare, focurile de armă au creat niţel zgomot, iar un câine a început să latre în 
depărtare. 

Era timpul să se miște cu talent. Mike a sprintat înainte şi și-a adunat echipa la 
intrarea în depozit. S-a asigurat că toți şi-au reîncărcat pistoalele, iar armele de asalt 
sunt pregătite. Cu pistolul său .22 întins în față, a deschis ușa din lemn a depozitului, în 
timp ce balamalele au scârțâit. Probabil că întunericul însemna că nu e nimeni în 
interior, dar el a semnalizat unui om să o ia înainte folosind echipamentul de vedere- 
noaptea pentru a confirma că au magazia doar pentru ei. Era goală. În afara 
nenumăratelor rânduri de paleţi stivuiţi, fiecare ambalaţi în film de plastic ce ţinea la 
un loc straturile de pachete-cărămizi de heroină strânse bine. 

Echipa intrase pe platforma „Sediului Central al Drogurilor” din Siria, iar valoare 
de stradă era suficient de mare încât să tenteze orice mercenar, oricât de bine plătit, să 
se abată de la obiectivul misiunii. Unul dintre băieţi a fluierat uşor sub mască. 

— Mike? Crezi că-şi va da seama careva dacă vor lipsi câteva kile? 

Ducane nu şi-a putut reține un zâmbet în timp ce ajuta la aducerea celor două 
gărzi în interiorul magaziei. Au închis uşa în spatele lor, iar Ducane a dat jos din spate 
partea sa de explozibili și a aranjat un detonator. 

— Pentru uz personal, Shane, sau pentru fondul „Ferrari”? 

Cei doi au râs pe înfundate. 

— Vreo două kile, din chestia asta și m-aş gândi la pensionare, skipper! 

— Ştiu. E foarte, foarte tentant. 

— Şi la întoarcere vom avea destul loc prin buzunare. 

Mike a confirmat dând din cap. Tipul avea dreptate. Cărau o grămadă de 
echipament pentru misiune și planificaseră să se retragă doar cu cele strict necesare în 
packuri. Adică arme, ammo*, apă. Dacă baștanii de la DIA ar afla vreodată că au prăduit 


3 Ammo / ammunition — muniții. 

vreo câteva kilograme de produs, vor plăti al dracului. Dar tot era o propunere foarte 
tentantă. 

— Concentrează-te la ce ai de făcut, Shane. Hai să ne facem treaba şi să ne salvăm 
cururile de aici. 

Mercenari. Numele spunea totul. 

Doi soldaţi stăteau la ușă pentru a asigura paza, iar Mike a semnalat rapid 
celorlalți să descarce și să pregătească toți explozibilii. Venise vremea ca depozitul să 
fie transformat într-unul dintre cele mai costisitoare focuri de tabără din lume. Tocmai 
punea un tub cu explozibil nano-termit sub un palet când a auzit semnalul pe care-l 
aştepta din partea celeilalte echipe. Ajunseseră şi ei la obiectiv. Ceilalți erau în 
exteriorul unității de procesare a heroinei. Exploziile trebuiau să fie coordonate pentru 
a crea confuzie, iar cele două echipe își croiau calea de scăpare. Ştiau că trebuie să fi fost 
oameni în interiorul facilității cu droguri, dar executivii DIA dăduseră instrucțiuni clare 
că nu va fi luat nici un prizonier. Echipa de asalt era autorizată să ucidă pe oricine s-ar 
fi aflat în interiorul depozitului, fără excepţie. Asta însemna să se mişte repede și să 
doboare cu pistoalele lor cu supresor pe oricine era prezent în interior. Apoi trebuiau să 
arunce în aer — la mama dracului - clădirea cu întreg conţinutul ei. Apoi să se retragă. 

Mike se gândise la riscurile misiunii atunci când a hotărât să adauge pe lista de 
distrugeri şi elicopterele bazei. Nu-i informase și pe cei de la DIA dar posibilitatea de a 
fi urmăriţi de elicoptere high-tech militare rusești ar fi pus serioase bețe-n roate 
planurilor pentru o pensionare cu succes în Florida. Nu. Trebuiau să o facă. Odată cu 
cât mai mulți posibil din personalul bazei. Așa că Mike împachetase cantități 
suplimentare de explozibili și muniţie pentru a mări şansele tuturor de supravieţuire. 

Echipa din depozit lucra repede şi eficient, plasându-și încărcăturile exact așa 
cum exersaseră de o duzină de ori în poligonul de antrenament al Agenţiei. În ciuda 
presiunii şi a pericolului evident, s-au concentrat asupra manevrelor şi s-au mişcat cu o 
uşurinţă exersată. Cronometrele au fost setate să detoneze în cascadă, iar echipa a 
planificat să se afle pe drumul de retragere cu mult înainte de prima explozie. 

Când s-au adunat la ieşirea din depozit, Ducane şi-a verificat ceasul. Misiunea era 
în parametrii programaţi, dar știa că echipa lui va avea o sarcină mult mai complexă 
dacă vor intra în contact cu orice fel de opoziţie. Orice se va fi întâmplat cu cealaltă 
echipă, era timpul să neutralizeze elicopterele ruseşti. 

Mike şi-a adunat oamenii în formație și s-au mișcat, perfect conștienți că timpul se 
scurgea, şi în orice moment putea fi observată lipsa gărzilor de la depozit. Au 
descoperit o patrulă de doi oameni similară cu cea de mai devreme, vorbind cu două 
gărzi evident plictisite, lângă un foarte mare și intimidant elicopter rusesc. Echipa era 
în criză de timp, iar Mike nu-și putea permite să aștepte plecarea gărzilor. A semnalat 
micului său grup că trebuie să se apropie de obiectiv și să elimine toate cele patru 

santinele. Mike a inspirat adânc. Pe mă-sa cu finețurile... Situaţia urma să devină rapid 
extrem de zgomotoasă și voia să-şi scoată oamenii dincolo de perimetrul bazei cât mai 
repede posibil. 

Echipa a avansat în lumina slabă din zona de aterizare a elicopterului și și-au 
ridicat pistoalele cu supresor ochind capetele gărzilor. Mike a clickat microfonul de trei 
ori, iar echipa a deschis focul, şi au doborât ţintele cu o salvă șuierătoare de gloanțe 
subsonice de .22. Micile tuburi de cartuşe din alamă au acoperit pământul prăfos. Mike 
și un camarad al său s-au năpustit înainte pentru a se asigura că rușii sunt morţi, în 
timp ce ceilalți recuperau tuburile goale și asigurau zona. 

Santinelele muriseră înainte de a atinge pământul, cu creierii împrăștiați de micile 
gloanţe ce se rostogoliseră prin interiorul craniilor fără a mai ieşi. Părea ceva brutal, dar 
fusese o moarte rapidă, îndurătoare. Mike n-a irosit nici măcar un gând pentru 
cadavrele ce se răceau la picioarele lui. Optase pentru încărcături explozive clasice care 
puteau fi plasate în gurile de admisie a motoarelor elicopterelor. Ele vor garanta că 
maşinăriile nu vor zbura în această noapte. Și nici prea curând. 

Mike a arătat spre un rând de cisterne aflate la marginea padului de aterizare. Doi 
oameni au alergat aplecaţi şi și-au plasat încărcăturile printre rezervele de combustibil. 
Încă nici un semn de la cealaltă echipă, dar nici vreun sunet de schimb de focuri. 

Era timpul să o şteargă de acolo. 

Mike a apelat prin radio cealaltă echipă ca să confirme că partea lui de misiune a 
fost executată şi că se îndreaptă către punctul de rendez-vous. Trebuiau să ajungă la 
locul unde a doua echipă își făcuse calea de acces în perimetrul bazei. Dacă aveau 
nevoie de ajutor, era locul logic unde băieţii lui Mike îi vor găsi pe ceilalți. 

După cinci minute Mike și-a poziționat oamenii la adăpostul sacilor de nisip de 
pe perimetru, așteptând ca a doua echipă să apară din întuneric, dar... întreg iadul s-a 
dezlănţuit în jurul facilităţilor de producţie și stocare a heroinei. Foc de arme automate 
amestecat cu strigăte şi lătrat de câini i-a făcut pe Mike și ai lui să intre în alertă 
maximă. 

— Pe toţi dracii! 

Vorba era pe buzele tuturor. Mike a ridicat o mână. 

— OK. Ascultaţi. A doua echipă este compromisă — dar noi nu suntem. Dacă au 
nevoie de ajutor, intervenim. Rusnacii încă nu ştiu că suntem și noi aici. Rămâneţi cu 
toții nemișcați. 

Focul de arme s-a intensificat, iar Mike era sigur că se apropia. Era greu de spus. 
Acustica putea canaliza sunetele în moduri ciudate. Şezi blând. Nu alerta inamicul că 
mai exista o echipă în interiorul perimetrului. 

— OK - s-a adresat Mike clar şi calm către echipa sa. Pare că s-ar apropia. Fiţi pe 
fază. Activaţi dispozitivele de ochire pe timp de noapte. Trebuie să ne răspândim şi să 

formăm o linie de tragere dinspre flancuri. Îi ştiţi pe ai noștri. N-ar aprecia deloc să fie 
împușcați de prietenii lor. Selectaţi țintele cu maximă grijă. Fără rahaturi gen foc 
prietenos când sunt eu la comandă! 

Întotdeauna într-o luptă, timpul părea a fi încetinit. Secundele deveneau minute 
și minutele ore. Fluxul de adrenalină trebuia menţinut sub control, îmblânzit și 
canalizat, fiecare om bazându-se pe antrenamentul care a făcut ca reacţiile de combat să 
fie automate. Mike a văzut două siluete mișcându-se prin obscuritate, alergând repede 
cu trupul aplecat, unul acoperindu-l pe celălalt care după câţiva metri de alergare se 
întorcea ca să tragă câteva rafale de armă. O mitralieră de calibru mare a deschis focul 
în noapte. 

— Sunt băieţii noștri. Încetaţi focul, a ordonat Mike. 

Cei doi oameni au apărut, unul fiind ajutat de celălalt, apoi şi ceilalți doi, 
mișcându-se în maniera familiară pepper-pot rushes (piperniță), acoperindu-și retragerea 
cu rafale. În jurul lor pământul era spulberat de gloanţele de AK. 

— Atenţie! a strigat Mike când primii doi mercenari au ajuns la sacii de nisip. 
Shane! Jeff! Duceţi-vă să-i ajutaţi pe răniți. Toţi ceilalți fiți gata să executaţi foc de 
acoperire! 

În câteva secunde cele două echipe s-au reunit de-a lungul interiorului zidului de 
saci. Rachete luminoase se înălțau către exteriorul bazei, transformând perimetrul într- 
o zonă ucigaşă extrem de luminoasă. 

— Ai dracului câini! 

Comandantul celei de a doua echipe respira greu când schimba magazia armei și 
ochea înapoi către calea prăfoasă pe care tocmai venise. 

— Câinele a descoperit santinela moartă tocmai când noi ne terminam treaba, 
apoi totul a luat-o razna. Jessie a încasat-o în picior, şi — fir-ar dracu-al dracului — îmi 
pare rău, Mike, dar am rasolit-o. 

Ducane şi-a verificat ceasul pe când oamenii săi şi-au luat la ochi ţintele în lumina 
stranie, pâlpâitoare dată de rachetele ce dansau deasupra solului cu nisip şi pietriș. 
Echipele erau ascunse în umbrele adânci ale interiorului perimetrului dar rachetele 
iluminau clar grupurile de siluete în uniforme rusești care avansau către sacii de nisip. 
Mai erau doar cinci minute până când exploziile urmau să transforme heroina în fum. 
Cinci minute. Trebuiau să câștige ceva timp pentru ei înșiși. 

Mike a ordonat: 

— Măştile de gaze! 

Şi fiecare şi-a pus masca. 

A activat microfonul de la gât şi a vorbit clar și calm. 

— Fiecare al doilea om. O Willie Petet. Cincizeci metri. 

Carabinele lor de asalt erau dotate cu lansatoare de grenade de 40 mm. Grenadele 
WP au zburat din lansatoare și au aterizat ca niște arteziene de spray incandescent. 
Corturile din imediata apropiere au fost cuprinse instantaneu de flăcări, iar soldații se 
împleticeau în cercuri, urlând cu uniformele aprinse de substanţa chimică. Profitând de 
avantajul luării prin surprindere, Mike a semnalizat echipelor să se miște pe perimetrul 
bazei și să ocupe o nouă poziţie de tragere mai departe de locul anterior. Trebuiau să 
câştige timp. La oarece distanţă se auzea zgomotul unor motoare de vehicule. Blindate. 

Reflectoarele iluminau perimetrul şi situația începea să scape de sub control. Nu 
puteau face o pauză în interiorul bazei şi nici nu puteau să reziste forțelor ruseşti net 
superioare ca număr. Mai aveau nevoie doar de ceva timp în plus. Doar câteva minute. 
Şi de o rugăciune către zeii războiului ca să nu fi fost descoperite încărcăturile 
explozive. 

Mike a făcut semn către sacii de nisip îndemnându-și camarazii să tragă câte unul 
din zid pentru a forma o barieră defensivă după care să se adăpostească, un fel de 
acoperire față de militarii ruşi care înaintau spre ei. 

Era evident că vor fi descoperiți în curând, dar mai era ceva timp ca să apropie 
șansele niţel. Ducane a arătat către tuburile lans-rachete pe care le căraseră băieţii tot 
drumul de la locul de aterizare. Un vuiet înfundat urmat de o explozie tunătoare a 
săpat o gaură în rândul de saci în spatele cărora se poziționase echipa. Rușii își foloseau 
vehiculele blindate pentru a ataca. 

— OK, băieţi. Uite-i că vin. Gerry, e rândul tău. De acolo ai o linie clară pentru 
lovitură din flanc. Prăjește-i pe avortoni! 

Prin lumina difuză, praful, umbrele dănţuitoare create de rachetele luminoase, un 
vehicul a apărut la vedere cu motorul ambalat, scoțând nori de fum diesel și 
pulverizând sacii de nisip cu proiectile de tun de 20 mm. O apăsare pe trăgaci și racheta 
a zburat din tubul de lansare şi a făcut o gaură în laterala vehiculului. Trecu o 
milisecundă înainte ca încărcătura să detoneze în interiorul spaţiului blindat al 
vehiculului cu opt roți. Explozia a spulberat interiorul înainte ca presiunea să-l 
deschidă larg într-o erupție de flăcări și fum. 

— Fuga, fuga, fuga! a urlat Mike şi echipa a sprintat şi mai departe pe perimetru, 
doi dintre oameni ajutându-l pe mercenarul rănit care a insistat să-și păstreze arma 
pentru a putea executa şi el foc de acoperire în direcţia soldaţilor ruşi. 

Treizeci de secunde. 

— Din nou! Faceţi zidul! 


+ Fosforul alb — (White phosphorus — WP — Willie Pete — Willie Peter — de la alfabetul fonetic din WW II utilizat în 
argoul militar). Este folosit la fabricarea muniției producătoare de fum, gloanţe trasoare, muniţie incendiară. 

Echipa a pus iarăși saci de nisip în faţa lor improvizând un fel parapet înainte ca 
rușii să vină peste ei. Era doar o problemă de timp înainte de a fi învăluiți din ambele 
flancuri și... game over. Douăzeci de secunde. Gloanţe de AK au început să ferfenițeze 
sacii în spatele cărora se adăposteau. 

— Atenţie la flancuri! 

— Uite-i, Mike! 

— Lansatoarele de grenade! 

— Foc de nimicire! 

A fost un moment când zgomotul făcut de carabine şi exploziile au părut să se 
contopească într-o cortină sonoră asurzitoare, un moment când auzul oamenilor a 
devenit doar un vuiet constant și un șuierat metalic ascuţit, iar o serie de explozii 
puternice și profunde au trimis valuri de unde de şoc percutante prin tabără. 

Mike a simţit loviturile în piept și timpane. Elicopterele şi rezervele lor de 
combustibil tocmai săriseră în aer. Încărcăturile de explozibili le-au spulberat motoarele 
și le-au incendiat rezervoarele de combustibil. Asta însemna că și încărcăturile din 
depozit trebuie să fi explodat. Nu în explozii spectaculoase ca încărcăturile de pe 
elicoptere. Discrete, dar până la urmă mult mai dăunătoare. Un extrem de intens glob 
de material supraîncălzit a creat o sferă de foc alb care putea aprinde și incinera 
metalul. Heroina era arsă de super fierbintele nano-termit, ultimul şi cel mai bun mijloc 
de a arde aproape orice. În câteva secunde, nori înțepători de drog proaspăt prăjit se 
ridicau din depozitul în flăcări și acopereau baza cu o pătură opiacee deosebit de 
plăcută, dar cu efect devastator asupra minţii. După inhalare, oamenii se împleticeau și 
cădeau în grămezi insensibile de uitare. Era una dintre cele mai mari petreceri cu 
heroină din istoria consumului de droguri, iar prin prejur nu se afla nimeni care să 
înregistreze de bună voie sau din ordin evenimentul pentru posteritate. Focurile de 
armă s-au rărit, apoi s-au oprit de tot. Ruşii supraviețuitori erau complet duşi de cap 
datorită efectelor drogului, rămaşi întinşi pe pământul tare şi rece, cu zâmbete de 
beatitudine pe fețe, cu carabinele răspândite peste tot, abia mai găsindu-şi energie să 
respire. 

Mike privea prin lentilele protective ale măştii de gaze și nu se putea opri să 
zâmbească. Prin haos, fum, moarte, sânge și distrugere, tocmai au neutralizat o forță 
inamică cu o doză masivă, non-letală, de heroină pură. Era un moment care trebuia 
savurat din plin. Soldaţii ruși stăteau de vorbă cu universul pentru că au ingerat 
cantități industriale de drog pur. De la războinici până la hippies în doar câteva 
inspiraţii. Habar nu avea dacă fumul era periculos sau chiar letal pentru cei câteva sute 
de soldaţi împrăștiaşi pe sol. Adevărul era că fie una, fie alta, lui i se fâlfâia. Ce mod de 
a învinge într-un schimb de focuri... O luptă cu muniţie reală şi câteva tone de heroină 
pură! Era un subiect de legendă, dar nimeni în afară de conducătorii DIA și o mână de 

oratori şi strângători de mâini suspuşi la Washington nu va afla vreodată despre asta. Şi 
sigur nu va apare nici în jurnalele de ştiri de la ora şase din Rusia. 

A semnalat către ai săi și s-au ridicat cu grijă, cu armele pregătite, cercetând 
terenul pentru posibile ţinte. Au revenit cu grijă înapoi la punctul de intrare în 
perimetru, acum deschis larg de proiectilele explozive ale ruşilor. Prima echipă a trecut 
prima prin câmpul de mine; doi oameni din a doua au cărat rănitul pentru a se asigura 
că toți mențin șirul indian ce ducea spre siguranţă. Mike a fost ultimul care a trecut, 
conturul trupului său fiind scos în evidență de izbucnirile flăcărilor ce se ridicat din 
tabăra incendiată. Nori groşi de fum provenit din depozit încă mai acopereau zona. Era 
paradisul pentru dependenţii de heroină, iar Mike era bucuros să plece cât mai repede 
de acolo. Şi-a ajutat hamul packului din spate, conştient de pachetele bine ambalate din 
interior. La urma urmei, doar n-o să plece cu mâna goală. 


Echipa s-a îndreptat spre est față de baza rusească şi a făcut o pauză la adăpostul 
unei formațiuni stâncoase joase pentru a-şi verifica armele, muniţia rămasă, situaţia 
apei şi ca să bandajeze piciorul rănitului. Acesta putea umbla cu ajutorul altuia, aşa că 
cei din squad l-au preluat cu rândul pentru a putea menţine ritmul de deplasare ce-i 
ducea departe de baza rusească. Mike estima că orice activitate de cercetare se va 
concentra probabil asupra celei mai apropiate miliții poziționate spre sud. 

Racheta de croazieră sponsorizată de DIA a atras destul atenţia asupra sudului, 
de aceea Mike şi ai lui se îndreptau spre est. 

Cu un ceas înainte de ivirea zorilor se aflau într-o poziție printre stânci, acoperiți 
de o plasă de camuflaj. În depărtare se auzea vuietul turbinelor de elicopter. Rușii 
scormoneau deșertul în căutarea a dracu știe cine le atacase baza. Dumnezeu să-l 
păzească pe oricine era prins în câmp deschis. Nimeni nu era în siguranță. Vor 
bombarda și mitralia fiecare cioban cu capre sau stăpân de cămilă, orice șofer de 
camion, mașină sau bicicletă pe care-l vor găsi. După ce a răsărit soarele, Mike a văzut 
în depărtare nori de praf ridicați de vehicule blindate de recunoaştere care străbăteau 
nisipul. A dat din cap către sine, perfect conştient de cât de dificil ar fi fost pentru ei să 
străbată terenul către sud și să ajungă la punctul de evacuare cu hoardele de ruși 
șucăriți rău ținându-se de curul lor. 

Ducă-se baștanii DIA cu optimismul lor euforic. N-ar fi reușit niciodată. E un fapt. 
Centrala DIA a înțeles că șansele lor de supraviețuire sunt slabe. 

Ducane a decis o schimbare de tactici. A conceput un plan mai bun, o schimbare 
de direcţie care va ajuta la creșterea şanselor lor de a scăpa cu viaţă. 

Pe măsură ce ziua trecea, perimetrul de cercetare al rușilor se mărea și cei din 
echipă vedeau cum vehiculele blindate se răspândeau pe platou, oprindu-se ca să 
scaneze orizontul în căutarea semnelor de mișcare, hotărâți să se răzbune. Auzeau în 

depărtare focuri de armă, pentru că cei de la recunoaştere trăgeau asupra țintelor 
suspecte. Ordinul trebuie să fi venit de la cele mai înalte nivele ale guvernului de a 
muşamaliza catastrofa şi de a-i găsi pe cei responsabili. 

Mda, se gândi Mike. Asta vă va costa câteva miliarde, ucigași nemernici ce sunteți. 
Singurul său regret era absenţa forțelor Spetsnaz. Încă mai avea o dorință patologică de 
a decora acostamentul drumului cu un șir ordonat de țepe din lemn, fiecare având 
înfipt în vârf capul unui soldat Spetsnaz. Chiar și în această ascunzătoare, cu sute de 
rusnaci pe urmele lui, gândul tot l-a făcut să zâmbească. 

După lăsarea nopții, şi pentru că elicopterele rusești trăgeau în ţinte aflate tot mai 
departe spre sud, Mike și ai săi şi-au pus pachkurile în spate şi au plecat către est. Mai 
exista încă riscul de a fi descoperiți dar şansele de supraviețuire se măriseră după 
schimbarea planului oficial de scăpare. Şefii DIA vor afla din fotografiile luate prin 
satelit că misiunea a avut succes. Era imposibil să nu vezi norii de fum și resturile 
incinerate ale facilităților de procesare. Ducane estimase corect că punctul inițial de 
rendez-vous va fi fost depăşit de ruși până acum. Și a avut dreptate. Ruşii au adus 
trupe suplimentare și erau debarcate echipe de cercetare şi distrugere pe toate rutele 
evidente către sud. Dacă echipa lui Mike ar fi fost descoperită, ei încă mai aveau 
rachetele portabile, dar orice contact le-ar fi trădat poziţia şi ar fi întârziat doar 
inevitabilul, dacă rușii și-ar fi mutat atenţia către est. Ar fi fost înconjurați, iar cei 
norocoși ar fi murit în schimbul de focuri. Ghinioniștii ar supraviețui pentru a fi 
torturați și interogaţi până ce un soldat rus ar fi făcut un pas înainte și i-ar fi împușcat 
în ceafă cu pistolul de serviciu. 

Nu erau chiar cele mai fericite gânduri atunci când te aflai departe de forțele 
amice şi trebuia să străbați în marș forțat o distanță mare de teren fără speranţă de 
salvare. 

Mike și alți doi oameni purtau baliza miniaturale în echipament, dispozitive care 
puteau fi activate ca să le marcheze poziția pentru Comanda Centralei DIA. Sigur, 
dispozitivul putea fi pornit şi în caz de urgenţă dar exista riscul de a fi depistaţi şi de 
ruşi. 

Şi pentru că Centrala DIA nu avea în plan trimiterea cavaleriei, utilizarea balizelor 
nu avea nici un rost. Mike și echipa sa foarte competentă trebuiau să se descurce 
singuri. 

Înaintau cu o viteză mulțumitoare, iar rănitul cu piciorul său bandajat ţinea 
ritmul foarte bine, dar Mike a ordonat oprirea în albia îngustă a unui râu secat, pentru 
ca echipa să se odihnească şi să-şi echilibreze fluidele. 

Ruşii erau încă departe spre vest și sud, trăgând asupra pozițiilor milițiilor 
suspecte și bombardând satele și tot ce mișca cu copite sau cu roți. Noaptea, echipa a 
auzit avioane cu reacție ce zburau la joasă înălțime și-și largau încărcăturile explozive 

asupra soldaţilor şi civililor cu aceeași nepăsare. Fusese inevitabilă riposta copleșitor de 
violentă a rușilor, care au distrus spitale, moschei şi orice construcție care ar fi putut fi 
utilizată de inamicii lor. 

În ziua următoare, o dronă rusească a zburat pe deasupra lor, scanând terenul în 
căutarea de ţinte. Asta însemna că a fost lărgită căutarea, dar echipa lui Mike s-a 
contopit cu terenul, perfect camuflați printre pietre şi vegetația pipernicită, invizibili 
pentru aeronava fără pilot care zbura deasupra cu optica sa avansată și ciorchinele de 
rachete aer-sol. Un ceas mai târziu, echipa a fost trezită de zgomotul îndepărtat al 
exploziilor, departe dinspre est. Mike a cercetat orizontul cu binoclul său de mare 
rezoluţie şi a văzut tornada de fum ce marca atacul unei drone. Probabil atacase un 
vehicul. O rachetă. Un vehicul. Rușii ucideau tot ce mișca. Nu era ceva cu adevărat 
semnificativ pentru că în această parte de deşert erau puţine ținte faţă de întinderea de 
teren de la sud în care se dezlănțuise activitatea ruşilor. Până la lăsarea nopţii, Mike a 
mărit ritmul de mișcare, pentru a se îndepărta cât mai mult de baza rusească. Pe lângă 
arme şi muniții, îşi încărcase camarazii cu supliment de hrană şi apă, toate adăugându- 
se la greutatea pe care trebuiau să o care; măcar apa fusese consumată și redusă la doar 
o singură înghițitură din timp în timp. 

Erau soldaţi duri, obișnuiți să îndure provocările misiunilor de anduranţă, şi 
puteau să parcurgă distanțe mari încărcaţi cu packuri grele şi armament. Dar deşertul 
avea propriile sale probleme. Dincolo de evidenta lipsă de apă, oamenii trebuiau să 
îndure aerul uscat și praful care le cauzau probleme respiratorii. Menţinerea hidratării 
era esenţială pentru că mucusul de pe mucoase se usca și plămânii se străduiau să facă 
față aerului super-uscat şi prafului. Mike a observat că mulți dintre băieţi au început să 
tuşească și să scuipe flegme pline de praf pentru că aerul uscat le afecta respiraţia. 

Acum, în timpul marșului, ardeau grăsimea din organism, pentru că nu 
consumau minimum 6.000 de calorii necesare zilnic pentru a-și menţine greutatea 
corporală. N-aveau de ales. Dacă voiau să supravieţuiască, trebuiau să continue marșul 
cu ceea ce puteau căra. În deşert nu existau malluri cu program non-stop. În cele din 
urmă vor strânge din dinţi şi determinarea lor de a înfrânge greutăţile îi va face să pună 
un picior în faţa celuilalt până ce vor ajunge la destinaţie. 

Pe la jumătatea nopţii, Mike a fost chemat să verifice starea rănitului. Era evident 
că acesta se străduia. Era un marș dur chiar și pentru un om nerănit, aşa că Mike putea 
doar să-şi exprime admiraţia pentru curajul soldatului şchiop. A îngenuncheat lângă 
mercenarul epuizat şi i-a pus o mână pe umăr. 

— Care-i treaba, Jessie? 

— Sunt bine, boss. Fac doar o pauză și apoi sunt gata să sprintez din gaura asta de 
rahat şi să cumpăr toate bericile reci de acasă. 

Mike a zâmbit. 

— Fii atent, Jessie. Te-ai descurcat bine, dar am să pun doi băieţi să de care. 

— Nici pomeneală, boss. Băga-mi-aş...! Lasă-mă aici și am să mă ocup de orice 
nemernic rusnac care o să apară! Am să mă descurc! 

Mike a dat din cap. 

— Face parte din contract, Jessie. Nimeni nu e lăsat în urmă. Nici măcar tu. 

Îi va încetini pentru că vor trebui să-și care cu schimbul camaradul rănit, iar Mike 
va trebui să ordone opriri la intervale de cel mult 15 minute pentru a-i înlocui pe ce-i 
ce-l duceau. Dar nu era loc de alegere. Nu-ţi abandonezi oamenii. Nu-i puteai duce 
deoparte ca să le scurtezi suferințele așa cum faci cu un câine bolnav. Nu era varianta 
ideală, dar Ducane prevăzuse în planul de scăpare o eventuală rănire și ştia că va veni 
și momentul când vor trebui să-și care prietenul. În ciuda oboselii şi a mereu 
prezentului pericol de a fi compromişi, au fost şi nenumărate bășcălii. Soldaţii găseau 
întotdeauna o cale de a transforma o criză într-o glumă. Era o metodă străveche de a 
face faţă situaţiei şi-i ajuta să-şi menţină moralul ridicat. 

— Ce dracu, băi, Jessie? Nu puteai ţine şi tu o cură de slăbire? 

— Ai făcut-o intenţionat, nu-i așa? Doar ca să mă pui pe mine să-ți car fizicu' prin 
toată buda asta! 

— Ce mănânci, bă? Cântăreşti mai mult de-o tonă! 

— Hei, când am semnat contractul pentru misiune, nu mi-a spus nimeni că am să 
am parte de plăcerea de a te purta ca pe o prințesă turcoaică în luna de miere! 

— Sper că bonusul pe care îl vei primi va acoperi nota de plată pentru călătoria 
asta cu taxiul! 

— Mda. Contorul taxează la tarif triplu după ce al distrus Russkiville. 

În ciuda durerii și a extenuării, Jessie nu se putea abţine să nu râdă. 

— Mișcaţi-vă mai repede, băi, curiștilor! La bază mă aşteaptă o gagică mişto. Nu 
vreau să întârzii. 

În zorii zilei următoare, echipa dădea semne de reală oboseală. Mai aveau încă un 
click şi jumătate de mers până să ajungă la poziția unde vor face un repaus şi Mike era 
perfect conştient cât de expuşi erau până acolo, în spațiu deschis. Jessie adormise ceea 
ce îl făcea și mai greu de cărat, dar Mike a preluat locul unuia dintre ce-i ce-l duceau și 
i-a îndemnat pe ceilalți să mărească ritmul pentru a ajunge la adăpost cât mai repede 
posibil. 

— OK. Hai să lungim pasul. Trebuie să ne ascundem imediat. 

Asta însemna să alerge cu packurile grele din spinare, dar asta era ceea ce-i făcea 
nişte soldaţi atât de excepționali. 

Echipa extenuată mai avea încă 700 de metri până la formațiunea stâncoasă pe 
care Mike o alesese ca ultim adăpost, când trei vehicule au ieșit de sub camuflaj 
năvălind spre ei. 


VP MAGAZIN 


SEAN WILSON RULETA RUSEASCĂ 


Mike l-a lăsat pe Jessie să cadă grămadă la pământ și a răcnit: 

— Poziţie de tragere! ACUM! 

A înșfăcat un lansator portabil de rachetă anti-tanc din spatele omului aflat în fața 
sa în timp ce se trântea pe pietrişul tare și ochea camioneta din frunte. 

— Am luat-o pe cea din centru! Shane, stânga! Josh, dreapta! Atenţie! La comanda 
mea! 

Cele trei vehicule fuseseră ascunse printre pietroaiele către care se îndreptau 
Mike și ai lui. lar acum veneau direct către ei. Situaţia dădea să devină zgomotoasă, iar 
Mike ştia că imediat ce-și va fi lansat racheta, rușii vor ști unde se află echipa sa. 

Probabil că cei din camionete alertaseră deja forțele principale de cercetare. Era 
doar o chestiune de timp şi Mike rămânea fără opţiuni. Se putea aștepta la sosirea 
avioanelor cu reacție, a elicopterelor de atac, a transportoarelor blindate şi a câteva sute 
de rusnaci cumplit de şucăriți care vor avea o mare plăcere să-i amputeze anumite părți 
anatomice cu nişte foarfece de tăiat sârmă, ruginite. 

Echipa va lupta. Întotdeauna luptai. Nu renunțai atât timp cât mai aveai încă 
muniție de tras. 

Camionetele se apropiau, ridicând trene de praf fin în urma lor. Deci planul 
alternativ de scăpare... fuse-suse-și-se-duse. Mike a inspirat adânc, cu degetul pe 
trăgaci și cu ţinta bine locată. 

— La comanda mea! a strigat. 

Sistemul de ochire era fixat chiar pe centrul grilei de la radiatorul camionetei, 
capul exploziv ar fi trecut prin blocul motor înainte de a exploda în cabină și să 
transforme vehiculul și pasagerii săi într-o minge de fum, fragmente incandescente și 
bucăţi de trupuri vaporizate. Se apropia. La distanța ideală. Degetul lui Mike a început 
să apese pe trăgaci 

— Atenţie! La comanda mea! 

Totul părea să se desfășoare cu încetinitorul. Secundele s-au lungit, iar respirația 
lui Mike s-a oprit cu totul, pentru că simţurile sale absorbeau mii de detalii fragmentare 
de la sistemul de ochire electronic al armei. 

— Jos armele! Jos armele! Mike a sărit în picioare, punând siguranţa la rachetă. 
Sunt prieteni! Jos armele! 

Într-o clipită de detaşare suprarealistă, zărise un steag fluturând în spatele 
camionetei, o flamură fâlfâitoare parțial acoperită de norii de praf ce acopereau 
aproape tot ce se afla dincolo de masca radiatorului camionetei. 

— Eşti sigur, boss? a strigat Shane din spatele celuilalt lansator. Sunt al dracului 
de aproape ca să te răzgândești acum! 

Mike a respirat adânc și a pus cu grijă pe sol lansatorul de rachete. Stătea în plină 
vedere și dădea din mâini în sus şi în jos, de parcă semnaliza unui elicopter. 

Camionetele au oprit la 50 de metri de poziţia lui Mike şi oameni în uniforme au sărit 
jos din spatele lor. Dar alţii au dezvelit mitralierele grele montate în bene de prelatele ce 
le protejau de praf. 

— Calm, toată lumea! Lăsaţi jos armele! Tocmai ne-a sosit cavaleria! 

Cu mâinile ținute îndepărtate, Mike a înaintat încet, observând că mitralierele 
grele nu erau orientate asupra oamenilor săi. Aveau ţevile ridicate, căutând ţinte 
aeriene. 

Un tip solid, în uniformă, a păşit înainte cu carabina de asalt AK74 într-o mână. 
Mike știa cine erau acești oameni. Nu se așteptase să-i întâlnească atât de departe spre 
vest de poziţiile lor, dar nu se plângea. Vorbea destul de bine kurda pentru a-l felicita 
politicos şi deferent pe liderul peshmerga, care zâmbea şi el şi făcea semne cu mâna 
liberă. Vorbea o engleză excelentă. 

— Trebuie să ne mişcăm rapid. Toată lumea în camionete! IMEDIAT! 

Mike a semnalizat echipei și toţi au înaintat oarecum în confuzie către presupușii 
lor salvatori. 

— Urcaţi în camionete, băieţi. Haideţi. Aceştia sunt flăcăii pe care-i aşteptam. 
Sunt armata kurdă. Cururile voastre sunt salvate! 

Soldaţii peshmerga au reacoperit repede mitralierele şi camionetele au accelerat 
înapoi către formațiunea stâncoasă unde fuseseră ascunse. Soarele se ridica și ei ar fi 
fost mult prea uşor de depistat de dronele ruseşti care s-ar fi întâmplat să zboare pe 
deasupra zonei. Mike n-a fost prea surprins să descopere o forță și mai mare care 
aştepta să-i escorteze la tabăra peshmerga. Două vehicule erau echipate cu rachete sol- 
aer cu rază scurtă de acțiune. Kurzii ştiau că nu pot ascunde o forță atât de mare pe 
timpul zilei, aşa că au ales să facă o deplasare rapidă peste deșert, adică să se bazeze 
mai mult pe viteză decât pe camuflaj. 

Mike zâmbea. Extenuat, însetat, înfometat, săltat în spatele unei camionete uşoare 
împreună cu trei dintre oamenii săi şi un mic grup de soldaţi kurzi cu chipuri foarte 
serioase. S-ar putea să fi reușit. Kurzii le-au oferit sticle cu apă și un fel de fructe uscate 
surprinzător de gustoase. Dar erau atât de flămânzi încât nu aveau nevoie de preparate 
de înaltă clasă pentru a aprecia binevenitele calorii. Un medic a verificat piciorul 
rănitului şi i-a administrat o perfuzie cu soluţie salină după ce l-a așezat bine în scaunul 
cu spătarul lăsat jos, într-una dintre camionete. 

Cursa frenetică a durat ceva mai puțin de un ceas şi toți erau prea obosiţi ca să 
recunoască cât de norocoşi au fost să evite a fi descoperiți de vreo dronă. Urmele de 
praf și pietriș lăsau în urmă semne evidente ce le trădau poziția atunci când au 


5 Peshmerga -— forțele militare ale regiunii federale din Kurdistanul Irakian. Pentru că Armatei Irakiene îi este 
interzis de către lege să intre în Kurdistanul Irakian, Peshmerga plus forțele de securitate subsidiare sunt responsabile de 
securitatea din regiunile Kurdistanului Irakian. 

traversat deşertul. Dar au continuat să ruleze. Fiecare salt şi vibraţie îi aducea mai 
aproape de grosul forțelor kurde, la o protecție mai mare, din partea unei armate care a 
devastat ISIS şi le-a oprit avansul. Chiar și ruşii au fost circumspecţi în a-i înfrunta pe 
foarte experimentaţii peshmerga. Una era să bombardezi și să mitraliezi civili, pentru a 
înlătura potenţiala concurenţă în traficul de droguri, să susții poziția guvernului sirian 
și să asiguri baza navală rusă de la Tratus. Dar era cu totul altceva să înfrunți 
tenacitatea feroce a bine antrenatei armate care lupta de câteva decade pentru 
independenţă. 

Când echipajul şi-a urcat trupurile dureroase în camionetele prăfuite, Mike a dat 
mâna cu ofițerul kurd care-i găsise. Echipa DIA arăta destul de rugos în uniformele lor 
de miliţie şi cu bocancii uzati, dar erau în viaţă, şi Mike zâmbea către ofiţer, ceea ce 
conta foarte mult! 

După un duş fierbinte şi ceva ce putea fi descris a fi un festin tipic kurd, Mike bea 
cafea cu comandanții superiori ai kurzilor, și accepta cu graţie felicitările acestora 
pentru succesul atacului asupra bazei rusești. Ei știau totul despre heroină. Era cel mai 
prost ținut secret din întregul teatru de operaţiuni din Orient Mijlociu. Știau foarte bine 
de ce fusese aleasă această misiune. Apreciau valoare acestei lovituri economice asupra 
planurilor rusești de dominare a regiunii. Știau și apreciau faptul că oamenii DIA se 
oferiseră voluntari pentru această misiune, în ciuda şanselor minime de a scăpa cu 
viaţă. 

— A fost înţelept din partea ta să ne informezi în legătură cu misiunea voastră, 
Michael. 

Generalul kurd a sorbit încet o gură de cafea şi l-a privit atent pe Mike pe 
deasupra ceștii. 

— Şi acum să discutăm despre nota de plată. 

Mike a dat din cap. 

— Rachetele sunt ale voastre, General. Nu mai știu câte avem, dar sunt un preţ 
mic pentru ajutorul vostru. 

Generalul a zâmbit dând din cap politicos. 

— Dar m-am gândit că vei aprecia un gest suplimentar de mulțumire pentru 
ajutorul tău. 

Mike a scos din buzunarele uniformei sale noi de peshmerga două pachete bine 
ambalate, fiecare cărămidă cântărind exact un kilogram. 

— Asta e pentru dumneata, General. 

Ducane a pus pachetele pe măsuțţa joasă, chiar lângă ceașca ofițerului. 

— Michael, accept cu mulțumiri darul tău şi pot să te asigur că vom folosi foarte 
bine acești bani. 

În câteva ore, armata kurdă a informat DIA că i-a recuperat pe Mike și camarazii 
săi extenuați, şi că aceştia se află în tabăra lor. Kurzii voiau să se asigure că Mike încă 
mai are rachetele portabile care erau parte a plăţii pentru salvare. Mike calculase un 
schimb corect. Guvernul USA şi-l putea permite. Cele două kilograme de heroină pură 
au fost luate ca asigurare suplimentară pentru cazul în care echipa ar fi fost nevoită să 
lanseze rachetele. Dar asta ar fi însemnat că şansele lor de supravieţuire ar fi scăzut 
aproape de zero. Însă, oferirea heroinei l-a făcut pe Mike un prieten ferm al forțelor 
peshmerga. Aceştia apreciau asemenea gesturi de generozitate. 

Trei zile mai târziu, echipa DIA era transportată către un loc sigur de extracție din 
teritoriul kurd, cu tot cu armele lor de asalt și pungi cu fructe, oaspeţi onorațţi ai unui 
popor luptător care recunoștea curajul atunci când îl vedeau. Elicopterul militar de 
transport a sosit însoțit de o substanţială escortă de elicoptere de atac, pentru că șefii 
DIA au fost și surprinşi și îngrijorați de planul se scăpare al echipei deopotrivă 
neortodox și neautorizat. 

Mike nu era prea îngrijorat. Era sigur că perspectivele carierei sale nu erau prea 
afectate. Din punctul de vedere al înregistrărilor oficiale, echipa își îndeplinise 
misiunea fără a pierde nici un om. Asta era ceva ce trebuia sărbătorit. 

Şi-au folosit rezerva de rachete în confruntarea cu ruşii și au supraviețuit ca să 
lupte şi altădată. Nu ştia nimeni despre cele două kilograme de heroină, şi Mike nu 
avea de gând să mărturisească că-şi planificase scăparea cu două kile din cel mai pur 
drog disponibil în toată emisfera nordică. 

Băieţii își vor lua bonusurile, iar Mike avea de gând să-și ia un bine-meritat 
concediu. Da, mai întâi trebuia să treacă prin ședința de raport din State, dar era total 
pregătit pentru asta. Încă mai avea niște socoteli neîncheiate cu soldaţii Spetsnaz care-i 
uciseseră prima echipă. Încă mai avea viziuni cu rândurile de ţepe cu capetele 
inamicilor înfipte în vârf. Încă mai avea de lămurit câte ceva cu Fatima Trigo, agenta 
rusă care făcuse să fie aproape ucis. Nu că i-ar fi purtat pică. Nu. Trebuia doar să 
regleze conturile, iar asta însemna o ripostă serioasă în stil medieval. 

Când psihiatrul Companiei l-a consultat la Washington, zâmbetul lui Mike şi 
privirea din ochii reci, l-au făcut pe medic să apeleze la stocul său secret de 
tranchilizante. 

Uneori, trebuia să fii recunoscător că Mike Ducane era de partea ta. 

(Mystery Trail, 1935) 


Traducerea de Cezar Rădulescu Barbellian 
după versiunea franceză de Pierre Cobore 


EPISODUL II 


CAPITOLUL VII 


RANCHUL „STEAUA” 


Mulțimea, pe care nimeni n-o poate împiedica să se adune în drum, ori de 
câte ori se întâmpla vreun scandal, se risipi dintr-o dată în toate părțile, un 
călăreț cobora strada într-un galop nebun. Locuitorii temându-se de o nouă 
încăierare, nu țineau de loc să stea în calea unor gloanțe, care nu le erau 
destinate. 

Cu toate acestea, călărețul nu prea părea să aibe intenţii ostile; el galopă 
până în fața Şerifului şi acolo îşi opri calul într-un mod impresionant. Era un 
cowboy de vreo patruzeci de ani, slab ca un lup şi bronzat ca o şea veche. 
Înfățişarea lui de bătrân hoinar al preeriilor, îi plăcu imediat lui Peter Rice. 

— E Hank Brown, administratorul ranchului „Steaua”, spuse Warren. Mă 
întreb ce s-o fi întâmplat oare? Ei bine, Hank, ați avut ceva neplăceri? 

— Mai e vorbă! răspunse celălalt aspru. 

De îndată ce Brown descălecă din şea părea că nu mai ştia ce să facă cu 
labele lui uriaşe. El rămăsese pe loc, bălăbănind din braţe, roşu de furie sau 
de emoție, în aşa fel de surescitat, încât îi trebui vreun minut până să poată 
scoate o vorbă. 

— Jack Flynn e mort! declară el în sfârşit. 

Din nou, o expresie de disperare se zugrăvi pe fața bătrânului Şerif Warren. 

Peter întrebă cu dinţi strânşi: 

— Nu ştii cine l-a ucis? 

— Ei! Ce n-aş da eu s-o ştiu! (Hank Brown, îşi ştergea fruntea cu fularul 
său roşu de bumbac). Aseară, vârâsem vreo patruzeci de vite „de trei ani” în 
țarc, pe care trebuia să le ducem la tren în dimineața asta. Jack luase asupra 
lui paza lor, cu revolverele lui şi cu o puşcă cu două ţevi. Jack era un om de 
încredere şi nu s-a mai întâmplat vreodată să doarmă la datorie... Şi acum? 

Apoi tot el singur răspunse la întrebarea lui 

— Şi acum, Jack e mort, strangulat cu o centură de aceea de mătase roşie, 
de care poartă metişii de pe frontieră! Şi animalele nu-s... au zburat! Iar cât 
despre urme de copite de cal, nu se văd decât acelea ale calului bietului 
Jack... Să ţi-o spun pe şleau, Warren, trebuiesc luate măsuri neapărat, căci 
altfel, eu nu văd cum are să se sfârşească treaba asta! 

Bătrânul Şerif, strigă pe unul din Ajutorii săi: 

— Pregăteşte-mi imediat trăsura. Mă duc la ranchul „Steaua”. Apoi se 
întoarse spre Peter Pistol: Vii Peter? 

— Desigur! Şi vin şi oamenii mei, cu mine. E timpul să ne apucăm de 
treabă. 

Pe veranda ranchului „Steaua”, se ţinu un adevărat consiliu de război, între 
cei trei din Buzzard Gap, bătrânul Warren, George Dullo, proprietarul 
ranchului „Steaua” şi administratorul său, Hank Brown. 

Drumul făcut cu trăsurica, fusese un adevărat chin pentru Peter, care fiind 
obişnuit cu alura rapidă a calului său, nu putea îndura zdruncinăturile şi 
clătinăturile, pe care le făcea uşorul buggy prin hârtoapele drumului. De 
aceea, pentru ca să străbată cele cincisprezece mile, la întoarcere, el 
intenționa să-i ceară lui J. B. Cuthbert, proprietarul ranchului, nişte cai cu 
împrumut pentru el şi cei doi Ajutori ai săi. 

Cuthbert era englez şi cu toată drama care tocmai îi întristase întreaga 
fermă, el rămăsese o gazdă amabila, primindu-i surâzând. Era un om foarte 
inteligent şi de o cultură rară, deosebită. El venise să trăiască în Arizona, din 
cauza ceţei de la Londra, care îi atacase plămânii. Îşi luase în serviciul său o 
echipă de cowboy aleşi pe sprânceană. Şi în afară de ţinerea la zi a 
hârțoagelor, el lăsase la drept vorbind toate treburile fermei în grija oamenilor 
săi. 

J. B. Cuthbert, avea o înfăţişare deosebită şi la patruzeci de ani avea părul 
complet alb, ceea ce adăuga o notă în plus, distincţiei sale. Era bărbierit 
proaspăt şi avea fața la fel de bronzată ca a oricăruia dintre musafirii săi. Căci 
în fiecare zi făcea câte o baie de soare. Un roşu sănătos îi strălucea azi în 
obrajii, care fuseseră altădată aşa de palizi. Cuthbert ştia că atâta timp, cât va 
duce acel fel de viață, cu adevărat sănătoasă, nu va mai avea nici o grijă în 
ceea ce privea plămânii lui. 

Avea bunul simt de a nu se îmbrăca într-un mod extravagant şi comic, aşa 
cum fac novicii, atunci când vin în Far-West; pe de altă parte, nu putea să 
poarte nici veşmintele grosolane ale cowboylor adevăraţi, aşa că se mulțumea 


VP MAGAZIN 


Austin GRIDLEY O URMĂ MISTERIOASĂ 


cu un costum, făcut de comandă, cu pantaloni strânşii peste care se puteau 
încălța şi cizme, atunci când voia să meargă călare. Restul era un complet 
plăcut, în genul hainelor ce se purtau în regiunea aceia. 

Cowboyi, poartă pe cap o pălărie uriaşă „Stetson”, care lor le e într-adevăr 
foarte utilă, fie pentru a-i apăra de ploaie şi de soare, fie pentru a transporta 
apă cu ea. Cuthbert se mulțumea, cu un fetru foarte discret, care se potrivea 
la fel de bine şi-n oraş şi pe câmp. 

Bucătarul său, chinez, scosese o masă pe verandă, care era un fel de 
ceardac tipic fermelor din acea regiune şi destupă o sticlă, a cărui etichetă 
păru foarte seducătoare lui Tom Pouce Butler. 

Uriaşul Ajutor de Şerif, din Buzzard Gap, îi permise... sau mai bine zis, îl 
încurajă pe bucătar să-i umple paharul până sus, ceea ce făcu să scadă 
considerabil nivelul lichidului din sticlă. Hank Brown, administratorul, 
rămase cu gura căscata de uimire. Cât despre Cuthbert, el era prea bine 
crescut pentru ca să facă măcar mina că ar fi băgat de seamă lucrul acesta. 

Era whisky, care de obicei se bea în doze foarte mici, diluate foarte mult cu 
apă. Tom Pouce, turnă cu foarte multă precauţie, trei picături de apă în 
pahar, îşi linge buzele şi apoi, fără să respire, făcu să dispară lichiorul în 
vastul sau gâtlej. 

— Mi se pare, că nimic nu e mai bun, decât aşa ceva, pentru ca să-ți poți 
spăla beregata, de praful pe care-l înghiți pe drum! remarcă el după aceea, cu 
un ton nătâng. 

Toţi ceilalți, chiar şi micul Hicks, primiră să li se toarne whisky, dar Peter se 
mulțumi cu puţină limonadă. El nu bea niciodată alcool şi nici un fel de 
excitante. Numai datorită controlului perfect al nervilor săi, putuse să scape 
cu viață, până acum, din toate încăierările ce le avusese. Şi probabil, că cei 
doi Ajutorii ai săi, datorită tot temperaţiei şefului lor, erau încă în stare să 
aprecieze plăcerile vieţii. Peter Rice, nu avusese niciodată, nici o slăbiciune. 

— Dragul meu Rice, declară Cuthbert, consider ca un gest sportiv, de cea 
mai bună calitate, faptul că ai venit până aici. Sunt încântat că am putut să 
te cunosc, în sfârşit, după ce am auzit mereu vorbindu-se aşa de mult de 
dumneata. Nu eşti de părere că aceste furturi de animale, au devenit o 
întreprindere de banditism, sistematică şi organizată? Moartea lui Jack Flynn 
m-a întristat nespus: era un băiat aşa de bun! Mi-aş fi dat toate turmele, 
numai să fi scăpat el, cu viaţă! 

— S-au găsit cumva urme, indicii? întrebă Peter. 

Cuthbert clătină din cap. 

— Nimic, nici măcar umbra vreunei copite de cal! Eu am impresia, că 
pentru a-i înşela vigilenta lui Flynn, a trebuit ca omul care l-a ucis, să fi fost 
unul din cunoscuţii lui, din anturajul lui. Altfel, era imposibil, ca să nu-i 
deştepte careva neîncrederea lui extraordinară... Fiindcă am pretenţia, de a 
mă considera întrucâtva, un mic detectiv amator, am analizat cu de- 
amănuntul afacerea asta, aşa că mă veți înțelege. lată, ce cred eu: printre 
slujbaşii mei, trebuie că am vreun trădător... Un asasin, deşi mi se părea că 

toți sunt nişte oameni minunati. 

Peter asculta cu atenţie, dar fără a-l scăpa din vedere pe Tom Pouce Butler, 
care manifesta un interes prea viu pentru sticla de whisky. 

— În locul tău, Tom, as lua-o ceva mai încet! spuse el. 

— Ei, asta e, protestă Cuthbert, lasă omul să se mai înveselească puțin, 
dacă-i place whiskyul. 

Peter surâse. 

— A, să nu crezi asta! Tom Pouce n-are să fie niciodată prea „vesel”... Ar 
putea să bea toată sticla, fără ca să se emoţioneze câtuşi de puţin? 

— Asta e din cauză, că eu nu beau nicicând mai mult de un pahar de-o 
data, spuse Tom Pouce, repetând una din frazele lui preferate. 

— Da, însă paharele pe care le bei sunt cam după mărimea... ta! exclamă 
ironic Doctorul, care nu pierdea nici o ocazie de a sublinia, micuța talie a lui 
Tom Pouce. 

Peter nu voia, să-i facă morală Ajutorului său, în fața gazdei, aşa că 
propuse împăciuitor: 

— Haide, un pahar la botul calului şi să nu mai discutam! 

— Peter, eşti un băiat de zahăr, exclama Ton Pouce. Numai o înghițitură... 

Dar înghiţitura, pe care şi-o turnă singur în pahar, ar fi fost în stare să 
trimită şi un cârciumar de-a dura sub tejghea. 

George Dullo, după ce şi-a turnat şi el, un al doilea pahar, (însă amestecat 
cu apă) se întoarse spre proprietarul ranchului „Steaua”: 

— Şi la drept vorbind, ce-ai descoperit, Cuthbert? Situația a devenit 
intolerabilă şi trebuie să ne unim cu toții, ca să sfârşim odată cu tâlharii 
ăştia. Întâi l-au ucis pe Rimrock, apoi pe Flynn... acum al cui e rândul? Nouă 
ne revine sarcina, de a pune capăt acestui şir de crime! 

— Ai dreptate, aprobă Cuthbert. Dar n-aş vrea ca vreun cowboy, nevinovat 
să fie victima deducţiilor mele. În ţara asta - justiția e câteodată prea 
expeditivă... Eu îmi rezerv părerile, pentru mai târziu. Trebuie să fiu sigur, 
mai întâi pe ceea ce acum bănuiesc. Dullo se întoarse spre Hank Brown: 

— Iar tu Hank, ce părere ai? 

Administratorul, puţin cam surprins, lăsă să-i scape un mormăit sălbatec: 

— Părerea mea?... Eu am una singură, dar bună. Jack Flynn era prietenul 
meu. Dacă aş pune mâna pe pungaşul care l-a omorât în mod aşa de laş, eu 
singur îl spânzur, la repezeală fără să-i mai las nici un răgaz! Asta e părerea 
mea! 

Toţi începură să vorbească laolaltă, numai tânărul Şerif rămase tăcut. Ei ar 
fi dorit mult să vorbească, de-o parte cu Cuthbert, căci englezul i se părea 
perspicace şi bun observator. Peter considera că ajutorul ce i-l putea de 
acesta, era mult mai de valoare, decât al oricăruia dintre persoanele de față, 
care deocamdată i se păreau, prea numeroase, după cât ar fi dorit el. 

El putea să conteze pe discreția lui Hicks Doctorul şi a lui Tom Pouce — cu 
toată impresionanta cantitate de whisky pe care acesta o înghiţise — dar el nu 
era sigur că şi ceilalți, ar putea fi în stare să-şi ţină limba. Unul dintre ei ar fi 

putut lăsa să-i scape o informaţie, care culeasă de o ureche indiscretă, ar fi 
putut să ajungă până la şeful bandiţilor. 

— Ascultă, dragă gazdă, spuse Peter, ai putea să-mi împrumuți câţiva cai, 
pentru ca să dau o raită cu oamenii mei, pe aici prin prejur, înainte de a mă 
întoarce la Buffalo Ford? Trăsurica lui Warren, nu e prea practică... 

— Da cum să nu, răspunse perspicace Cuthbert. Ia spune, dragul meu, n-ai 
vrea să-mi vizitezi puţin ferma, în timp ce ceilalți vor mai mângâia puţin 
sticluța?... Am câţiva cai pur sânge, care, fac prinsoare că au să-ți încânte 
privirile. Şi fiindcă acestor domnii probabil că li s-a făcut foame, am să-i dau 
ordin lui Li-Chun, să le servească câte ceva pentru a-şi veni în fire. Dacă vreți 
se adresă el comesenilor, puteţi veni şi voi, dar am impresia ca nu prea vă 
amuza asta. 

Insinuarea lui, era clară şi le-o spunea aproape pe față, că ar fi dorit să se 
retragă puţin cu Peter, ca să mai discute. George Dullo părea foarte 
contrariat, dar nu spuse nimic şi se consolă turnându-şi un nou pahar de 
whisky. 

Fermierul şi Şeriful din Buzzard Gap, de-abia părăsiseră veranda, când, se 
auzi zgomotul unei împuşcături înăbuşită de depărtare. Cei ce stăteau la 
masa, săriră în sus. Peter rămase nemișcat, în stare de alarmă, el 
recunoscuse zgomotul, era împuşcătura unui Colt, calibrul „45”. 

— Pare că zgomotul a venit dinspre râu, spuse el, încetişor. 

Întreaga zonă a crescătoriilor, al cărui centru îl forma Buffalo Ford, era udat 
de râul Bonanza, ale cărui ape şerpuiau leneşe, chiar prin mijlocul văii: 
înconjurată de munți înalți şi abrupți. 

— Poare că e vreunul, care s-a debarasat de vreun şarpe cu clopoței, sau de 
vreun coyot, îşi dădu cu părerea Doctorul. 

— E posibil şi asta, nu e aşa? spuse Cuthbert optimist. 

— Uite, dintr-acolo, coboară unul dealul! strigă Tom Pouce, care se cocoțase 
pe balustrada verandei ca să poată vedea cât mai departe. E un călăreț, care 
se îndreaptă încoace, cu toata viteza! 

Peter Rice, se urcă din nou pe verandă şi se aşeză lângă Tom Pouce. De- 
acolo, el îl vedea bine pe călăreț, dar atmosfera limpede din Arizona, este 
foarte înşelătoare: omul părea să fie la o depărtare numai de o milă, dar Peter 
îşi dădu seama după împuşcăturile care urmară imediat, că era la cel puţin 
de două ori, această distanță. 

Un alt călăreț îl urmărea pe primul, care avea; însă destul avans, pentru ca 
să poată fi în bătaia unui revolver. Cincisprezece secunde mai târziu, alți trei 
călăreți apăreau pe vârful colinei şi imediat desfăşurându-se mult pe teren, ca 
să nu-l atingă şi pe tovarăşul lor care gonea în fața lor, îşi descărcară 
pistoalele asupra celui ce fugea. Acesta, se întorcea din când în când şi le 
răspundea, dar fără să ochească şi-n orice caz, chiar fără să fi avut cea mai 
mică speranţă de a-i atinge. 

În aceste circumstanţe, Peter şi cu Ajutorii săi, nu puteau decât să observe 
scena ce se desfăşura, neavând altceva de făcut, caii de la trăsurică fuseseră 

deshămați şi dacă ar fi căutat să puie şeaua acum pe alți cai, până să fie gata, 
s-ar fi putut întâmpla trei lucruri: călărețul care era urmărit, putea să fie 
rănit, sau ucis, sau să ajungă sănătos până la ranch, unde s-ar fi găsit la 
adăpost. 

Împuşcăturile se auzeau acum mai tare şi zgomotul copitelor, la început ca 
un duduit neprecis, devenise acum mai distinct... Fugarul mai avea puţin 
până să ajungă în bătaia revolverului, departe de ranch; în curând i se putu 
distinge fața şi numai atunci urmăritorii lui îşi opriră caii. El mai traseră 
câteva gloanţe în direcția lui şi apoi se întoarseră spre Nord-Vest, în cea mai 
mare grabă. 

— Mii de pipe! strigă Hank Brown, dar asta e Soapy Briggs!... Ştii ce s-a 
întâmplat şefule? Probabil că a dat peste câțiva din hoţii ăştia! Fac prinsoare 
pe ultimele măsele care mi-au mai rămas, ca Soapy are sa ne povestească 
ceva interesant! 

Călărețul era un vlăjgan solid, cu umerii drepți şi cu o înfăţişare cam puţin 
îngrijită. Intrând în curte, el îşi lăsă calul la trap; în aceeaşi clipă, cei care îl 
urmăriseră, dispăreau - fără să se grăbească prea tare — în dosul colinei. 

— Soapy Briggs e unul din oamenii mei, explică Cuthbert. Îşi cunoaşte bine 
meseria, dar are capul, cam aprins. De multe ori am avut intenţia sa-i dau 
drumul de la mine, dar ce vrei, nu pot să dau afară un om, care se poartă în 
aşa fel încât nu e nevoie niciodată, sa-i dai un ordin de doua ori... 

Briggs, ajuns în față scării conacului, sări de pe cal. Peter Rice îl examină şi 
judecă după aspect, că băiatul era unul din aceia, care nu putea niciodată să- 
şi facă o fermă pe cont propriu şi nici măcar să ajungă administrator. Avea să 
ajungi ca acei bătrâni cowboy, care victime ale exceselor şi ai nepăsării lor, 
devin neputincioşi, nici nu mai pot calări şi umblă trişti din fermă în fermă, 
oferindu-şi serviciile pentru treburi mărunte, prin grajduri, neavând cu ce 
trai... 

Peter remarcă de asemenea, că nici goana aceea nebună şi nici pericolul 
aparent prin care trecuse, nu-l făcuse pe Soapy să-şi scuipe jos, uriaşa 
bucată de tutun de mestecat, care îi umfla obrazul stâng. Cu un aer de 
siguranța, Soapy îşi mută bucata de tutun în partea cealaltă şi azvârli ţintind 
cu precizie, un scuipat care sperie şi puse pe goana o mică şopârlă ce se 
încălzea liniştita la soare. 

— l-am găsit! exclamă Soapy, vorbind în colțul guri opus celui în care îşi 
mesteca tutunul. I-am prins cu mâna în sac, acolo lângă Bonanza! 

— Minunat, dragul meu, spuse Cuthbert. Cine sunt? 

— Nu i-am mai văzut niciodată, dar erau nişte „Mexicos”, sunt sigur. 
Tocmai mânau din spate una din turmele noastre de juncani, când am dat 
peste ei din întâmplare. Fiindcă erau mulți şi eu singur, nu mai e nevoie să vă 
spun că nu prea am mucezit pe loc! Dar Şefule, dacă mi-oi da câţiva oameni, 
eu m-aş duce cu ei, ca să le luăm urma şi să le descoperim bârlogul. Şi acolo, 
îi afumăm noi ca pe vulpi. 

— Am să chem câţiva oameni, spuse Cuthbert şi... 

— Nu! îl opri repede Peter. Ajutorii moi şi cu mine, suntem aici tocmai 
pentru asta. Voi pleca eu cu Tom Pouce şi cu Doctorul, iar Briggs are să ne 
arate locul unde i-a surprins. 

Peter se apropie de Cuthbert, stând cu spatele spre verandă, în aşa fel încât 
să-i poată vorbi cu voce înceată, fără a fi văzut şi auzit: 

— Lasă ca mă duc eu, am o bănuială. Apoi spuse tare: Aşa dar împrumută- 
ne nişte cai buni Cuthbert... îţi mulțumesc că ai vrut să ne pui la dispoziție şi 
oameni, dar nu e nevoie. Ştiu că toți sunt oameni capabili, dar fiecare cu 
meseria lui... 

Peter, datorită instinctului său şi experienței îndelungate, simţise că 
afacerea asta avea ceva dedesubt şi se gândea, că fără îndoială, numai putea 
să aibe o ocazie, în care să lămurească misterul furturilor de vite, sau cel 
puţin să mai culeagă câteva indicii prețioase. 

La plecare îşi agăță de şea, la îndemână un lassou. El nu avea niciodată 
intenţia de a-şi ucide adversarii, oricare ar fi fost ei, chiar şi cel mai crud 
bandit. Şi singura lui dorință, era să ajungă la vreo cincisprezece metri de 
vreunul din tâlharii aceia, pentru a putea să-şi arunce fără greş lassoul şi să-l 
prindă viu. Atunci, probabil că ar fi putut face prizonierul să destăinuiască 
numele personajului, care era pe punctul de a cauza ruina locuitorilor din 
Buffalo Ford. 


CAPITOLUL VIII 


CURSA 


Caii, care fuseseră în mod aşa de amabil împrumutați de Cuthbert, 
străluceau de sănătate şi bună întreţinere. Se vedea că nu li se economisise 
nici grăunțele şi nici iarba verde. Erau proaspăt potcoviți şi Peter se bucură 
mult de aceasta, căci se gândea că s-ar fi putut probabil să fie nevoit a se 
aventura împreună cu tovarăşii săi pe terenuri pietroase. În timp ce le punea 
şeile, caii jucau în loc, nervoşi şi asta îi plăcuse la fel întrucât vedea că 
animalele erau în excelente condiții fizice şi că erau capabile sa îndeplinească 
eforturi mai mari. 

— Cheerio! salută vesel Cuthbert, în clipa când cei patru ieşeau pe poarta 
fermei. Peter răspunse amical şi apoi dădu pinteni calului. Căci nu voia să îi 
timp lui Cuthbert să se răzgândească şi să-i dea oameni care să meargă cu el. 

Şeriful din Buzzard Gap, avea mai multe motive pentru aceasta: el ştia să 
judece un om din prima privire şi din instinct el nu avea încredere în Soapy 
Briggs. 

Urmărirea aceea, al cărui erou fusese Briggs, i se părea suspectă: atât el, 
cât şi urmăritorii lui schimbaseră numeroase împuşcături, atunci când 
distanța între ei era prea mare pentru a se putea nimeri. Această greşeală, ar 

fi putut să fie datorită neştiinței cowboyului, însă hoţii de vite, care trăiau 
numai după urma revolverelor lor, trebuiau să ştie neapărat cât bate un Colt 
calibrul 45. 

Pe de altă parte, Peter nu voise să ia oameni de ai lui Cuthbert, fiindcă 
aceştia nu se pricepeau, cum se urmăreşte un bandit, tot aşa cum nici 
cowboy nu vor să primească nici un ajutor de la un novice neîndemânatec, 
atunci când fac vreun „rodeos!”. 

Peter ştia că sunt buni ţintaşi şi n-ar greşi niciodată trăgând asupra unei 
căprioare sau asupra vreunei pasări de prada, dar atât timp cât un om nu a 
trecut prin proba focului împreună cu el, Peter prefera să-i lase acasă, ca să 
repare gardurile ţarcurilor. El nu se îndoia de curajul lor, dar nu era sigur de 
cum vor reacționa auzind gloanțele tâlharilor, cum şuieră prin jurul lor. Pe 
când Tom Pouce şi Doctorul, valorau ei singuri, cât o duzina de oameni 
obişnuiţi. 

Caii, goneau acum în tempo viu. Peter mergea alături de Soapy Briggs, în 
timp ce Ajutorii lui, rămăseseră în urma lor la vreo câteva lungimi de cal. 

În vârful dealului Soapy porni, oblic spre Nord-Vest, galopând prin iarba ce 
ajungea până la genunchii cailor şi care da păşunii un aspect de câmpie 
însângerata, din cauza milioanelor de floricele roşii, cu care se terminau tijele 
lor fragede. Peter Rice se minună de bogăția acestei regiunii udată de râul 
Bonanza. Crescătorii fuseseră aşa de pricepuţi, încât îşi limitaseră numărul 
de vite pe care îl creşteau, la o cifră rezonabilă şi în unele locuri, păşunile 
cedaseră locul, culturilor. După toate aparențele, crescătorii din Buffalo Ford, 
nu aveau să se teamă de secetă. 

Terenul acela, se găsea pe mâini bune, asta era lucru sigur. Crescătorii care 
se stabiliseră acolo, reuşiseră în întreprinderea lor, dar nici unul din ei, nu 
făcuse o avere considerabilă, care ar fi putut să excite poftele vreunui bandit 
de seamă. Cel puţin, Peter Rice cunoştea regiuni din apropiere, în care hoţii 
de vite, ar fi putut realiza profituri mult mai interesante. 

Şi cu toate acestea, nu mai încăpea nici o îndoială, vitele crescătorilor din 
Buffalo Ford dispăreau. Nişte oameni ca Sloane şi Randall, care munciseră 
toată viața, ca să-şi agonisească o modesta avere, care să le permită un trai 
liniştit, se găseau acum aduşi în ruină. 

Ce însemna organizaţia aceia de banditism? Nu cumva avea alt scop, decât 
furtul pur şi simplu de turme, întrucât acestea nu erau vândute în alte 
părtți?... 

Omul care organizase toată maşinaţia asta, se găsea pe acolo, prin 
împrejurimi? Nu cumva era chiar vreunul din crescătorii din Buffalo Ford?... 
Sau poate - şi asta ar părea mult mai plauzibil — era vreunul din marile 
trusturi din New York sau din Chicago, care voia să pună mâna pe terenurile 
acelea, forțând rând pe rând locuitorii de acolo să le vândă la prețuri foarte 


1 Rodeos — serbări de cowboy, în care cei mai îndemânatici călăreți, caută să se țină călări pe caii cei 
sălbateci sau pe tauri nedomesticiți. Exerciţiile se țin în arene speciale, în fața unui public numeros şi 
entuziast. 

mici? Asemenea lucruri se mai văzuseră şi era destul de uşor, cu puţini bani, 
să cumpere servirile renegațţilor care locuiau pe la frontieră, americani lipsiți 
de scrupule, metişi, mexicani degenerați. 

Peter îşi reaminti ceea ce spusese Dullo despre Bart Evans şi Dan Woods: 
„Cei doi au noroc...” Fără îndoială din cauza reputației lor de vechi „campioni” 
ai revolverului. 

Apoi el lăsă la o parte aceste reflexii, ca să treacă la altele, mult mai actuale: 
se afla în urmărire şi nu trebuia să uite lucrul acesta. Dacă avea şansa să 
pună mâna pe vreun membru din banda aceea periculoasă, trebuia să ia toate 
precauțiile necesare, pentru ca omul acela să nu mai fie redus la tăcere aşa 
curând, cum se întâmplase cu Gonzales. Spera că urmărirea aceea, să-l 
conducă spre acel „Scar-Mouth” Leach, al cărui nume îl pronunţase Gonzales 
înainte de a muri. Şeriful socotea ca Leach, trebuie să fie ceva mai mult ca un 
om de încredere: probabil că servea ca om legătură între şeful suprem şi cei 
care îi executau ordinele. 

Peter, nu se instalase din întâmplare lângă Soapy Briggs, căci în timp ce 
călăreau, el studia cu de amănuntul figura şi felul de a se purta al argatului 
de la ranchul „Steaua”... 

Nu cumva, omul acesta îi conducea acum spre vreo cursă? După toate 
probabilitățile, lucrul acesta părea sigur, dar Peter voia să pară că nu a 
sesizat aceasta şi că a dat buzna, în cursa întinsă fără grijă. Odată acolo, are 
să vadă el ce e de tăcut... Are să lupte din greu, ca să scape din ea, dar în 
schimb, va avea un element preţios de informaţii, în persoana lui Soapy 
Briggs. Primul lui gest, în acest caz, avea să fie de a-l captura pe Briggs, în 
scopul de a nu fugi, pentru ca să-l oblige apoi să spună tot ce ştia. 

Cei patru călăreți, după ce au străbătut câteva platouri ierboase, cotiră spre 
stânga şi începură să urce o nouă pantă, din vârful căreia se putea vedea 
mărețul râu Bonanza. Peter înțelese imediat de ce era vorba: în timpul 
sezonului ploilor, malul râului, fiind foarte jos, pe o distanţă de vreo jumătate 
de milă, era inundată, dar acuma, el servea ca loc natural de adăpat pentru 
cirezile de vite, care în mod practic rătăceau în libertate prin păşunile acelea. 

Câteva vite, ici şi colo, beau apă şi unele erau vârâte în apă până la 
genunchi. Peter, care fusese şi el cowboy, înainte a fi numit Şerif de 
concetățeni, azvârli la repezeală o privire de expert, asupra lor. Erau acolo, 
vreo cincizeci de mânze din rasa „Hereford”, dintre care majoritatea erau de 
curând înfierate. 

În mod instinctiv, Peter se uită la semnele cu care erau marcate, când trecu 
pe lângă ele: cea mai mare parte din ele erau din ranchul „Steaua”, însă erau 
şi unele marcate cu „H. O.”, două vite slabe „T pătrat” şi mai mulţi juncani de- 
ai fermei „Diamant Barat” şi „Două Săgeţi”. Ceia ce mai rămăsese din ranchul 
„S” se aflau pe partea cealaltă a râului, ca şi cirezile lui Dullo. 

— Bună afacere, aprecie Peter Rice. Sezonul viitor, acestea puteau să 
valoreze patruzeci până la cinzeci de dolari bucata, juncanii şi cincizeci până 
la şaizeci de dolari, vacile. 

El făcuse această remarcă în mod intenționat pentru a observa în fața lui 
Soapy Briggs, ce efect avea să aibă acesta aprobă, apoi mormăi: 

— M-da! Cam aşa ar, putea să valoreze, numai că banii ăştia nu au să cadă 
în buzunarele actualilor lor proprietari... Mi s'pare că vitele astea, când au să 
fie urcate în tren, ca să fie duse la vânzare, au să le pună înainte de asta pe 
crupă o pătură udă şi un fier roşu, ţi-o spun eu! 

— Numai că până atunci, toți hoţii ăştia au să fie spânzurați, spuse Peter. E 
caraghios că tâlharii, cred că au să poată înfrunta legea, fără sa fie pedepsiţi, 
la nesfârşit. Dar eu, care sunt de meserie, ştiu sigur că, se înşeală şi că 
fiecare dintre, ei, negreşit are să se bălăbănească, mai curând sau mai târziu, 
la capătul unei frânghii. Eu sunt aşa de sigur, cum sunt de sigur că pământul 
e rotund! 

El supraveghea foarte atent fața lui Briggs, care avea, inconştient un tic 
nervos, auzind acestea. După aceea, când vorbi din nou, glasul lui părea 
sugrumat de frică, ca şi când i-ar fi fost gâtul uscat. 

Părăsind râul Bonanza, ei cotiră spre Est şi pătrunseră pe un drum în zig- 
zag, ajungând numaidecât după aceea într-o pădure. Privirile pătrunzătoare 
ale lui Peter, se întorceau fără încetare de la o latură, la cealaltă a drumului şi 
apoi se fixau înainte, deoarece locul acela era minunat pentru o cursă; de jur 
împrejur se aflau nişte stejari cu trunchiurile enorme, presărați cu arini, cu 
tufişuri de bumbac şi cu stânci de toate mărimile. Îşi ţinea mâna dreaptă în 
şold şi i-ar fi fost deajuns o fracțiune de secundă, ca să-şi smulgă Coltul din 
teacă şi să tragă. 

El îşi întoarse capul şi schimba o privire cu Tom Pouce şi Doctorul, care 
înțeleseră numaidecât. Peter îşi dădea seama că şi Ajutorii săi, împărtăşeau 
aceleaşi bănuieli asupra lui Briggs. Ei mergeau gravi, în tăcere, dar Peter ştia 
că nu aveau nici un fel de sfială. Ei nu se temeau niciodată de luptă, căci 
aveau o încredere nelimitată în steaua lor şi în îndemânarea şefului lor. 

Peter, care-l observă din nou pe Briggs cu colțul ochiului, era acum convins 
ca omul ăsta era un trădător, dar în acelaşi timp şi un laş... pe care l-ar fi 
putut uşor teroriza. 

— Ai să vii şi tu, Briggs, când o să-i spânzuram pe tâlhari? îl întreba el pe 
neaşteptate. 

Buzele cowboyului, tremurară. 

— Ei... eu... eu... ştiu!? făcu el. 

— Aş vrea sa adun toți tinerii din Arizona, ca să asiste la execuția asta, 
continuă fară milă, Peter. Asta are sa-i ajute pe unii din ei, ca să se menţină, 
pe calea cea bună, când vor auzi urletele mizerabililor ăstora... Că ştiu eu cât 
sunt de fricoşi şi de obicei, cei care nu prea au fost cine ştie ce în viaţă, 
tocmai aceia au o frică mai mare de moarte. 

Prin, asta îi dădea o lovitură directă lui Soapy. Dar Peter, se hotări să nu 
insiste prea mult pe tema asta. Oricare ar fi fost încredințarea lui, el nu putea 
dovedi deocamdată, că omul acela era un trădător. Dacă Soapy se înhăitase 
cu hoţii de vițe, o făcuse, mai mult ca sigur, din pofta de bani. Poate că i-ar fi 


VP MAGAZIN 


Austin GRIDLEY O URMĂ MISTERIOASĂ 


trădat pe tâlhari, dacă i se ofereau bani mai mulți, decât putea să ia de la 
€i?... Atunci îi întinse o cursă: 

— Dacă punem mâna pe bandiți, spuse el cu un ton prietenos, ştii că ai 
dreptul la o frumoasă recompensa, Briggs.. E un premiu de cinci mii de dolari 
oferit de crescători, iar regiunea are să ofere desigur ceva în plus. 

Soapy Briggs, păru că a primit o lovitură de măciucă în cap: privind spre 
Peter, părea ca nici nu poate să-şi dea seama de ceea ce-i spusese Şeriful. El 
rămăsese cu gura căscată şi cu ochii holbați. 

— Ai spus... ai spus că cinci mii de dolari? bâlbâi el. O să primesc cinci mii 
de dolari, daca punem mâna pe tâlhari acuma? Cinci mii de dolari! Asta e mai 
mult decât aş câştiga eu în zece ani de aici înainte! 

— Ăştia-s bani, nu glumă, nu-i aşa? încuviință admirativ Peter. 

Şi părea că asta era şi părerea lui Soapy. El ridică cu energie capul şi îşi 
trecu limba peste buzele ce i se uscaseră de emoție. 

Peter observă că el începuse să cerceteze cu atenţie cărarea, o cărare 
îngustă, care şerpuia printre copacii apropiaţi unul de altul. La un moment 
dat, Soapy Briggs, care mângâia de vrea câteva clipe mânerul revolverului, îşi 
smulse arma cu iuțeală. 

Peter Rice se aştepta la trădarea omului acela, însă rămase uimit, când îl 
văzu pe Soapy trăgând drept în faţa lui, în direcția unei grămezi de stânci. 

— Uite-i! urlă el. 

În aceiaşi clipă, un glonț pornit din dosul stâncilor, se înfipse în partea de 
sus a umărului Şerifului. Câţiva centimetri mai alături şi i-ar fi străpuns 
gâtul!... Peter dădu drumul dârlogilor şi se trânti la pământ, cu mâinile 
înainte, terminându-şi căderea cu un salt peste cap, amortizat de muşchii 
manilor. 

— Cei doi Ajutori al săi, din fericire neatinşi, aveau şi ei experiența acestui 
fel de gimnastică şi-şi imitară într-o clipă şeful. Gloanţele bâzâiau venind din 
toate părțile, ca un roi de albine înfuriate. Deodată, Soapy Briggs, atins în 
coaste, scoase un urlet de durere; el scapă pistolul fumegând din mână şi 
căzu într-o parte, însă piciorul drept îi rămase prins în scară. Calul său făcu o 
săritură şi o rupse la goană, târându-şi călărețul, care rămăsese spânzurat de 
un picior. 

Peter şi oamenii lui, se adăpostiseră şi ei cum putuseră. Ei riscaseră mult, 
dar acum erau siguri că Briggs îi atrăsese într-o cursă. Evident că în ultima 
clipă, el se răzgândise, socotind că cei cinci mii de dolari, premiu, făceau mai 
mult decât tot ce i-ar fi putut da toți complicii lui la un loc... Numai că îşi 
schimbase părerea, cam prea târziu. 

Peter Rice şi cei doi tovarăşi ai lui, trăgeau acum pe rând, după un sistem 
pe care îl puseseră la punct în cursul îndelungatei lor experiențe comune. 
Înainte de toate, ei trebuiau să evite ca să li se golească armele, la toți trei 
deodată: bandiții care se ascundeau în dosul stâncilor acelora, păreau să fie 
numeroşi şi cei trei oameni nu voiau sa rămână în inferioritate, în cazul când 
bandiții s-ar fi hotărât să încerce un atac în masă. 

O împuşcătură porni din apropierea lui Peter şi unul din nemernici scoase 
un strigăt. Peter surâse ironic: Tom Pouce sau Doctorul lovise la ţintă... Un 
glonţ şuieră pe la urechile lui Peter, 

Cu toate acestea el trase calm, fără cea mai mică tremurătură a mâinii, 
glonțul lui atinse partea de sus a unui cap, care avuse imprudenţa să se arate 
pe deasupra unei stânci. Peter continuă să tragă, până ce butoiaşele 
pistoalelor sale se goliră. Apoi, protejat de focul Ajutorilor săi, el îşi reîncărcă 
în tihnă cele două Colturi. 

Deodată, o rafala de împuşcături porni dinspre dreapta. Peter se întoarse cu 
iuțeala şi văzu mai multe ţevi de puşcă, care apăruseră printre stănci. El 
trase, dar în aceiaşi clipă, o noua rafală porni, de data aceasta însă dinspre 
stânga! 

Fața lui Peter Rice se crispă, acum nu mai avea nicio şansa, căci erau 
împresurați şi copleşiți de numărul inamicilor lor. Trebuiau să se predea, sau 
sa aştepte neputincioşi, glonțul care-i va curăța. 

Strigăte de triumf rămaseră în spatele lui; un glonț, îi zburase Doctorului 
din mână arma, care căzuse cât colo. Tom Pouce, continua să tragă liniştit. 
Dar nu pentru mult timp. Căci vreo duzină de metişi, cu ochii sclipitori se 
azvârliră asupra celor trei din Buzzard Gap. 

Peter voi să se întoarcă, dar în aceiaşi clipă un pat de armă îl pocni solid în 
cap. Instinctiv, el încercă să-şi ridice Coltul, dar forțele îl părăsiră şi se 
prăbuşi la pământ, fără cunoştinţă. 


CAPITOLUL IX 
CUIBUL VULTURULUI 


Când Peter Pistol îşi reveni în fire, văzu ca era legat peste şeaua calului ce-i 
fusese împrumutat de la ranchul „Steaua”. El avea impresia, că primise în cap 
o lovitură, care ar fi doborât şi un bou. Îşi simţea parul şi faţa pline de sânge 
închegat, care cursese din rană şi se uscase pe fața lui. Se făcuse noapte şi 
lucrul acesta îl făcu pe Peter să socotească mental, ca cel puţin două ore 
trecuseră din momentul când îl „adormiseră”. Două ore în care el nu suferise, 
pe când acum... 

De-o parte şi de alta a lui mergea câte un călăreț. În fața lor mergeau alţii şi 
câțiva încheiau coloana în urma lor. Era aproape un escadron întreg, care 
acum urca un drum de munte, aşa de dur şi de accidentat încât caii se 
poticneau mereu. Peter simți că hainele de pe el erau ude; aşadar trecură prin 
vad, râul Bonanza. 

Fusese legat cu capul prea jos şi mersese prea multă vreme în poziția asta, 
deoarece pulsul îi bătea cu putere şi se simțea foarte congestionat la faţă. 
Atunci încercă să-şi amelioreze puţin, proptindu-se cu vârful cizmelor în 
catarama cu care se încheia chinga de la şea. Picioarele-i erau legate unul de 


VP MAGAZIN 


Austin GRIDLEY O URMĂ MISTERIOASĂ 


altul şi asta-l împiedica să încalece pe cal, dar deocamdată nu dorea decât să- 
şi ridice bietu-i cap, care-l durea aşa de tare, la un nivel ceva mai normal. 

— Cum te mai simți şefule? 

Era vocea Doctorului şi Peter îşi dădu seama atunci, că Hicks era călărețul 
din dreapta. Micul Ajutor de Şerif, călărea într-o poziție normală, însă 
mâinile-i erau legate de arcada şeii. 

Peter surâse în întuneric. El îşi găsea propria-i situaţie foarte penibilă, 
totuşi voi să-şi asigure de contrariu tovarăşul: 

— Ah, îmi merge minunat de bine, gâfâi el. Şi mai ales sunt mulțumit când 
vad ca mai trăieşti. Dar Tom Pouce... 

— Lui Tom, nu i-a fost niciodată mai bine ca acum, răspunse vocea de bas 
profund a uriaşului Ajutor, care mergea şi el legat cu mâinile de şea, pe calul 
din spatele lui Peter. 

— Ei drăcie! exclamă Doctorul, suntem într-o postură aşa de afurisită, cum 
n-am mai fost până vreodată, nu-i aşa? 

Apoi cobori vocea. 

— Ne duc spre ascunzătoarea lor, un loc pe care ei îl numesc Cuibul 
Vulturului. Îți aduci aminte Peter că cioroiul ăla de Gonzales, ne vorbea 
tocmai de lagărul ăsta al lor, când a fost doborât de scumpii lui camarazi? 

Peter îşi amintea de asta. Cu câteva ceasuri mai înainte, Şeriful ar fi dat 
orice ca să afle numele locului în care se ascundeau bandiții... Pe când acum, 
prizonier, afla că locul acela se numea Cuibul Vulturului şi socotea că-i 
duceau acolo, dar probabil pentru a-i ucide, în chinuri. El se gândi la mama 
lui, întrebându-se dacă găsise bani pe care îi ascunsese în orologiu, pentru ca 
să-i facă o surpriză. 

Moartea în sine, nu avea nimic grozav. Peter văzuse destui oameni murind 
şi se aşteptase de atâtea ori, să fie ucis şi el dintr-o clipă în alta. El cunoştea 
riscurile meseriei sale şi găsea că aceste riscuri dădeau mai multă savoare, 
vieții. 

Perspectiva morţii, nu-l înspăimânta, dar îşi simțea inima strânsă de 
durere, imaginându-şi pe iubita lui măicuţă, măruntă, bătrânică, cu părul 
alb, aşteptându-l la căsuţa ei albă din Buzzard Gap şi primind 
înspăimântătoarea ştire... 

Tom Pouce, părea că-i citise gândurile, caci se aplecă înainte şi spuse 
încetişor, cu blândeţe: 

— E drept că am dat de-o dandana mare, şefule, dar partida nu s-a isprăvit 
încă! 

— Nu, partida nu s-a isprăvit... cel puţin până nu se vor împărți şi ultimele 
cărți! ripostă Peter, gândindu-se încă odată, că oamenii lui erau într-adevăr 
minunati, nişte aşi, oameni cu care e mai mare dragul să trăieşti împreună şi 
cu care era o plăcere să mori, atunci când momentul va fi sosit. 

Întorcându-şi capul, Peter văzu că trupa de călăreţi ajunsese, în vârful unui 
platou stâncos, aproape complet întins, luminat vag de un foc, în plin câmp. 
Se auzi un strigăt de recunoaştere, la care călărețul ce se găsea în fruntea 

trupei, răspunse în spanioleşte. 

Cineva aprinse un chibrit şi aceasta-i permise Şerifului să vadă că Soapy 
Briggs se afla chiar înaintea lui pe cal. Argatul de la ferma „Steaua” nu era 
legat, dar teaca pistolului, îi era goală; Aceste două lucruri, erau pentru Peter, 
pline de semnificații. 

Nu era legat, aşa dar, cum bănuise şi Peter, era de bună înțelegere cu 
răufăcătorii. Atunci de ce era dezarmat? Poate că la rândul lor şi hoţii de vite 
îl bănuiau că voise să mănânce la două iesle! 

Un fior de dezgust îl scutură pe Peter. El ar fi preferat să fi fost bandit pe 
față, un ucigaş calificat, decât un „taler cu două fețe” ca Soapy Briggs. 
Mizerabilul ăsta, care-şi primea fără ruşine leafa pe care i-o plătea Cuthbert, 
ajuta în acelaşi timp şi pe bandiți ca să jefuiască avutul stăpânului său. Asta 
era un om mai detestabil decât un şarpe cu clopoței sau decât un coyot. 

Dar Peter, fu nevoit să nu se mai gândească la Soapy Briggs, căci caravana 
ajunsese în tabără. 

Răufăcătorii, descălecară şi începură să desfacă legăturile, care îi ţinuseră 
pe prizonierii lor de şei. De aici înainte, nu mai exista nici o şansă pentru 
aceştia, ca să mai scape; li s-ar fi părut chiar ridicol să se gândească la aşa 
ceva. Li se lăsaseră picioarele împiedicate, iar mâinile le fuseseră legate la 
spate, iar după aceea fură azvârliți la pământ, lângă foc. Trei vlăjgani, cu 
mutre sălbatice, îi sfătuiseră cu asprime, arătându-le revolverele, ca să 
rămână liniştiți şi să-şi „închidă pliscu/. 

Peter era fericit că putea să-şi întindă corpul amortit şi-şi umplu plămânii, 
de aerul acela sănătos al munților. Deşi era înțepenit, totuşi avea o nesfârşită 
rezervă de vitalitate în corpul său muşchiulos şi cu nervii agili. Curând după 
aceia, el simţi cum îi revenea elasticitatea încheieturilor şi forța muşchilor, pe 
măsură ce i se restabilea circulaţia normală a sângelui. 

În depărtare, spre Sud, Peter putea să vadă cerul luminat ca de o aureolă, 
deasupra orăşelului Buffalo Ford şi la câteva mile de acolo, Buzzard Gap. Îşi 
va mai revedea el vreodată orăşelul. Are să se mai aşeze el vreodată; în fața 
modestei lui măsuţe de brad din biroul său şi are să mai audă vreodată prin 
uşa deschisă, pe amicul său Hicks Doctorul cum îşi bărbiereşte vreun client 
în prăvălioara lui, trăncănind fără încetare spre aşi vinde vreunul din 
produsele sale împotriva reumatismului şi a gripei?... 

Nişte junghiuri dureroase îi străbăteau prin cap şi căldura focului îl 
amorțea, îmbiindu-l la somn. El nu făcu nici un efort ca să rămână treaz. Ştia 
el, că în orice caz, oamenii aceia tot aveau să-l deştepte, înainte de a-i da 
lovitura de grație, fiindcă nişte tâlhari de soiul acestora, nu-şi făceau nici un 
fel de scrupule când adăugau şi o tortură morală, pe deasupra celei fizice. 
Aveau ei un fel special de a se arata rafinați... 

Peter căscă. „Pe legea mea, se gândi el cu filosofie, un om nu poate să 
câştige întotdeauna, toate partidele pe care le joacă...” Ochii i se închiseră, 
capul îi căzu moale şi se cufundă într-un fel de somnolență.. 

... I se părea că s-a reîntors la Buzzard Gap. În prăvălia lui, Hicks Doctorul 

bâzâia ca un bărzăune: „Eu cunosc pe unul, spunea micul Ajutor de Şerif- 
bărbier, pe care-l dureau groaznic rinichii... Eu l-am convins să ia unul din 
leacurile mele şi acum aleargă ca un iepure...” 

Pe urmă, îl vedea pe Tom Pouce, scoțând dintr-un galantar sticla etichetată 
„Remediul universal” şi turnându-şi din ea o formidabilă înghiţțitură, într-un 
tap de bere... Însă Tom, nu avu timp să-şi bea paharul, căci... o mână aspră îl 
scutură pe Peter cu putere, tocmai de umărul rănit: 

— Ehei! la deschide ochii! ordonă în spanioleşte, unul din nemernicii aceia. 
Lasă că în curând, ai să dormi comod cât oi vrea! 

Peter îşi deschise ochii, încețoşați de somn. Viziunea din Buzzard Gap, 
dispăru... În faţa lui Peter, bine luminat de foc, se afla un om, aproape la fel 
de mare ca Tom Pouce, însă mult mai gros. Era evident un american. 

Omul îşi ţinea brațele încrucişate pe pieptu-i uriaş, nişte braţe la fel de 
puternice şi de păroase ca labele unui urs grizzly. Peter nu se putu împiedica, 
să nu admire puterea care se ghicea în umerii aceia masivi şi în muşchii lui ce 
se reliefau prin îmbrăcăminte. Ceafa lui de taur, părea în stare să reziste chiar 
şi la şocul teribil al spânzurătoarei. 

Şeriful din Buzzard Gap, se gândi ca nu mai văzuse până atunci, niciodată, 
nişte ochi aşa de pătrunzători, aşa de îndrăcit vicleni, ca aceia ai omului ce-i 
sta în fața, privindu-l cu un aer de ură amestecat cu o mare satisfacție. Figura 
lui urâtă poate ca fusese frumoasă altădată, însă astăzi era desfigurat de nişte 
cicatrice respingătoare în jurul gurii, care păreau a fi fost sculptate din 
plăcere, de un cuțit feroce şi răbdător. Omul acesta nu putea fi altul decât 
„Scar-Mouth” Leach! 

Formidabilul bandit, îi măsură avid pe Şerif. 

— Ei iată-te Peter Rice! rânji el. Peter „cu pistolul”, cum ar fi trebuit să ţi se 
spună... Dar, unde-ţi e acum pistolul? 

Vocea-i era uimitor de blândă şi tonul cultivat. Peter se gândi că ticălosul 
acesta era în stare să vorbească, victimelor sale, pe tonul cu care o mamă îşi 
leagănă copilul... Ființa aceasta era la fel de sinistră cât era de periculoasă! 

— Da, eu sunt Peter Rice! răspunse în cele din urmă tânărul Şerif. Mi se 
pare ca asta nu reprezintă nici un mister pentru nimeni... 

Cicatricele din jurul gurii lui Leach, se încrețiră îngrozitor. 

— Da, e adevărat. De multă vreme aveam o poftă nestăvilită de a pune 
mâna pe tine şi domnii ăştia, spuse el arătând spre Hicks şi Tom Pouce. Oh! 
Eu personal, nu am nimic contra ta, Rice... Însă e numai o simplă chestiune 
de organizare practică, o precauţie indispensabilă... Eu te consider, un om, 
nu glumă, Rice! Tu eşti singurul om în lume, de care m-aş teme dacă ai fi în 
libertate... şi acuma nu mai e cazul. Ba aş putea să spun, că într-un sens 
oarecare, am încercat să iau exemplu de la tine. Eu am voit să fiu împotriva 
legii, ceea ce eşti tu pentru ea! 

Peter studia cu amănunțime, fața lui extraordinară. 

— Te-am mai văzut eu, Leach, pe la Buzzard Gap, spuse el încet. Şedeai 
foarte liniştit, după cât îmi aduc aminte; n-am avut niciodată vreun motiv să 

mă ocup de tine. 

Leach îşi păstra surâsul straniu: 

— Ei ce spui... Ştiu eu că o mutră ca a mea, nu se uită aşa de uşor. 

— De câte ori soseşte vreun străin în oraşul nostru, continuă Peter, eu îmi 
cercetez colecția de criminali căutați de poliție şi te-am căutat şi pe tine 
printre ei, dar portretul tău nu era printre ele... Pe de alta parte, te-am mai 
văzut învârtindu-te pe la Barul Cowboylor dar nu te-am văzut niciodată beat. 

Scar-Mouth Leach ridică repede capul. 

— Poliţia nu are portretul meu, fiindcă eu sunt un om prudent şi n-am să 
fiu văzut niciodată beat, fiindcă nu beau niciodată... cel puțin în momente 
nepotrivite. 

Monstrul cu vocea dulceagă, întinse degetul spre Tom Pouce şi spre Doctor. 

— Bună pereche, ţi-ai ales ca să te ajute. L-am văzut odată pe tipul ăla 
mare bătându-se în stradă. Aşa greu cum e, eu am crezut că n-are să fie în 
stare să pareze o directă. Dar m-am înşelat — era aşa de suplu ca un ţipar si 
bietul om care a primit un pumn în barba de la el, nu s-a mai trezit decât a 
doua zi. 

— Ia spune-mi, exclamă Doctorul, mi se pare că eu te-am tuns odată, după 
câte îmi amintesc! 

— Vezi, tocmai cum spuneam adineaori, răspunse blând Leach. Odată dacă 
mi-a văzut cineva figura, n-o mai uită niciodată! 

După amărăciunea, care împănase aceste cuvinte, Peter îşi dete seama că, 
viața de criminal a acestui om, probabil că începuse a doua zi, după ce 
scăpase desfigurat din lupta aceea cu cuțitul? 

Leach continuă să vorbească, pe un ton aproape amical. Dar Peter Rice nu 
se lăsa aşa uşor înşelat de aparenţe. Era evident că banditul socotea că atâta 
timp cât putea să facă pistoalele să vorbească, nu mai avea nevoie să-şi ridice 
glasul. Un şarpe cu clopoței era mult mai puţin periculos decât omul acesta; 
căci şarpele îşi trădează de la distanță mânia, făcând să vibreze inelele uscate 
din coada, care sună că nişte clopoței, Peter simţi că Leach, lovea pe 
neaşteptate, fără să previe... 

Deocamdată, el se întorsese spre Soapy Briggs, care-şi pansa rana la 
lumina focului: 

— Ascultă Briggs, îmi închipui că acum ai dori şi tu, ca să-ți primeşti 
recompensa pe care o meriți? spuse el cu vocea-i dulceagă. 

Soapy Briggs îşi ridică privirea. El era prea mocofan ca să sesizeze înțelesul 
ascuns al acestor cuvinte. 

— Aha, poţi să spui că am făcut treabă buna, nu-i aşa? răspunse el. Acum, 
că v-am adus perele în traistă, aş vrea să-mi iau paraua şi s-o şterg pentru 
câtva timp dincolo de frontieră. 

— Cum de nu! aprobă Leach. Ai să-ți primeşti imediat răsplata... şi ai să 
treci frontiera în partea cealaltă. 

El adresă un surâs de înțelegere lui Peter şi Ajutorilor săi... Falsitatea lui îl 
scârbi pe Peter. Nenorocitul cowboy era prea stupid, ca să priceapă că 

frontiera, pe care avea să o treacă, nu era aceea care separa Mexicul de 
Statele Unite. 

El nu înțelegea că machiavelicul Scar-Mouth Leach, îi pronunțase sentința 
de moarte. 

O moarte, care probabil că nu avea să vină decât în urma unor torturi 
rafinate, a unor chinuri atroce. Căci Leach era un om prea fin, ca să nu fi 
sesizat că Briggs, chiar în fața cursei întinsă de ei, se hotărâse să-şi trădeze 
complicii. 


CAPITOLUL X 


RĂSPLATA LUI SOAPY BRIGGS 


Leach îşi continuă discuţia cu Soapy Briggs. El se delecta cu jocul crud care 
consta în a-i hrăni iluziile acelui mizerabil. 

Peter Rice se întorsese pe o coastă, poate pentru a-şi odihni trupul ostenit, 
însă în realitate, numai spre a calcula ce posibilități de evadare ar putea avea. 

Situaţia părea absolut disperată: cărarea pe care veniseră, era astupată de 
campamentul bandiţilor, de caii ce se aflau priponiţi acolo. În toate celelalte 
parți, se afla o prăpastie abruptă de peste trei sute de metri. Era un adevărat 
cuib de vulturi!... 

Peter scotoci cu privirea de jur împrejur şi văzu locul unde se aşezaseră 
unele peste altele şeile, lângă o stânca enormă. La fiecare şea se găsea atârnat 
câte un lassou. Dacă ar fi fost liber în mişcări, Peter Rice n-ar fi ezitat să puie 
mâna pe câteva lassouri din acelea şi să încerce, în compania celor doi Ajutori 
ai săi, să coboare prăpastia aceia periculoasă spre vale, ajutaţi de stânci, de 
copaci, de rădăcini şi de ieşiturile stâncoase ale muntelui. Dar mâinile-i erau 
legate la spate aşa de solid, de parcă ar fi avut cătuşe de oţel. 

Leach strigă ceva în spaniolă şi prin aceasta întrerupse cursul proiectelor 
sale de evadare. La această chemare, cinci metişi alergară spre foc şi începură 
o mimică curioasă, care probabil că fusese aranjata dinainte: fiecare din ei 
ținea în mână un pumnal scânteietor, pe care-l agitau amenințător, într-un 
mod teatral. Cei cinci metişi se aşezară în semicerc în jurul focului şi începură 
să-şi ascută cuţitele pe pingele. 

— Pregătiți vreun alt omor? îl întrebă Peter pe Leach, cu un ton calm, mai 
mult dispreţuitor. 

Dacă trebuia să moară, el nu voia să arate nici urmă de teamă, atât el, cât 
şi Tom Pouce sau Doctorul. 

— Oh! Asta nu e pentru tine, răspunse deschis Leach. Domnilor, să ştiţi că 
eu într-adevăr, vă admir foarte mult. Dar admiraţia mea, nu poate să joace 
nici cel mai mic rol, în relaţiile noastre, nu e aşa? Noi nu facem parte din 
aceeaşi lume şi nici nu poate avea loc vreo înțelegere între noi şi dacă voi ați 

putea-o, m-aţi ucide imediat, gândindu-vă că faceți o faptă bună... Şi eu am 
aceeaşi părere față de voi, numai că mai trebuie să aştept puţin. 

— Tu nu eşti şeful, în afacerea asta, încercă Peter să-l tragă de limbă. Tu 
primeşti ordine de la altul. 

— Exact, admise Leach. Unul din oamenii mei a plecat ca să ia contact cu 
şeful. Scar-Mouth surâse cu un aer înspăimântător. Îmi închipui, Rice, că 
şeful are prea mult respect pentru voi, pentru a vă lăsa viața. 

— Asta e foarte flatant pentru noi, îi ripostă, Peter sec. Admițând că şeful 
tău se găseşte acum în Buffalo Ford, sau prin împrejurimi, ne mai rămân vreo 
douăsprezece ore de trăit, nu e aşa? 

El nu voia să-i permită acelui bandit ca să creadă că insinuările lui crude 1- 
ar impresiona. 

— La drept vorbind, eu cred că socoteala ta nu prea e exactă, Rice. El 
vorbea de o astfel de crimă, ca şi când ar fi vorbit despre ploaie sau despre 
vreme frumoasă. E posibil ca să nu muriţi decât după un timp mai mare, cam 
de două sau de trei ori mai mare, decât cel pe care-l crezi... Şeful vrea ca să se 
transporte corpurile voastre în mijlocul păşunilor, ca să dea astfel o lecţie 
frumoasă sticleţilor care ar mai avea poftă să vă înlocuiască. 

Aprinsul şi măruntul Hicks, nu putu să-şi oprească indignarea: 

— Coyot murdar! urlă ei. Mii de pipe! Dacă nu aş fi legat acum ca un 
cârnat, te-aş strivi ca pe o bestie împuțită, eu singur, cu pumnii goi!... Numai 
că tu nu ai avea curajul să te baţi cu mine! 

Oribilul surâs ai lui Leach, îi apăruse iar pe față. 

— N-ar trebui să te ambalezi aşa, micule! reproşă el cu blândeţe. Peter Rice, 
ar trebui să-i înveți pe Ajutorii tai maniere mai frumoase... 

Tom Pouce îi răspunse, în locul lui Peter. 

— Ţie îți dă mâna să vorbeşti despre maniere, frumoase! Desigur, fiindcă ai 
mai mult maniere decât curaj... Leach, aşadar tu nu ai nici măcar cea mai 
mică urma de spirit sportiv? Eu îţi fac o propunere, să vedem dacă eşti altceva 
decât un şarpe cu clopoței, un coyot şi un dihor împuţit. Sa vedem, dacă mai 
ai cea mai mică mândrie de om, în tine: dezleagă-mă, păstrează-ţi numai 
cuțitul şi mai ia-ți şi cinci oameni în ajutor, iar eu mă voi bate cu voi, numai 
cu mâinile goale... Nu? Tu n-ai nici măcar atâta curaj, ca să accepți asta?... 

Scar-Mouth Leach se uită cu răceală spre Tom Pouce. Timp de câteva 
secunde; Peter Rice, întrevăzu o licărire de speranța. Tom Pouce, care era mai 
chibzuit decât Doctorul, poate că ar fi putut să-şi vadă propunerea acceptată, 
cu toată aparenta sa extravaganţă. Şi numărul de oameni la care Tom Pouce, 
putea să le vina singur de hac, era de neimaginat... 

Dar Leach rânji. 

— Nu-i nimic de făcut, amice; nu mă prind! Eu n-am poftă să mă lipsesc de 
ocazia ce o am de a pune la chinuri, un uriaş de talia ta! Aşa ceva trebuie să 
fie foarte pasionant... 

Apoi se întoarse spre metişi, care stăteau şi acum ghemuiţi, în semicerc: 

— Sunteţi gata să-l expediați pe Briggs de partea cealaltă a frontierei, 

hombres? întrebă el în spaniolă. 

Soapy Briggs, care şedea şi el lângă foc, deveni dintr-odată alb ca varul. 
Înţelesese şi el în sfârşit că era ceva care nu prea mergea. El sări picioare, cu 
privirile rătăcite şi se dete înapoi tremurând... 

— Ce vrei să spui? bâlbâi el. E o glumă, nu-i aşa, nu-i decât o glumă? 

— E o glumă, dacă vrei tu să-i spunem aşa, dar numai noi ne vom amuza 
de ea, îl informă Leach cu cruzime. Am impresia Briggs, că ai tras asupra 
noastră, atunci când ni i-ai adus pe domnii... Peter Rice ţi-a spus ceva, ţi-a 
făcut vreo propunere?... În orice caz, ţi-ai schimbat părerea în ultimul 
moment. Aşadar încearcă să mori ca un om, nu ca un porc care e strâns de 
gât... Nu e prea greu sa faci aşa ceva. 

Soapy Briggs, ca un animal încolțit de câini îşi întorcea în toate părțile 
privirile-i disperate? Singura ieşire posibilă — cărarea — era barată. 

El se reîntoarse spre Leach implorându-l: 

— Oh! Lăsaţi-mă să plec, stăpâne! Să mi se dea un cal şi dispar dincolo de 
frontieră. Nu mai vreau nici un ban. Tot ce vă cer, e numai viața! 

— Nimic altceva? îl ironiză Leach. 

— Vă implor! Vă rog din toată inima... Dacă am tras înspre voi, am făcut-o 
numai ca lucrul să pară cât mai natural... Mă înţelegeţi, nu-i aşa stăpâne? 

— Da, înţeleg... am înțeles încă de mult timp! Haideţi băieți, făceţi-vă treaba 
înainte ca pisoiul ăsta să leşine în brațele noastre. Asta ne-ar strica toată 
plăcerea... 

Cei cinci metişi se ridicară şi înaintară spre nenorocitul acela cu o 
încetineală calculată şi melodramatică: se duceau să-l expedieze pe Soapy 
Briggs „de partea cealaltă a frontierei”. Surâsul lui Leach devenise un rânjet 
înspăimântător. Peter înțelese că agonia lui Briggs, avea să dureze mult 
timp... 

— Cum îndrăzneşti să faci aşa ceva, Leach! îl certă Peter. Tu ne-ai capturat, 
nu e aşa? Ce vrei mai mult? 

O ființă obişnuită, ar fi apreciat răzbunarea, pe care i-ar fi reprezentat-o 
crudul sfârşit al lui Soapy Briggs, acel individ fără credinţă şi fără lege. Însă 
Peter Rice detesta brutalitățile inutile; el credea ca într-o religie, în cauza 
dreptății şi a justiției După el, ori ce acuzat trebuia să aibe o şansă, fiind 
judecat cinstit şi putându-se apăra. 

Dar Leach se mulțumi să râdă şi îi invită cu un gest pe metişi să-şi continue 
opera lor bestială. Briggs începu să fugă cu energia disperării, drept înainte ... 
spre prăpastie. Cu toate acestea, el văzu primejdia la timp şi făcu o săritură în 
lături, apoi se repezi spre o masă de stânci. Metişii nu erau deloc grăbiţi: unul 
din ei azvârli cu pumnalul după ce îl ochise în linişte. Briggs se împiedică de o 
piatra si tocmai atunci cuțitul se lovi de stânci, ricoşând. 

Peter îşi întinse, picioarele la timp: unul din metişi, surprins de piedica ce i- 
o pusese astfel Peter, se întinse cât era de lung la pământ şi în acelaşi timp 
unul din tovarăşii lui, se împiedică de el şi acum căuta să-şi regăsească 
echilibrul. Însă în aceeaşi clipă Peter se destinse ca un arc comprimat şi se 

repezi cu capul în burta metisului, scoțându-l din luptă pentru câteva 
momente. 

Cei doi Ajutori se puseseră şi ei pe treabă cu toate legăturile lor. Doctorul se 
întoarse, pe spate şi reuşise sa-i pocnească una cu cizmele în falcă, omului 
care azvârlise cu pumnalul înspre Briggs. Tom Pouce atinse şi el în acelaşi fel 
un al patrulea bandit, care era ocupat să-şi azvârle şi el cuțitul, iar acesta 
devie şi zbură şuierând în abisul întunecat. Dar partida era neegală. Al 
cincilea metis, alergă spre Soapy Briggs şi fu ajuns imediat de cei doi oameni 
pe care îi împiedicase Peter şi care se ridicaseră repede. Ghemuindu-se pe 
genunchi, Peter voi să-l oprească pe metisul pe care-l imobiliza provizoriu 
Doctorul. Dar omul, îmbătat de furie, se întoarse şi trânti o directă teribilă în 
falca Şerifului care nu se putea feri. Şocul fu foarte puternic, căci Peter nu se 
aştepta la aşa ceva. El se clătină şi se prăbuşi, pe jumătate inconştient, cu 
fața în jos. El văzuse de-a binelea treizeci şi şase de stele verzi şi îi erau buzele 
pline de pământ. 

Deodată, el simţi sub buzele sale, un obiect rece, metalic. O lumină de 
uimire, apoi de satisfacție, îi străluci în privire. Repede, el apucă cu dinţii acel 
„lucru” şi-l ţinu în gură. 

— Mi se pare că ai cam muşcat țărâna, Peter Rice! rânji batjocoritor Leach. 
Dată fiind atitudinea ta, ai cam meritat pedeapsa asta... fără să mai ținem 
seama şi de alte considerente. Şi asta ar putea să-ți demonstreze, că metişii 
mei vor avea cu atât mai multă plăcere să te tortureze atunci rând şeful va 
trimite-l ordinul de a te ucide... ia uită-te acum la Briggs! 

Peter mârâi... Soapy Briggs era înconjurat de toate părțile. Metişii se 
strângeau amenințător în jurul lui şi unul din ei, îi înfipsese deja pumnalul 
sub subţioara dreaptă. Arma se înfipse până la mâner, dar Briggs, părea încă 
a se ţine bine. Pas cu pas, el se da înapoi spre marginea prăpastiei. Acolo, el 
se clătină câteva secunde ca un om beat pe marginea trotuarului, apoi 
genunchii i se înmuiară... şi dispăru în prăpastie. 

Soapy Briggs îşi primise „răsplata” trădării sale. Acum trecuse „de partea 
cealaltă a frontierei”. 


CAPITOLUL XI 


ZGOMOT DE COPITE 


Tăcerea se lăsă din nou în jurul Cuibului Vulturului, o tăcere tragică, 
tulburată doar din când în când, de bătaia din aripi a vreunei pasări de 
pradă. 

Oroarea care-l copleşise pe Peter, acum se transformase în furie, potolită. 
Cu toate acestea, el avusese satisfacția relativă, de a-l vedea pe Briggs, 
murind fără să fi fost torturat. Mizerabilul avusese o şansă, căci dacă nu s-ar 

fi prăbuşit în prăpastie, unde probabil că murise fulgerător, metişii ar fi ştiut 
să-i prelungească atât de crud agonia, timp de ceasuri întregi. 

Hicks se agita şi le adresa tot felul de blesteme surde. Peter, ca să-l facă să 
tacă, îl lovi ca picioarele... Leach, nu-şi putea permite să-l omoare pe micul 
Ajutor de Şerif, fără încuviințarea şefului său, dar era un om care putea să-l 
facă să plătească scump, excesele sale de limbaj... Peter simțea că şi Tom 
Pouce se găsea în aceeaşi stare de furie, numai că uriaşul ştia să se 
stăpânească. 

— Va plăcut micul spectacol? întrebă Leach, bucurându-se cu cruzime. Din 
păcate nu prea a durat mult timp, nu e aşa? 

Peter Rice nu răspunse. 

— În ori ce caz, nu veţi putea spune că noi l-am ucis: el s-a omorât singur. 

Nici acum Şeriful nu-i dete vreun răspuns şi se făcea că devenise scârbit şi 
oarecum înspăimântat. 

Scar-Mouth Leach ridică din umeri: 

— Atunci, ţie nu prea ţi-a plăcut spectacolul, aşa-i?... Cu atât mai rău! Cu 
atât mai rău! Mi s'pare că avem gusturi cam diferite. 

Banditul se aşeză lângă foc şi îşi răsuci o ţigaretă, pe care o fumă încet, 
visător. Cea mai mare parte din haita lui, începu să-şi instaleze păturile 
pentru dormit la picioarele masei de stânci, care îi adăpostea de vântul 
dinspre Nord. Rămaseră numai vreo câțiva metişi, care continuau să joace 
cărți, la lumina unui felinar ce fumega. 

Cei trei prizonieri fură târâţi la marginea stâncilor şi cu ajutorul unor bucăţi 
de frânghie li se legară picioarele de țăruşi înfipți în pământ, căci cu toate că 
aveau mâinile şi gleznele legate s-ar fi îndepărtat de acolo târâş şi Scar-Mouth 
Leach era un om precaut. El ştia că deşi legați prizonierii lui erau periculoşi 
după cum o dovediseră mai înainte. 

Peter Rice avea un motiv temeinic ca să dorească să fie lăsat în pace de 
Leach şi se făcu că adoarme. Dar banditul simțea nevoia de a sta de vorbă cu 
o persoană mai cultivată decât canaliile care îi serveau de tovarăşi de obicei. 

— Hei, Peter! strigă el de departe. Nu vrei să mai stăm de vorbă? Am să pun 
să-ți dezlege picioarele, ca să vii aici lângă foc, să mai discutăm câte ceva... 

Şeriful se mulțumi să mormăie ceva nedistinct. 

— Haide, Rice, insista banditul, eu nu te mai recunosc. La ce bun să faci pe 
supăratul?... Eu te-am considerat întotdeauna ca un om care ştie să 
primească orice cu surâsul pe buze. Dacă ai să te porți frumos, poate că am 
să-ți dezleg şi o mână... ca să bei o cafea şi să fumezi o ţigară. 

— Du-te, şefule, şopti Doctorul. Poate că e vreo ocazie ca să găseşti un 
mijloc de evadare.. 

Dar Peter Rice nici nu răspunse. El îşi făcuse un plan, care reprezenta o 
slabă speranţă, dar... El ar fi vrut să le-o spună Ajutorilor săi, dar 
deocamdată nu îndrăznise. Prefera să aştepte ca Leach să adoarmă. Fără 
îndoială că banditul avea să puie un om de gardă, dar acesta avea să fie mult 
mai puţin vigilent şi mult mai puţin perspicace, decât periculosul american. 

Peter se făcu că doarme. 

Trecuse o oră, sau poate chiar ceva mai mult când Peter, care sta cu 
urechea pe pământ, auzi un zgomot care-i făcu inima să bată ceva mai 
repede... 

Zgomotul unor copite de cai!... 

Nişte călăreți, veneau pe cărare. Poate că era chiar şeful bandiţilor, sau 
poate trimisul lui Leach, care, se întorcea cu mesajul morții. 

Peter ascultă cu atenţie. Erau trei cai, dintre care unul, îl ducea probabil pe 
„şef”... Poate că acela judecase că prinderea lui Peter Rice şi a celor doi 
Ajutori, făcea să se deplaseze până la Cuibul Vulturului. 

Din colțul său întunecos, Peter îl văzu pe Scar-Mouth Leach sculându-se şi 
privind înspre cărare, după ce ieşise repede din cercul de lumină pe care-l 
proiecta focul. El făcu câțiva paşi înainte. 

Zgomotul copitelor se auzea din ce în ce mai clar. Un strigăt se auzi din 
întuneric: 

— Hallo, băieţi! 

— Ai tu eşti Porky! răspunse Leach. Da, ştiu că ţi-a trebuit timp, nu 
glumă!... A mers bine? 

Peter Rice respiră. Omul pe care Leach îl numea Porky, evident că nu putea 
fi „şeful”. Era un nume prea familiar şi tonul nu era acela pe care, nici chiar 
un bandit, se poate adresa superiorului său. Şi superiorul, lui Leach, trebuia 
să fie „cineva”!... Pe de altă parte, acest Porky nefiind singur, nu putea să fie 
mesagerul pe care Leach, îl trimisese.. 

— Ba încă, cum! răspunse vocea răguşită a lui Porky, tot din umbră. Am 
dat drumul coyotului într-o cireada şi imediat a început să se ocupe de 
juncani şi de un număr destul de mare de vaci. 

Peter începu să distingă în întuneric, siluetele a trei călăreți, care coborâră 
de pe cai şi scoțând şeile le azvârliră jos, aranjându-şi imediat după aceia 
lucrurile pentru dormit. 

Porky acceptă chibritul pe care Leach i-l întinse pentru a-şi aprinde ţigara, 
apoi suflând un noruleţ de fum, remarcă: 

— Să prăpădeşti aşa vitele, mie mi se pare cam proastă însărcinare... 

— Lasă că ştie el Şeful unde vrea să ajungă! răspunse Leach. Ştii că avem 
noutăți pe aici. la ghici pe cine avem acolo, bine legaţi şi bine puşi la punct?... 
Peter Rice, Şeriful din Buzzard Gap şi cei doi Ajutori ai săi, nu altceva!... 

Porky scoase un fluierat de admiraţie şi de uimire. 

— Atunci ne-am învârtit, mi s'pare. Că acum am dat lovitura, nu-i aşa? 

— Te cred, răspunse Leach, ale cărui cuvinte din urmă deveniră de 
neînțeles, căci începuse să se depărteze de acolo în timp ce vorbea, 
apropiindu-se cu Porky de foc. 

Peter Rice reflecta... După cele ce auzise, se declarase un adevărat război de 
stârpire, contra crescătorilor din regiune. Nu numai ca le făceau să dispară 
cirezile, dar acum începuseră să le distrugă în diferite moduri. 

De ce? Peter îşi puse întrebarea aceasta, amintindu-şi cuvintele lui Porky 

„Să prăpădeşti vitele în halul ăsta... proastă afacere” - şi vocea lui Leach: 
„Lasă că ştie el Şeful unde vrea să ajungă” 

De data aceasta, mai mult ca oricând, Peter era sigur că nu era vorba de 
furturi obişnuite de vite. Dedesubtul acestei acțiuni, era ceva mult mai 
important... ceva care era în legătură cu „vechea linie de C. F.” Aceste cuvinte, 
care păreau la început lipsite de sens şi pe care le bâlbâise Rimrock Morley, 
înainte de a muri. În mod obişnuit, hoţii nu distrugeau vitele, ci dimpotrivă, le 
îngrijeau cu scopul de a le vinde cu un preţ cât mai bun, în alte regiuni, unde 
le duceau cu foarte mare greutate, ascunzându-se mereu şi cu viața mereu 
periclitată. În consecinţă „şeful” care organizase acțiunea aceasta, nu putea 
să fie un hoț ordinar; furturile acestea de vite trebuiau să ascundă vreun plan 
de operațiuni mult mai vast. 

Dar care era planul acela? 

Şi mai era un lucru care îi părea de neînțeles lui Peter: ce era cu „coyotul” 
acela despre care vorbise Porky?... 

Deşi părea că doarme, în realitate, abilul Şerif din Buzzard Gap, era foarte 
treaz şi continua să supravegheze ceea ce se petrecea în jurul focului. Hicks 
adormise, iar Tom Pouce, nu numai că dormea, dar şi sforăia ca nişte foale de 
forje. 

Peter avea nervii la fel de rezistenți ca şi ai lui Tom Pouce, însă acesta era şi 
mai puțin impresionabil decât ei şi putea să doarmă cu inimă senină, deşi ştia 
că îl aştepta moartea, la deşteptarea lui din somn. El şi-ar fi băut cu aceeaşi 
sănătate „mica sa înghiţitură” de whisky, dacă şi-ar fi putut-o procura de 
undeva. Era un băiat plin de viaţă şi liniştit, atunci când nu era vorba de vreo 
bătaie, căci atunci când era într-o încăierare, bunul Tom Pouce, nu mai era 
câtuşi de puţin cumsecade! 

În cele din urmă, Scar-Mouth Leach şi Porky, se înfăşurară în păturile lor şi 
lăsară un metis de santinelă, aşa cum prevăzuse şi Peter. După ce aşteptă un 
timp, ca sa fie sigur că au adormit, Şeriful reuşi să-l atingă cu vârful cizmelor 
pe Hicks, mişcându-l foarte uşor, ca să nu tresară deşteptându-se. 

Hicks deschise ochii... şi îl privi întrebător, apoi cu uimire, fiindcă zărise o 
mică bucată de oțel lucind între dinţii lui Peter! 

Peter nu mai scosese nici un cuvânt, de când se încăierase cu bandiții, 
fiindcă luase cu dinții şi ținuse în gură tot timpul, lama aceia de oţel, sau mai 
bine zis acea bucată de lamă, care provenea din cuțitul ce fusese azvârlit 
prima oară contra lui Soapy Briggs, cuțit care nu-şi nimerise ţinta şi se lovise 
de o piatră rupându-se. Aceasta, era bucata de metal, peste care căzuse cu 
gura, atunci când pumnul metisului, îl doborâse la pământ. 

Hicks, nu scoase nici un cuvânt. El înțelese numaidecât ce aştepta şeful de 
la el: răsucindu-se uşurel pe loc, el reuşi să-şi aducă pumnii legaţi, în dreptul 
capului lui Peter. Acesta îşi aşeză cu dinți şi cu limba bucăţica de oţel, 
tăioasă, încât să stea bine înfiptă între dinţi şi deşi îşi tăia limba şi cerul gurii, 
cu această ocazie, nu zise nimic, fiindcă el era în stare să suporte răni ca mult 
mai grele. Acum li se oferea o şansă unică şi trebuiau să rişte, pentru a o 

încerca. 

Curând însă, înţelese că lucrul nu era prea uşor de făcut. Cu toate acestea, 
el se chinui mai departe, cu curaj, cu toată durerea, pe care i-o pricinuia 
aceasta operaţie aproape acrobatică. Frânghia, cu care se legase mâinile lui 
Hicks, era foarte rezistentă şi bucata de oţel i se înfipsese între dinți până în 
gingie, în schimb era tăioasa ca briciul. Metişii îşi îngrijeau cu atenție armele. 

Sudoarea şiroi pe fruntea lui Peter şi îi curgea în ochi şi pe față, 
amestecându-se cu sângele ce i se prelingea din gură, însă reuşi să taie şi 
ultima şuviță a funiei. I se părea că durase ceasuri întregi, atunci când în 
realitate, nu-i trebuiseră decât vreo câteva minute. Restul, nu mai era decât 
un joc de copil, fiindcă de aici înainte Doctorul, se putea folosi de mâinile-i 
libere. 

Peter se lipi de Hicks. Şi azvârli o privire pe deasupra umărului 
camaradului său: omul de pază se întorsese cu fața înspre potecă, căci aceea 
era singura parte pe care se putea ajunge la Cuibul Vulturului, folosindu-se 
adăposturile succesive pe care le ofereau stâncile şi tufişurile. 

S-ar fi putut ca Şeriful Warren să fi trimis oameni pe urmele celor trei din 
Buzzard Gap, aşa că Leach se gândise şi la această posibilitate mai ales că 
socotea, pe de altă parte că prizonierii săi cu mâinile şi picioarele legate, erau 
în imposibilitate de-a scăpa şi în consecință, nu aveau nevoie de o 
supraveghere particulară. 

Cu îndemânare şi fără sa facă cel mai mic zgomot, Doctorul tăie şi frânghia 
care lega mâinile lui Peter, apoi îi făcu acelaşi serviciu şi lui Tom Pouce, pe 
care-l deşteptase între timp. După aceea, fiecare începu cu precauţie să-şi 
dezlege picioarele. 

Acum erau liberi în mişcări şi urma să adopte tactica cea mai inteligentă, 
Peter se gândise la aceasta încă de mult, chiar înainte de a-l fi deşteptat pe 
Doctorul. Pe şoptite, el le dădu instrucțiuni celor doi prieteni. 

Nu se puteau gândi să-l doboare prin surprindere pe cel ce sta de pază şi 
apoi să sară pe cai, căci ar fi fost deajuns un singur strigăt al metisului şi în 
câteva secunde toți s-ar fi trezit şi ar fi tras asupra lor, cu toate armele ce le 
aveau. Asta ar fi însemnat moartea, în mod inevitabil. Singura tactică cu 
speranţe de reuşita, era să încerce să se coboare pe râpa cu pereții aproape 
drepți, care înconjura Cuibul Vulturilor. Şi prin aceasta înfruntau moartea, 
însă era singura şansă de salvare. 

Bandiţii îşi îngrămădiseră şeile, destul de aproape de locul în care se aflau 
prizonierii. Unul după altul, cei trei oameni se târâră până acolo şi-şi luară 
mai multe lassouri. Un minut mai târziu, ajunseseră tot târâş până la 
marginea prăpăstiei, unde aplecându-se peste ea, încercară sa străpungă cu 
privirile, întunericul. 

Acest exercițiu de alpinism, părea cât se poate de puţin seducător, însă la 
vreo zece metri sub ei, se zărea un fel de mică platformă, scoasă afara din 
peretele de stâncă. Peter nu pierdu o clipă, el îşi legă într-un mod special 
ochiul lassoului în jurul unui colț de granit care era ridicat în sus, la vreo 

câțiva metri de marginea prăpastiei şi apoi îi făcu semn lui Hicks. Micul 
Ajutor de Şerif, puse mâna pe frânghie şi alunecă iute până la platforma 
aceia, unde Tom Pouce, îl ajunse numaidecât. 

Înainte de a se cobori şi el, Peter aruncă din nou o privire spre Cuibul 
Vulturului. Acum se aflau destul de departe de foc, dar sentinela, care 
începuse să se plimbe de colo până colo, putea să aibă nenorocita idee de a 
trece şi pe marginea prăpastiei. În cazul acesta, el avea sa dea imediat alarma 
şi bandiții s-ar fi distrat trăgând la ţintă asupra fugarilor, suspendațţi 
deasupra prăpastiei, cum se împuşcă oalele în bâlciurile săteşti. 

Când ajunse şi el pe platforma de piatra, Peter scutură cu îndemânare 
lassoul şi funia se dezlegă, căzând la picioarele lui ca un şarpe lung, istovit. 
Ar fi fost o copilărie să lase frânghia acolo, la vedere, căci ar fi însemnat sa le 
arate bandiţilor locul exact pe unde fugiseră. 

După ce şi-a luat şi această precauţie, indispensabilă, pe care numai un 
om, aşa de expert în mânuirea lasoului, cum era el, putea să o facă, Peter 
înnodă în grabă toate lassourile luate de ei, cap la cap, afară de unul, pe care- 
| puse înfăşurat pe umeri. Colțurile stâncoase, asemănătoare cu cele de sus, 
nu lipseau nici acolo şi singura lui dificultate, era alegerea celui mai solid, de 
care sa lege capătul lungii frânghii făcută din lassouri. 

Celălalt capăt al funiei, nu ajungea până la bază propriu-zisă a peretelui de 
stâncă, însă le permitea să pună piciorul jos, într-un loc în care panta nu mai 
era aşa de abruptă şi de unde se putea cobori fără ajutorul lassourilor, 
datorita arbuştilor şi ieşiturilor de stânci. 

— Dă-i drumul Doctore, şopti Peter. 

În tăcere, micul Ajutor de Şerif-bărbier, îşi aplecă fruntea şi-şi dădu drumul 
în întuneric. Tom Pouce, aşteptă câteva momente, apoi dispăru şi el în jos, cu 
o agilitate care nu s-ar fi putut bănui la un om de talia şi de greutatea lui. 

Peter era pe la jumătatea funiei, când sentinela scoase un strigăt sălbatec, 
pe care ecoul îl repetă de mai multe ori... Descoperise că prizonierii nu mai 
erau acolo! Peter îşi dădu drumul mai repede pe funie, căci ştia bine că 
imediat avea să înceapă să plouă cu gloanțe, în toate direcţiile. Bandiţii 
neputând să ghicească locul exact pe unde fugiseră cei trei, aveau să înceapă 
să tragă la întâmplare, în toate părțile, din înaltul Cuibului Vulturului. Putea 
să nu-i nimerească, dar se putea destul de bine ca vreun glonţ să-i atingă, pe 
neaşteptate. 

Peter şi Ajutorii săi, începuseră acum să coboare rezemându-se de stânci şi 
de arbuşti, gâfâind şi uşor îngrijorați, căci un pas greşit, putea să-i facă să 
cadă de-a dura până la picioarele pantei care era încă destul de departe. 
Deocamdată, erau oarecum la adăpost de gloanţe, datorită întunericului, însă 
erau în pericol să se prăvălească, aşa că Peter, care cobora ultimul, desfăşură 
o parte din lassoul ce-l avea pe umeri şi-l aruncă înaintea lui, şoptind: 

— Ţineţi-vă de frânghie, în caz că vreunul ar aluneca, am să încerc, pe cât 
oi putea să-l ţin. 

Cei trei de abia îşi începuseră periculoasa, coborâre, când primul Colt, 

începu să tune - chiar deasupra capului lor. Un glonț lovi piatra la câțiva 
metri de Peter şi ricoşând se pierdu bâzâind în beznă. 


CAPITOLUL XII 


COYOTUL TURBAT 


Un alt glonț se strivi de o piatră înaintea lui Peter, azvârlind fărâmituri de 
piatră în ochii lui. Dar acesta nici nu se sinchisi; el ar fi dat orice numai să 
ştie dacă bandiții, reperaseră exact locul pe unde coborâseră ei în prăpastie, 
sau dacă trăgeau şi ei la noroc. De sus, începuseră să pornească o sumedenie 
de împuşcături în toate părțile. 

Deodată, Hicks scoase un strigăt înăbuşit. Peter simți cum se întinde 
frânghia al cărei, capăt îl legase în jurul pieptului, între timp şi de-abia avu 
timp să se agaţe de trunchiul unui arbust, care era mai mult sau mai puţin 
solid înrădăcinat pe terenul pietros. 

— Nu te îngrijora Peter, şopti Doctorul. Mi-am jupuit numai mâna... Am 
alunecat, dar noroc că m-am ţinut de funia ta! Acuma merge. 

Uşurat, Peter se propti mai bine şi-şi ridică privirile în sus. Pe fața lui, 
apăru un surâs de satisfacție... La lumina împuşcăturilor, se puteau distinge 
vag siluetele bandiţilor, care alergau, de-a lungul marginei prăpastiei. Aceasta 
însemna nu numai că nu putea să-i vadă pe fugari, dar ei nici nu le 
descoperiseră măcar urmele.. Din fericire, în noaptea aceia, luna era ascunsa 
în nori. 

Surâsul Şerifului se lărgi mai mult, când văzu că împuşcăturile porneau 
acum din cealaltă parte a prăpastiei spre Sud, în direcția potecii pe care se 
putea ajunge la Cuibul Vulturului. Scar-Mouth probabil că turba de furie, 
dacă îşi obliga el oamenii să risipească atâta muniţie. 

Câteva minute mai târziu, cei trei fugari, îşi termină periculoasa coborâre, 
punând piciorul pe pământul solid al întinsei vai pe care o uda râul Bonanza. 
Unul după altul, ei porniră repede spre Est, liniștiți acum, gândindu-se că 
înainte ca bandiții să fi putut cobori pe potecă din Cuibul Vulturului, ei aveau 
destul timp să se piardă prin numeroasele defileuri, care se găseau pe celălalt 
mal al râului Bonanza. 

Cu toate acestea, Peter îşi dădea seama că situația era încă destul de 
periculoasă pentru ei, căci erau dezarmațţi. Nici Hicks nu-şi mai avea celebru-i 
„bolas”, nici Tom Pouce nemăsuratu-i bici. Ei erau într-adevăr dezolați că-şi 
pierduseră armele favorite, dar se puteau considera într-adevăr fericiți că-şi 
scăpaseră şi de data aceasta pielea. 

Le mai rămăsese lassoul lui Peter... Era destul de puţin însă, pentru o 
regiune care era împănată de bandele lui Scar-Mouth Leach. 

Cei trei oameni se strecurau tăcuți prin defileuri în mersul indian, adică 

schimbând alura mersului, cu un timp de fuga şi unul de pas. Nişte cowboy 
obişnuiţi nu ar fi putut suporta această alură, fiindcă oricine ştie că un 
cowboy se consideră dezonorat, dacă e obligat să meargă mai mult de o sută 
de metri pe jos. Meseria celor trei prieteni, îi făcuse să poarte cizmele cu tocul 
normal (cowboyi care merg toată viața călare poartă tocuri înalte la cizme, aşa 
că nu pot merge prea mult pe jos) şi să se antreneze din când în când şi la 
marşuri lungi. Chiar uriaşul Tom Pouce, îşi urma cei doi tovarăşi, mult mai 
uşori decât el, fără să dea nici un semn de oboseală şi fără să gâfâie. 

Fugarii, nu făcură nici o haltă până la ivirea soarelui. Atunci se opriră pe o 
înălțime, de unde puteau vedea până în depărtare, unde se distingeau câteva 
căsuțe dreptunghiulare, care probabil că erau nişte ferme cu grajdurile lor. 
Peter socoti, cam pe unde se aflau, după poziția soarelui şi a râului Bonanza. 

Tom Pouce şi Doctorul, păreau tot aşa de nepăsători ca de obicei, ca şi când 
nici vorbă nu ar fi fost cu câteva ore mai înainte de a fi fost sortiți morții. 
După vechiul lor obicei, începuseră să schimbe între ei micile tachinări 
amicale, făcute fără răutate: Tom Pouce, îl făcea pe Doctor „muscal!” şi Hicks îi 
riposta calificându-şi voluminosul prieten drept „elefant”, „bivol” şi alte nume 
de animale de talie frumoasă. 

Peter Rice puse capăt amicalei lor dispute: 

— Ia ascultați, dacă ați înceta să vă purtați ca nişte puşti mucoşi, am putea 
să ne stabilim un plan de acțiune! 

— Planul meu, răspunse Doctorul, e de a pune mâna pe Scar-Mouth Leach, 
ca să-l facem să-şi petreacă cel mai îngrozitor sfert de oră din viață! Eu n-o 
am odihnă, până ce n-am să-i vin de hac individului ăsta, v-o jur... 
Deocamdată am să încep prin a-mi fabrica un alt „bolas” şi dacă-l mai 
întâlnesc vreodată, am să-l prind de picioare, ca pe un puma. Aşteptaţi numai 
puţin!... Sau îl tai bucăți, bucăţi, sau îl leg pe un muşuroi de furnici 
carnivore, ca să-l mănânce de viu. Urletele lui au să-mi facă impresia unei 


— Eu unul aş prefera, mai degrabă să mă lăsaţi să-l jupoi de viu cu lovituri 
de bici, anunţă cu blândeţe Tom Pouce. Asta are să fie al dracului de nostim.. 

Peter avu un surâs îngăduitor. Hicks, datorită atâtor ani petrecuți în 
prăvălioara lui, ca bărbier, nu scăpa nici o ocazie de a trăncăni vrute şi 
nevrute. Unul din subiectele lui favorite, era descrierea torturilor rafinate pe 
care el proiecta să le administreze cu sânge rece, inamicilor săi ocazionali. În 
realitate, el era incapabil să strivească o muscă cu palma. Cât despre Tom 
Pouce, avea nişte maniere părinteşti, cu care îi astâmpăra pe cowboyi din 
Buzzard Gap, care se lăsau împinşi să facă niscaiva accese de intemperanţă. 

— Haideţi băieți, spuse Peter surâzând, să uităm pentru o clipa răzbunările 
voastre personale; şi să fim ceva mai practici... întâi trebuie să mergem până 
la cel mai apropiat ranch, fiindcă avem nevoie de cai şi de nişte pistoale... 

— Şi ceva cu care să ne umplem burta! adăugă Tom Pouce. Ei! Ce 
nostimadă! Asta îmi aduce aminte că înainte de a evada, tocmai visasem că 
bucătarul chinez al d-lui Cuthbert îmi servea miel întreg la frigare. Dar m-a 

deşteptat Doctorul, tocmai în clipa când începeam şi înfulec din el! 

Tom Pouce, era la fel de mare mâncăcios, cât era de bun „Ajutor” şi unul 
din momentele în care aprecia mai bine viața, era acela când se aşeza la 
masă, în fața unui sfert de miel fript. Wu Hu, bucătarul chinez de la Hotelul 
Arizona, din Buzzard Gap, era unul din cei mai fervenți admiratori ai lui Tom 
Pouce, nu numai din cauza fenomenalei sale pofte de mâncare, dar mai ales 
din cauză că uriaşul Ajutor de Şerif, arestase odată doi pungaşi, care îi 
furaseră toate micile economii ale Fiului Cerului ce sta fără apărare în fața 
lor. 

— Tu nu te gândeşti decât la stomacul tău, îl ironiza Doctorul. Ascultă ce-ţi 
prezic eu: tu ai să mori de indigestie, într-o zi când n-am să mai fiu eu lângă 
tine ca să te îngrijesc! 

Peter întrerupse la timp noile şicane care erau gata-gata să înceapă între cei 
doi tovarăşi ai săi. 

— Haide! Haide! Să fim serioşi acuma... Dacă o să întâlnim ceva vite ce 
merg spre ranch, să deschideţi bine ochii. 

— Eu aş deschide mai bine gura, ca să mănânc primul bou pe care-l voi 
întâlni, declara Tom Pouce înfometat, care apoi deveni deodată serios şi 
adaogă: Apropos, ați auzit ce spunea Porky ăla, lui Leach, azi-noapte? 

Peter dădu din cap, fiindcă tocmai la asta se gândea. Porky îi spusese lui 
Leach că oamenii lui „se ocupaseră de juncani şi numeroase vaci...” În 
noaptea aceia le jucase un renghi afurisit crescătorilor... ceva mai rău ca un 
furt de vite. La drept vorbind, ce renghi le-o fi făcut? 

Cei trei oameni, nu merseră prea mult şi descoperiră o parte din adevăr. 
Ajunseră în apropierea unor cirezi ce păşteau: juncani, vaci şi viței, care 
mugeau teribil. Ici şi colo, unele din ele zăceau pe jos şi nici nu gustau măcar 
din iarba bogată care le înconjura... Dintr-o aruncătură de ochi, Peter şi Tom 
Pouce care, în calitate de foşti cowboy, se pricepeau mai bine la vite decât 
Ajutorul de Şerif-bărbier, înţeleseră de ce nenorocitele acelea de vite păreau 
incapabile de a se mişca. 

— Le-au tăiat, copitele! strigă Tom Pouce. Doctorul nu înțelese prea bine. 

— Dar de ce nu le-a omorât mai bine? Asta mi s-ar părea mult mai puţin 
complicat... 

Peter dădu din cap. 

— De fapt, asta ar fi fost mult mai simplu, dar omul care a complotat lucrul 
ăsta, a căutat să facă mai mult efect. Dacă le-ar fi împuşcat, cu pistoalele, 
aceasta se putea vedea... şi auzi. În timp ce aranjate în modul acesta, ele nu 
mai pot merge şi suferă chinuri groaznice. Până la urmă au să moară de 
foame şi de sete, iar când le-or găsi, are să fie greu ca să-şi dea seama de ce 
au murit. Şi toate acestea sunt în folosul marelui „Şef”, care are ca scop să-i 
ruineze şi să-i descurajeze prin toate mijloacele pe crescători, cu scopul de a 
le cumpăra cu prețuri de nimic păşunile acestea, aşa de minunate şi de 
fertile! 

— Asta-i aşadar intenţia lor... la uitaţi-vă la vițelul ăsta! strigă Doctorul. E 

bolnav, nu-i aşa? 

Peter remarcase deja vițelul despre care era vorba, care se mişca încet, 
mugind jalnic; nişte dâre de sânge i se amestecau cu balele ce i se prelingeau 
din gură... 

— Bietul de el, murmură Şeriful. Fac prinsoare că i-au tăiat limba. 

El îl prinse cu lassoul şi nenorocitul animal se lăsă trântit în iarbă, fără nici 
o rezistență. Peter îi deschise fălcile: într-adevăr, limba îi era tăiată şi lucrul 
acesta îl împiedica pentru totdeauna de a mai suge şi deci avea să moară 
curând de foame. 

— Dacă aş avea vreo armă, spuse Peter, i-aş scurta agonia acestui 
nevinovat Şi dacă aş pune mâna pe omul, care a făcut asta... 

Un mârâit îl făcu să se întoarcă fulgerător, imitat imediat de cei doi Ajutori; 
instinctiv, toți trei îşi duseseră mâna la tecile revolverelor... care din 
nenorocire, erau goale! 

Un coyot enorm, gri-brun se afla fa fața lor. Blana îi era jupuita pe alocarea; 
ca mâncată de molii şi lăsa să se vadă nişte răni purulente respingătoare la 
înfăţişare. Ochii lui feroci, eram injectați de sânge şi şiruri lungi de bale i se 
scurgeau dintre fălcile, care se agitau frenetic, în timp ce din gâtlej îi ieşea un 
urlet ameninţător. Animalul zgâria pământul, cu lungile-i gheare. 

— Mii de pipe! exclamă Hicks. Un coyot turbat 

Coyotul, ruda cu hiena şi cu şacalul, e unul din cele mai laşe animale din 
câte există pe pământ. El nu atacă ziua, decât când e forțat de foame, îndată 
ce simte miros de om, fuge şi aceasta face ca locuitorii preeriilor să nu se prea 
ocupe de existența lui, decât cel mult sa-i trimită vreun glonț când îl 
surprinde din întâmplare. Însă coyotul acesta, nu semăna deloc cu semenii 
săi; văzându-l, însuşi Peter, se dădu câţiva paşi înapoi, instinctiv. 

Bestia era turbată, era evident... desigur că despre ăsta îi vorbise Porky lui 
Leach, când îşi dăduse raportul în noaptea precedentă. Şeriful simți că 
sângele îi îngheţțase în vine avea în fața lui un animal, ce purta germenii unei 
boli înspăimântătoare, turbarea, care face să moară în cele mai groaznice 
chinuri, omul care a avut nenorocirea să fie muşcat de un câine, sau de 
oricare alt animal contaminat. 

Peter ştia prea bine că un coyot turbat, căruia i se dă drumul în mijlocul 
turmelor, poate pricinui pagube de mii de dolari, căci de fiecare dată, când 
împins de furia lui oarbă, îşi înfigea dinţii în carnea vreunui bou sau unui 
vițel inoculează victimei sale teribilul microb şi acesta la rândul ei, poate 
contamina pe semenii săi. 

— Uite cum vor sa distrugă vitele din regiunea asta spuse. Peter întunecat. 
Mi-aş da toată averea în momentul asta, pentru un pistol de „45” încărcat cu 
un singur glonț! 

— Ah! Dacă aş avea bolaşul meu, se văită Doctorul. 

— Sau măcar să fi avut biciul cu mine! adăogă Tom Pouce. Bestia asta 
blestemată... 

— Atenţie! îi preveni Peter. Înapoi! Nu-l pierdeţi o clipă din ochi! 

Fiara feroce se culcase pe burtă şi înainta încet, târâş, spre Peter, cu un 
curaj pe care numai groaznica ei boală putuse să i-l dea. Ar fi putut să-l 
ajungă pe Şerif, dintr-un singur salt şi Peter nu putea speră să scape de 
aceasta, mai mult de două, trei ori. O singură muşcătură a teribililor săi dinții 
şi omul ar fi fost condamnat la moarte înspăimântătoare. 

Cei doi Ajutori se găseau la trei, patru paşi în spatele şefului lor, aproape 
hipnotizaţi de gesturile feline, ale bestiei ce mârâia. Faţă de oricare alt animal 
din pădure, său din câmpie, Tom Pouce, desigur că ar fi putut prea bine, să 
strângă de gât coyotul acela. Dar forța lui herculeană nu-i putea fi de nici un 
folos, în fața otrăvii pe care animalul i-o putea inocula cu o simplă 
muşcătură. 

Animalul ajunsese acum foarte aproape de Peter şi mârâiturile lui deveneau 
din ce în ce mai amenințătoare... Peter nici nu clintise, simțind că animalul 
era gata să sară, la cea mai mică mişcare de a da înapoi. Încetişor, Şeriful 
apucase ochiul lassoului şi cu brațul ridicat îl ţinea deasupra capului, pe 
spate... 

Hicks, văzând aceasta, făcu un pas înainte, dorind să vie în ajutorul şefului 
său; dar Peter îi şopti cu dinţii strâng: 

— Stai acolo... sau mai bine, dă-te înapoi cu Tom, până în dosul vitelor. E 
inutil să ne expunem toţi trei! 

Vacile, juncanii şi mai ales vițeii; îngroziți, dădeau semne de panică. Vitele 
care, cu toate că aveau copitele smulse, se mai puteau ţine totuşi pe picioare, 
alergau în toate părțile, şchiopătând îngrozitor şi împiedicându-se la primul 
muşuroi de pământ, se prăbuşeau mugind. 

Pentru moment, Ajutorii lui Peter; nu ascultară de ordinul şefului lor. Ei îşi 
dăduseră seama că Peter avea să se folosească de lassou şi să încerce să 
prindă în lat bestia, în clipa când avea să sară asupra lui. De aceia, cei doi 
prieteni, erau gata, ca în cazul când tânărul Şerif avea să-şi greşească, 
neobişnuita ţintă, să se azvârle în ajutorul lui, încercând să îndepărteze 
coyotul turbat cu lovituri de cizmă, chiar cu riscul de a fi muşcațţi şi ei. 

Această situaţie le părea extraordinară, căci nu mai văzuseră niciodată ceva 
asemănător. Detunăturile Colturilor şi fluieratul gloanțelor îi lăsau indiferenți 
şi stăpâni pe ei înşişi, însă pericolul care îi amenința acum era cu totul 
neobişnuit, sinistru... Cu tot curajul lor, ei tremurau, poate că pentru prima 
oară în viața lor. 

Coyotul se ghemui pe labe şi se lipi de pământ, acoperit de iarbă... Mugetul 
lui oribil, deveni şuierător. Atunci, el se destinse şi sări drept spre gâtul lui 
Peter! 

Peter Rice nu mişcă decât după ce bestia îşi luase avântul, atât de mare îi 
era controlul nervilor în clipa când animalul ajunse în dreptul său, el făcu o 
săritură în lături ținând cu mâna întinsă ochiul de laț, exact în locul unde se 
aflase o fracțiune de secundă mai înainte, capul său, nodul se strânse în jurul 
gâtului coyotului care după ce căzu la pământ se mai repezi încă de două ori 
asupra lui. Însă, încă de două ori Peter îi scăpă ferindu-se; în cele din urmă 

cu un gest violent, el strânse nodul şi o rupse la fuga vreo câţiva metri, târând 
după el animalul, care încerca să reziste. Apoi făcându-şi vânt, el începu să 
învârtească fiara, de jur-împrejurul lui la vreun metru de pământ. 

— Mii de pipe! izbucni Doctorul, parcă-l dă în căluşei. 

De-odată, Şeriful îşi smuci lassoul brusc şi-şi trânti prada în iarbă: coyotul 
încetase de a mai mârâi. Strangulat, cu gâtul frânt, animalul turbat încetase 
din viața. Amenințarea îngrozitoare a dinților săi plini de bale veninoase nu 
mai exista. 

Cu dosul mâinii, Tom Pouce îşi şterse sudoarea care îi şiroia pe frunte. 

— Uf! suspină el. Pe legea mea, Şefule, crezusem că bestia asta avea să-ţi 
vină de hac! De aici înainte, prefer să ai de-aface numai cu coyoţi cu două 
picioare! 

Va urma... 

